
Comunicarea - un cuvânt aflat astăzi pe buzele tuturora, înrudită 
etimologic cu o stafie care, potrivit unui manifest de frisonantă amintire, 
începea în urmă cu vreun secol şi jumătate să bântuie prin Europa, 
comunicarea s-a dovedit, în cele din urmă, mai puternică decât aceasta. 
Comunismul s-a străduit din răsputeri ca, deşi milita, în teorie, pentru 
solidaritate socială, să împiedice comunicarea dintre oameni, atomizând 
societatea şi îngrădind, pe diferite căi, accesul la informaţie. Zadarnic. O carte 
a lui Bernard Miege, tradusă recent şi în româneşte, e intitulată, pe bună 
dreptate, Lumea cucerită de comunicare. 

O alta, a lui Ignacio Ramonet, se cheamă însă Tirania comunicării 
Două feţe ale medaliei; pe avers, în locul pajurei, porumbelul călător, purtător 
de veşti bune, mesager al înțelegerii între oameni; pe revers însă, chipul unui 
oricând posibil Big Brother, căruia tot progesul mijloacelor de comunicare îi 
pune la dispoziţie instrumentele controlului şi ale manipulării. Să ne temem de 
comunicare? 

în închisori şi lagăre, nenumărați semeni de-ai noştri şi-au pus vieţile 
în pericol pentru a comunica între ei sau cu cei din afara spațiului 
concentraționar. Fiindcă fără comunicare e peste putință să trăieşti Te poţi 
lipsi o vreme sau pentru totdeauna de cuvântul scris şi chiar de cel rostit, dar 
nu şi de alte nenumărate forme ale comunicării' un surâs, oglindirea în 
privirile unei ființe dragi, o melodie murmurată, rugăciunea. Numai înțelegând 
exact natura şi virtuțile comunicării, devenim conştienţi de măsura în care 
depindem de ea. La fel cum planta e făcută din lumină, căci nu ar fi putut 
exista în afara fotosintezei, persoana umană e făcută din comunicare. Ne-am fi 
putut oare numi oameni în absența oricărui schimb de mesaje cu alte făpturi 
asemeni nouă? întrebarea e, fireşte, retorica 


OM 


Extensiunea şi varietatea ipostazelor comunicării obligă însă la o 
selecție. Aşa se face că majoritatea cărților care apar pe această temă privesc 
subdomenii strict delimitate: comunicare  mediâtica, comunicare 
organizațională, tehnici argumentaîive, pragmatică lingvistici, kinezică, 
proxemică. în cei mai bine de trei ani care au trecut de la apariția primei ediții 
a lucrării de faţă, bibhografia de limbă română a domeniului s-a îmbogățit cu 
un mare număr de asemenea volume, constând atât în traduceri din autori 
străini, cât şi în contribuţii româneşti originale. Fie că se adresează 
specialiştilor din domenii precum relațiile publice, presa, publicitatea, 
marketingul, fie că urmăresc inițierea publicului larg în câteva dintre 
strategiile comunicafionale cele mai utile în raporturile interumane, acestea 
prezintă însă, aproape fără excepție, acelaşi caracter sectorial 

Cartea de față urmăreşte un obiectiv diferit. Având la bază cursul de 
teorie a comunicării pe care autorul îl ţine de mai bine de un deceniu la 
Universitatea din Bucureşti, ea încearcă, fără a aspira la exhaustivitate, să 
acopere un spectru cât mai larg de âspete ale atât de diversei problematici 
comunicafionale. Incursiunile în filozofie, istorie, etologie, matematică, 
tehnică, pictură, muzică, teatru, cinematograf şi chiar, spre final, în teologie 
nu constituie aici doar simple exemplificări ilustrative, ci însăşi esenţa 
demersului auctorial. 

Tocmai inexistenţa încă, pe piaţa românească de carte, a unei alte 
abordări de acest gen, precum şi epuizarea rapidă a celor trei tiraje ale primei 
ediții au determinat Editura Algos să îşi asume sarcina reeditării lucrării. Rog 
conducerea editurii şi pe redactorul de carte, doamna Isabela Popoviciu, să 
vadă în aceste rânduri şi o expresie a recunoştinței mele. 

DEFINIŢII u 


De la Aristotel încoace, întocmirea unui tablou general al ştiinţelor 
continuă să constituie un proiect mereu deschis. Căci, pe măsura 
progreselor cercetării ştiinţifice, se ivesc nu numai necesitatea definirii 
unor domenii şi discipline noi, ci şi cerința reconsiderării periodice a 
raporturilor reciproce dintre cele existente (modificarea frontierei dintre 
fizică şi chimie, o dată cu descoperirea suportului microfizic al 
proprietăților macroscopice ale substanţelor, e poate exemplul cel mai la 
îndemână pentru ilustrarea acestui proces). De aici caracterul provizoriu, 
veşnic susceptibil de revizuiri, al oricărui demers taxinomic, ceea ce nu 
pare a fi însă de natură să demobilizeze inițiativa, specific umană, de a 
opera clasificări oriunde este ceva de clasificat. Se caută astfel, în con- 
tinuare, criteriile cele mai Jjudicioase de delimitare a domeniilor 
cunoaşterii, activitate în care argumentele de ordin filosofic cedează astăzi 
tot mai mult locul celor ţinând de logica internă a ştiinţelor înseşi. Dar 
pentru ca acest partaj inter disciplinar să poată avea loc, o premisă 
indispensabilă este ca obiectul fiecărei ştiinţe să fie precizat fără echivoc. 

O atare condiţie pare atât de elementară încât s-ar zice că ea nici nu ar 
mai trebui adusă în discuţie. Şi totuşi, de când lumea, au existat discipline 
care au întâmpinat dificultăți deloc neglijabile în a-şi circumscrie domeniul 
Şi în a-şi explicita obiectul de cercetare. Este evident, de pildă, 


câ geologului sau lingvistului le e cu mult mai uşor sâ explice cu ce se ocupa 
decât filosofului sau matematicianului. Pentru aceştia din urma, definirea 
propriului obiect de studiu ridica probleme atât de delicate încât tinde sâ se 
transforme ea însâşi într-o ramura de cercetare distincta (subordonata, 
respectiv, gnoseologiei, în primul caz, şi metamatematicii, în cel de al doilea). 

In ceea ce priveşte relativ recenta teorie a comunicării, tocmai aparenta 
claritate a denumirii noii discipline s-a dovedit a ascunde o capcană, întrucât 
aducea cu sine întreaga încărcătură de ambiguități şi conotații acumulate de-a 
lungul vremii de cel de al doilea termen al sintagmei, într-adevăr, aflat într-o 
spectaculoasă creştere de popularitate, atât în limbajul uzual cât şi în 
terminologia unor tot mai diverse domenii ale ştiinţelor sociale (şi nu numai), 
conceptul de comunicare derutează prin multitudinea ipostazelor sale şi tinde 
sâ se constituie într-o permanentă sursă de confuzii şi controverse. 

In dorinţa de a înţelege şi, eventual, controla acest proces de proliferare 
semantică, cercetătorii americani Frank E.X. Dance şi Cari E. Larson au 
încercat, în urmă cu aproape douăzeci de ani, sâ adune într-o carte definițiile 
comunicării propuse de diferiți autori, limitându-se la cele mai reprezentative 
126 (!) de formulări [32]. Ei bine, în ciuda acestei oferte atât de generoase, 
încă din faza în care lucrarea citată circula sub formă de pre-print, au şi 
început sâ se facă auzite obiecțiile specialiştilor de diferite formații, pe care 
nici una dintre propunerile reţinute de cei doi nu era de natură sâ îi satisfacă. 
S-a evidențiat cu acel prilej faptul câ, în aproape fiecare sub-domeniu al 
biologiei, sociologiei sau ştiinţelor informației (cibernetică, telecomunicaţii 
etc), termenul este utilizat într-o accepţiune particulară, specializată, aflată nu 
o dată în divergență cu sensul încetățenit în alte sectoare ale cunoaşterii. 

Pentru un biolog ca Edward O. Wilson, „comunicarea este o acţiune a 
unui organism sau a unei celule care alterează modelele probabile de 
comportament ale altui organism sau ale altei celule, într-o manieră adaptativă 


pentru unul sau pentru ambii participanţi”. E de la sine înţeles de ce o atare 
definiție are toate motivele să îi nemulțumească deopotrivă pe informaticianul 
interesat de comunicarea dintre „organisme " sau „celule" nevii, ba chiar 
anorganice, în al căror comportament criteriul adaptării la mediu devine 
inoperant, şi pe psihologul sau sociologul care nu concep comunicarea în 
absenţa unui subiect dotat cu conştiinţa, chiar dacă nu întotdeauna conştient de 
informația pe care o vehiculează. Aceşti din urmă specialişti ar fi, probabil, 
înclinați să accepte, mai degrabă, definiția avansată de Cari I. Hovland, Irving 
I. Janis şi Harold H. Kelley : „Comunicarea este un proces prin care un individ 
(comunicatorul) transmite stimuli (de obicei, verbali) cu scopul de a schimba 
comportarea altor indivizi (auditoriul)”. Totuşi ei nu vor putea să nu observe 
că postularea preponderenţei comunicării verbale se află în vădită contradicție 
cu rezultatele recente ale cercetărilor din câmpul kinezicii, potrivit cărora per- 
soanele aflate in interacțiune nemijlocită îşi transmit cu precădere mesaje non- 
verbale. Acestea sunt estimate la circa 65 % de Ray Birdwhistell, care are în 
vedere numai limbajul gestual, şi la nu mai puţin de 93 % de Albert 
Mehrabian (94), care include în această categorie şi parametrii vocali de tipul 
intonaţiei, ritmului, înălțimii, volumului sonor etc, ce însoțesc expresia 
verbală, fără a aparține planului lingvistic propriurzis. In plus, nu trebuie 
uitată larga gamă de situaţii în care oamenii sunt nevoiţi să comunice prin 
mijloace exclusiv non-verbale, ca în cazul mutismului sau al surdității unuia 
dintre parteneri, în cel al alogloției interlocutorilor sau al unor contexte 
situaționale particulare, ca distanţa excesivă, un zgomot de fond puternic, 
interdicțiile cu caracter magic sau religios, ori constrângerile de ordin 


ludic/artistic, precum în jocurile de societate bazate pe mimarea unor acțiuni 
sau în spectacolele de pantomimâ. Chiar făcând abstracţie de toate acestea, 
rămâne neacoperit de definiție vastul domeniu al comunicării animale, ce face 
obiectul  preocupărilpr  etologiei şi care, cu excepția „verbalitâţii* 
neconştientizate a păsărilor imitatoare (papagalul, corbul, 


graurul, pasârea-lirâ), nu cunoaşte ipostaza lingvistică (decât, cel mult, în 
fabulă sau basm !). De asemenea, trebuie menționat faptul că nu orice 
comunicare urmăreşte să provoace modificări comportamentale, cum lasă să 
se înţeleagă definiția citată. Muzica sau artele plastice constituie mijloace 
puternice de influențare a conştiințelor şi de modelare a afectivității, fără ca în 
intențiile artistului-emiţâtor să stea şi impunerea sau măcar sugerarea unor 
schimbări în conduita receptorului. In fine, referirea la destinatarii 
comunicării în termenii alteritâții („a schimba comportarea altor indivizi“) 
exclude, în mod arbitrar, din domeniul de definiție importanta zonă a 
comunicării intrapersonale (dialogul interior). 

încercările de a lărgi cadrul definiției, pentru a acoperi astfel exigenţele 
particulare ale cât mai multora dintre disciplinele interesate de problemele 
comunicării, nu au condus nici ele la rezultate mai fericite. In viziunea lui 
Charles Morris, sfera conceptului de comunicare, definit ca „punerea în 
comun, împărtăşirea, transmiterea unor proprietăți unui număr de lucruri” se 
extinde până la a cuprinde tipuri de interacțiuni ce nu mai au nimic de a face 
cu informaţia. Filosoful american îşi ilustrează el însuşi definiția cu exemplul 
surprinzător al unui radiator care îşi „comunică" căldura obiectelor din spaţiul 
ambiant. Şi pentru a limpezi lucrurile, adaugă definiţiei precizarea că „orice 
mediu care serveşte acestui proces de punere în comun e un mijloc de 
comunicare : aerul, drumul, telefonul, limbajul" (apud [53], p. 11). 

O privire atentă ar putea decela îndărătul acestei opinii singulare o anume 
presiune exercitată de grila perceptivă a limbajului, recte o manifestare a 
postulatului cunoscut sub numele de „ipoteza Sapir-Whorf ([117], [134]). 
Potrivit acestei conjecturi, imaginea pe care ne-o formăm asupra realității 
depinde esențialmente de limba pe care o vorbim. Or, după cum se ştie, 
engleza (ca, de altfel, şi limba franceză) nu posedă un cuplu de cuvinte care să 
marcheze distincția, existentă în româneşte, dintre comunicare şi comunicație. 
Pentru vorbitorii de limbă română, autobuzul sau metroul sunt mijloace de 
comu 


nicație, iar logosul şi melosul— mijloace de comunicare, termenii nefiind 
intervertibili, decât cu riscul de a se crea confuzie sau efecte comice. Când 
Charles Morris numeşte drumurile „means of communication", el se refera la 
calitatea lor de căi de comunicaţie, noţiune diferita de cea de cale de 
comunicare, din sfera câreia fac parte, bunăoară, poşta sau telefonul. Pentru 
român, o marfă se transportă pe o cale de comunicaţie, în timp ce o ştire se 
transmite pe o cale de comunicare şi nu invers. Aerul; menţionat de Morris, 
poate fi şi una şi alta, după cum serveşte transportului de mărfuri şi pasageri 
sau difuzării în spațiu a cuvintelor pe care le rostim. 

Distincția de mai sus e importantă şi pentru că atrage atenţia asupra erorii 
frecvente de a discuta despre transmiterea mesajelor, adică despre 
comunicare, în termenii metaforei transportului. Din perspectiva acesteia, 
cuvintele sunt presupuse a purta înţelesuri, imagine înşelătoare, întrucât 
vorbele nu îşi conțin sensurile, acestea neexistând decât în mititea celor care le 
utilizează. Cuvântul rostit nu e nimic altceva decât un semnal care, o dată 
ajuns la un receptor, poate sau nu să işte în mintea acestuia un înţeles, strict 


condiționat însă de cunoaşterea unui cod anume, în absenţa căruia comuni- 
carea este imposibilă. Cuvintele mal sau miel sunt înțelese şi de un francez, 
dar într-un mod diferit de cel dorit de românul care le pronunţă, tocmai din 
pricina non-identitâţii codurilor lingvistice ale celor doi interlocutori, dovadă 
că termenii respectivi nu sunt purtători de semnificaţie, ci constituie doar 
simpli stimuli, meniți să deştepte în mintea receptorului, printr-un mecanism 
asociativ specific, înțelesuri, de dorit cât mai apropiate de cele avute în vedere 
de către emițător. încercând să dea seamă deopotrivă de accepțiunea de 
„comunicare" şi de cea de „comunicaţie" a anglo-saxonului communication, 
definiția lui Ch. Morris nu numai că devine prea încăpătoare, şi deci 
inoperantă, dar mai şi încurajează confuziile privind natura reală a proceselor 
de semnalizare şi semnificare. 


De altfel, definițiile deficitare sub raportul pertinenţei, de tipul celei mai 
sus citate, au puţine şanse de a scâpa de ironiile confraţilor, aşa cum s-a 
întâmplat cu aceea datorata profesorului britanic de telecomunicaţii Colin 
Cherry, autorul uneia dintre primele lucrări de teoria comunicării din literatura 
mondială a domeniului [25]. Remarcabilă prin concizia ei („Comunicarea este 
ceea ce leagă organismele între ele"), formularea propusă de acesta i-a prilejuit 
lui Louis Forsdale ([53], p. 11) observaţia critic-glumeaţă că, în litera 
definiției, şi lesa cu care ne scoatem câinele la plimbare ar constitui tot o 
formă de comunicare. De fapt, dacă depăşim efectul comic al reproşului adus 
de Forsdale şi judecăm lucrurile mai la rece, putem observa că relaţia lesei cu 
comunicarea nu e, nici pe departe, atât de arbitrară pe cât pare la prima vedere. 
Chiar dacă, ce-i drept, lesa în sine nu este comunicare, ea stabileşte o legătură 
comunicaţionalâ, în măsura în care le dă ocazia, atât stăpânului, cât şi câinelui 
sâ-şi transmită, prin mijlocirea unor smucituri semnificative, informaţii 
relative la intenţiile proprii de deplasare, sugestii privind planurile de acțiune 
pentru viitorul imediat, atenţionări sau avertismente, care toate sfârşesc prin a 
transforma banalul obiect într-un autentic canal de comunicare, în lipsa căruia 
aceleaşi mesaje ar fi trebuit sâ-şi caute o altă formă de codificare şi transmitere 
(ca, de exemplu, fluierăturile sau apelul verbal, de o parte, lătratul, mârâielile, 
ori guduratul persuasiv — de cealaltă). 

Precum se vede, justa cumpănă dintre definiția precisă, dar restrictivă, care 
nu-l satisface decât pe specialistul dintr-un domeniu de cercetare strict 
Circumscris, şi cea cu caracter general, dar vaga, de care, până la urmă, nu e 
nimeni mulțumit, rămâne dificil de realizat. Nici cir-cularitatea definiţiilor din 
dicționarele explicative (DEX-ul defineşte pleonastic comunicarea ca 
„acțiunea de a comunica şi rezultatul ei”) şi nici pseudo-rezolvârile care mută 
problema în altă parte (pentru Warren Weaver, de pildă, comunicarea 
reprezintă „totalitatea proceselor prin care o minte poate să o afecteze pe o 
alta", ceea ce revine la 


înlocuirea unui impas cu altul, căci mintea nu e mai lesne de definit decât 
comunicarea) nu par să ofere un răspuns satisfăcător problemei noastre. 

Complexitatea acesteia s-ar reduce, fireşte, dacă, făcând abstracţie de 
comunicarea animală şi de cea dintre artefacte, ne-am mărgini la definirea 
numai a comunicării interumane, dar nici aici lucrurile nu merg chiar de la 
sine. Un punct nevralgic este, indiscutabil, problema intenționalității. 
Răspunsul la întrebarea dacă putem vorbi de comunicare şi atunci când 
scurgerea de informaţie este involuntară desparte teoriile comunicării în două 
mari clase. 


Cea dintâi ar putea fi ilustrată de semiologia comunicării, aşa cum a fost ea 
dezvoltată de semioticienii Eric Buyssens, Jeanne Martinet, Georges Mounin 
şi Louis Prieto ([10], p. 51). Aceşti autori îşi structurează teoria pe distincția 
fundamentală dintre semnal şi indiciu, numai cel dintâi presupunând existența 
unei intenționalități din partea emițătorului. Paloarea bruscă ce invadează 
chipul cuiva este doar un indiciu al sentimentelor încercate, pe când o chemare 
în ajutor reprezintă un semnal explicit, un act deliberat săvârşit într-un scop 
precis. Cele două aspecte nu sunt însă întotdeauna uşor de separat: într-un 
strigăt de groază, e greu să precizăm ce este reacție spontană, răspuns reflex la 
uri stimul exterior, nesupus controlului conştient al subiectului, şi ce — apel în 
vederea intervenției semenilor şi deci comunicare intenționată. Potrivit 
autorilor citați, nu suntem îndreptățiți să vorbim de comunicare decât în cazul 
semnalelor, studiul indiciilor fiind rezervat unei discipline aparte : semiologia 
semnificării. 

La polul opus s-ar situa Şcoala de la Palo Alto, în cadrul căreia au fost 
elaborate renumitele „axiome" ale comunicării, asupra cărora vom reveni într- 
un capitol următor (8). Prima dintre ele, datorată cercetătorilor Paul 
Watzlawick, Janet Beavin şi Don Jackson ([131], pp. 45-47), postulează că 
„non-comunicarea este imposibilă”, atâta vreme cât înfăţişarea, vestimentația, 
mimica, privirea, mersul, gesturile şi chiar tăcerile noastre le 


dezvăluie celorlalți condiția socială, temperamentul, obiceiurile, dispoziția, 
atitudinile sau emoțiile pe care le resimțim. Ideea ce stă la baza demersului 
paloaltiştilor e deci că orice comportament are o valoare comunicativă şi că, 
prin urmare, distincţia semnal versus indiciu este irelevantâ, ea complicând 
inutil lucrurile într-un domeniu ce presupune şi aşa destule complicații. 
Practic vorbind, dacă gesturile interlocutorului ne furnizează informații ce ne 
pot fi utile, e de fapt destul de puţin important în ce măsură a avut intenția să 
ni le ofere (cazul actorului, care îşi premeditează jocul de scenă) şi în ce 
măsură s-a „demascat", livrându-ne involuntar date pe care poate că ar fi dorit 
să le țină ascunse. De altfel, în viziunea sociologiei moderne» care pune un 
accent tot mai mare pe conceptul de rol, condiţionat de contextul spațial, 
temporal, social sau psihologic al comunicării, este de aşteptat ca raporturile 
dintre spontaneitate şi premeditare să fie substanţial revizuite» disjungerea 
semnalelor de indicii apărând în multe situaţii ca o chestiune indecidabilâ. 

Revenind la dificultățile legate de formularea unei definiții convenabile a 
comunicării» trebuie observat că, in mare măsură, ele se datoresc vechimii 
termenului, care, de-a lungul mai mult decât milenarei sale existenţe a acu- 
mulat progresiv trăsături şi conotaţii ce îngreunează considerabil misiunea 
celui care încearcă astăzi sâ-i expliciteze conţinutul. Aidoma lui Henri 
Bergson ([15], pp. 5—6), care îşi imagina clipa prezentă ca fiind „gravidă" de 
toate momentele anterioare ale timpului trăit, ne putem închipui noţiunea de 
comunicare „grea" de urmările peripeţiilor semantice prin hăţişul cărora 
cuvântul care o întruchipează a ajuns până în zilele noastre. Ni se pare, de 
aceea, că restituirea semnificației inițiale, printr-un demers de natură 
etimologică, poate contribui la luminarea sensului de bază al cuvântului, 
uşurând distincția dintre ceea ce reprezintă substratul peren al conceptului şi 
accesoriile trecătoare, notele conjuncturale, efemere, adăugate de un context 
istoric sau altul. 

Se presupune că la temelia formării verbului latin corn-munico, -are ar sta 
adjectivul munis, -e, al cărui înțeles 


era „care îşi face datoria, îndatoritor, serviabil”. Acest din urma cuvânt a dat 


naştere unei familii lexicale bogate, din care reținem adjectivele immunis = 


„scutit de sarcini, exceptat de la îndeplinirea unei datorii” (la Tit Liviu immu- 
nis miliția figurează cu înţelesul de „scutit de serviciul militar*), de unde şi 
sensul actual „exceptat de la contractarea unei boli*, communis = „care îşi 
împarte sarcinile cu altcineva", iar mai târziu, în epoca clasica, „ce aparține 
mai multora sau tuturora" (accepțiunea din sintagma „trasaturi comune"), sursa 
a sensului derivat „obişnuit, banal" (ca în „substantiv comun") şi, probabil, 
*municus, cuvânt neatestat în texte, dar reconstituit (între altele, şi cu ajutorul 
unui muiniku, identificat în limba oscă). Acesta din urmă, prin mijlocirea 
derivatului său *communicus îl poate explica acceptabil pe communi-care, 
termen însemnând la început punerea în comun a unor lucruri de indiferent ce 
natură. Apoi, o dată cu răspândirea creştinismului, s-a conturat sensul sacra- 
mental, euharistie, cuvântul desemnând împărtăşirea credincioşilor în cadrul 
agapelor ce s-au aflat la originea serviciului liturgic de mai târziu. Din această 
ultimă accepţiune, s-a dezvoltat antonimul excommunicare = „interdicție de a 
primi împărtăşania", echivalentă cu excluderea din comunitate şi punerea, 
practic, în afara legii. 

Demn de notat este faptul că românii nu au reținut decât înţelesul cultual, 
ecleziastic, al lat. communicare, moştenit sub forma cuminecare. Preluarea 
recentă, pe cale savantă, şi a sensului laic al cuvântului, reprezentat de 
neologismul comunicare, a condus la apariţia unui dublet etimologic bogat în 
semnificaţii. Cele două cuvinte surori dau seamă împreună de ambivalența 
procesului de comunicare, evidenţiindu-i dubla dimensiune, comunitară şi 
sacră. Comunicarea stă la baza organizării sociale, coagulând şi controlând 
raporturile „orizontale" dintre oameni, dar angajează totodată şi aspiraţiile lor 
„verticale", într-o mişcare ascensională către planurile superioare ale realității. 


Nu poate trece neobservată, în această ordine de idei, paralela semnificativă 
cu dublul 


statul al cuvântului, care, pe lângâ înţelesul comun, situat în sfera semantica a 
comunicării, îl are şi pe acela de Logos, Verb divin, apropriat prin 
cuminecare. 

Aşezată sub semnul cruciform al acestei duble orientări, comunicarea 
dobândeşte o rezonanță mai adâncă, un timbru metafizic, pe care definițiile 
uzuale i-l refuză, din păcate. Să nu ezităm a 1-l restitui. 

2. SCHEMA DE PRINCIPIU A PROCESELOR DE COMUNICARE 


Este foarte posibil ca, după lectura capitolului precedent, ideea pe care 
cititorul şi-o făcea despre comunicare sâ-şi mai fi pierdut câte ceva din 
limpezimea contururilor inițiale. Faptul era, în fond, previzibil. Lucrurile par 
întotdeauna Simple acelora care nu se apleacă asupra lor cu suficientă atenţie, 
după cum multe adevăruri „elementare" nu sunt altceva decât aspecte ale 
complexității lumii, deformate de o percepţie grăbită. De-abia atunci când 
începi să-ți pui întrebări pe marginea unui concept uzual, când ai dubii, când 
ceea ce îți părea mai înainte clar ca lumina zilei devine incert şi discutabil, e 
semn că te apropii de chipul adevărat al lucrurilor, că ai şanse de a purcede cu 
succes la recuperarea sensurilor genuine, obnubliate de întrebuinţarea excesivă 
a termenilor. Un fals aer de accesibilitate însoţeşte adesea noţiunile cele mai 
subtile, deghizate în haina modestă a limbii „de toate zilele”. 

„Ce este timpul ?" se întreba, cu mai bine de un mileniu şi jumătate în 
urmă Sfântul Augustin şi adăuga : „Dacă nu mă întreabă nimeni, ştiu, dar dacă 
vreau să răspund la întrebare, încetez de a mai şti” (Confessiones, Liber XI, 
cap. XIV). Situaţia comunicării este întru tottil asemănătoare : termenul se află 
pe buzele tuturora şi, de aceea, pare lipsit de ascunzişuri, dar, de îndată ce 
încercăm sâ-l definim, el îşi reliefează polivalenţa şi ambiguităţile, Ferecarea 
sa într-o formulă închisă, autosufi 


cientă, i-ar limita orizonturile, pe care interesul programatic al cărții de faţă 
este de a le menţine deschise către toate punctele cardinale ale cunoaşterii. 
Dar, pe de altă parte, înaintarea pe terenurile mişcătoare ale comunicării fără 
sprijinul măcar al unei definiții de lucru, fie ea cât de aproximativă şi 
provizorie, riscă să sporească primejdia rătăcirii în labirint. 

Este motivul pentru care mai reținem atenția cititorului asupra încă a unei 
definiții, pe care ne propunem să o adoptăm pentru moment, din raţiuni 
operaționale, având în vedere câteva note distinctive ce o recomandă drept 
mai completă şi flexibilă decât cele menționate anterior. Elaborată de Louis 
Forsdale, nume cu care ne-am întâlnit deja în capitolul precedent, ea sună 
astfel : „Comunicarea e procesul prin care un sistem este stabilit, menținut şi 
modificat prin intermediul unor semnale comune (împărtăşite) care 
acționează potrivit unor reguli" ([53], pp. 12—13). 

Formularea de mai sus eludează elegant problema delicată a precizării 
naturii entităților care comunică, subliniind totodată rolul integrator al 
comunicării. Prin interconectarea unor agenţi până atunci izolați, comunicarea 
generează configurații de nivel superior, înzestrate cu proprietăţi noi în raport 
cu cele ale unităților alcătuitoare. Dacă un grup uman reprezintă mai mult 


decât suma indivizilor care-l compun, faptul se datorează, în primul rând, 
comunicării interpersonale dintre membrii săi, rețeaua de legături astfel 
formată adăugând trăsături suplimentare, structurale, de ordin interactional, 
caracteristicilor individuale ale participanţilor. Atât conservarea, cât şi 
evoluţia în continuare a grupului depind în mod hotărâtor de direcția în care 
se dezvoltă relaţiile din cadrul său, aşadar de bunul mers al comunicării. 

Fireşte, ideea interconectării era prezentă şi în alte definiții, dar cea a lui 
L.  Forsdale adaugă precizarea indispensabilă că raporturile dintre 
componentele sistemului se bazează numai pe utilizarea de semnale 
recunoscute de toţi participanţii la proces, adică pe un consens privitor la 
codul în care are loc transmiterea informaţiilor şi 


că, în plus, organizarea şirurilor de semnale trebuie să se supună unor restricţii 
combinatorice determinate, unor reguli ce exclud anumite secvențe şi le 
privilegiază pe altele. Altminteri spus, este prezentă aici ideea unei sintaxe a 
nivelului signaletic al comunicării, alături de dimensiunea semantică pe care o 
presupune codificarea mesajului. Cum afirmarea componentei pragmatice se 
face prin chiar evidențierea caracterului dinamic al legăturilor, care 
funcționează făcând astfel să funcționeze şi sistemul căruia i-au dat naştere, 
putem afirma că, într-o formă implicită, se regăsesc în definiția lui L. Forsdale 
toți termenii trihotomiei sintaxă-semantică-pragmatică propuse de Charles 
Morris încă din anii '30 ai secolului nostru. O teorie completă a comunicării va 
trebui să aibă aşadar în vedere integralitatea acestor trei dimensiuni ale 
procesului. 

Dar există oare o teorie a comunicării ? Parcurgerea literaturii de 
specialitate ne oferă, din acest punct de vedere, un spectacol întrucâtva 
derutant. Nu de puţine ori, sintagma este pusă la plural, vorbindu-se în paralel, 
de teoria comunicării şi de teoriile comunicării. Contradicţia e numai aparentă. 
Ambele denumiri sunt legitime, dar ele desemnează realități diferite, în funcție 
de accepțiunea pe care o dăm termenului regent. 

Construit pe baza verbului grecesc theoreo (Gecopeco) = a privi, a 
contempla, a examina, a considera, generator de derivate precum theoreion 
(Becopeiov) = teatru, loc unde publicul contemplă reprezentaţia actorilor, 
theârema (Gecopr|!ia) = spectacol, dar şi obiect de observaţie ştiinţifică, 
principiu (de unde rom. teoremă), theoretos (BecpernoQ) = vizibil (la propriu, 
dar şi cu ochii minții, recte comprehensibil) şi theoretikâs (9ecopr|nkpc) = 


contemplativ, intelectual, teoretic, cuvântul teorie (gr. Becopioc = theoria 
contemplare, examinare, studiu) a dezvoltat trei sensuri diferite * 

1. Cel de ipoteză particulară destinată elucidării cauzelor sau naturii unui 
fenomen determinat. In acest sens se vorbeşte de teoria corpuscularâ sau de cea 
ondu-latorie a luminii. 


2, Cel de încercare de explicare unitara a unui ansamblu mai bogat de 
fapte, în perspectiva unei ipoteze, adică a unei teorii de tipul 1. Teoriile 
geocentricâ sau heliocentrică ale mişcării planetelor ar putea ilustra această a 
doua accepțiune. 

3, Cel de concepție globală la care a ajuns ştiinţa într-un domeniu dat. 
Teoria probabilităților sau teoria versificaţiei includ toate achiziţiile 
sectoarelor respective şi nu depind de vreo ipoteză particulară, chiar dacă ele 
simt datoare să consemneze, în virtutea naturii lor totalizatoare, teoriile 
aparținând tipurilor 1 şi 2. 

Privite din unghiul extensiunii lor noţionale, cele trei ipostaze ale teoriei, 
TI, T2, T3, întreţin deci relaţii de incluziune de forma : TI cT2 cT3, dat fiind 
faptul că orice teorie generală T3 înglobează teoriile T2, care presupun şi 
conțin, la rândul lor, teorii de tip TI. 

In perspectiva clasificării de mai sus, teoria comunicării s-a născut sub 
forma T2, o dată cu apariţia, in anul 1949, a lucrării The Mathematical Theory 
of Communication a americanilor Claude Shannon şi Warren Weaver [123]. 
însuşi adjectivul prezent în titlu atestă caracterul de T2 al acestei prime teorii. 
Lucrând în domeniul telecomunicaţiilor, unde se confruntau cu problemele 
tehnice ale transmiterii semnalelor (codaj optim, reducere a zgomotului, 
maximizare a debitului de informaţie) pe care erau interesați să le rezolve de o 
manieră strict formală, fără a lua în considerare conţinutul mesajelor 
vehiculate, cei doi autori ai teoriei care se cristaliza astfel şi-au centrat 
preocupările pe raporturile dintre cod şi canalul de transmisie. Aidoma 
funcționarei de la poştă, care numără şi taxează cuvintele telegramelor 
prezentate de clienţi conform unui criteriu pur cantitativ, indiferent de valoarea 
cognitivă sau afectivă a celor cuprinse în ele, teoria matematică a comunicării 
ignoră înţelesul şi utilitatea mesajelor, ea operând cu unităţi distinctive, dar nu 
şi semnificative, ceea ce revine la o analiză strict sintactică a comunicării. Deşi 
conceptul de cod constituie unul dintre pilonii centrali ai teoriei, el nu 
depăşeşte aici condiţia unei corespondențe formale dintre un repertoriu 


de semnale, supus de altfel unei examinări dintre cele mai atente, şi universul 
mental al semnificaţiilor asociate acestora, a căror natură şi calitate rămân în 
afara oricăror preocupări ale disciplinei. In lumina definiției saussuriene a 
semnului văzut ca „ceva" care ţine locul a „altceva”, teoria informaţiei 
(Hartley, Szilard, Wiener, Shannon etc.) nu are ochi (şi instrumente de măsură) 
decât pentru „ceva", ignorând deliberat „altceva"-ul. 

Cu toate acestea, impactul ei asupra ştiinţelor comunicării a fost 
considerabil. Multe dintre conceptele elaborate în cadrul acestei abordări 
tehnice a proceselor de comunicare au intrat în patrimoniul comun al mai mul- 
tor discipline ; din păcate însă, nu întotdeauna în accepțiunea lor cea mai 
corectă. Realizările noului domeniu au exercitat bunăoară o veritabilă 
fascinație asupra lingviştilor, ceea ce i-a determinat pe unii dintre ei să preia 
fără suficient discernământ şi într-o manieră mult prea liberă termeni care, la 
origine, beneficiau de definiţii riguroase, univoce. După cum bine observă 
Georges Mounin : „Leoria informaţiei a avut parte de o difuziune şi de o 
favoare imediată, terminologia ei proprie a trecut repede în limba curentă şi în 
multe alte discipline, precum şi în literatura de vulgarizare. Ea a pierdut sau 
riscă să piardă în orice moment specificitatea sa, funcțiile conceptuale exacte, 
pentru a impregna vocabularul curent cu valori aproximative, metaforice sau 
simbolice (în sensul pe care psihanaliza îl dă acestui cuvânt), care nu e deloc 
sigur că mai conservă calitatea propriu-zis operatorie pe care o posedă termenii 
în teoria informaţiei însăşi" ([ 100], pp. 35—38, apud [10], p. 47). 

Unii au asimilat, astfel, cantitatea de informaţie cu vechea noțiune de 
semnificație a unui cuvânt. Or, parametrul formal ce exprimă potențialul 
informațional al unui mesaj transmis printr-un canal nu conţine nici un termen 
care s-ar putea pune în legătură cu planul semantic al comunicării. încercarea 
de a corela cele două perspective, prin recurgerea la reprezentarea într-un cod 


binar a înţelesului cuvintelor, pornind de la o arborescentă de dihotomii 


succesive, idee ce relua, de fapt, 


străvechiul vis al logicienilor de a clasifica toate noțiunile imaginabile potrivit 
genului proxim şi diferenţei specifice, sistem pe care un Descartes, un 
Dalgarno sau un Leibniz îşi propuneau sâ-l pună la baza construcției unei 
limbi artificiale perfect raționale a eşuat, în cele din urmă, din pricina 
imposibilității de a se elimina total efectele opțiunii subiective a celui ce 
efectuează analiza. Cum reconstrucția semantică se dovedeşte a nu fi univocă, 
evaluarea cantitativă a informației corespunzătoare furnizează mereu alte 
rezultate, în funcție de traseul logic ales, ceea ce anulează toate avantajele 
recurgerii la formule de calcul exacte. 

Tot o confuzie păgubitoare se dovedeşte a fi şi cea dintre limbile naturale 
Şi coduri aşa cum sunt ele definite în teoria matematică a comunicării. Ne vom 
ocupa ceva mai departe de asemănările şi deosebirile dintre cele două 
concepte. Până atunci, să reținem numai caracterizarea succintă a raporturilor 
dintre limbă şi cod datorată lui Pierre Guiraud : „Limba şi codul sunt, şi una şi 
celălalt, sisteme de convenții care permit transformarea unui mesaj; astfel, 
limba e sistemul de echivalenţe lexicale şi de reguli sintactice cu ajutorul 
cărora ideile, gândirea sunt transformate în cuvinte articulate. Dar există între 
limbă şi cod o diferență fundamentală : convențiile codului sunt explicite, 
prestabilite şi imperative ; cele ale limbii sunt implicite, ele se instituie 
spontan în chiar cursul comunicării. Omul a creat un cod în vederea 
comunicării, în timp ce limba se creează chiar în comunicare. De aceea codul 
e închis şi încremenit, el nu se transformă decât în virtutea unui acord explicit 
al utilizatorilor, pe când limba e deschisă şi repusă în discuţie cu fiecare vorbă 
nouă* ([64], pp. 37—38, apud [10], p. 49). 

La rândul lor, psihologii au asimilat abuziv subiectul uman cu un simplu 
canal de transmitere a informației, propunându-şi să estimeze capacitățile 
mentale în termenii fluxului informațional maxim pe care omul îl poate 
vehicula. Rezultatul experimentelor, total defavorabil pentru potențialul 
intelectual al speciei, a fost sintetizat de G.A. Miller într-o frază plină de umor 
: „Orice s-ar spune, 


e evident că omul reprezintă o componentă slabă a sistemului de comunicare. 
EI prezintă o plajă îngustă, un nivel de zgomot ridicat, întreținerea sa constă 
mult şi, din 24 de ore, doarme 8" (citat după [10], p. 44). 

De fapt, debitul de informaţie, realmente dezamăgitor (sub 25 de biţi pe 
secundă), pus în evidență de cercetările de laborator efectuate, trebuie atribuit 
faptului că mintea nici unui om nu se comportă ca o simplă conductă de drenaj 
singnaletic, ce primeşte nişte stimuli exteriori pe care îi restituie apoi ca atare 
sub forma output-ului emergent, ci funcționarea ei este incomparabil mai 
complicată : semnalele recepționate sunt supuse decodificării, iar mesajul 
rezultant face obiectul unei analize, ce presupune, între altele, filtrajul prin grila 
personalităţii proprii, după care rezultatul prelucrării este sintetizat într-un nou 
mesaj, recodificat şi emis sub forma unui şir de semnale de ieşire, care, prin 
forța împrejurărilor, nu au cum să repete identic alcătuirea input-ului inițial. 
Procesul implică, aşadar, manifestarea unui anume fel de discernământ al 
dispozitivului uman, ce nu se mulţumeşte cu condiția mecanică de curea de 
transmisie, ci intervine activ în proces, punându-şi amprenta identității 

personale, întruchipate aici de autonomia (în sensul strict etimologic de 
autoguvernare după legi proprii) psihicului individual. 

Limitele de aplicare menţionate nu trebuie să ne determine însă să 
considerăm teoria informației drept o teorie a comunicării nereuşită sau 
incompletă, atâta vreme cât ea răspunde satisfăcător obiectivelor pe care şi le-a 
propus. Faptul că abordează comunicarea numai în lumina unei ipoteze anume, 
oferind sintaxei un loc privilegiat în raport cu semantica şi pragmatica nu poate 
fi privit ca o slăbiciune, ci, pur şi simplu, ca un indiciu că ne aflăm în faţa unei 
teorii de tipul 2, pe care teoria generală a comunicării e chemată să o înglobeze 
ŞI, eventual, să o tran-sceadă. Foloasele perspectivei informaţionale s-au dove- 
dit, de altfel, substanțiale, printre achiziţiile incontestabile de ordin general ale 
disciplinei întemeiate de Shannon şi Weaver numărându-se şi elaborarea 


schemei canonice 


care le poarta numele, schemă ce şi-a dovedit aplicabilitatea în toate 
domeniile comunicării.,; 

Reprezentată în Fig. 1, schema Shannon-Weaver prezintă avatarurile unui 
MESAJ care, elaborat de o suRsA, este codificat de un TRANSMIȚĂTOR sub forma 
UNOr SEMNALE, Ce parcurg un CANAL, pe traseul căruia se confruntă cu primejdia 
distorsionârii lor ca urmare a intervenţiei unei surse de zcomor, după care 
parvin la necePTORUL ce le decodifică, restituind mesajului forma inițială şi 
încredințându-l astfel pesrmaranuLul. Meritul major al schemei este că, deşi 
concepută în vederea  explicării unor aspecte specifice sferei 
telecomunicaţiilor, ea ne îngăduie să înţelegem mai bine esenţa oricărei 
comunicări, de la transmiterea ereditară a caracterelor biologice, până la 
discursul poetic, muzical sau cinematografic. 


MESAJ SEMNALSEMNAL MESAJ 


SURSA TRANSMIȚĂTOR CANAL RECEPTOR DESTINAȚIE 


SURSA DE 
ZGOMOT 


FIG. |. SCHEMA GENERALA A COMUNICĂRII, DUPĂ SHANNON ŞI WEAVER. 


O primă distincție importantă pe care o pune în evidență schema din Fig. 1 
este cea dintre sursă şi trans-mițător. Sursa produce mesajul, dar, în general, 
ea nu dispune şi de mijloacele necesare pentru a-l face să ajungă la destinație. 
Ne confruntăm aici cu principalul paradox al comunicării, proces a cărui 
rațiune de a fi este vehicularea de înţelesuri, care, prin însăşi natura lor, nu pot 
fi vehiculate.- Termenul global mesa acoperă o mare 


observabil nu poate fi decât, cel mult, indiciul material al prezenţei 
semnificatului, dar niciodată semnificatul însuşi. Aspectul cel mai spinos al 
comunicării rezidă tocmai în contradicția dintre nevoia interlocutorilor de a-şi 
transmite mesaje şi imposibilitatea practică în care se află ei de a emite şi 
recepționa altceva decât semnale. Codificarea se dovedeşte astfel o activitate 
indispensabilă, iar TRANSMIŢÂTORUL care o efectuează — un participant de 
neînlâturat la procesul comunicării. 

Conceptul de sunsa reclamă şi el unele clarificări. Există numeroase 
situaţii în care emițătorul nu face decât să repete cuvintele unei terțe persoane 
(cazul recitatorului, dar şi al oricărui ins care e pus ori doreşte să reproducă 
replicile altcuiva). în termenii logicii enunțării schițate de Emile Benveniste 
[13] un atare comunicator nu este şi enunțătorul mesajului pe care îl 
difuzează. Dacă se are în vedere numai planul strict verbal al comunicării, 
recitatorul nu joacă un rol diferit de cel al aparatelor de înregistrare şi redare a 
vorbirii (fonograf, magnetofon, casetofon) sau de cel a păsărilor imitatoare 
(papagalul, corbul, graurul, gaița). Totuşi semnalele vocale non-verbale din 
sfera mijloacelor paralingvistice, ca timbrul vocii, ritmul vorbirii, pauzele, 
variațiile de intensitate şi înălțime, conturul intonaţional al frazării, tonul 
(ironic, blând, iritat etc.) şi alte mărci asociate unor parametri ca ezitarea, 
graba, plictiseala, hotărârea, mânia etc. aparțin actorului însuşi. Cum şi 
acestea sunt purtătoare de informaţie, avem tot dreptul să vorbim de o sursă 
dublă autor-recitator. O vom face cu atât mai mult în cazul purtătorului de 
cuvânt, care nu repetă ad litte-ram fraze prefabricate, ci le formulează el 
însuşi, fără a înceta să transmită, de fapt, gândurile altcuiva. 

Făcând un pas mai departe, am putea afirma că oricine preia, conştient sau 
nu, idei, expresii ori citate enunțate anterior de altcineva nu poate fi privit 
drept enunțătorul exclusiv şi unic al mesajelor transmise. Prin gura sa ne 
vorbesc mulți alții: părinții şi educatorii, prietenii, vecinii, grupul de 
apartenenţă socială sau profesională, opinia generală, înțelepciunea populară, 
spiritul 

epocii. Erudiţia se întâlneşte aici, paradoxal, cu lenea intelectuala, Dicţionarul 
ideilor primite al lui G. Flaubert ilustrând cu sarcasm ipostaza degradată, 
rutiniera, a  permanentului transfer de paternitate ce caracterizează 
interacțiunea comunicativă dintre oameni. 

Dacă judecăm, aşadar, mesajele prin prisma originalității lor, iar sursa — 
în lumina „dreptului de autor” asupra celor enunțate, vom fi nevoiţi să 
conchidem că nu există decât surse colective şi că, prin intermediul oricărui 
cuplu de comunicatori, stau, în fond, de vorbă, mari mulțimi de indivizi, 
cunoscuţi sau necunoscuți, trăitori în prezent ori pierduţi în negura istoriei. 
Preluând o idee a lui C. Baylon şi P. Fabre, Oswald Ducrot ([43], p. 44) 
caracterizează, în acest caz, comunicarea drept „polifonică", „emisă de o 
pluralitate de voci”. 

La rândul său, TRANSMIȚATORUL poate fi şi el multiplu, dar în cu totul alt sens 
decât sursa. O condiţie sine-qua-non pentru ca semnalele să ajungă la receptor 
este ca ele să posede o natură compatibilă cu cea a canalului de transmisie. 
Astfel, comunicarea sonoră e posibilă numai dacă mediul fizic interpus între 
cei doi comunicatori permite propagarea undelor din spectrul audibil. Aflaţi în 
vidul cosmic, doi astronauți vor fi obligați să renunţe la cuvântul rostit în 
favoarea, de exemplu, a limbajului ges-tual. întunericul va anula însă şi această 
posibilitate, noile semnale dovedindu-se incapabile să străbată spaţiul ce-i 

desparte pe cei doi interlocutori. Comunicarea va putea fi restabilită prin 
alegerea undelor electromagnetice ca vehicul al informaţiei, dar de această dată 
recurgerea la un singur transmiţâtor nu va mai fi suficientă. Cum fiinţa umană 
nu dispune de mijloacele naturale necesare pentru a-şi traduce direct gândurile 
în unde hertziene, codificarea va avea de parcurs două etape. Cea dintâi va 
consta în transpunerea în cuvinte a intențiilor emițătorului, operaţiune pe care, 
în calitate de prim transmiţâtor, o poate efectua el însuşi, pe când cea de a doua 
va trebui să o încredinţeze unui sistem electronic specializat în traducerea 
discursului sonor într-imul electromagnetic, dispozitivul cu pricina jucând 
rolul unui transmiţâtor 


secund, la fel de indispensabil, în cazul în speţă, ca şi cel dintâi. Similar, o 
persoană care vorbeşte la telefon operează o primă codificare a mesajului sub 
formă acustică, urmând ca microfonul aparatului să asocieze cuvintelor 
pronunțate de emițător semnale electrice convenţionale, apte să străbată 
conductorul metalic ce constituie canalul de comunicare utilizat. 

E de la sine înţeles că lanţul transmiţâtorilor poate fi şi mai lung. Astfel, 
un compozitor îşi transpune intențiile muzicale în structuri sonore virtuale, pe 
care le codifică grafic în paginile partiturii ; dirijorul traduce»indicaţiile 
acesteia într-un limbaj gestual, pe care instrumentiştii din orchestră le 
tălmăcesc într-un discurs sonor, preluat şi recodificat electric de microfoane, 
iar apoi electromagnetic în sistemul antenei de emisie a postului de radio, 
pentru ca, în final, radioreceptorul de la domiciliul ascultătorului să 
retranspunâ în termeni acustici şi să pună la dispoziția acestuia produsul 
muzical destinat descifrării şi contemplării estetice. 


BRUIAJUL SI PROBLEMATICA ASCULTĂRII 


In călătoria lor de-a lungul canalului care face legătura dintre emiţător şi 
receptor (sau al canalelor interpuse între diverşii transmițători, în cazul 
codificărilor multiple), semnalele pot fi afectate, în orice moment, de acțiunea 
perturbatoare a zgomotului. Termenul desemnează clasa, practic infinită, a 
fenomenelor susceptibile de a distorsiona mesajul prin alterarea calității sem- 
nalelor. 

Uneori zgomotul arc chiar aspectul unei perturbații sonore (larma din 
clasă, zarva din piață, tumultul mulțimii de pe stadion, vacarmul din halele 
unui şantier naval, vuictul furtunii, bubuitul tunetului). La fel de bine însă el 
se poate prezenta, dimpotrivă, ca o atenuare a undei acustice purtătoare a 
mesajului, care diminuează şansele acestuia de a fi corect perceput. în acest 
sens, vata purtată în ureche din motive medicale, pereţii fonoizolanți, o 
căciulă trasă adânc pe cap sau chiar vorbirea în şoaptă constituie surse de 
bruiaj, pentru ca, la limita, zgomotul cel mai „puternic" să ia însuşi chipul 
tăcerii ! 

Atunci însă când veriga senzorială implicată în analiza şi traducerea 
semnalelor este alta decât auzul, e de aşteptat ca bruiajul să înceteze de a mai 
avea vreo tangenţă cu gălăgia ori cu contrariul ei. Greşelile de tipar dintr-o 
carte, lacrimile iubitei care pică pe scrisoarea de adio, producând pete ce 
îngreunează descifrarea textului, ceața sau ploaia care udă parbrizul maşinii, 
împiedicându-l pe 


şofer să „citească" corect semnele de circulație sunt şi ele zgomote în cel mai 
exact sens al definiției. In comunicarea interpersonalâ, ochelarii de soare pot 
constitui o serioasă sursă de bruiaj, dată fiind importanța binecunoscută a 
privirii în reglarea interacțiunii dintre interlocutori. Blocarea, fie ea şi parțială, 
a accesului la „ferestrele sufletului" tulbură considerabil comunicarea şi face 
sensibil mai dificilă decelarea stărilor psihice ale persoanelor ce recurg la 
acest procedeu. Nu întâmplător îl practică jucătorii de poker sau oamenii de 
afaceri, care doresc să îşi ascundă intenţiile precum şi reacțiile emoționale 
spontane ce i-ar putea demasca. Dar la fel de bine ca prezenţa ochelarilor, şi 
lipsa lor poate fi producătoare de zgomot, în cazul persoanelor cu defecte de 
vedere. O savuroasă povestire a lui E.A. Poe ([108], p. 42) aduce în scenă un 
miop care, refuzând, din cochetărie, să poarte ochelari, ajunge, în cele din 
urmă, în situaţia de neinvidiat de a adresa o cerere în căsătorie propriei sale 
strâstrâbunici ! 

Nici celelalte canale senzoriale nu sunt scutite de agresiunea zgomotului. 
Degustătorul de vinuri îşi clăteşte îndelung gura după fiecare eşantion testat 
pentru a contracara bruiajul produs de degustarea precedentă. Revenit acasă 
de la cumpărăturile de sărbători, constați că apa de colonie destinată soţiei 
miroase cu totul altfel decât în magazinul unde o aleseseşi în condiţiile pertur- 
batoare ale efluviilor produse de prezenţa simultană a altor parfumuri. în fine, 
stratageme ca acelea prin care Ulysse şi tovarăşii săi au izbutit să înşele 
vigilența ciclopului Polyphem strecurându-se afară din peştera acestuia pitiți 
sub pântecele oilor sau cea cu ajutorul căreia patriarhul Iacob a smuls 
binecuvântarea părintească a lui Isaac (Geneza, 27) ilustrează ideea de bruiaj 
tactil. 

O formă mai aparte de zgomot, aproape omniprezentă în interacțiunea 
noastră comunicativă cu semenii, este autobruiajul psihologic. El reprezintă o 
barieră perceptivă cu caracter paradoxal, întrucât îşi datorează existenţa nu 
unor limite organice sau funcționale ale dispozitivelor noastre de recepție şi 
prelucrare a informaţiilor primite 


din mediul înconjurător, ci, tocmai dimpotrivă, unei capacități superioare de 
procesare a acestora. Cercetările au demonstrat că scoarța cerebrală umană 
dispune de capacitatea de a prelucra şi interpreta un flux sonor de cel puţin 800 
de cuvinte/minut, în timp ce debitul verbal al unui locutor mediu atinge de-abia 
un sfert din această valoare*. Diferenţa de trei pătrimi reprezintă o rezervă de 
procesare a informaţiei pe care receptorul mesajului verbal e liber să o utilizeze 
după cum crede de cuviinţa. Ştim, într-adevăr, fiecare, din proprie experiență, 
că faptul de a asculta pe cineva vorbind nu ne împiedică să ne mai gândim şi la 
alte lucruri, mai mult sau mai puţin legate de discursul interlocutorului nostru. 
Avantajele acestei stări de fapt sunt atât de evidente încât nu necesită nici un 
comentariu. In schimb, merită discutat pericolul potenţial, de care nu e nimeni 
scutit, ca, lâsându-se antrenată de cine ştie ce asociaţii de idei, mintea noastră 
să se îndepărteze suficient de mult de subiectul comunicării pentru a pierde cu 
totul contactul cu acesta. Nu e greu de observat că lucrul se întâmplă cu atât 
mai lesne cu cât ritmul vorbirii emițătorului e mai lent, ceea ce favorizează 
autobruiajul psihologic al ascultătorului. în sprijinul aceleiaşi observaţii vine şi 
constatarea, devenită proverbială, că savanții sunt îndeobşte mai distraţi decât 
ceilalți muritori. Dotaţi cu calități intelectuale deosebite, aceştia sunt mai 
expuşi, datorită vitezei cu care gândesc, la fenomenul decolării atenției din 
zona obiectului de discuţie către cea a propriilor preocupări. 

Nu este însă nevoie să fii om de ştiinţă pentru ca gândurile să înceapă a-ţi 
rătăci aiurea în timp ce asculţi pe cineva vorbind. Elevii mai puţin atraşi de 
învățătură sau aceia mai visători din fire, stimulați eventual şi de mono- 


* Merita menţionat, în acest context, faptul câ „poarta acustică" a recepției 
verbale e incomparabil mai îngusta decât cea optica. Cititori rapizi, care 
elimina total vocalizarea în gând, pot atinge viteze de lectura şi de înțelegere a 
celor citite de pânâ la 10 000 de cuvinte/minut (Paul Ştefanescu : Citirea rapidă 
— curs în 12 lecţii, Bucureşti, Ed. Miracol, 1995, p. 5). 


tonia expunerii profesorului, sunt victime sigure ale efectelor de-conectante 
pentru atenţie ale acelui „isvor de horum-harum" descris de Eminescu în 
Scrisoarea a Il-a, unde procesul autobruiajului generator de reverii hipnotice 
îşi află o ilustrare poetică magistrală : 


„îmi plutea pe dinainte cu al timpului amestic Ba un soare, ba un rege, ba 
alt animal domestic. Scârţâirea de condeie dădea farmec astei linişti, 
Vedeam valuri verzi de grâne, undoiarea unei inişti, Capul greu cădea pe 
bancă, păreau toate-n infinit, Când suna ştiam că Ramses trebuia să fi 
murit". 


Dacă, până în vremea noastră, ştiinţa a neglijat oarecum analiza 
mecanismelor disipării şi concentrării atenţiei, aceasta a constituit, în schimb, 
un permanent obiect de preocupare pentru practicanţii rugăciunii sistematice 
din mai toate marile religii ale lumii. Grija de a evita „risipirea minţii” o 
regăsim deopotrivă la mari asceţi ai creştinismului răsăritean, ca Sf. Isaac 
Şirul sau Sf. loan Scârarul şi la renumitul întemeietor al hasidismului iudaic, 
Israel ben Elezer supranumit Baal Şem Tov (1700—1760), care şi-a petrecut 
o parte din viaţă în Moldova, în singurătatea munţilor şi într-o sinagogă de 
lemn din Piatra Neamţ ([129], p. 385). Se spune despre acesta din urmă că le 
recomanda ucenicilor săi ca : „înainte de a începe rugăciunea, omul să cugete : 
propriul meu destin, soarta poporului evreu, ba chiar a întregii lumi atârnă de 
această rugăciune ; dacă voi face cumva o singură greşeală, dacă voi rosti 
incorect un singur cuvânt. dacă în minte îmi va pătrunde un singur gând străin 
(s.n.), mântuirea lumii va întârzia" (apud H. Bloch Povestiri hasidice, 
Bucureşti? Ed. Cartea Românească, 1994, p. 30). 

lată, pe de altă parte, cum se prezintă, sintetizată de regretatul teolog 
Dumitru Stâniloae, perspectiva ortodoxă asupra problemei : „...patima duce 
cugetarea, fără să vrem, pe cine ştie ce cărări, producând fenomenul zis al 
împrâştierii ei, până ce scăpăm cu totul frânele gân 


durilor din mâna, ceea ce aduce şi o viaţa externa necon-trolată şi pâtimaşâ. 
Paza gândurilor e o pază ce şi-o face mintea sie însăşi. Desigur mintea nu poate 
fi oprită de a lucra continuu. De aceea trebuie să veghem mereu asupra ei. lar 
scopul acestei vegheri este, fie ca, primind gândul să se desfăşoare într-o 
cugetare pioasă, provocând asociaţii de gânduri cucernice, fie ca, apărând alte 
gânduri ca începuturi de serii, ele să fie iarăşi din prima clipă îndrumate pe 
albia cea sănătoasă. Aceasta este o cale strâmtă, o cale susținută cu efort 
continuu, care la început e foarte grea, dar cu vremea devine tot mai uşoară" 
([125], p. 130). 

Convergente din anumite puncte de vedere cu aceste preocupări 
tradiționale, cercetările actuale, izvorâte din aplecarea către eficiență a omului 
modern, urmăresc nu atât dirijarea într-o direcție determinată a cursului vieţii 

interioare, cât, mai degrabă, sporirea atenției acordate raporturilor noastre 
interpersonale, în vederea obţinerii unui profit social şi intelectual maxim din 
fiecare interacțiune cu semenii. Investigarea metodică a procesului ascultării a 
pornit, de altfel, de la unele sondaje cu caracter statistic privind ponderea 
relativă a diferitelor tipuri de activități comunicaționale în mediile universitare 
americane. Luându-se în considerare cele patru categorii principale de activități 
cu profil de comunicare pe care le desfăşoară un intelectual pe parcursul unei 
zile, a fost determinată următoarea repartizare a timpului acordat fiecăreia 
dintre îndeletnicirile respective : 

— scrisul 11% 

— cititul 15% 

— vorbitul 32% 

— ascultatul 42%. 

E de presupus, fireşte, că pentru alte segmente ale societăţii valorile 
procentuale vor fi diferite, în primul rând din pricina marii variabilitâți în ceea 
ce priveşte implicarea în primele două tipuri de activitate, a căror pondere 
poate scădea până la zero (în cazul mediilor analfabete, dar nu numai al lor). 
Nu încape însă îndoială că şi acolo întâietatea ascultării se va menţine 


neştirbită măcar 


şi numai pentru faptul că, în grupuri, vorbitul concomitent e mai rar decât 
audiția simultană, iar individual sunt mulți cei ce ascultă în singurătate 
(emisiuni radiofonice sau de T.V.) şi puţini cei care obişnuiesc să vorbească 
de unii singuri (ar mai rămâne de discutat dacă un atare solilocviu constituie 
cu adevărat sau nu un act de comunicare). Toată lumea ştie însă că primele 
trei activităţi menţionate sunt departe de a avea un caracter spontan, înnăscut. 
Atât vorbitul cât şi scrisul şi cititul au la bază procese de învăţare, desfăşurate 
de-a lungul unor perioade îndelungate, de multe ori sub îndrumarea unor per- 
soane special pregătite în acest scop. Ciudat este că tocmai ascultatul, situat, 
măcar sub raport cantitativ, în fruntea manifestărilor noastre comunicaţionale, 
nu face obiectul nici unei pedagogii. Dintre persoanele responsabile cu 
formarea noastră şcolară şi umană (educatori, părinți, profesori), nimeni nu se 
interesează dacă ştim să ascultăm şi nu încearcă să ne înveţe să o facem. 
Cauza acestei extrem de obişnuite situații neobişnuite rezidă, fireşte, în 
ignorarea problemei înseşi. Şi cum ar fi altfel când prea puţină lume operează 
distincția dintre a auzi şi a asculta ? Cel ce aude nu e decât un receptacul pasiv 
de semnale sonore, pe când ascultătorul le traduce şi interpretează, trăgând şi 
un folos personal, în măsura în care integrează informaţiile primite în 
structura personalității proprii. 

Experiența contactului cu muzica ne poate ajuta să înțelegem mai limpede 
deosebirea dintre cele două acțiuni. O piesă muzicală oricât de dificilă este 
auzită, în toate detaliile sale acustice, de orice persoană fără defecte de auz, 
dar ascultarea ei poate presupune o lungă şi complicată ucenicie. Puţini sunt, 
probabil, cei care nu sesizează această realitate simplă. Mult mai mulți, în 
schimb, sunt vorbitorii care confundă auzitul cu ascultatul atunci când este 
vorba despre receptarea mesajelor verbale. Ca urmare, ei nici nu manifestă 
vreo preocupare de a-şi îmbunătăţi formele de ascultare, ceea ce explică 
neglijarea vreme îndelungată a acestui important domeniu. 


Astăzi se ştie că o bună calitate a ascultării se obține numai în anumite 


condiţii. însăşi mobilizarea fizică a organismului joacă un rol însemnat, poziția 
şi tonusul muscular al receptorului condiţionând nivelul său de atenţie. 

înlocuirea în şcoli a băncilor de lemn cu fotolii comode, ce permit o relaxare 
totală a auditoriului, se dovedeşte a avea efecte deloc favorabile asupra 
procesului de învăţare. E cunoscut, de altfel, modul în care ascultătorii 
reacționează la auzul unei informaţii interesante : trunchiul se îndreaptă şi se 
încordează uşor, capul avansează, cu gâtul întins, ca spre a capta mai bine 
sunetele, urechile „se ciulesc”. încă în a doua jumătate a secolului trecut, într-o 
lucrare de etologie avânt la lettre, intitulată The Expression of Emotions in 
Man and Animals, Charles Darwin observase existența unor indicii gestuale 
comune ale atenției la om şi la unele mamifere. Astfel, o fată care priveşte cu 
interes un băiat înclina capul într-o parte, exact ca şi cățelul sau pisica ce 
observă un şoricel, ori altă pradă mică şi mişcătoare. 

Poziţiile defensive diminuează receptivitatea noastră la mesajele celorlalți. 
S-a demonstrat experimental că persoanele care ascultă cu braţele încrucişate 
la piept, poziţie „de protecție", denotând o atitudine puţin binevoitoare faţă de 
vorbitor, ce poate merge de la circumspecţie până la ostilitate, rețin cu circa 
38% mai puţin din ceea ce spune acesta decât cele neprotejate de o atare 
barieră. 

Esenţială pentru ameliorarea modului de a asculta este valorificarea 
eficientă a decalajului dintre gândire şi vorbire. Locutorii cu debit verbal mai 
lent sunt întotdeauna mai greu de urmărit şi pentru a-i putea totuşi asculta se 
impune sâ-i dăm de lucru minţii noastre, pe cat posibil, tot în sfera tematică a 
discuţiei pe care o purtăm cu ei. Recapitularea a ceea ce ne-au spus până 
atunci, căutarea unor sensuri ascunse ori mai puţin evidente ale cuvintelor lor, 
încercarea de a prevedea cursul ulterior al expunerii ne menţin în aceeaşi zonă 
de interes, împiedicând decolarea gândului spre zări străine subiectului şi 
întreruperea legăturii cu interlocutorul. Dacă suntem conştienţi că înțelesul 
comunicării se află şi în 


comportamentul non-verbal al emițătorului, ba chiar şi în ceea ce el omite, 
deliberat sau nu, să ne transmită, vom folosi capacitatea noastră disponibilă de 
prelucrare a informaţiilor pentru o ascultare totală, deopotrivă critică şi 


empatică. Spre deosebire de postura de emiţător, în care deţii controlul total 
asupra celor comunicate, condiţia de receptor presupune efortul continuu de a 
urmări un gând străin. Acesta poate contrazice propriile tale convingeri sau 
poate pur şi simplu să nu te intereseze şi să te plictisească. A asculta opinii pe 


care nu le împărtăşeşti nu e întotdeauna uşor. Atunci când împrejurările nu îți 
permit să ripostezi pe loc, pregătirea replicii pe care urmează să o dai mai 
târziu se poate constitui ea însăşi într-o puternică sursă de bruiaj. Nu rareori 
prelegerile urmate de întrebări şi comentarii oferă unor intervenienți prilejul de 


a se discredita ridicând obiecţii la care conferenţiarul insuşi a răspuns în chiar 
cuprinsul expunerii sale. Faptul se explică prin efectul de bruiaj al încercării 
de a-ți formula observațiile într-un chip cât mai percutant şi convingător. în 
majoritatea cazurilor, planul viitoarei luări de cuvânt îți acaparează atenția în 


asemenea măsură încât pierzi contactul cu mersul argumentației oratorului şi 
rişti să te expui deriziunii asistenței, care îi sancţionează întotdeauna pe 
„căscaţii” ce aduc în discuţie probleme deja elucidate. Este, de aceea, prefe- 
rabil ca orice obiecţie să fie notată telegrafic şi să nu se revină asupra ei până 


în momentul luării de cuvânt, decât în cazul în care, pe parcurs, apar elemente 
noi, de natură să antreneze o schimbare de perspectivă asupra aspectului 
sesizat. Oricum, repetarea în minte a replicii pe care urmează să o dai 


reprezintă opţiunea cea mai proastă. 

Tot o practică nefericită o constituie şi filtrarea mesajelor, în sensul de a 
eluda ceea ce ne displace, nu ne convine sau cere un efort de înțelegere pe care 
nu suntem dispuşi să îl facem. în realitate, tocmai mesajele aparținând acestor 
tipuri ar trebui ascultate cu mai multă atenție. De ideile care îți confirmă 
propriile convingeri te poți dispensa fără a pierde mare lucru, în timp ce 

cunoaşterea argumentelor cuiva care gândeşte altfel decât tine ţi-ar putea 
îmbogăţi substanţial orizontul. Nu e vorba, fireşte, sâ accepţi neapărat opiniile 
interlocutorului, ci sâ le iei în considerare, eventual pentru a le combate şi a le 
consolida pe ale tale, printr-o motivare întemeiata pe un raționament mai solid. 
E o adevărată artă sâ ştii sâ înveţi chiar şi de la cineva care îți este profund 
antipatic, sau sâ continui sâ asculți cu atenţie dupâ ce interlocutorul a fâcut o 
remarcă ostilă, ori a folosit la adresa ta o expresie care te-a jignit. Ca o regulă 
generală, ar fi de reținut că nu există conversaţie a priori neinteresantă, că din 
orice interacţiune cu o altă persoană se poate învăţa ceva. Nimic mai regretabil 
decât manifestările de snobism comunicațional ale celor care împart oamenii 
în unii cu care merită şi alții cu care nu merită sâ stai de vorbă. 


4. CODIFICAREA: VERIGA INDISPENSABILĂ A ORICĂRUI 
PROCES DE COMUNICARE 


Revenind la schema Shannon-W eaver, trebuie spus că zgomotul nu este 
NICI unica şi nici cea mai importantă sursă a necoincidenţei dintre mesajul 
expediat şi cel ajuns la destinatar. Sistemele noastre de comunicare dispun, în 
general, de mijloace de atenuare a efectelor bruiajului, cel mai eficient dintre 
ele fiind redundanţa codificării, concept asupra căruia vom reveni pe larg într- 
un alt capitol. Mult mai grave, însă şi mai greu de combătut, sunt 
neînțelegerile intervenite ca urmare a non-identităţii codurilor cu care 
operează transmiță-torul, pe de o parte, şi receptorul, pe de alta. Numai o 
simetrie perfectă dintre codificare şi decodificare garantează fidelitatea 
transmisiei. Or, într-un mare număr de cazuri, această condiţie absolut 
naturală nu e nici pe departe îndeplinită. 

Pentru a asigura reversibilitatea transformării mesaj-semnal, codul va 
trebui să fie conceput astfel încât traducerile pe care el le mijloceşte să aibă un 
caracter univoc, lipsit de orice ambiguitate. Din acest motiv se impune 
definirea riguroasă a codificării şi codului, noțiuni utilizate adesea într-o 
manieră vagă, aproximativă sau inexactă. Ca şi în alte situaţii în care se 
încearcă evitarea impreciziei şi a echivocului, vom recurge, cu scuzele de 
rigoare față de cititorul mai puţin familiarizat, la un formalism matematic 
minimal, menit să elimine orice neclaritate conceptuală. Termenii cu care 
vom opera aparţin teoriei mulțimilor, 


abordare datorată lui Georg Cantor (1845—1918), a cărei apariţie a condus la 
regândirea într-o nouă perspectivă a tuturor disciplinelor matematice. 
Conceptul de bază al acestei teorii este unul absolut intuitiv : mulțimea, 
înțeleasă ca o colecţie de obiecte oarecare, date fie în mod explicit, prin 
enumerare, (de exemplu mulțimea alcătuită din această carte, sonata „Lunii” şi 
piramida lui Keops), fie prin enunţarea unei proprietăţi comune (de pildă, 
mulțimea numerelor pare sau cea a fetelor blonde, ale căror elemente sunt mai 
greu ori imposibil de listat exhaustiv, dar pot fi oricând departajate, pe baza 
trăsăturii enunțate — divizibilitatea cu 2 sau culoarea pârului — de elementele 
ce nu aparțin mulțimilor menţionate). Singura condiție impusă unui ansamblu 
de elemente pentru ca el să constituie o mulțime este ca nici un element să nu 
se repete. Aşadar M h ţa, b, c! este o mulțime, pe când P = ţa, b,a! nu este. 
Fiind date două mulţimi M şi S, numim relaţie orice mulțime de perechi de 
elemente alcătuite astfel încât primul element al perechii să aparţină mulțimii 
M, iar cel de-al doilea mulțimii S. Dacă, bunăoară, M este mulțimea autorilor 
şi S — mulţimea cărților, există o relaţie R care asociază autorii cu cărțile pe 
care le-au scris. Elementele acestei relații sunt cupluri de felul (L. Tolstoi, 

Război şi pace), (G. Flaubert, Madame Bovary), (Th. Mann, Muntele vrăjit) 
etc. Relaţia care pune în corespondenţă fiecare element dintr-o mulțime M cu 
numai, cel mult, un element al altei mulţimi S se numeşte funcţie. Nu este 
cazul relației R menţionate, deoarece destui autori au scris mai mult de o carte. 
In schimb, o funcție leagă mulţimea indivizilor de mulțimea mamelor care i-au 
născut, nimeni neavând mai mult decât o singură mamă. Spunem despre o 
funcţie că este biunivocă atunci când ea asociază şi fiecărui element din 
mulțimea de sosire S cel mult un element din mulțimea de plecare M. 
Căsătoria monogamă este o asemenea funcție biunivocă, întrucât ea interzice 


atât bărbaților să aibă mai multe soții cât şi femeilor — mai mulți soți. 


m 


Un cod este şi el, prin definiţie, o funcție biunivocă stabilită între o 
mulțime M de mesaje şi o mulțime S de semnale. Condiţia de biunivocitate 
între codificare şi decodificare. 

O definiție mai precisă a codificării face necesară introducerea unei 
noțiuni noi, şi anume cea de limbaj pe un alfabet dat. Fiind dată o mulțime M 
de elemente de natură nespecificatâ, vom numi cuvânt pe alfabetul M orice şir 
de elemente, repetate sau nu, aparținând mulțimii M. Dacă M este mulțimea 
literelor alfabetului latin, vom spune despre orice secvenţă de litere latine, fie 
că posedă un sens în vreo limbă cunoscută, fie că nu înseamnă nimic în nici o 
limbă, că este un „cuvânt pe M". Mulțimea tuturor cuvintelor distincte ce se 
pot alcătui cu ajutorul alfabetului M (mulţime evident infinită, deoarece nu am 
impus cuvintelor nici o restricție de lungime) se cheamă vocabular universal 
pe M. Prin limbaj pe M înţelegem o parte oarecare a vocabularului universal. 
Lexicul limbii române este un astfel de limbaj pe alfabetul latin, la fel cum 
lexicul suedez, portughez sau turcesc reprezintă şi ele limbaje distincte (dar nu 
neapărat disjuncte) pe acelaşi alfabet. 

Suntem acum în măsură să formulăm definiția riguroasă a celor patru 
tipuri de codificare întâlnite în procesul comunicării interumane. Dacă M este 
o mulțime de mesaje, S — o mulțime de semnale, f un cod, adică o funcţie 
biunivocă, iar L(M) şi L(S) două limbaje definite pe alfabetele M şi, respectiv, 
S, vom numi codificare oricare dintre mulțimile : 


C, = 1M,S,£), C-1M, L(S), 0, G=IL(M),S, fi, Ga L(M),L(S),f 


Primul caz corespunde asocierii mesajelor simple cu semnale simple, ca în 
cifrurile alfabetice, în care o literă se substituie alteia. Suetoniu ne relatează că 
Cezar îşi redacta scrierile către intimi înlocuind litera a cu d, litera b cu e şi aşa 
mai departe, într-un sistem de permutări 


care transformau caracterul ce ocupă rangul i în alfabetul latin cu cel de rang i 
+ 3 (,... si qua occultius perferenda erant, per notas scripsit, id est, ic structo 
litterarum ordine, ut nullum verbum effici posset: quae si quis investigare et 
persequi velit, quartam elementorum litteram, id est, d pro a, et perinde reliquas 
commutet"* — De duode-cim Caesarum, C.J. Caesar, LVI). în acest caz, ca şi 
în cel al transliterării dintr-un alfabet într-altul, înlocuirile se fac element cu 
element, nu secvenţă cu secvenţă. 


Codificările de tip Ce» substituie mesajelor simple din M şiruri de semnale, 
recte cuvinte, din limbajul L(S). Este cazul „alfabetului” Morse, unde M 
reprezintă mulţimea caracterelor latine şi a semnelor uzuale de punctuație, iar S 
o pereche de semnale notate prin punct (impuls electric scurt) şi linioară 
(impuls electric lung). Fiecărei litere i se asociază, de data aceasta, nu câte un 
simplu element din S, ci secvenţe de până la 7 astfel de elemente. 

în codificarea de tip C, semnale elementare exprimă înţelesuri complexe. 
Astfel, în transportul rutier sau feroviar mesaje de genul „Accesul e liber" sau 
„Trecerea interzisă" sunt comunicate printr-un semnal luminos unic, la fel cum 
în sport un simplu pocnet de pistol poate însemna „Luaţi-o la fugă" sau sunetul 
produs de fluierul arbitrului „Opriţi jocul, fiindcă s-a comis o încălcare a 
regulamentului". 

în fine, traducerea dintr-o limbă într-alta reprezintă un caz tipic de 
codificare de tip C4, întrucât operează cu substituţii la nivelul cuvintelor, nu al 
literelor sau fonemelor componente. Echivalenţa dintre francezul tapis şi 
cuvântul românesc covor se stabileşte printr-o funcție definită pe vocabularele 
celor două limbi şi ar fi absurd să o înţelegem în sensul că, în franceză c se 
spune t, o e numit a, iar p înseamnă v. 


* „„..„. daca dorea sâ transmită, ceva mai în ascuns, scria cifrat, adică 
potrivind astfel ordinea literelor încât nici un cuvânt sâ nu poată fi desluşit : 
daca cineva ar vrea sâ cerceteze şi sâ descopere acestea, sâ schimbe fiecare 
litera a alfabetului cu cea de a patra, de pilda, pe d în locul lui a, şi tot aşa cu 
toate celelalte”. 


Comunicarea verbala presupune o codificare de tipul C2, care pune în 
corespondența mulțimea M a conceptelor gândite de sursa, cu mulțimea 
secvențelor constituite de cuvintele limbii în care ne exprimam. In cazul când 
folosim o limba strâinâ continuând sâ gândim în idiomul matern, între 
momentul elaborării mesajului şi cel al formulării şi emiterii lui se interpune 
o nouă codificare, de data aceasta aparținând clasei Ca. La rândul său, inter- 
locutorul nostru poate, după cum este vorbitor nativ sau nu al limbii utilizate, 
sâ înţeleagă direct ce îi spunem sau sâ îşi traducă în prealabil mesajul în 
limba proprie, ceea ce ne atrage atenţia asupra faptului că într-un proces de 
comunicare numărul treptelor de codifcare nu trebuie sâ fie, în mod 
obligatoriu, egal cu al celor de decodificare. 

După cum se vede, distincția dintre diferitele modalități de codaj are în 
vedere primele două elemente ale tripletei CJ. Marea problemă a comunicării 
verbale este însă legată de cel de al treilea termen. Pentru ca mesajul sâ 
ajungă intact la destinatar, funcţia f, care nu e nimic altceva decât codul 
utilizat, trebuie sâ fie, precum s-a spus, riguros biunivocă. Numai astfel avem 
garanţia că decodificarea se va prezenta ca imaginea în oglindă a codificării, 
restituind cu fidelitate intențiile emițătorului. Dar este oare îndeplinită 
această condiţie în cazul limbilor naturale ? 

Evident nu, măcar şi numai dacă luăm în considerare fenomene ca 
sinonimia sau omonimia, care infirmă biu-nivocitatea relației f. Dacă un 
acelaşi mesaj poate fi exprimat în două feluri diferite, înseamnă nu numai că 
funcția f nu este bijectivâ, ci, mai grav, că ea nu e deloc o funcţie în sensul 
definiției matematice a termenului. In plus, posibilitatea ca o aceeaşi 
secvență de semnale sâ reprezinte două mesaje diferite, adică existenţa 
omonimiei, creează, la decodificare dileme semantice incompatibile cu ideea 

de cod, chiar dacă multe dintre ele pot fi rezolvate cu ajutorul contextului. 
Dar nu acesta e obstacolul cel mai redutabil de care se loveşte dorinţa noastră 
de a comunicacu semenii.Definițiapecareamacceptat-o 


condiționează comunicarea de existenţa unui repertoriu de semnale împărtăşite 
atât de emițător cât şi de receptor, ceea ce ar presupune consensul asupra 
mesajelor elementare pe care aceste semnale le codifică. Există însă o listă 
completă, explicită şi unanim accceptatâ a echivalenţelor convenite dintre 
cuvinte şi înțelesurile lor ? 

Existenţa dicționarelor explicative ar părea să pledeze pentru un răspuns 
afirmativ. La prima vedere, dicționarul se prezintă într-adevăr ca o listă de 
corespondențe care ne oferă cheia codificării lexicale a noţiunilor, în acelaşi fel 
în care, de pildă, „alfabetul Morse" ne dezvăluie modul în care literele şi 
cuvintele alcătuite din ele sunt codificate în sistemul binar al punctelor şi 
linioarelor. Făcând abstracție de unele abateri de felul sinonimiei şi omonimiei, 
ce ar putea fi socotite, la rigoare, drept accidente sau excepţii neglijabile (deşi o 
cercetare statistică infirmă categoric o atare ipoteză*), am putea vedea în 
dicționar expresia unui cod şi în limbă modalitatea practică de utilizare a 
acestuia în comunicarea interumanâ. 

De fapt însă, raporturile dicționarului cu limba vorbită sau scrisă sunt de o 
cu totul altă natură decât cele ale „alfabetului Morse" cu telegramele codificate 
şi transmise cu ajutorul său. în cazul din urmă, codul este dat a priori, cunoscut 
şi respectat „cu sfințenie" de cei doi comunicatori. Aşa cum observa Pierre 
Guiraud, în fraza citată puţin mai înainte (pag. 21), „codul nu se transformă 
decât în virtutea unui acord explicit al utilizatorilor", el nu evoluează în mod 
natural ca limba, aflată într-o dinamică 


* In ceea ce priveşte sinonimele din limba română, e suficient sâ amintim 

câ dicționarul pe care li l-au consacrat Luiza şi Mircea Seche [122] conţine mai 

bine de 35 000 de intrări. Cât despre omonimie şi polisemie, investigația 

întreprinsa de autorul acestor rânduri [37] a permis o prima evaluare cantitativa 

a considerabilei extensiuni a acestor fenomene. Nu e aici locul unei expuneri 

pe aceasta tema, dar merită menţionat, cu titlu de exemplu, câ, în româneşte, 

verbe ca ţine, face sau da posedă câte 46, 45 şi, respectiv, 36, de sensuri 

distincte, adjectivele bun şi rău — câte 28 şi, respectiv, 22 de sensuri, 

substantivul ochi — 17, adverbul bine— 17, prepoziţiile de şi pe câte 47 şi, 

respectiv, 31 de sensuri. 
necontenită, care face ca în orice moment imaginea pe care ne-o oferă despre 
ea dicționarele să fie deja depăşită. Consemnări a posteriori ale „codului” 
lingvistic, dicționarele ne vorbesc, chiar din clipa apariției lor, despre o limbă 
care nu mai există. Nu încape îndoială că după încheierea redactării marelui 
Dicţionar al Academiei, a cărui elaborare se apropie de sfârşit, obiectivul 
prioritar al cercetătorilor Institutului de Lingvistică va fi reluarea muncii 
sisifice începute cu mai mult de un secol în urmă, întrucât limba de astăzi 
diferă suficient de cea consemnată de Hasdeu sau Philippide pentru a necesita 
o revizuire capitală a acestui mamut lexicografic. 

De fapt problema dicționarelor, deşi interesantă în sine, nici nu ar trebui să 
ne preocupe aici, întrucât experienţa ne învaţă că ele nu fac decât sâ 
consemneze un uz lingvistic, eşuând, în schimb, sistematic atunci când 
încearcă sâ îl impună, adică sâ joace efectiv rolul de instrument de codificare a 
gândurilor vorbitorilor. 


Pentru o mai corectă evaluare a situației, sâ ne reamintim doar modul în 
care am deprins noi înşine limba maternă. Măcar şi din pricina faptului că 
lucrul s-a petrecut la o vârsta când încă nu ştiam sâ citim, dicționarele nu ne- 
au fost de nici un folos. Nu din ele am învăţat înțelesurile imensei majorități a 
cuvintelor pe care le folosim, ci dintr-o experiență personală de comunicare, 
directă sau mediată (de lecturile părinților, bunicilor sau educatorilor) cu 
semenii noştri cuvântători. Cu excepţia unor termeni foarte concreţi, ai căror 
referenți pot fi arătaţi „la propriu", cuvintele îşi conturează treptat, în mintea 
copilului, un semnificat dedus din contextul lingvistic şi situațional în care au 
fost auzite. Ascultându-i pe ceilalți vorbind, am încercat fiecare dintre noi sâ 
aproximam înţelesul cutârei sau cutărei tranşe sonore, ceea ce a făcut ca, 
inevitabil, ideea pe care ne-am format-o despre sensul cuvintelor sâ depindă de 
propria experienţă lingvistică. Or, această zestre ne aparține în exclusivitate. 
Nici un alt individ nu a avut, prin forța împrejurărilor, prilejul de a auzi de-a 
lungul vieţii sale exact acelaşi repertoriu de fraze, şi în aceleaşi circumstanţe, 


ca un 


altul, ceea ce înseamnă că, cel puţin la nivel conotativ, semnificaţiile cuvintelor 
trebuie să difere de la o persoană la alta. Dacă există un oarecare acord asupra 
conținutului noțiunilor pe care le exprimă unităţile lexicale, acesta se limitează 
la sfera denotației, singura, de altfel, pe care încearcă să o circumscrie 
definițiile din dicţionar. Dar nesfârşitele nuanţe în care se colorează cuvintele 
ca urmare a şirului irepetabil de întâlniri cu ele ale fiecărui vorbitor (şi, mai 
ales, ascultător) în parte constituie un patrimoniu netransmisibil, o proprietate 
exclusivă, pe care mijloacele noastre de comunicare nu ne îngăduie să o 
transferăm minții şi sensibilităţii interlocutorilor. După cum am mai spus-o în 
capitolul introductiv, cuvintele constituie simple semnale fizice care nu 
transportă sensuri. Ele pot într-adevăr deştepta în conştiinţa receptorului un 
înțeles, dar aceasta numai dacă înţelesul se află deja acolo. Simplificând, 
lucrurile decurg astfel : emițătorul doreşte să comunice un sens s pe care îl 
codifică, potrivit experienţei sale lingvistice personale, prin cuvântul c. însă 
pentru cel ce primeşte mesajul, c înseamnă, mai mult sau mai puţin, altceva ; el 
se asociază în mintea receptorului cu un înţeles s2, care constituie, la rândul 
său, o rezultantă a unor vectori semantici absolut individuali ce vin din trecutul 
biografic-comunicaţional al persoanei cu pricina. Idiolectul, despre care ne 
vorbesc sociolingviştii, nu constă atât în repertoriul mijloacelor lingvistice de 
care dispune un locutor particular într-un moment determinat al vieții sale, cât 
în înțelesurile pe care le atribuie acesta cuvintelor în acel moment, înțelegem 
sensul cuvântului dragoste în moduri diferite la 10, 20, 40 sau 60 de ani, din 
pricina acumulării în timp a experienţelor, reale sau simbolice, legate de acest 
concept/sentiment complex şi, din păcate, şansele de a întâlni cândva o 
persoană pentru care cuvântul să însemne acelaşi lucru ca şi pentru noi sunt 
cvasinule. 

îngrijorător, poate, în ordine sentimentală, fenomenul nu e mai puțin lipsit 
de consecințe pe plan social sau politic. O mare problemă a tranziției de la 
regimul totali 


tar la democraţie consta în faptul că ea trebuie realizata cu oameni care înțeleg 
democraţia într-o sumedenie de moduri diferite. Şi de aceasta data, înțelesul s- 
a construit în mintea fiecăruia dintre noi din fărâmele de semnificație adunate 
de-a lungul timpului, din conversații, lecturi sau audieri de emisiuni televizate 

sau radiofonice, adică din experienţe de comunicare numai parțial împărtăşite 
de ceilalți semeni ai noştri. E normal ca, şi în acest caz, să apară diferenţe de 
interpretare, ceea ce, în termenii discuţiei de față, înseamnă o distorsionare a 
mesajului, cauzată de asimetria dintre codificare şi decodificare. Altfel spus, 
comunicarea este minată de faptul că transmiţâtorul şi receptorul nu operează 
cu un acelaşi cod. 

Din acest punct de vedere, comunicarea verbală deţine totuşi o poziţie 
privilegiată. In ciuda dificultăților menţionate, există aici, de bine de râu, 
convenţii accep tate, ce limitează marja de incomprehensiune la valori cu mult 
mai mici decât în cazul comunicării non-verbale. însăşi existenţa dicționarelor, 
care consemnează accepţiunile curente, „normate", ale semnelor lingvistice 
arată că un pact semantic minimal e posibil. O carte ne spune tuturor lucruri 
cât de cât asemănătoare. Dar un cvartet de Beethoven ? Dar o partită pentru 
vioară solo de Bach ? Dar o melopee tibetanâ sau o piesă pentru pian preparat 
de John Cage ? Există oare vreun dicționar de înțelesuri muzicale la care să 
facem apel pentru a afla care e semnificația unui anumit acord, al unei 
combinaţii timbrale, al unui motiv ritmic sau melodic ? Şi nu numai „în gene- 
ral", ci în opera unui compozitor anume, căci e evident, chiar din exemplele 
menționate, că nu toți creatorii de muzică vorbesc aceeaşi limbă. Caracterul 
neexplicit al codului îngreunează infinit decodificarea discursului muzical în 
raport cu cea a limbii vorbite. Aproape fiecare mare compozitor inovează în 
domeniul limbajului, ceea ce îl obligă de fiecare dată pe ascultător să deprindă 
un cod nou, la a cărui descifrare cunoştinţele anterioare îi sunt de prea puţin 
folos. Nu e, de aceea, nimic surprinzător în faptul că unii dintre cei mai 
importanţi artişti care şi-au 


sau vizitatorul unei expoziţii de avangarda vor avea nevoie de un interval de 
timp, mai lung sau mai scurt, în care sâ se familiarizeze cu noul limbaj, pentru 
a avea, în cele din urma, dreptul de a accepta sau respinge mesajul artistului. A 
refuza de la început oferta acestuia, cum, din păcate, o facem, adesea, din 
superficialitate, inerție culturala, ori, pur şi simplu, din lipsa de timp, e ca şi 
cum ai declara lipsită de orice valoare o carte numai pentru că e scrisă într-o 
limbă pe care nu o înţelegi. încearcă să o traduci mai întâi sau roagâ-l pe altul 
sâ ţi-o traducă, după care eşti liber şi îndreptățit sâ-ți exprimi orice părere, 
oricât de critică la adresa ei! Cum însă între scara de timp la care se desfăşoară 
viaţa artei şi longevitatea artistului stăruie discrepanța sesizată de un aforism 
al lui Hipocrat (6 piog Ppaxug, mi texvri (icticpa m „ars longa, vita brevis), nu e 
de mirare că adesea ființa pământeană a creatorului nu mai apucă momentul 
descifrării şi înţelegerii corecte a sensurilor operei sale. 

Recapitulând, omniprezența zgomotului şi necoincidenta dintre codul 
transmiţâtorului şi cel al receptorului limitează drastic posibilităţile 
comunicării. In ciuda credinţei, inculcate de şcoală, potrivit căreia cuvintele au 
un înțeles, ele sunt, de fapt, lipsite de vreo semnificaţie intrinsecă. Secvența de 
sunete cor înseamnă pentru român o formație vocală, pentru francez — un 
instrument muzical, pentru latin — inimă şi aşa mai departe. Nici unul dintre 
aceste sensuri nu e conţinut în cuvânt, deşi atât vorbitorii obişnuiţi cât şi 
lingviştii apelează curent la formule de genul „conţinutul cuvântului", 
„înţelesul vorbelor”, „semnificația termenului”, „tâlcul expresiei”. De fapt, 
cuvintele, ca şi acordurile muzicale sau petele de culoare dintr-un tablou, nu 
sunt altceva decât simple semnale fizice, menite sâ reactualizeze în mintea 
receptorului concepte preexistente, idei conturate şi fixate în trecut, pe baza 
generalizării experienţei personale, atât lingvistice cât şi extralingvistice. La 
primul tip de experienţă ne-am referit deja : rămâne sâ îl examinam pe cel de 
al doilea. 


5. IMPLICAȚII FILOSOFICE. CONSECINŢE 


ETICE 


Afirmațiile privitoare la unicitatea practicii comunica-țţionale a fiecăruia 


dintre noi rămân întru totul valabile şi în ceea ce priveşte cadrul mai larg al 
experienţei senzoriale. Nu există şi nu pot exista două persoane diferite care să 
fi fost supuse pe parcursul vieţii aceloraşi stimuli exteriori, să fi văzut, auzit, 
gustat etc. exact aceleaşi lucruri şi în aceeaşi ordine temporală. Mai mult decât 
atât, nici măcar vreuna singură dintre senzațiile elementare ale unui anumit 
individ nu poate coincide cu una aparținând altcuiva, pentru dublu motiv că 
receptorii senzoriali ai celor doi nu se pot afla concomitent în aceeaşi poziție 
în spaţiu (un obiect privit de mine în acest moment arată altfel din unghiul din 


care îl vede oricine altcineva) şi că parametrii funcționali ai organelor de simţ 
diferă şi ei de la un organism la altul. Dar tocmai din asemenea atomi 
senzoriali unici şi irepetabili se construieşte imaginea noastră asupra lumii. 

Fără a reprezenta, în sensul propriu, o greşeală, folosirea aici a termenului 
imagine orientează gândirea într-o direcție inadecvată, deoarece sugerează un 
proces de reflectare în care lumea este dată de două ori : o dată ca realitate 
obiectivă şi a doua oară ca sinteză de percepții, ca impresie despre lume a 
individului, ca atunci când vedem simultan un copac şi oglindirea sa în apele 
lacului. De fapt însă unica realitate la care omul are acces e tocmai imaginea 
din lac, existenţa lumii obiective con 


stituind o inferența care, oricât ne-ar părea de naturală, se situează categoric 
dincolo de hotarele logicii, chiar dacă ştiinţa este constrânsă să o accepte 
pentru a nu-şi vedea spulberat, dintr-o trăsătură de condei, obiectul de studiu. 


Pe scurt, indiferent dacă lumea există şi in afara conştiinţei noastre, ceea ce 
putem cunoaşte şi explora nu este acea lume, ci un construct personal, rezultat 
din integrarea într-o structură coerentă a senzaţiilor noastre sau, mai degrabă, a 
ceea ce memoria ne-a permis să reținem din ele. Există aşadar tot atâtea lumi 


câte conştiinţe individuale şi, între alte paradoxuri ale comunicării, unul dintre 
cele mai descumpănitoare constă în eterogenitatea funciară a realităților despre 
care comunicăm. Abordând un anumit subiect; interlocutorii au impresia că 
vorbesc despre acelaşi lucru, când, de fapt, fiecare se referă la entități 


aparținând lumii sale proprii, la care celălalt nu va avea niciodată acces. Non 
idem est si duo dicunt idem. Participanţii la dialog se găsesc astfel în postura 
orbilor dintr-o cunoscută fabulă orientală, care discutau despre un elefant pe 
baza impresiilor tactile obținute din poziţia particulară pe care o avusese 


fiecare în raport cu acesta. Or, celui ce stătuse lângă coastele pachidermului i 
se păruse că are de a face cu un zid, cel care îi atinsese trompa credea că e 
vorba de un şarpe, cel care îi îmbrățişase piciorul îl confunda cu o coloană, iar 
cei ce îi pipâiserâ urechile sau fildeşii — cu o frunză uriaşă, ori cu un iatagan. 


Dacă e ceva cu adevărat uimitor în comunicare este faptul că oamenii reuşesc 
totuşi, de bine de râu, să se înțeleagă, deşi gândurile lor au în vedere realităţi 
aparținând unor lumi diferite şi care, în plus, sunt traduse în semnale în baza 
unor coduri strict individuale, deci numai parțial comprehensibile pentru 


interlocutor. Adăugând la acestea şi discrepanța dintre infinitatea inepuizabilă 
a mesajelor (idei, stări, sentimente, gânduri şi trăiri de tot felul), pe care 
comunicatorii le au de transmis semenilor şi numărul foarte limitat de semnale 
ce le stau la dispoziţie (câteva zeci de foneme, grupate în câteva sute de silabe, 


care dau naştere câtorva mii, ori cel mult zeci de mii de cuvinte), am avea 


toate 


motivele să împărtăşim îndoiala unor filosofi privind însăşi posibilitatea de 


principiu a unei comunicări reale între oameni. 


Teză comună mai tuturor gânditorilor din vastul şi foarte variatul teritoriu al 


existențialismului, ideea inco-municabilitâţii adevărurilor ultime ale ființei 


noastre profunde, a imposibilității de a transmite celuilalt elemente semnificative 


aparținând straturilor intime ale lumii lăuntrice, asociată temerii subsecvente de 

singurătate, care îmbracă o multitudine de forme, de la cea tulbure-neliniştitoare a 
anxietăţii până la cea paroxistică, terifiantă, a angoasei în fața unui univers ostil, 
de la care nu putem aştepta nici o alinare, nici un răspuns consolator, a fost 
strălucit ilustrată de câțiva dintre scriitorii cei mai remarcabili ai secolului nostru, 
un Kafka, un Camus sau un Beckett. Dar poate câ cea mai sugestivă şi originală 
formă a acestei drame care macină conştiinţa omului modern ne-a oferit-o Eugen 
Ionesco în parabola scenică a Scaunelor. Tocmai din grija de a nu rata 
comunicarea, personajul principal al piesei, un bătrân care după o viață de 
meditație a ajuns în posesia unui adevăr existenţial fundamental, încredinţează 
misiunea de a-l face cunoscut omenirii unui orator, stăpân pe toate secretele 
retoricii. La apariția acestuia, bătrânul îşi pune, împăcat, capăt zilelor, dar 
conferenţiarul pe care îl angajase se dovedeşte incapabil să se exprime: era surdo- 
mut. Imposibilitatea stabilirii contactului atunci când avem cu adevărat ceva 
esenţial de comunicat semenilor, (ipo)tezâ filosofică con-troversabilă, dar şi 
neliniştitoare, se impune astfel conştiinţei spectatorului prin impactul cu o 
metaforă percutantă, ce face direct perceptibilă intuiţiei o idee altminteri dificil de 
argumentat. 

Căci, la urma urmei, în ciuda limitelor sale inerente, miracolul comunicării 
există, el stă la temelia societăţii umane şi îi condiționează evoluția. Un singur 
exemplu poate ține aici locul unei întregi pledoarii : progresul ştiinţei, atât de 
capricios variabil de-a lungul vremii, marcat de lungi perioade de stagnare, dar şi 
de accelerări spectaculoase, s-a aflat întotdeauna intr-o strânsă şi 


hotărâtoare dependenţa de nivelul şi calitatea comunicării dintre cercetători. 
Le datorăm suficient de multe descoperiri alchimiştilor (amoniacul, bismutul, 
boraxul, apa regală, fosforul, procedee de fabricare a pietrelor prețioase 
artificiale, a porțelanului etc.) pentru a recunoaşte în ei nu doar precursori, ci 
reprezentanți remarcabili ai ştiinţelor experimentale din Evul Mediu şi 
Renaştere. Oameni de laborator perseverenţi şi ingenioşi, ei ar fi putut duce 
înainte cunoaşterea ştiinţifică într-un ritm mult mai rapid decât au fâcut-o, 
dacă, din considerente legate, mai cu seamă, de miza foarte ridicată a 
demersului lor, nu ar fi refuzat sistematic sâ-şi comunice rezultatele 
cercetărilor. Teama de a nu pune la dispoziţia concurenţei mijloacele necesare 
pentru realizarea Marii Opere, lipsindu-se astfel pe ei înşişi de gloria şi, nu în 
ultimul rând, de imensele foloase materiale pe care aceasta era presupusă a le 
aduce, i-a condamnat la o cantonare într-o secretomanie păguboasă, ce a frânat 
vreme îndelungată dezvoltarea ştiinţei. De abia o dată cu schimbarea de 
mentalitate concretizată în înființarea primelor societăți savante, în 
intensificarea corespondenţei dintre cercetători, urmată de apariția celor dintâi 
publicaţii ştiinţifice periodice, s-au creat condiţiile pentru acea revoluţie în 
cunoaştere care, într-un ritm tot mai accelerat, continuă şi in zilele noastre. 
Dacă Newton, el însuşi alchimist, şi-ar fi ascuns descoperirile capitale din 
domeniul mecanicii, îngropân-du-le în manuscrise cifrate, asemena 
predecesorilor săi, e greu de imaginat cum ar fi arătat astăzi lumea. In orice 
caz, avem dreptul să presupunem că drumul până la stadiul tehnologic actual 
ar fi fost parcurs într-un interval incomparabil mai lung. 

Mutatis mutandis, o experiență asemănătoare a cunoscut America în anii 
războiului rece, când teama scurgerii către Moscova a informaţiilor ştiinţifice 
de importanţă strategică a frânat întrucâtva progresul cercetării, tot mai multe 
fonduri fiind alocate măsurilor de protecție împotriva „indiscreției” marii 
puteri concurente. Rezultatele mediocre ale acestei politici, tot mai evidente pe 
măsură ce sporea promptitudinea „preluării" de către sovietici a 


CN 
Id) 


cuceririlor tehnologiei de vârf din domeniul nuclear sau din cel al vectorilor 
reactivi, au sfârşit prin a determina o schimbare de optica. Sumele cheltuite 
pânâ atunci pentru apărarea secretului descoperirilor au început sâ fie investite 
în cercetâri de dezvoltare, ceea ce a permis atingerea unei rate de creştere de 
natura sâ asigure menținerea şi chiar majorarea avansului tehnologic. în 
schimb, în Est, grija obsesivă pentru paza informaţiilor de ochii tot mai 
indiferenți ai spionajului industrial apusean făcea în continuare ravagii. în acest 
context, lansarea inițiativei de apărare strategică, supranumită şi „războiul 
stelelor”, a constituit momentul decisiv pentru întreaga istorie contemporană, 
când, devenind conştienţi de pierderea ireversibilă a competiţiei tehnologice şi 
deci a speranţei unei supremaţii militare şi politice, conducătorii destinelor 
URSS s-au văzut nevoiţi sâ recurgă la soluția reformării sistemului, cunoscută 
sub numele de pere-stroika, declanşând forțe a căror acțiune a condus la o 


situație geopolitică pe care puţini analişti ar fi putut-o prevedea cu numai un 
deceniu în urmă. Chiar şi „post festum", dependența evenimentelor de 
comportamentul comunicațional al cercurilor ştiinţifice e departe de a fi 
evidentă, dar la o analiză mai atentă a lanțului cauzal ea îşi dezvăluie 
însemnătatea, morala fabulei fiind aceea că marele secret al progresului constă 
tocmai în abolirea oricărui secret. în fond, apariția anuală în lume a peste un 
milion de lucrări ştiinţifice reprezintă una dintre condiţiile şi, totodată, garanția 
acelei evoluţii care a condus în ultimele decenii la dublarea la fiecare zece ani 
a întregului volum de cunoştinţe ştiinţifice pe care le deţine omenirea. Ca şi în 
alte domenii, libera circulaţie a informaţiilor se vădeşte şi aici preferabilă 
oricărei forme de cenzură şi control, indiferent de considerentele care le 
inspiră. 

Comunicarea este însă nu numai un comandament pragmatic, impus de 
nevoia de eficiență a acțiunii umane, ci şi unul moral. Cele două aspecte nu 
merg, însă întotdeauna mâna în mânâ. După cum observă Harry L. Weinberg 
[133], există deopotrivă comunicatori „eficienţi, 


dar neetici" şi comunicatori „etici, dar ineficienți”. Nu o data politicienii şi-au 
înşelat eficient alegatorii, liderii religioşi i-au antrenat cu succes pe membrii 
comunităţii lor pe drumul unor erezii primejdioase sau chiar criminale, 
profesorii şi-au indus eficient în eroare discipolii. Dar însăşi luarea în discuție 
a moralității comunicării presupune situarea într-o perspectivă etică 
determinată, adică acceptarea unei anumite concepții filosofico-reli-gioase şi 
respingerea altora, mai mult sau mai puţin divergente. Depinzând de sistemul 
de referință, concluziile nu vor putea fi decât relative, astfel încât ceea ce trece 
drept moral într-un spaţiu cultural să fie taxat ca imoral într-un altul. 

Pentru a* elimina acest neajuns, Weinberg propune recurgerea la un 
criteriu transcultural, aplicabil, după opinia sa, oricărei societăți. EI îl numeşte 
time-binding, sintagmă care traduce ideea de transfer al cunoştiințelor 
dobândite de la o generație la alta. Pe lângă că 11 distinge pe om de animal, 
care acumulează şi el, de-a lungul vieţii, informaţii despre lume, dar nu e 
capabil să le transmită urmaşilor, conceptul de legătură temporală îi permite 
autorului să reducă moralitatea comunicării la o anumită formă de eficiență a 
acesteia. El caracterizează drept etică orice comunicare ce contribuie la 
asigurarea, întărirea şi dezvoltarea legăturii temporale. O dată stabilit acest 
principiu, Weinberg formulează două comandamente morale ale comunicării, 
independente de vreun cadru etic de referinţă : 

1. Fă astfel încât să te transformi într-un liant temporal cât mai eficient. 

2. Procedează în aşa fel încât să stimulezi şi la ceilalți dezvoltarea 
capacităților de time-binders. 

Nu intenționăm să intrăm aici în detaliile acestei teorii, poate discutabile, 
dar am amintit-o fiindcă stabileşte o anumită legătură între două noţiuni pe cât 
de importante pe atât de greu de definit : timpul şi comunicarea. In acelaşi an 
cu lucrarea lui Weinberg, o altă carte, astăzi clasică, a antropologului Edward 
T. Hali [67] discuta şi ea, dintr-un cu totul alt unghi, implicațiile temporalitâții 


asupra comunicării interumane. Pentru Hali, timpul însuşi poate fi un semnal 
purtător de mesaj, însă unul sui-generis, întrucât el nu se adresează unui simţ 
anume. Caracterul semnificativ al întârzierilor la întâlniri, tratative, recepții, pe 
care Hali le analizează într-o perspectivă interculturalâ, demonstrează că şi prin 
intermediul timpului se poate comunica, la fel cum o facem cu ajutorul 


spațiului, în cadrul variatelor strategii proxemice pe care le adoptăm în relațiile 
cu ceilalți. Cercetarea comparativă a însemnătăţii acordate timpului de 
reprezentanţii unor grupuri umane, etnii sau rase diferite îi prilejuieşte 
autorului citat semnalarea marilor decalaje existente între oameni în ceea ce 
priveşte percepţia subiectivă a temporalitâții De aici încearcă sâ pornească şi 
considerațiile ce urmează. 

Examinarea mai atentă a noțiunii de timp pune în evidenţă structura sa 
polimorfă. Există un timp uniform şi omogen cu care, cel puţin până la apariția 
teoriei relativităţii, au operat astronomia, fizica şi, în general, ştiinţele zise 
„pozitive", un timp biologic, propriu proceselor vitale, având un ritm şi o 
dinamica proprii şi, în fine, o durată subiectivă, un timp al conştiinţei 
individuale, ori colective, caracterizat prin fluctuații dintre cele mai bizare. O 
întreagă populaţie poate sâ nu posede cuvinte pentru anumite aspecte ale 
temporalitâţii, cum se întâmplă, de pildă, cu unele triburi amerindiene studiate 
de E.T. Hali, care nu cunosc un echivalent al verbului a aştepta, deoarece 
modul lor de viață exclude impunerea de limite temporale pentru o activitate 
sau alta. In societățile de tip patriarhal, presiunea timpului asupra individului e 
departe de a atinge nivelul celei din civilizația industrială, unde valoarea 
timpului ajunge sâ se măsoare în unități monetare (time îs money). 

Variaţii în privința percepției timpului se înregistrează nu numai de la o 
cultură la alta sau de la un grup uman la altul, ci şi de la individ la individ, în 
funcție de vârstă, profesiune, intensitatea activității, filosofia de viaţă a 
fiecăruia. Timpul unui copil nu se scurge la fel cu cel al unui bătrân, timpul 


unui om de afaceri cu cel al unui 


paznic de noapte, timpul unui şef de stat cu cel al unui pensionar de aceeaşi 
vârstă. Mai mult decât atât, în existența unei aceleiaşi persoane, scurgerea 
timpului înregistrează fluctuații considerabile, în funcție de circumstanţele 
concrete ale vieții. E bine cunoscut faptul că, în momente biografice de 
excepție (examene, pericole, iminența morţii), accelerarea timpului psihic 
poate atinge valori nebănuite. într-un interval de durată neînsemnată se 
retrăiesc lungi perioade de viață sau este parcursă mental o vastă rețea de 
cunoştinţe, realizându-se, practic instantaneu, un număr imens de conexiuni, 
în căutarea răspunsului corect la problema ce se cere rezolvată. Dimpotrivă, 
aşteptarea, privarea de o plăcere dorită, (ziua de post a devenit o metaforâ- 
clişeu pentru dilatarea timpului subiectiv în asemenea situații) încetinesc, 
adesea insuportabil, trecerea vremii. Varietatea senzaţiilor, densitatea 
evenimentelor, caracterul favorabil al situațiilor par să constituie factori de 
grăbire a scurgerii timpului psihic, în timp ce monotonia, plictiseala, 
activitățile dezagreabile, generează efecte contrare. 

Nu e locul aici să intrăm mai adânc în cercetarea acestor aspecte, de care 
ne-am mai ocupat cu alte prilejuri [39] şi [40]. Este suficient să menţionăm 
doar existența unor deosebiri importante între timpul „cronologic*, măsurat de 
orologiile naturale (mişcarea aştrilor) sau artificiale (ceasornicele), şi 
reflectarea sa în conştiinţă. In ciuda acestor diferenţe, cele două concepte 
temporale posedă însă în comun cel puțin un element:esenţial şi anume 
liniaritatea. Timpul, indiferent de avatarurile sale, se prezintă ca o secesiune 
total ordonată de momente, în care există întotdeauna un „mai devreme" şi un 
„mai târziu", un trecut, un prezent şi un viitor. Cum se constituie această 


ordine liniară ? In virtutea cărui principiu un eveniment apare drept anterior 
sau posterior altuia ? 

Unul dintre răspunsurile posibile (fizica mai cunoaşte şi un altul, legat de 
evoluția entropiei termodinamice) este că principiul ordonator al timpului nu e 
altul decât cauzalitatea. O lege ce nu admite excepţie proclamă anterioritatea 
absolută a cauzelor în raport cu efectele. Intervalul 


de timp dintre un eveniment şi o consecinţa a sa poate fi oricât de mic, dar 
niciodată şi nicăieri efectul nu a precedat cauza care l-a produs. Aceasta 
observaţie cu caracter general rămâne valabila şi în cazul timpului psihologic : 
o stare, o trâire personala, o emoție, un gând sunt resimţite drept anterioare 
altor fapte de conştiinţa similare numai în măsura în care au determinat 
cumva, în mod direct ori mediat, natura, aspectul, valoarea sau calitatea 
acelora. In organizarea temporala a lumii noastre interioare, copilăria precede 
vârsta adulta nu pentru că s-a petrecut într-o perioada istorică anterioară, 
marcată convenţional printr-o valoare numerică mai mică a anilor 
calendaristici ce i se asociază pe scara timpului fizic, ci fiindcă „a lăsat urme", 
şi-a pus amprenta asupra configurației noastre psihice de la maturitate. Starea 
actuală a eului nostru depinde, mai mult sau mai puțin, de fiecare dintre stările 
trecute, succesiunea acestora fiind dată de sensul legaturilor lor cauzale. 
Suntem, fiecare dintre noi, rezultatul acumulării acestor straturi temporale, 
sedimentate într-o ordine determinată şi determinantă pentru structura în 
sincronie a profilului personalităţii noastre. E o realitate pe care o simțim cu 
toţii, dar pe care probabil că nimeni nu a descris-o în termeni atât de exacţi şi, 
totodată, seducători prin plasticitate şi eleganță ca filosoful prin excelenţă al 
duratei creatoare care a fost Henri Bergson [15]. 

Dar succesiunea nu constituie decât unul dintre raporturile în care se pot 
afla două evenimente fizice sau sufleteşti : cel de al doilea tip de relaţie este 
simultaneitatea. Ea se defineşte prin excludere : fiind date două evenimente 
distincte A şi B, dacă nici unul dintre ele nu îl precede pe celălalt, vom afirma 
că A şi B sunt simultane. 

Aparent, definţia are un caracter banal, aproape tautologic. Totuşi unele 
dintre consecințele ei sunt de-a dreptul neobişnuite. Condiţionarea ordinii 
temporale a evenimentelor de existenţa unei relaţii cauzale presupune asigu- 
rarea unui cadru propice pentru manifestarea practică, 


efectivă, a cauzalității. Căci producerea de efecte nu este nici instantanee şi 
nici obligatorie oriunde şi oricând. 

în domeniul proceselor materiale, faptul că propagarea nici unui efect fizic 
nu poate avea loc cu o viteză mai mare decât cea a luminii în vid introduce o 
limitare obiectivă a posibilității de a se preciza în orifce situaţie succesiunea 
temporală a două evenimente. Faţă de un eveniment A, survenit într-un punct 
oarecare al universului, poate fi definită, aşa cum a observat E. Schrodinger 
([120], p. 183), la orice interval de timp t de la producerea sa, o sferă cu 
centrul în acel punct şi având raza egală cu ct (unde, în conformitate cu 
notația consacrată, c este viteza luminii) în interiorul căreia ar fi posibil să 
observăm eventuale efecte ale evenimentului A. In schimb, în întreg spaţiul 
exterior acestui domeniu, procesele ce au loc nu pot suferi nici un fel de 
influență din partea evenimentului A, pentru simplul motiv că, din pricina 
limitării la c a vitezei de propagare a oricărei interacțiuni, efectele lui A nu au 


„apucat" încă să se manifeste aici, după cum nici evenimentele petrecute în 
această zonă nu au avut cum sâ-şi pună amprenta asupra lui A. Or, în absenţa 
urmărilor, a consecințelor care să ateste anterioritatea sau posterioritatea 
acestor evenimente în raport cu A, trebuie să acceptăm că, potrivit definiției 
simultaneităţii, absolut toate evenimentele ce au loc dincolo de frontierele 
sferei de rază ct sunt concomitente cu A, chiar dacă ele între ele se află în 
raporturi clare de succesiune. Astfel, un eveniment care s-ar petrece în 
nebuloasa Andromeda, situată la o distanță de cea 2 milioane de ani de 
Pământ, trebuie considerat simultan cu oricare dintre întâmplările survenite pe 
planeta noastră în ultimele două mii de milenii. în mod paradoxal, un 
„andromedan", dacă aşa ceva există, ar putea fi contemporan, în sensul 
definiției, atât cu omul de Neanderthal, cât şi cu Ramses al II-lea, Carol cel 
Mare, Napoleon sau cu noi înşine, deşi în sistemul nostru de referință spaţio- 
temporal epocile în care au trăit personajele menționate sunt despărțite de 
secole şi chiar milenii. De fapt, simultaneitatea de care e vorba aici se prezintă 


mai mult ca o formă de non-interferențâ 


temporală decât ca acea concomitentă cu care suntem obişnuiţi din viața 
cotidiana şi pe care obişnuim să o definim prin raportarea la un timp obiectiv, 
universal, newtonian, a cărui existența pânâ şi fizica a încetat să o mai admită. 

In relațiile interumane se întâlnesc atât asemenea situaţii de non- 
interferenţă între conştiinţe istoriceşte contemporane, cât şi de corelare şi 
„contemporaneizare" a trăirilor unor indivizi umani ale căror vieţi sunt 
despărțite, în ordinea cronologiei obiective, de veacuri întregi. 

Astfel, starea de spirit a unui sprinter care ia startul astăzi într-o competiție 
de atletism importantă pentru cariera sa sportivă şi emoția încercată de fiul 
unui mandarin chinez din secolul al VIl-lea, în ziua în care urma să se prezinte 
pentru prima oară în fața împăratului, nu interferează nicicum, ceea ce ne 
obligâsâ le considerăm simultane, întrucât trăirile nici unuia dintre ei nu 
exercită vreo influență asupra trăirilor celuilalt şi, ca atare, rămân neordonabile 
pe criteriul determinării cauzale. Inexistenţa unor condiții minimale pentru ca 
între gândurile şi sentimentele celor doi să se stabilească un raport de 
succesiune îi sorteşte viețuirii în timpuri subiective necorelabile între ele, ceea 
ce nu se poate afirma şi despre epocile istorice în care li se înscriu biografiile. 
Lumea fizica în care trâieşte>printerul contemporan nouă e, indiscutabil, 
urmaşa lumii în care îşi ducea viața tânărul chinez din urmă cu 1300 de ani, 
deoarece ea conține urme, vestigii de naturi diverse, ale acelei lumi dispărute. 
Nu acelaşi lucru se întâmplă însă cu lumile lăuntrice ale celor doi. Reacțiile lor 
afective pot fi, întâmplător, asemănătoare în situaţiile considerate, dar ele nu 
depind nicicum una de alta, ceea ce ne interzice să o considerăm pe una dintre 
ele anterioara celeilalte. Nu există aici un înainte şi un după, ca în cazul 
cronologiei istorice, unde, cu îndreptăţire, se poate vorbi de o succesiune a 
epocilor în care se înscriu eroii parabolei noastre, fiindcă civilizațiile cărora ei 
le aparțin sunt legate între ele printr-un întreg păienjeniş de cauzalități, ce 
legitimează situarea 


unui eveniment în posteritatea celuilalt. In acest sens, toate evenimentele 
petrecute în America înainte de Columb se află într-un raport de simultaneitate 
potențială (termenul îi aparține lui E. Schrodinger) cu oricare dintre 
întâmplările istoriei europene sau asiatice anterioare acestei date. 


Ne putem imagina însâ şi o alta desfăşurare a lucrurilor. Dupâ primirea la 
suveran, tânărul chinez îşi descrie stările traversate cu acel prilej unui poet de 
curte (şi au fost mulți şi străluciți în epoca Tang în care se situează povestea 
noastră). Impresionat, acesta le oglindeşte într-un poem care ajunge dupâ | 
300 de ani la cunoştinţa sportivului pomenit mai sus. Lectura acestei piese îl 
mişcă, participă la modelarea sensibilităţii sale, se înscrie în textura 
sufletească a personajului şi cum, potrivit formulei lui Bergson, „fiecare clipă 
a vieţii noastre e gravidă de toate clipele precedente", adică poartă în ființa ei 
„urme" ale tuturor stărilor de conştiinţă trecute, această lectură îi va influența 
indirect (sau chiar nemijlocit, dacă îşi aminteşte de ea exact în momentul 
startului) starea psihică din timpul cursei. Efectele, transmise pe filiera 
menţionată, ale  îndepărtatei cauze ce trebuie căutată în biografia 
necunoscutului din urmă cu 13 veacuri permit, de astă dată, ordonarea 
temporală a celor două evenimente interioare, pe care situațiile respective le- 
au declanşat. Abia în acest caz avem dreptul să situăm emoțiile sprinterului 
contemporan în posteritatea celor ale chinezului medieval, iar nu în acea 
concomitentă potențială la care ne obligă absenţa oricăror puncte de tangenţă 
între viețile lăuntrice ale celor doi. 

Ce legătură au toate acestea cu comunicarea ? E lesne de observat că dacă, 
în cele din urmă, interferența dintre fluxurile temporale subiective s-a produs, 
ea este rezultatul comunicării : tânărul mandarin şi-a transmis, prin 
intermediul unui gate-keeper, adică al unui colector, selector şi furnizor de 
informaţie, care, în acest caz, este poetul contemporan lui, elementele de time- 
binding indis pensabile pentru corelarea timpului său psihologic cu cel al 
sportivului de astăzi. în lipsa comunicării, prin inter 


mediul căreia stările unui subiect ajung să influențeze stările celuilalt, 
conştiințele noastre se situează în domenii disjuncte ale temporalității, faptul 
că suntem istoriceşte contemporani pierzându-și orice relevanță. Trăim într- 
adevăr în acelaşi timp fizic cu mai bine de cinci miliarde şijumâtate de 
oameni* dar absenţa cornut nicării ni-i face pe cei mai mulDdintre ei la fel de 
străini ca mulți alțijsemeni de-ai noştri care au vieţuit cu veacuri în urmă. Nu 
există, în fond, nici un motiv să resimți față de victimele foametei din Africa 
zilelor noastre o mai mare compătimire decât față de sclavii egipteni care au 
construit piramidele, cât timp calvarul celor dintâi nu ţi se comunică în mai 
mare măsură decât suferinţa celor din urmă. Persoanele a căror existență nu te 
poate influenţa rămân nişte simple abstracţiuni şi nu are de ce să ne surprindă 
indiferența cu care sunt tratate viețile lor de conducătorii politici sau militari, 
în viziunea cărora acestea nu reprezintă decât simple cifre înscrise într-un 
registru, de unde pot dispărea fără a produce coşmaruri. Lupta corp la corp din 
războaiele trecute se ducea între contemporani, între oameni ale căror stări 
sufleteşti, gânduri, intenții, stratageme se influențau reciproc, aflându-se într- 
un dialog, inexistent în condiţiile conflagrațiilor computerizate, în care 
apăsarea pe un buton produce suprimarea unor ființe umane la fel de puţin 
contemporane, în ordinea timpului subiectiv, ca luptătorii din războaiele 
punice. Imoralitatea crimei nu mai este, în acest caz, resimțită ca atare şi un 
Rastignac poate accepta, fără să clipească, averea obţinută cu prețul asasinării 
unui mandarin bogat pe care nu îl va cunoaşte niciodată. 

Nu poţi iubi pe cineva cu care nu comunici şi, din acest punct de vedere, 
dragostea pentru umanitate în ansamblul ei nu e decât o frumoasa minciună. 


La fel, iubirea de patrie a cuiva care nu a „cuminecat" cu frumusețile ei 
naturale, cu istoria şi valorile culturii şi civilizației sale constituie pură 
demagogie. De altfel, comandamentul biblic al iubirii nu se referă la oameni în 
general, ci la „aproapele" cu care ai interferat, la semenul la al cărui apel ai 
răspuns, fâcându-ţi-l astfel contemporan. 


Definiţia indirecta, dar cu atât mai percutanta, pe care ne-o oferâ parabola 
drumeţului ce „căzuse între tâlhari" (din Evanghelia după Luca, 10, 30—37) 
clarifică lucrurile de o manieră totodată simplă şi definitivă : numai cel care 
nu trece pe alături refuzând comunicarea, ci stabileşte contactul şi se implică 
în destinul semenului său poate fi socotit cu adevărat aproapele acestuia. 
Funcţia etică a comunicării, ca şi responsabilitatea comunicatorului, apar 
astfel în adevărata lor lumină. 

Nu mai puţin şi răspunderea gate-keeper-ului, a celui ce mijloceşte 
transmiterea informaţiilor provenind de la subiecți umani inaccesibili în mod 
direct către un destinatar doritor să le afle. 

6. COMUNICAREA ŞI CUNOAŞTEREA INTERPERSONALĂ 


Termenul de gate-keeper este folosit astâzi mai cu seama pentru a 


desemna instituţiile comunicării de masă, presa scrisă şi audiovizuală, care 


alimentează cu informații, filtrate potrivit unor criterii specifice, foamea de 


nou a publicului larg. Sfera conceptului este însă cu mult mai largă. 
Cercetătorii americani Bruce H. Westley şi Malcolm S. Mac Lean jr. au 


încercat să o circumscrie cu ajutorul unui model original al comunicării [133] 


pe care l-au elaborat luând ca punct de pornire sugestiile conţinute într-o 


lucrare a lui Thomas M. Newcomb [102]. 


într-o primă etapă, cei doi autori definesc comunicarea interpersonală, 


recurgând la o reprezentare grafică simplă (Fig. 2), a cărei interpretare este 


următoarea : 


Fig. 
2 
Fie X un obiect sau fenomen înzestrat cu un număr de caracteristici care 
se pretează la a fi comunicate într-o forma abstracta, simbolică. Să notăm cu 
XJ, X2, ... XJt, unde n poate fi foarte bine infinit, aceste trăsături perceptibile 
şi transmisibile. A este o persoană care se află în situaţia de a face observaţii 
directe asupra lui X, unele dintre caracteristicile acestuia, de exemplu, X], X3 
şi Xs impresionându-i simțurile sub forma stimulilor xi4, X şi Xsa. Cele două 
săgeți ce merg de la X3 la A semnalează posibilitatea ca o anumită trăsătură a 
lui X, aici X3, să stimuleze sistemul senzorial al lui A pe două sau mai multe 
căi diferite (de pildă, vizual şi auditiv, ori olfactiv, tactil şi gustativ). O a doua 
persoană B nu are acces direct la X sau, eventual, din pricina unei bariere 
spaţiale sau fiziologice (cecitate, surzenie etc), percepe doar un număr mai 
mic de trăsături ale lui X (bunăoară, numai pe X sub forma stimulului xiB). 


Pentru a se orienta în mediul său de viaţă, a-şi soluţiona problemele şi a-şi 
satisface un anume fel de trebuinţe, B îşi completează atunci cunoştinţele 
despre X cu ajutorul observatorului A. Acesta operează o selecție a 
impresiilor sale referitoare la X şi formulează într-o manieră simbolică un 
mesaj X' adresat lui B. De exemplu : B observă fumul care iese pe fereastra 
casei vecine (= stimulul x:p) şi, sunându-l la telefon pe A, care locuieşte 
acolo, află de la acesta detalii despre incendiul ce a izbucnit la domiciliul său 
(mesajul x). Cu sau fără voia sa, B reacţionează cumva la auzul spuselor lui A 
(paraverbal, prin ton şi exclamaţii, sau verbal, prin cuvinte de compătimire, 
surpriză, mustrare, îmbărbătare), producând un feedback fa pe baza căruia A 
îşi ajustează pe parcursul convorbirii traiectoria relatării. 

Ce se întâmplă însă atunci când nici obiectele sau fenomenele X şi nici 
observatorii lor nemijlociți A nu se găsesc în câmpul senzorial al lui B ? Se 
impune, în acest caz, intervenţia unui agent C (Fig. 3), căruia îi revine misi- 
unea de a selecta informaţiile culese atât de la diverşii A, 

sub forma unor mesaje x!, cât şiyjeventual, prin observarea directa a lui X 
(stimulii xq, xg şi de a comunica beneficiarului B datele necesare satisfacerii 
nevoii sale de informare (mesajul x"). Acest C este gate-fceeper-ul. Prin 
serviciile sale, mediul înconjurător al lui B se extinde considerabil, cu condiția 
ca informarea pe care o realizează C sâ fie corecta. Garanția acestei 
corectitudini e data de existența mai multor gate-keepers, în raport cu care B 
funcționează ca uii selector de oferte. EI va alege acel C care răspunde în mod 
optim cerințelor sale, condiția supravieţurii lui C fiind tocmai adecvarea 
serviciilor la exigenţele clientelei sale. E lim-pede de ce posibilitățile de 
dezinformare ale gate-keep-er-ilor din țările cu economie de piață liberă, în 
care nu există un monopol al difuzării informaţiei, sunt extrem de reduse, ceea 
ce nu se poate afirma, în schimb, despre statele cu sisteme totalitare de 


guvernare. 

Fără a o spune pe şleau, comentariul de mai sus are în vedere, fireşte, gate- 
keeper-v de tip instituţie din domeniul mass-media, dar, aşa cum subliniam 
mai devreme, modelul Westley-Mac Lean jr. acoperă şi alte situaţii, în care pot 

fi implicate entități dintre cele mai diverse. Autorii dau, în acest sens, câteva 


exemple edificatoare. 


Astfel, atunci când B este o gospodina mutata de curând într-un cartier pe 
care nu îl cunoaşte încă, gate-keeper-ul la care va face de obicei apel pentru a 
afla despre noul său mediu de viață mai multe decât îi poate oferi observaţia 
directă este „gura lumii", personificată prin vecinele dornice să i se confeseze. 
Şi aici, absenţa competiției dintre gate-keepers riscă să facă din B victima 
unei manipulări. Este, de aceea, recomandabil ca, pe lângă aplicarea metodei 
sănătoase a verificării de visu, gospodina noastră să recurgă şi la confruntarea 
informaţiilor furnizate de mai multe persoane (atât binevoitoare cât şi 
„binevoitoare"), pentru a-şi face o părere cât mai justă asupra realităţii. 
Paralela cu publicul care încearcă să obțină informaţii cât mai obiective 
asupra evenimentelor politice curente, urmărind ştirile difuzate pe mai multe 
canale mass-media, merge aici până la detalii. 

Nu este însă obligatoriu ca B să fie o persoană sau un grup de persoane. 
Gama de B-uri posibile se întinde de la state şi organizații suprastatale 
(observatorii ONU sunt gate-keepers care elaborează rapoarte x" rezultate ca 
urmare a colectării şi selectării datelor provenite atât de la informatori de tip 
A, cât şi din constatări directe, pe teren) până la niveluri sub-personale, 
precum cele de care depinde buna funcţionare a sistemelor componente ale 
organismului uman. Structura etajată, ierarhică şi centralizată a sistemului 
nervos, presupune prezența mai multor gate-keepers, situaţi la diferite niveluri 
(al mâduvii spinării, al trunchiului cerebral, al cerebelului, al diencefalului, al 
emisferelor cerebrale şi, în fine, al cortexului), în raport cu care organele de 
simț joacă rolul informatorilor A, sensibili, fiecare, numai la anumite 
caracteristici ale obiectelor observate. Atât ochiul cât şi urechea percep numai 
vibrații. în plus, acestea se întind de-a lungul unor benzi de frecvenţă limitate 
(de la 16 la 20 000 Hz pentru auz şi între 4 10** şi 7,5-10!'* Hz pentru 
senzațiile vizuale), iar pragurile de intensitate începând cu care stimulul excită 
terminaţiile nervoase 


ale receptorilor sunt fi ele destul de înalte, sporind încă in condiții de oboseală 
a organului de simţ (supuşi mai mult timp agresiunii unui miros, încetăm, la 
un moment dat, să îl mai simțim, din pricina creşterii pragului de sensibilitate 
A mucoasei). Potrivit unei legi de organizare şi funcţionare a sistemului nervos 
central, cunoscute sub numele de regula convergenței, fiecare dintre 
formațiunile amintite mai sus selectează şi comprimă informația venită de la 
periferia sistemului, jucând rolul de gate-keeper pentru etajul imediat următor. 
în ascensiunea sa către instanța supremă care este scoarța cerebrală, fluxul 
informațional se reduce astfel progresiv, fiecare formaţiune reelaborând 
mesajul, după ce A rezolvat tot ceea ce intra în domeniul său de competență. 
Se obține, în felul acesta, o degrevare A cortexului de activităţile de rutină, 
oferir du-i-se condiţii mai bune de a se ocupa de cele inaccesibile verigilor 
inferioare ale sistemului nervos, adică de tot ceea ce ţine de sfera conştiinţei. 
Explicând înţelesul notațiilor cu care operează modelul Westley-Mac 
Lean jr., am arătat că îndărătul literei X se pot ascunde orice fel de lucruri sau 
fenomene observabile, neexistând în această privință nici o condiţie mi- 
tatoare. în principiu, nimic nu se opune ca X să fie persoană, adică o entitate 
cugetătoare şi cuvântătoare de aceeaşi natură cu A sau B. întrebarea care se 
pune este, atunci, în ce situaţii un individ trebuie considerat drept un A 51 în 


ce caz el se mărgineşte să fie un mplu Distincția dintre cele două statute, cel 
de A şi cel de X, se bazează pe existența sau nu a intenţiei de corni dcare. Ne- 
am mai referit la acest aspect atunci când, în primul capitol al cărții, precizam 
deosebirea dintre semnal şi indiciu. Ambele au calitatea de a informa şi, după 
cum ne-o demonstrează studiul comunicării non-verbale, adeseori aflăm mai 
multe lucruri de la şi despre interlocutorul nostru prin intermediul indicilor ce 
scapă controlului conştient al emițătorului decât din semnalele pe care acesta 
ni le transmite cu bună ştiinţă. Teama de a fi mințiți, fiindcă ştim cât de uşor e 
să trişezi folosind canalul verbal, ne determină să ne îndreptăm atenția 


asupra manifestărilor non-verbale, încercând să deducem din graiul indicilor 
ce se ascunde în spatele cuvintelor. In orice comunicare interpersonalâ 
coexista cele doua componente, cea intenționată şi cea neintenţionată, în cazul 
celei de-a doua neputându-se vorbi despre o formulare a mesajului în vederea 
influențării receptorului. O sursă de informaţie a cărei emisiune nu e 
deliberată rămâne un simplu X, obiect de observaţie al cărui aspect şi 
comportament ne vorbeşte fără voie. Pentru a accede la statutul de A, ea tre- 
buie să urmărească în mod conştient un anumit obiectiv legat de destinatarul 
B sau C al mesajului pe care a emite. 

In cadrul schemei discutate aici, distincția dintre sursele de tip X şi cele de 
tip A nu se rezumă însă la diferențele existente între indicii şi semnale. Sfera 
intenționalității nu se suprapune exact peste cea a comunicării prin semnale, 
cum prea bine ne-o arată situaţiile în care o convorbire este interceptată de un 
ascultător nevăzut. Pentru Polonius, ce stă ascuns în spatele perdelei, dialogul 
dintre Hamlet şi mama sa reprezintă o comunicare verbală (probabil chiar 
exclusiv verbală, dacă ilu cumva cortina improvizată care îl disimulează 
privirilor celor doi pe sfetnicul suveranului e prevăzută cu un orificiu prin 
care să poată fi urrhărite şi gesturile protagoniştilor) ce nu îi este adresată. 
Deşi conversaţia se poartă în limbaj verbal, intenția de comunicare către 
destinatarul Polonius lipseşte, ceea ce face ca, în raport cu el, regina şi fiul ei 
să aibă statut de X, iar nu de A. Pentru gate-keeper-vl numit televiziune, 
trecătorii de pe stradă sunt A-uri când răspund la întrebările puse de reporter 
şi X-uri în cazul în care conversațiile lor sunt înregistrate cu un microfon 
ascuns. După cum se vede, nu de faptul de a face uz de un limbaj simbolic, 
alcătuit din semne de al căror înţeles emițătorul să fie conştient, depinde 
calitatea sa de A, ci de intenția de a se adresa unui anumit receptor, pentru ă-i 
înrâuri într-o măsură oarecare ideile, sentimentele sau comportamentul. Un 
acelaşi personaj, situat într-un acelaşi context situational se poate prezenta ca 
un A (Hamlet în raport cu Regina şi viceversa) sau ca un X (oricare dintre cei 
doi pentru Polonius). Mai general, poziția 


emițătorului şi, respectiv, a receptorului atârnă şi de ceea ce ştiu sau nu ştiu 
unul despre celălalt, orice proces de comunicare intre oameni fiind condiţionat 
de gradul lor de cunoaştere interpersonalâ. 

Datorăm cercetătorilor americani, Joseph Luft fi Harry Ingham ([88] apud 
[351, PP 29—32), ideea simplă şi ingenioasă de a reprezenta nivelul de 
cunoaştere reciprocă a persoanelor angajate într-o interacțiune comunicativă 
sub forma unui desen, botezat, după prenumele aglutinate ale celor doi autori, 
„fereastra lui Johari" (Fig. 4). Construcţia acestuia porneşte de la ideea că în 
fiecare dintre noi înşine există o zonă supusă controlului conştient şi o zonă de 
umbră, la care nu avem acces direct, dar despre care putem afla câte ceva cu 
ajutorul semenilor noştri, în măsura în care izbutim să comunicăm eficient cu 

aceştia. „Fereastra lui Johari" ne caracterizează aşadar atât pe noi cât şi relația 
noastră cu interlocutorul, într-o anumită etapă a raporturilor reciproce. Am 
putea spune că fiecare individ posedă tot atâtea „ferestre” câte legături 
comunicaţionale întreține cu alți oameni şi că aspectul acestora suferă 
schimbări, mai mari sau mai mici, după fiecare nouă interacțiune (întâlnire sau 
dialog). 


ZONA DESCHISA CUNOSCUTA SIEŞI ZONA OARB Ă necunoscută 
CUNOSCUTĂ CELUILALT 


sieşi cunoscută celuilalt 


ZONA ASCUNSA CUNOSCUTA  SIEŞI|] 

NECUNOSCUTĂ CELUILALT ZONA NECUNOSCUTA 
NECUNOSCUTĂ SIEŞI NECUNOSCUTĂ 
CELUILALT 


FIG. 4 


Fiecare dintre panourile „ferestrei" corespunde unei mulțimi de informaţii 
privitoare la comunicatorul C la care aceasta se referă. 


Astfel : 

ZONA DESCHISA cuprinde datele despre C aflate atât în posesia sa cât şi în cea 
a interlocutorului I. Ele pot avea în vedere aspecte dintre cele mai variate, 
mergând de la înfăţişarea fizica, nume, vârsta, ocupaţie, sex, până la 
sentimente, atitudini, predispoziţii, convingeri, idei etc. Nimic nu aparţine însă 
în mod necesar acestei zone. Putem sâ comunicăm cu cineva fârâ a-i cunoaşte 
numele sau fârâ sâ ştim cum arata (daca relaţia se stabileşte telefonic sau prin 
corespondenţa) şi aşa mai departe. Evident însâ, cu cât zona deschisa are 
dimensiuni mai restrânse, cu atât comunicarea e mai dificila. Cu noile 
cunoştinţe ea are inițial un caracter impersonal tocmai din pricina absenței 
unor informaţii îndestulătoare despre partenerul de discuţie pentru a putea 
aborda subiectele şi strategiile conversaționale cele mai potrivite. E unanim 
cunoscută şi ridiculizată practica dialogului despre vreme în fazele timpurii 
ale unei relaţii şi, cu toate acestea, ea nu dă semne sâ dispară, tocmai pentru că 
reprezintă o soluţie (chiar dacă nu foarte fericită, pentru că tema se epuizează 
rapid şi lasă loc unei tăceri adesea mai jenante decât cea dintâi) a problemei 
inițierii unei interacțiuni cu cineva despre care nu ştii încă mai nimic. Multe 
dintre contactele noastre cotidiene rămân impersonale, întrucât dimensiunile 
prea reduse ale „ferestrelor"” interlocutorilor respectivi în raport cu noi nu ne 
permit sâ îi abordăm decât prin prisma statutului lor sau al rolului jucat în 
contextul cu pricina, iar nu ca entități individuale, dotate cu calităţi şi defecte 
care îi particularizează printre ceilalți semeni ai lor. Florâreasa, agentul de 
circulaţie, casieriţa de la cinematograf, şoferul autobuzului cu care mergem la 
slujba şi mulţi alţii cu care venim zilnic în contact ajung rareori sâ ne fie 
cunoscuţi suficient pentru a putea numi interper-sonalâ (şi nu impersonală) 
relația pe care o stabilim cu ei. 

Cu cât ne simțim mai bine în tovărăşia cuiva, e de aşteptat sâ ne extindem 
faţa de el zona deschisă, ceea ce se realizează, de obicei, prin transferul de 
informații dinspre zona ascunsă. Confidenţele diminuează aria acestei ultime 
zone şi prezintă avantajul că invita la reciprocitate, 


care, la rândul ei, contribuie la amplificarea zonei deschise, de data aceasta pe 
seama zonei oarbe. într-adevăr, un om căruia i-ai câştigat încrederea prin 
destăinuiri revelatoare* se va simţi dator să răspundă cu un plus de sinceritate, 
îndrăznind să îţi dezvăluie propriile sale constatări privitoare la unele aspecte 
ale personalităţii tale de care tu însuţi nu eşti conştient. Confesiunea devine 
astfel sursă indirectă de autocunoaştere. 

Procesul prin care datele înmagazinate în zona ascunsă sunt transferate 
zonei deschise poartă, de regulă, în literatura consacrată comunicării interper- 
sonale, numele de autodezvâluire (self-disclosure). Practica spovedaniei 
creştine şi terapia psihanalitică au arătat cu prisosința însemnătatea acestui 
demers pentru echilibrul interior şi sănătatea complexului psiho-somatic uman. 
Pentru omul dotat cu conştiinţă morală, nedestăinuirea păcatului amplifică 
progresiv sentimentul de vinovăție, până la a-l face insuportabil (sunt 
cunoscute cazurile de asasini care se predau autorităților şi îşi mărturisesc 
crima, în mod aparent paradoxal, după încetarea urmăririi penale). 

în evaluarea foloaselor autodezvăluirii trebuie ținut seamă şi de faptul că 
ascunderea unor lucruri care-ţi stau pe suflet nu e o formă de inacţiune, ci un 
proces activ, ce presupune un consum de energie deloc neglijabil. Mărturisirea 
face să înceteze această măcinare interioară, eliberând energiile blocate în 
cercul vicios al tăinuirii. Aruncarea măştii te ajută să redevii tu însuţi şi, 
adesea, să recâştigi încrederea celorlalți, care devin mai cooperanți, ceea ce 
antrenează consecinţe benefice în planul comunicării cu semenii. 

Din simpla enunțare a acestor beneficii, ar părea să rezulte că 
autodezvăluirea e dorită de toţi oamenii, pre- 


* E vorba de cele care țin de ceea ce Gerard Egaii numeşte story, adică 
şirul de evenimente ale vieţii interioare, a căror destăinuire poate implica 
riscuri pentru cel care o face, noțiune definită prin opoziţie cu history, 
povestire a întâmplărilor biografiei vizibile a persoanei, la care oricine are 
acces şi care, adesea, spune prea puţin despre omul cu care ai dea face. 


supunere infirmată categoric de experienţa socială. în afară de faptul că există 
anumite structuri interioare refractare la spovedanie, ori măcar reticente în 
ceea ce priveşte exteriorizarea sentimentelor (introvertiţii), se cuvine 
menționată existența unor obstacole psihologice în calea autodezvâluirii, 


dintre care menţionăm : 


1. Teama de autocunoaştere. Mărturisirea unor secrete de natură să nu ne 
pună în lumina cea mai bună ar putea face ca, din confruntarea cu reacțiile 
interlocutorilor, imaginea idealizată pe care ne-am format-o despre noi înşine 


să iasă uşor ponosită. 


2. Teama de pedeapsă. Nu e vorba atât de o sancțiune juridică (deşi nici 
o atare eventualitate nu e exclusă), cât de diferite forme de respingere din 
partea grupului social căruia îi apar ţii, de la râsul răutăcios până la pierderea 


prietenilor, a poziției ierarhice, a slujbei. 


3. Teama de „efectul de antihalou”. Lucrările de psihologie socială 
numesc „efect de halou" tendința răspândită de a se atribui persoanelor care s- 
au remarcat într-un domeniu o competență asemănătoare şi în alte domenii. 
Părerile politice ale unui actor celebru sunt urmărite cu mai multă atenție 
decât cele ale unui anonim, ca şi cum talentul sau măiestria sa i-ar conferi o 
pricepere superioară în treburile cetăţii; un prim-ministru poliglot e presupus a 
fi competent şi în probleme de economie etc. Un mecanism similar stă la baza 
„efectului de antihalou", prin care nepriceperea dovedită într-un domeniu e 

extinsă abuziv asupra altora. Mulţi oameni se tem, astfel, să se destâinuie 
altora de teamă ca relevarea unor slăbiciuni sau greşeli cu caracter punctual şi 
pasager să constituie argumente pentru o judecată globală asupra competenţei 
sau valorii lor morale. 

4. Interiorizarea de către bărbaţi a unui anumit prototip uman popularizat 
de literatura şi filmul de aventuri. Având vechi rădăcini folclorice, ideea câ 
reprezentanţii „sexului tare” trebuie să fie închişi şi taciturni, sâ-şi asume 
responsabilități fără ca ceilalți să o afle, sâ refuze orice formă de asistenţă 
sufleteasca şi sâ-şi ascundă cât mai bine adevăratele sentimente a prins în 


mentalitatea 


bărbaţilor rădăcini îndeajuns de adânci pentru ca tipul confesiv, care îşi 
verbalizează emoţiile să fie disprețuit şi ridiculizat. 

Există circumstanţe care favorizează producerea autodezvăluirii. Ea are loc 
mai uşor în prezenţa unui număr mai mic de persoane, ideală fiind relația 
diadicâ, între altele şi fiindcă reacţiile unui singur interlocutor sunt mai lesne 
de urmărit şi, în funcție de acestea, se poate lua în orice moment decizia 
continuării sau întreruperii destăinuirii. E, de altfel, destul de dificil să aduni la 
un loc exact persoanele cărora ai dori să li te confesezi. O puteau face creştinii 
din Biserica primară, solidarizaţi de comunitatea de credință şi de opoziţia netă 
în raport cu ansamblul corpului social, dar, treptat, după ieşirea din ilegalitate, 
practica penitenţei publice a fost abandonată, sfârşind chiar prin a fi interzisă, 
pe motivul, perfect întemeiat, că favoriza un anume fel de exhibiţionism şi 
pricinuia  „sminteală" sufletelor mai puţin ferme în respectarea 
comandamentelor morale ale creştinismului. 

Manifestările de reciprocitate generează un feedback pozitiv, încurajându- 
1 pe cel ce se destâinuie sâ-şi con-tinuie mărturisirea, în timp ce, dimpotrivă, 
absenţa oricărei deschideri din partea interlocutorului are toate şansele de a 
bloca procesul. 

O importanţă indiscutabilă o au natura subiectului abordat (vorbim cu mai 
multă uşurinţă despre gusturile sau opiniile personale, decât despre propriile 
probleme sexuale sau despre nivelul real al veniturilor noastre) şi „valenţa” 
destăinuirii, pozitivă atunci când ne pune într-o lumină favorabilă şi negativă 
dacă ne compromite. 

Sexul şi vârsta joacă şi ele un rol sesizabil. Băieţii sunt mai deschişi cu 
colegii decât cu părinţii, fetele prezintă un grad de intimitate mai ridicat în 
raport cu mama decât cu tatăl sau fraţii Cercetările au arătat că propensiunea 
către autodezvăluire față de partenerul de sex opus creşte între 17 şi 50 de ani, 
după care începe să se înscrie pe o curbă descendentă. 

Din perspectiva comunicării, este important ca autodezvâluirea să 
contribuie la îmbunătăţirea acesteia, 


nu la blocarea ei. Destăinuirea antipatiei pe care o nutreşti faţa de interlocutor 
nu are multe şanse de a mări receptivitatea acestuia la mesajele tale. în 
schimb,o atitudine empatică, de înțelegere a mobilurilor comportamentului său 
va avea cu certitudine o influență pozitivă asupra interacțiunii cu acesta. 
Contează, de asemenea, să ştii să alegi corect locul şi momentul confesiunii, 
rezistând tentației, uneori presante, de a o face când nu este cazul. Efecte 
nedorite antrenează şi exprimarea neclară. Dacă nu putem spune limpede ce 
avem de spus, e preferabil să nu o mai facem deloc, pentru a nu crea o stare de 
confuzie păgubitoare pentru bunul mers al relaţiei. Mărturisirea trebuie 


gradată, evitându-se genul „dai şi fugi", prin care nu facem decât să şocăm 
interlocutorul, la a cărui prietenie e de presupus că ţinem, şi sâ îl lipsim de 
posibilitatea de a-şi exprima punctul de vedere cu privire la cele auzite. în fine, 
tot pe linia menajării receptorului, este cazul sâ ne întrebăm dacă facem bine 
împovârându-l pe acesta cu secretele noastre, prin trecerea asupra sa a apăsării 
de care pe noi ne-a eliberat autodezvâluirea. 

O chestiune controversată rămâne cea referitoare la tipul de relaţie care 
favorizează confesiunea. Unii consideră că intimitatea uşurează „deschiderea 
sufletului". Cu toate acestea, se constată că, adeseori, oamenii preferă sâ le 
facă confidenţe unor necunoscuţi. E bine cunoscuta tendinţa de a te destăinui 
în tren tovarăşilor de călătorie, în intenția, conştientizată sau nu, de a profita de 
avantajele spovedaniei fără a-ţi asuma şi riscurile ei, întrucât speri sâ nu-i mai 
întâlneşti niciodată pe cei față de care ai făcut dezvăluirile cu pricina. Aceştia, 
la rândul lor, te asculta cu plăcere, ştiind prea bine că, după despărțire, pot face 
uz în orice fel doresc de informaţiile primite, ignorând deliberat regula, atât de 
constrângătoare, a nedivulgârii secretelor încredințate. 

ZONA OARBĂ conține toate acele date despre noi înşine care îi sunt accesibile 
interlocutorului, dar pe care personal le ignorăm. întâia oara când ne 
imprimam vocea pe bandă magnetica suntem izbiţi de discrepanţa flagrantă 


dintre timbrul glasului nostru şi ceea ce credeam până atunci despre el, având 
tendința să atribuim neconcor-danța cu pricina imperfecțiunilor aparatului de 
înregistrare. Propriile ticuri verbale, modul cum umblăm, privim sau 
gesticulăm, mirosul personal ne sunt în mare măsură necunoscute. In plan 
moral, tindem să ne ignorăm greşelile, suntem prea puţin conştienţi de 
defectele noastre, dar, în destule cazuri, şi de calităţile pe care le posedăm. 
Avem aşadar ceva în comun nu numai cu criminalul care se crede inocent, ci 
şi cu proverbialul Ingres, pictorul renumit, convins că adevărata sa vocaţie e 
aceea de violonist. 

Unii oameni pretind că ar fi reuşit să suprime zona oarbă, ajungând să ştie 
totul despre ei înşişi. E o iluzie. Alţii susțin că doresc să o diminueze cât mai 
mult cu ajutorul celorlalţi, că primesc cu recunoştinţă orice critică, dar, când li 
se aduce vreuna, contestă cu vehemenţă cusururile sau erorile care li se 
reproşează. Cel care doreşte sincer să afle adevărul despre el însuşi, nu va cere 
direct părerea interlocutorului, fiindcă sunt puţine şanse ca acesta să îi 
vorbească pe şleau, fie din dorința de a-l menaja, fie din teama de o reacție 
violentă. Informaţii din zona oarbă vor ieşi treptat la iveală, pe măsură ce 
câştigăm, prin gesturi de autodezvăluire, încrederea partenerului de dialog. 

ZONA ASCUNSA păstrează micile sau mai marile noastre secrete personale. 
Am trecut deja, pe scurt, în revistă foloasele reducerii dimensiunilor acestui 
depozit de date confidențiale. Ar mai fi de adăugat că nici tendinţa de a-l 
suprima nu e sănătoasă. Există oameni capabili şi dispuşi să se destăinuie 
oricui, fără pic de discernământ. In ceea ce îi priveşte, subiectele tabu sunt ca 
şi inexistente. Omul echilibrat şi rațional ştie însă cui şi ce trebuie să 
mărturisească. O bună comunicare presupune autodezvăluitori selectivi. 

E ştiut faptul că, dincolo de toate excepţiile şi accidentele locale, relația 
cea mai apropiată şi mai deschisă dintre oameni e cea matrimonială. Şi, cu 
toate acestea, chiar şi în menajurile cele mai fericite, soții pot să nu-şi 
dezvăluie niciodată unul altuia un mare număr de păreri, amintiri 

plăcute sau dureroase, aspirații, griji, sentimente, disimulate mai ales din 
dorința de a-l menaja pe partener sau de a asigura homeostazia cuplului. In 
această categorie (cf. şi consideraţiile lui E. Goffman din [60], p. 66) se 
înscriu impresiile defavorabile despre părinții, rudele sau prietenii 
partenerului, informaţii legate de aspecte financiare ce ar putea genera 
tensiuni, unele chestiuni legate de copii, ca şi date privitoare la experienţe 
anterioare căsătoriei, ori ia flirturi aflate în curs şi lista nu e nici pe departe 
încheiată. 

Alături de destăinuitorii lipsiţi de discernământ, întâlnim şi persoane care, 
de teama respingerii, a ironiilor, a „efectului de antihalou"”, se închid în ei, 
refuzându-le celorlalți orice posibilitate de acces la zona lor ascunsă. Urmarea, 
paradoxală, e adesea chiar respingerea pe care încercau să o evite, fiindcă un 
om care refuză sistematic sâ-şi exteriorizeze adevăratele intenţii şi sentimente 
ajunge să inspire neîncredere celor cu care vine în contact. El este de două ori 
pedepsit, deoarece, pe de o parte, secretomania îl împiedică sâ se apropie de 
oameni .şi, pe de alta, ea îl lipseşte de uşurarea sufletească pe care o procură 
confesiunea. 

ZONA NECUNOSCUTĂ are un statut mai aparte. însăşi existenţa ei poate fi pusă 
în discuţie, atât timp cât ea reprezintă un domeniu despre care nimeni nu are 
nici o ştire. Nu dispunem decât de dovezi indirecte ale existenţei acestei zone. 
Visul, halucinațiile produse de consumul de droguri sau de deprivarea 
senzorială scot la iveală informaţii ce nu pot proveni de altundeva decât din 
noi înşine, ceea ce sugerează (fără a demonstra totuşi) existența unui stoc de 
date ce ne privesc şi care nu se află nici la îndemâna noastră, nici la cea a 
observatorilor din afară. Tratamentul psihanalitic îşi propune tocmai 
extragerea din zona necunoscută a unor informaţii a căror refulare în 
subconştient e responsabilă de manifestările patologice ale pacientului. 


7. TIPURI DE COMUNICARE SOCIALA 


Lăsând la o parte comunicarea dintre artefacte şi cea din lumea 
animalelor, în cazul căreia precizarea gradului de intenționalitate şi conştientă 
a participării la dialog ridică probleme insurmontabile, se recunoaşte 
îndeobşte că, în funcție de numărul participanților şi tipul de relație dintre ei, 
există cinci tipuri de comunicare, şi anume : 

1. Comurdcarea mtrapersonahX în care emițătorul şi receptorul sunt 
indiscernabili. Deşi nu presupune existența unor comunicatori distincți, 
dialogul interior pe care îl purtăm cu noi înşine reprezintă un autentic proces 
de comunicare, în care îşi află locul chiar şi falsificarea informaţiei în vederea 
inducerii în eroare a interlocutorului (ne referim la situația, destul de frecvent 
întâlnită, a oamenilor care se mint sau amăgesc pe ei înşişi). Dialectica ispitei 


şi a remuşcârii se întemeiază tocmai pe această sciziune lăuntrică a 
personalităţii noastre, generatoare de conflicte, dar şi de dezbateri interioare ce 
se pot dovedi productive in planul gândirii şi al conştiinţei morale. 
Sprejdeosebire de toate celelalte tipuri de comunicare, cel intrapersonal nu 
presupune cu necesitate codificarea şi decodificarea mesajelor, întrucât ele nu 
trebuie să străbată un spaţiu fizic, ci exclusiv unul mental, adi-mensional şi 
subiectiv. Cu sine însuşi, omul poate sta de vorbă şi fărâ cuvinte, ceea ce nu 
înseamnă că verbalizarea gândurilor nu e un fenomen foarte frecvent. 

Ne aflăm aici pe un teren pe care teoreticienii limbajului nu încetează să 
se înfrunte : raportul dintre limbă şi 


gândire. întrebarea dacă una ar putea exista fără cealaltă a primit de-a lungul 
timpului răspunsuri diferite. Pentru unii, activitatea pe care psihologii o 
numesc „gândire imaginativa"”, în opoziţie cu cea denumită „noţionalâ", nu 
constituie decât o etapa premergătoare a gândirii propriu-zise, o evocare 
mentala de imagini vizuale care rămân simple reprezentări emoționale, în 
absenţa formulării în termeni lingvistici. De-abia înveşmântarea în cuvânt 
transformă aceste „pregânduri" în gânduri, în adevăratul înţeles al cuvântului. 
în aceasta perspectivă, se tinde să se pună semnul egalităţii între gândire şi 
expresia ei verbala. E ceea ce susținea, în fond, Karl Wilhelm von Humboldt, 
întemeietorul lingvisticii generale, atunci când scria câ : „Limba nu este 
produsul activităţii gândirii, ci aceasta activitate însăşi" ([72], p. 41 apud [5], 
p. 20). Dintr-o înţelegere similara a lucrurilor s-au născut încercările (precum 
se ştie, eşuate) de construire a unei gramatici raționale, filosofice, universale, 
bazate pe identificarea categoriilor limbii cu categoriile gândirii. 

Pentru alții însă limba nu este deloc indispensabilă gândirii. Se citează 
adesea afirmaţia lui Albert Einstein potrivit căreia în procesul gândirii sale 
ştiinţifice „cuvintele nu au jucat niciodată nici un rol”. Emile Benveniste are 
în vedere experiențe asemănătoare, atunci când scrie, încercând sâ salveze, 
totuşi, poziția primordială a limbii : „E o realitate faptul că, supusa 
exigențelor metodei ştiinţifice, gândirea adopta pretutindeni acelaşi demers, în 
acest sens, ea devine independentă nu de limba, ci de structurile lingvistice 
particulare (...) Nici un tip de limba nu poate, prin el însuşi, nici să favorizeze, 
nici să împiedice activitatea spiritului. Dezvoltarea gândirii e legata mult mai 
strâns de capacitățile oamenilor, de condiţiile culturale generale, de 
organizarea societății decât de natura particulara a limbii. Dar posibilitatea 
gândirii este legata de facultatea limbajului (...) şi să gândeşti înseamnă să 
manipulezi semne ale limbii" ([10], p. 89). 

Cu mult mai radicală este poziţia lui Eric Buyssens, pentru care 
„Gândirea exista înaintea limbii şi câmpul 


ideilor noastre este mai vast decât acela al cuvintelor,: gândirea se 
întovărăşeşte de vorbe, funcţionarea ei nu e condiționată de cuvintele folosite" 
([21], p. 46). în favoarea acestei teze pledează faptul, incontestabil, că, în ciuda 
diversităţii limbilor, universul semantic al omenirii îşi păstrează o anumită 
unitate. Există ceva comun în toate limbile, altminteri traducerile ar fi 
imposibile, şi acest ceva constituie un argument în favoarea independenţei, fie 
ea şi relativă, a gândirii. Chestiunea e greu de tranşat o dată ce, pe de o parte, 
ipoteza Sapir-Whorf, la care ne-am mai referit în capitolul 1 (p. 10). susține, 
nu fără dreptate, că limba pe care o vorbim ne impune o anumită viziune 
asupra realității, pe care o segmentează într-un mod specific, iar pe de altă 

parte, aşa cum subliniază Ch. Baylon şi X. Mignot ([10], p. 37), un acelaşi 
individ poate vorbi mai multe limbi, fără ca în el să coexiste mai multe uni- 
versuri semantice diferite, ceea ce l-ar transforma într-un schizofrenic. Cert e 
că va mai curge multă cerneală pe această temă şi că momentul elucidării 
raporturilor dintre limbă şi gândire nu e tocmai aproape. 

Pentru necesitățile discuţiei de aici, e suficient să observăm că limba 
îndeplineşte două roluri distincte, dar nu şi total independente : cel de 
reprezentare conceptuală şi formulare a gândului şi cel de comunicare a 
acestuia. Primul este exclusiv endopsihic (sau, mai degrabă, endo-noetic), pe 
când cel de al doilea are un caracter preponderent îndreptat către exterior, fără 
a lipsi totuşi din lumea activităţilor interne ale conştiinţei, dovadă tocmai 
prezența elementelor verbale în comunicarea intrapersonalâ. Oricum, 
promptitudinea cvasiinstantanee a unora dintre deciziile noastre, întemeiate pe 
deliberări intrapersonale, denotă faptul că gândirea se poate dispensa de limbă 
Şi că, în asemenea cazuri ne aflăm în faţa unei comunicări sui-generis, în care 
sursa şi destinatarul sunt conectaţi nemijlocit, fără obişnuitele instanţe 
intermediare însărcinate cu codajul şi decddajul. 

2. Comunicarea interpersonală diadică presupune strict doi participanți şi 
ocupă un loc aparte în ierarhia tipurilor de comunicare, deoarece prezintă, mai 


mult 


decât oricare dintre acestea, calitatea de a influenţa opiniile, atitudinile sau 
credințele oamenilor. Nu întâmplător noile religii sunt difuzate cu precădere 
„de la om la om”, căci nimic nu te convinge mai uşor decât discursul ce ţi-e 
destinat în exclusivitate. Panoplia mijloacelor non-ver-bale, precum şi armele 
inefabile ale magnetismului personal cunosc aici terenul ideal de desfăşurare. 

Dar persuadarea interlocutorului nu reprezintă decât unul dintre 
obiectivele comunicării interpersonale. S-ar mai putea adăuga, într-o trecere 
sumară în revistă ; 

—  autocunoaşterea : după cum a rezultat din discuţia purtata pe 
marginea „ferestrei lui Johari", singura noastră şansa de a ne diminua zona 
oarbă constă în dirijarea interacțiunii cu partenerii de comunicare în aşa fel 
încât sâ-i determine sâ ne destâinuie constatările pe care le-au făcut în 
legătură cu trăsăturile şi manifestările noastre ce scapă propriei capacități de 
observare. 

— descoperirea lumii exterioare : fireşte, cunoştinţele noastre despre 
lume provin din multe alte surse, schimbul de informaţii cu interlocutori 
umani direcţi ocupând, din acest punct de vedere, un loc destul de modest, dar 
nu e mai puţin adevărat că ele se fixează devenind parte a personalității 
noastre, în mare măsură, sub influenţa convorbirilor purtate cu cunoscuţii pe 
temele respective : o carte sau un spectacol sunt altfel asimilate şi interiorizate 
după ce le-am comentat cu cineva, schimbul de idei contribuind la 
sedimentarea elementelor ce merită a fi memorate. 

— stabilirea şi menţinerea de relații semnificative cu alte fiinţe umane : 
William Schutz [121] afirmă că printre factorii ce determină comportamentul 
nostru comunica-țional se număra şi aşa-numitele „nevoi interpersonale". Cea 
dintâi, nevoia de incluziune, se manifesta sub forma aspiraţiei de a obține de 
la ceilalți recunoaşterea valorii proprii. Dorim sâ fim acceptaţi într-un anumit 
grup de referință, dar nu oricum, ci în baza măcar a unei calități care sâ ne 


distingă de ceilalți (efectul „primus inter pares"). Nevoia de incluziune ne 
împinge sâ ne comportăm în aşa fel încât sâ ne remarcam, sâ ieşim în relief. 


în forma ei acuta, ea caracterizează vedetele sau pe copiii cu tendinţe 
exhibiționiste, ce preferă să se expună unor pedepse care îi singularizează, 
scoțându-i în evidență, decât să se piardă în anonimat. Potrivit aprecierii 
cercetătorului american, atât acest tip de personaj, cât şi cel situat la 
extremitatea opusă a scalei nevoii de incluziune (antivedeta ce fuge de 
publicitate, ilustrată paradigmatic de enigmatica Greta Garbo) acționează sub 
impulsul unei motivații identice, care este teama de a nu li se recunoaşte 
meritele, presupuse sau reale. Indiferent unde ne situăm într-o atare ierarhie e 
aproape imposibil să nu simţim niciodată nevoia de a fi remarcaţi de cineva (0 
persoană de sex opus, un profesor sau un antrenor etc.) şi de a fi acceptați în 
preajma, în cercul, în anturajul persoanei respective. 

Cea de a doua nevoie interpersonalâ este, după Schutz, nevoia de control, 
expresie a dorinței de a impune celorlalţi voinţa noastră, de a-i conduce ori 
măcar influenţa, pe faţă sau din umbră. Contrar aparenţelor, nu există o 
corelaţie obligatorie între nevoia de incluziune şi cea de control. Nu rare sunt 
cazurile când cineva preferă rolul de „eminenţă cenuşie" puterii exhibate în 
văzul lumii, ceea ce denotă coexistența unei slabe nevoi de incluziune cu o 
foarte pronunţată nevoie de control. Dimpotrivă, unele persoane se străduiesc 
să ajungă în poziții de comandă nu pentru a exercita controlul, ci din dorinţa de 
a se afla în atenţia celorlalți. 

în fine, o a treia este nevoia de afecțiune. Unii oameni sunt calzi şi 
prietenoşi în toate relațiile lor, chiar şi în cele cu totul pasagere. Ei aşteaptă un 
comportament asemănător şi din partea celorlalți, deoarece nevoia lor de 
afecțiune e mai mare decât a altora. Când această nevoie e mai estompată, 
avem de a face cu persoane care preferă să îşi țină. semenii la distanță, evitând 
intimitatea, ceea ce poate să le creeze renumele de oameni încrezuţi, orgolioşi 
sau snobi. O atare atitudine provoacă interlocutorului o stare de disconfort, 
care îngreunează considerabil comunicarea. O anumită deschidere afectivă se 
dovedeşte, astfel, necesară bunei desfăşurări a unui dialog autentic, fără ca 


aceasta să însemne că nu putem să comunicăm cu succes decât cu parteneri pe 
care îi iubim. 

Oricum, chiar şi din simpla enumerare a nevoilor interpersonale, se 
desprinde ideea câ interacţiunea noastră cu semenii nu e dictată numai de 
interese cognitive, ci şi de trebuinţe sufleteşti. Dacă petrecem adesea ore bune 
în compania prietenilor nu o facem, în general, pentru a culege sau a le furniza 
informații, ci pentru a ne simţi bine împreună, a face schimb de valori afective 
ŞI, eventual, a ne recunoaşte în ei, ceea ce ne procură o mulţumire aparte, în 
măsura în care ne validează pe noi înşine. Constatarea câ mai există şi alte 
fiinţe care gândesc şi simt ca noi, au gusturi, preferințe şi aspirații 
asemănătoare constituie un argument în favoarea justeţii concepţiilor şi 
atitudinilor noastre. Și cum prietenii proprii sunt, indiscutabil, persoane cu 
calități deosebite (altminteri nu ne-ar fi prieteni !), legitimarea care ne vine pe 
această cale e cu atât mai prețioasă. 

— ajutorarea semenilor reprezintă motivaţia şi obiectivul unei clase 
bogate de comunicări interpersonale. Poţi ajuta pe cineva sfâtuindu-l de bine, 
consolându-l într-un moment greu, acordându-i asistenţa profesională, 
îmbârbâtându-l sau chiar şi numai schimbând vorba într-o împrejurare în care 

s-a văzut pus într-o postură penibilă, glumind pentru a-i descreți fruntea, ori 
prezen-tându-i o persoană care 1-ar putea fi de folos. Comunicarea în scopul 
ajutorării face obiectul unor profesiuni distincte, precum cea de medic, preot, 
consilier etc. 

— Jocul şi distracţia implică şi ele o comunicare inter-personalâ. Aparent 
marginal şi frivol, jocul ocupă în viața omului şi a omenirii un loc mult mai 
important decât consimte sâ-i acorde opinia comuna. Johan Huizinga [71] a 
demonstrat convingător câ întreaga cultură poate fi considerată sub specie 
ludi. Războiul şi justiția, filosofia şi poezia, retorica şi artele sunt toate, mai 
mult sau mai puțin, datoare propensiunii omului către joc. Psihologii văd în 
acesta numai o compensație acordată copilului din noi, dar lucrurile par a fi 
mult mai complicate şi încărcate de semnificaţii, pe care nu e aici locul să le 


aprofundam. 


Având în vedere că discutăm despre comunicare, merită să menționăm însă 
măcar în treacăt, prezența manifestărilor spiritului ludic în procesul 
comunicării. Spre deosebire de minciună, în spatele căreia se ascunde întot- 
deauna un interes personal, păcăleala e un joc comunicativ gratuit, fără altă 
finalitate decât jubilația ludicâ, situată în afara distincțiilor de genul 
adevăr/neadevăr, înţelepciune/nebunie, bine/râu. La fel — jocul de cuvinte, 
care pune în valoare, între altele, funcția meta-comunicațională a discursului 
verbal. 

O trăsătură specifică a comunicării interpersonale este importanța 
retroacțiunii, dată fiind promptitudinea răspunsului ce caracterizează acest tip 
de comunicare. Chiar dacă nu îmbracă o formă verbală, replicile sunt aici, de 
regulă, imediate. Mimica, privirea, gesturile, „aerul" receptorului îl informează 
pe emiţător cu privire la efectele mesajelor sale şi îi îngăduie sâ-şi dirijeze 
discursul în aşa fel încât sâ-i asigure maximum de eficacitate. 

Un tip aparte de conexiune inversă îl reprezintă auto-feedback-ul. Faptul 
că, atunci când vorbim, ne auzim vorbind, iar când scriem, avem în faţa ochilor 
rândurile redactate anterior creează condiţii pentru ajustarea pe parcurs a 
diverşilor parametri ai comunicării, de la cei vocali (tonul, volumul, înălțimea 
glasului, ritmul vorbirii, acuratețea pronunţiei etc.) sau vizuali (caligrafie, 
ortografie), până la aspecte de conţinut (claritatea ideilor, logica argumentării 
lor etc). 

3. Comunicarea de grup e o altă ipostază a comunicării ilnterpersonale, ce 
presupune, de astă dată, mai mult de doi participanți. Limita superioară variază 
de la caz la caz, dar, în general, sunt considerate tipice pentru această formă de 
comunicare grupurile zise „mici, cu cel mult zece participanți, în care legătura 
interpersonalâ a fiecăruia cu fiecare nu e grevată de nici un fel de îngrădiri. 
Când numărul membrilor creşte (mult) peste această valoare, grupul are 
tendința să se fragmenteze în subgrupuri (,„bisericuţe”), care, deşi rămân 
interconectate, îngreunează schimbul de replici între oricare dintre participanți. 


în genere, formarea grupurilor este urmarea dorinței de cooperare în 
vederea atingerii unui ţel comun, fie câ e vorba de un proiect profesional, de o 
acțiune de întrajutorare sau de un joc de societate. Proximitatea spațiala e şi ea 
o trăsătură definitorie a grupurilor. Evoluţia tehnologică a permis însă şi 
reunirea într-un grup de lucru a unor persoane aflate fiziceşte la mari distanţe 
una de alta, cum se întâmplă în cazul teleconferințelor. 


Din motive lesne de înţeles, comunicarea de grup cel mai mult studiată în 
ultimele decenii este cea din cadrul echipelor de profesionişti angajaţi într-un 
proiect comun. Modalităţile optime de definire a problemelor de rezolvat, 
stabilirea criteriilor pentru evaluarea soluţiilor, identificarea, selectarea şi 
testarea acestora fac obiectul unor cercetări amănunțite, având drept scop 
prioritar eficienti-zarea activităţii grupurilor de lucru. O atenție deosebită se 
acordă comunicării în cadrul şedinţelor de brainstorming, prin care se 
urmăreşte producerea într-un timp scurt a unui număr cât mai mare de idei 
noi, indiferent de valoarea aparentă a acestora, din care ulterior urmează să fie 
alese cele efectiv realizabile ([130], pp. 85—88). Concepută de prof. 
Alexander Osborn de la Buffalo University, metoda constă în reunirea într-o 
încăpere special amenajata pentru a crea o atmosfera destinsa, decontractată, a 
unui grup format din 3—10 persoane, cărora li se propune să rezolve o 
problemă cu privire la care nu fuseseră informați în prealabil. în varianta 
clasică, timpul acordat participanţilor variază între o jumătate de oră şi o oră şi 
jumătate, dar există şi versiuni mult mai restrictive (metoda „Philips 66" 
limitează durata totala a discuţiilor la numai 6 (!) minute pentru un grup 
standard de 6 persoane). Trăsăturile care deosebesc branstorming-ul de 
comunicarea din cadrul grupurilor de lucru sunt: 

a) accentul pe cantitate (cu cât mai multe idei, cu atât mai bine !) ; 

b) interzicerea stricta a emiterii oricărei opinii critice la adresa ideii unui 
alt participant ; 

C) înregistrarea şi reținerea, în mod egal, democratic, a tuturoi* ideilor 
formulate, indiferent daca ele par judicioase, raționale, realiste sau total 
trăsnite ; 

d) dreptul participanţilor de a asocia liber, în orice fel, ideile enunțate de 
colegii lor, cu condiţia respectării regulii b. 

Multe dintre succesele metodei sunt puse de analişti pe seama shifting-ului 
([130], p. 87), adicâ a abordării de câtre specialişti a unor probleme din afara 
domeniului lor de activitate. Privirea proaspăta a outsider-ului se dovedeşte 
adesea aptă de a scoate la lumină aspecte obnubliate pentru cunoscători tocmai 
de prea îndelungata familiaritate cu subiectul. Lucrarea citată mai sus, a lui 
Pierre  Verone, semnalează, în acest context, întâlnirile periodice 
neconvenţionale organizate de unele institute de învățământ superior, în cadrul 
cărora membrii anumitor grupuri profesionale dezbat probleme ce țin de sfera 
altor specialități, ca, de pildă, simpozioanele cu titlul Der Ingenieur sieht 
anders („Inginerul vede altminteri”) de la Universitatea din Darmstadt. 

Din multitudinea rolurilor jucate de membrii grupului de lucru potrivit 
clasificării datorate lui K. Benne şi P. Sheats ([11], pp. 44—49 apud [35], p. 
259), cel căruia i s-a acordat cea mai multă atenţie e rolul de lider. Activarea şi 
menţinerea interacțiunii comunicative dintre participanți, readucerea la subiect 
a amatorilor de digresiuni, asigurarea pentru fiecare a satisfacției psihologice 
de natură sâ-i motiveze continuarea colaborării, crearea condițiilor interne 
pentru îmbunătățirea activităţii grupului, pregătirea materială, psihologică şi 
informațională a întâlnirilor ce urmează (prin multiplicarea şi difuzarea cu 
anticipație a documentelor indispensabile bunului mers al lucrărilor) sunt 
numai câteva dintre sarcinile liderului, pe care acesta le poate duce la bun 

sfârşit, adoptând, în funcție de împrejurări, tactici şi stiluri diferite (stilul 
autoritar, stilul democratic, stilul „laissez-faire"). 


4. Comunicarea publică implică prezenţa unui emițător unic şi a unei 
multitudini de receptori. Nici o altă formă de comunicare interumanâ nu s-a 


bucurat, de-a lungul 


timpului, de o atenţie comparabilă cu cea acordată acesteia. Disciplină mai 
mult decât bimilenară, retorica, socotita deopotrivă ştiinţă şi artă (era una 
dintre cele şapte „arte lhberale" ale învățământului universitar medieval, alături 
de gramatică, dialectică, aritmetică, geometrie, astronomie şi muzică), îşi 
propunea tocmai să stabilească principiile şi regulile comunicării publice efi- 
ciente din perspectiva a ceea ce astăzi teoreticienii numesc „teoria țintei”. 
Termenul desemnează una (cronologic prima) dintre concepțiile care au 
dominat succesiv demersul teoretic al ştiinţelor comunicării ([101], pp. 14— 
16). 

Teoria acționată, supranumită şi „a țintei”, absolutizează rolul 
emițătorului, nutrind ideea naivă că succesul comunicării depinde exclusiv de 
abilitatea acestuia, receptorul jucând rolul unui simplu receptacul pasiv. 
Oratorul este văzut ca un arcaş care, adăugând înzestrării naturale un 
antrenament corespunzător, va lovi drept la ţintă, adică va obţine efectul dorit 
indiferent de trăsăturile de personalitate, predispoziţiile aperceptive, ideile sau 
starea psihică a destinatarului. Vorbitorul ce se arată intrigat de efectul 
persuasiv mediocru al discursului său („Nu înţeleg cum de n-au priceput, 
odată ce le-am spus-o de nu ştiu câte ori !") e încă tributar acestei viziuni 
depăşite. Recunoaşterea rolului interlocutorului a dat naştere unei noi 
concepţii despre comunicare, denumită astăzi, convențional, teoria 
interacțională sau „a ping-pong-ului”. 

Aceasta ia drept punct de pornire observaţia că o trăsătură esenţială a 
comunicării este caracterul ei cooperativ. Printre nenumăratele definiții ale 
comunicării, dintre care am citat numai câteva în primul capitol al lucrării de 
față, figurează şi una, datorată profesorului spaniol Jose Aranguren ([8], p. 
11), care surprinde şi formulează explicit această condiţie : „Comunicarea este 
o transmitere de informaţie la care se aşteaptă răspuns". Deşi nu poate fi 
negată existenţa unor procese de comunicare ce exclud posibilitatea ca 
emițătorul sâ mai primească replica celui căruia acesta i se adresează (cazul, 
bunăoară, al operelor 


postume, al câror ecou nu îi mai poate parveni autorului), în intenția 
iniţiatorului ei, comunicarea este întotdeauna cooperativa. Naufragiatul care 
aruncă în mare sticla conținând mesajul adresat prezumtivilor salvatori 
nutreşte întotdeauna speranţa unui răspuns la apelul său, chiar dacă, adeseori, 
acesta nu va mai sosi la vreme, ori, poate, niciodată. Asemenea lui, unii 
radioastronomi lansează în spațiu mesaje destinate eventualelor ființe 
extraterestre inteligente (s-au elaborat în acest scop şi limbaje speciale, ca 
faimosul uncos ([93], pp. 189—202) al profesorului Hans Freudenthal de la 
Universitatea din Utrecht), nădăjduind ca, mai devreme sau mai târziu, 
tentativa lor să fie încununată .de succes, altminteri tot efortul şi cheltuiala 
presupuse de atari proiecte ar fi lipsite de noimă. Până şi practica imemorială a 
inscripțiilor tombale se explică doar prin credința autorilor lor în posiblitatea 
de a lua act, după moarte, de reacţia trecătorilor ce le vor citi, în viitor, 
epitafurile. Că aşteptarea replicii constituie o trăsătură generală a oricărei 


forme de comunicare intenţionată ne-o dovedeşte şi comportamentul animal. în 
ritualurile de împerechere, ca şi în luptele dintre masculi, posturile adoptate, 
semnalele sonore emise sau mişcările pe care le efectuează protagonişti 
urmăresc să provoace partenerului/adversarului o reacție, în funcție de care va 
fi aleasă linia de conduită ulterioară. „Curtea" sau „duelul" dintre rivali 
prezintă caracterele evidente ale unui dialog. 

Alternarea replicilor, ce se prezintă ca succesiuni sti-mul-râspuns, 
presupune inversarea necontenită a rolurilor de emiţător şi receptor, proces 
care aminteşte de schimbul de mingi din partidele de tenis de masă, de unde şi 
denumirea teoriei. Comportamentul comunicațional al participanţilor depinde 
în fiecare moment de răspunsul dat.de interlocutor la replica precedentă, 
feedback-ul, total ignorat de teoria țintei, devenind astfel unul dintre factorii 


fără de care mecanismele comunicării ne-ar rămâne incomprehensibile. 
Dar aprofundarea, în ultimele decenii, a cercetărilor privind comunicarea 


non-verbalâ a condus la o nouă 


schimbare de perspectivă. O dată cu recunoaşterea valorii comunicative a 
comportamentului, nu se mai poate vorbi de asumarea alternativă a rolurilor 
de emiţător şi receptor, ci de două fluxuri informaţionale continue şi 
simultane, orientate în sensuri contrare, ca în sistemul telegrafic duplex 
inventat de Th.A. Edison (1872). Ipoteticului schimb de acțiuni şi reacțiuni i 
se substituie acum ideea concomitentei sistematice a „replicilor”, descoperire 
cu urmări profunde, mai ales în ceea ce priveşte modurile de manifestare a 
cauzalității. Prin renunţarea la teoria ping-pong-ului, explicația simplă potrivit 
căreia riposta unuia dintre comunicatori îşi află sursa în replica anterioară a 
celuilalt îşi pierde mult din credibilitate. Paloaltiştii au demonstrat 
convingător că, în comunicarea interpersonalâ, o segmentare obiectivă în 
cauze şi efecte (punctuaţia despre care vorbesc Watzlawick, Beavin şi 
Jackson [131], p.52) este principial imposibilă. Acumulările încetează de a 
mai fi discrete, edificiul comunicării înâlțându-se continuu, prin contribuția 
greu discernabilă a tuturor participanților, în aceasta constă esenţa abordării 
moderne, cunoscute sub numele de teoria tranzacţională sau „a spiralei”. 

Evoluţia concepţiilor despre comunicarea publică a urmat şi ea traseul 
schițat mai sus. în raport cu străvechea retorică, subordonată, cum am văzut, 
teoriei țintei, noile cercetări pun un accent deosebit pe rolul interacțiunii, pe 
contribuția răspunsului, continuu şi pluriform, al auditoriului la succesul sau 
eşecul comunicării. Aceasta nu înseamnă câtuşi de puţin că principiile 
retoricii clasice ar fi fost abolite. Dimpotrivă, ele capătă o valorizare 
superioară şi îşi confirmă valabilitatea o dată cu fiecare tentativă de a fi 
înlocuite, căci, la o analiză mai atenta, redescoperim mereu, ca într-un 
palimpsest, prezența lor ascunsa îndărătul inovațiilor terminologice care 
încearcă să le oculteze. 

în ceea ce priveşte structurarea discursului, singurele contribuţii notabile 
ale teoriei moderne a comunicării publice privesc speciile alocuţiunii 
informative (prelegeri, cursuri, conferințe, comunicări ştiinţifice, rapoarte, 
dări de seamă). Multe dintre problemele pe care le ridică aces 


tea, ca, de pilda, cele legate de modalităţile de îmbinare a comunicării verbale 
cu recursul la surse audiovizuale (diapozitive, postere, proiecții, înregistrări pe 
bandă magnetică) nici nu aveau cum să se pună pentru creatorii retoricii. în 
plus, obiectivul principal al acelora nu era transmiterea cu maximă acuratețe şi 

obiectivitate a unei informaţii corecte dintr-un domeniu dat, ci persuasiunea, 
câştigarea publicului pentru o teză, poate nu întotdeauna ireproşabilă sub 
raportul valorii ei de adevăr. 

Aşa se face că printre scopurile retoricii, care, după Cicero, constau în a 
dovedi, a încânta şi a emoționa (ut probet, ut delectet, ut flectat), comunicarea 
strict informativă nu îşi află locul. Preocupările principale ale lui Aristotel şi 
ale urmaşilor săi urmăreau atingerea celor trei obiective menţionate, printr-o 
argumentaţie cât mai solidă, prin seducerea publicului cu ajutorul etalării unor 
calități morale ireproşabile şi prin manipularea sentimentelor auditoriului. 
Structura ternară a clasicei inventio corespunde întocmai acestor strategii. 

Cât priveşte organizarea părților discursului, aceasta făcea obiectul 
secțiunii numite dispositio, ale cărei prescripţii nu şi-au pierdut actualitatea, 
împărțirea comunicării publice persuasive într-un exordium, destinat stârnirii 
interesului ascultătorilor pentru tema tratată, o propositio, care enunță subiec- 
tul pledoariei, o narratio, ce prezintă materialul faptic, o confirmatio, 
consacrată argumentării punctului de vedere susținut de vorbitor, o refutatio, 
menită să preîntâmpine şi să înlăture eventualele obiecţii şi o peroratio, ce 
recapitulează ideile principale şi desăvârşeşte demersul persuasiv, rămâne 
neştirbit valabilă, în ciuda unor revizuiri ce nu schimbă fondul ideilor, ci 
numai formularea lor, pentru a le aduce mai aproape de mentalitatea şi 
deprinderile de gândire ale omului con temp o r an. 

Ofilirea componentei emfatice, tot mai puţin apreciată de publicul zilelor 
noastre, a impus o reconsiderare critică radicală a capitolului elocutio, privitor 


la stilurile 


comunicării („simplu", „temperat", „sublim") şi la, în parte desuetele, figuri 
retorice*. In schimb, de o atenție deosebita se bucură, la ora actuală, 
cercetările legate de actio, concept post-aristotelic, referitor la funcţia retorică 
a gesticulaţiei şi a controlului parametrilor vocali, precum şi la apelul la 
memorie şi adjuvanţii săi (notițe, material ilustrativ). Asupra celor dintâi vom 
reveni în capitolul consacrat comunicării non-verbale. 

Referitor la temeiul pus pe memorie în alegerea formei de prezentare a 
comunicării publice, teoreticienii actuali ([35], pp. 363—364) clasifică 
metodele de expunere tocmai în funcție de apelul mai amplu sau mai redus la 
formule dinainte pregătite şi fixate, fie prin memorizare, fie prin notarea pe un 
suport material. Ei disting astfel : 

— metoda „manuscrisâ”, ce presupune lectura întocmai a unui text 
redactat în prealabil ; ea este recomandata oamenilor politici, în declarațiile ce 
privesc probleme delicate, unde orice ambiguitate, scăpare sau afirmație 
necontrolatâ pot avea consecințe dintre cele mai grave ; procedeul prezintă 
avantajul că la elaborarea textului poate participa un întreg colectiv de experți 
ŞI că, în cele din urmă, ceea ce se spune este strict ceea ce s-a dorit; 

— metoda „„memorării”, asemănătoare precedentei prin preexistenta 
textului, numai că de data aceasta el este învăţat pe de rost şi redat cuvânt cu 
cuvânt, simulându-se, pe cât posibil, spontaneitatea prezentării libere ; 

— metoda „împromptu-ului" se situează la polul opus : vorbitorul nu se 
pregăteşte în nici un fel pentru intervenția sa ; recurgem la aceasta în situații 
obligate, când trebuie sâ luăm cuvântul într-o chestiune ce ne-a fost adusa la 
cunoştiință cu numai câteva momente mai înainte de a ni se cere părerea 
despre ea. Sunt nenumărate circumstanţele în care nu putem evita 


* Totuşi examinarea atenta a alocuţiunilor apreciate drept convingătoare 
de un auditoriu din zilele noastre evidențiază prezenţa în cuprinsul lor a unui 
numâr neaşteptat de mare de procedee retorice consacrate, ca antiteza, 
climaxul, comparația, metafora, hiperbola, personificarea, interogaţia retorică, 
ce atesta continuitatea cu marea tradiție a oratoriei clasice. 


„impromptu-ul" (examene, mese rotunde, şedinţe de expertiza sau de 
brainstorming, interviuri), ceea ce nu înseamnă insă că nu există modalități de 
a ne îmbunătăți prestația în acest domeniu. O putem face practicând sistematic 
intervenția spontană în ciuda barierei psihologice din faza de debut (în SUA, 
sondaje întreprinse la scară naţională de Bruskin Asociates au pus în evidență 
faptul că teama numărul unu a adulților, atât bărbaţi cât şi femei, este aceea de 
a fi nevoiţi să vorbească în public) ; 

— metoda „improvizaţiei” ; termenul, corespunzând anglo-saxonului 
extemporaneous method, nu e întru totul fericit, deoarece procedeul cu pricina 
are numai în parte caracter improvizatoric ; el constă în pregătirea temeinică a 
alocuțiunii şi memorarea atât a ideilor principale cât şi a unor fraze-cheie, 
printre care cvasiobligatoriu a celor introductive şi finale ; rezultatele obținute 
prin aplicarea acestei metode sunt apreciate drept cele mai bune, întrucât se 
asigură interacţiunea optimă cu auditoriul şi conduita cea mai naturală a 
emițătorului ; acesta se poate adapta la situația de fapt, zăbovind mai mult 
asupra punctelor pe care publicul dă semne că nu le-a pătruns suficient, e liber 
sâ-şi aleagă cuvintele în conformitate cu reacțiile sălii ; e drept că există riscul 
ca stilul să fie mai puțin îngrijit decât în cazul textelor dinainte pregătite şi că 
fluența expunerii poate fi afectată de lapsusuri, dar, una peste alta, aerul mai 
destins, de conversaţie intelectuală, îşi spune cuvântul şi efectul asupra 
publicului se dovedeşte mai întotdeauna superior celui obținut prin aplicarea 
celorlalte metode. 

5. Comunicarea de masă presupune prezenţa obligatorie a gate-keeper- 
ului, al cărui rol l-am definit şi analizat în capitolul 6. In cazul de faţă, el se 
prezintă ca un producător instituționalizat de mesaje adresate unor destinatari 
necunoscuţi. Deşi îmbracă forme dintre cele mai variate (producţie de carte, 
presă scrisă, transmisii de radio sau televiziune) acest tip de comunicare se 
caracterizează în toate cazurile printr-o slabă prezență a feed-back-ului, 
incomplet şi mult întârziat comparativ cu cel din domeniile comunicării 
interpersonale sau publice. 


Exista, fireşte, posibilitatea unei conexiuni 


inverse (poşta redacției, 


telefoanele puse la dispoziția publicului), dar amploarea şi impactul 
retroacțiunii rămân modeste. în plus, persoanele care se adresează 
organizațiilor mass-media nu sunt, adesea, cele mai reprezentantive pentru 
preferințele şi opiniile masei de consumatori, ci, pur şi simplu, cele care 
dispun de cel mai mult timp liber. 

Proliferarea spectaculoasă şi uriaşa forță de influențare pe care au 
dovedit-o a făcut din mijloacele de comunicare în masă deopotrivă vedete ale 
vieții publice de la acest sfârşit de mileniu şi obiect predilect de cercetare 
pentru sociologia contemporană, fascinată de impactul lor asupra 
mentalităților şi a modului de viață al oamenilor, supuşi astăzi unui 
bombardament informaţional fără precedent în întreaga istorie a societăţii. 
Urmarea directă a acestui interes deosebit este o imensă literatură consacrata 
analizei rolului mass-media în plan social, cultural, economic, organizational 
etc. Nu stă în intenţia noastră să trecem aici în revistă toate punctele de vedere 

care s-au emis referitor la funcțiile comunicării de masă (cititorul interesat 
poate parcurge cu folos capitolul „Funcţiile socio-culturale ale mass-media” 
din sinteza de specialitate a lui Mihai Coman [26]). Ne limităm doar să 
menționăm că în mai toate clasificările despre a căror varietate lucrarea citată 
ne oferă o imagine concludentă, figurează, într-o formă sau alta : 

a. Funcţia de informare, ce satisface o incontestabilă 
trebuință umană, dar şi provoacă receptorului prins în 
joc o veritabilă bulimie informaţională, al cărei efect poate 
fi  estomparea  discernâmânttilui, ce poate conduce la  insta- 
larea acelei forme de pasivitate, de  apatie, de paralizie a 
voinței de a înţelege şi acționa pe care Paul Lazarsfeld şi 
R.K. Merton au denumita „disfuncția de narcotizare”. 

b. Funcuia de interpretare! ce se manifesta atât explicit, 
prin producţii jurnalistice de genul  editorialului sau al 


comentariului, primul exprimând punctul de vedere  ofi- 
cial al organului de presă, pe când cel de al doilea face 
cunoscute publicului numai opiniile personale ale 


autorului său, cât şi într*fciimanierâ implicită, dar nu mai 


puţin eficace, constând in selectarea informaţiei transmise şi în stabilirea unor 
priorităţi, percepute de receptori drept adevărate ierarhii de importanţă. Efectul 
din urmă se bazează pe un soi de „prejudecata perceptivă" pe care psihologii 
americani o numesc primacy ([36], p. 37). Ea constă în tendinţa noastră de a 
vedea o ierarhie acolo unde nu e vorba decât de o simplă enumerare. Nu 
degeaba se spune atât de des „last but not least" : altminteri destinatarul 
mesajului ar socoti secundar sau neglijabil ultimul dintre lucrurile menționate. 
Experimentele psihologice arată că, de exemplu, oamenii sunt înclinați să 
valorizeze mai pozitiv o persoană ale cărei trăsături le sunt prezentate 
începând cu calitățile decât pe una descrisă printr-o succesiune de 
caracteristici ce debutează cu defectele. Astfel, ne formam o imagine mai 
favorabilă despre cineva caracterizat drept inteligent, harnic, voluntar, 
încăpățânat şi invidios decât despre un altul, zugrăvit ca invidios, încăpățânat, 
voluntar, harnic şi inteligent Efectul de primacy domină modul în care 
receptăm ştirile furnizate de presa scrisă şi mai ales de cea audiovizuală 
(fundcă paginile ziarului le putem citi în ce ordine dorim, în timp ce într-un 
program de actualități radiodifuzat, ori televizat ordinea receptării 
informațiilor este impusă de realizator), care ne poate manipula fără să ne dăm 


seama. 
c. Funcţia instructiv-culturalizatoare se referă atât la 
furnizarea explicită de cunoştinţe cultural-ştiințifice, ca 


în cazul unor filme documentare sau pagini de  popu- 
larizare a ştiinţei din publicaţiile periodice, cât şi la  pro- 
movarea, într-o formă mai puţin evidenta, dar cu atât mai 
persuasivă, a valorilor, normelor, modelelor de comporta- 
ment ce ţin de paradigma culturală a societăţii, la a cărei 
stabilitate contribuie  astfel,. într-o măsură deloc  neglija- 
bilă. 

d. Funcţia de lant derivă din precedentele, căci  indi- 
vizii care posedă un bagaj de informaţii asemănător, sunt 
preocupaţi de aceleaşi probleme ale actualități ŞI 


împărtăşesc valori morale şi culturale comune se vor 
simţi mai apropiaţi unul de celălalt şi se vor solidariza, la 

nevoie (cum s-a întâmplat adesea, în caz de calamități naturale sau antropice), 
dincolo de frontierele naționale, religioase, politice sau rasiale, mobilizându- 
se în favoarea unor cauze nobile, percepute drept ale întregii umanități. 

e. Funcţia de divertisment, răspunzând dorinței de relaxare a omului 
stresat de solicitările profesionale, dar şi setei de evadare într-un univers 
imaginar a neadaptatului, a invadat pânâ într-atât conținutul mass-media încât 
tinde sâ devină o a doua natura a acestora. Nu numai câ, procentual, 
emisiunile sau paginile dedicate relaxării şi amuzamentului sunt în continuă 
creştere, dar, mai mult decât atât, se constată o orientare tot mai marcată către 
tratarea în termeni de spectacol a tuturor subiectelor abordate de mijloacele de 
comunicare în masă. S-ar zice câ asemenea regelui Midas, la atingerea căruia 
orice obiect se prefăcea în aur, televiziunea, dar şi alte organizaţii mediatice 
transformă în show orice situaţie pe care o înfăţişează. Primejdia de ordin 
moral a unei atari atitudini rezidă în riscul de a cultiva la receptor o anume 
„detaşare estetică" în raport cu problemele grave ale realității, nepercepute în 
dimensiunile lor veritabile tocmai din pricina prezentării' lor pe coordonatele 
spectacolului, modalitate ce tinde sâ estompeze granițele dintre realitate şi 
ficţiune. 


8. FUNCŢIILE ŞI „AXIOMELE" COMUNICĂRII 


După cum era de aşteptat, primele preocupări legate de definirea funcțiilor 
comunicării s-au ivit în contextul retoricii. îi datorăm Stagiritului o primă 
clasificare, potrivit căreia comunicarea publică poate îndeplini una dintre 
următoarele trei funcții : 

— funcția politică sau deliberativă, atunci când discursul stabileşte 
oportunitatea sau, dimpotrivă, inoportunitatea unei acțiuni cu caracter public ; 

— funcția forensică sau judiciară, ce constă în dovedirea justeții sau a 
imoralităţii unor fapte deja petrecute, pe care le aprobă sau incriminează ; 

— funcția epideictică sau demonstrativă, axată pe elogierea sau blamarea 
unor personalități, pe exprimarea satisfacţiei față de un eveniment favorabil, 
ori deplângerea urmărilor unei calamități. 

Perspectiva modernă, eliberată de înţelegerea în cheie strict persuasivă a 
discursului, porneşte de la o analiză a componentelor procesului de 
comunicare şi identifică funcţiile acestuia prin raportare la ele. 

Astfel în cunoscuta sa Teorie a limbii, din 1934, Karl Buhler defineşte 
actul comunicării lingvistice prin analogie cu transmisia radiofonică, atunci 
foarte la modă, ceea ce îl determină să adopte, pentru prima oară, termenii, 
astăzi consacraţi, de emiţător, mesaj şi receptor. Nu altfel gândea Sextil 
Puşcariu, care, în primul volum al monumentalei sale sinteze consacrate limbii 
române, preciza că „vorbirea se poate asemăna cu radioemisiunea. Ea are un 


post de emisiune — vorbitorul —, unul de recepție — ascultătorul — şi un 
program — obiectul vorbirii" ([109], p. 99) şi îşi intitula secțiunile capitolului 
Cugetarea lingvistică : Recepţia, Lungimea de undă şi Emisiunea. 

Buhler constata că vorbirea poate fi conceputa ca expresie în raport cu 


emițătorul, ca reprezentare în raport cu mesajul şi ca apel în raport cu 
destinatarul. In consecință, el distinge funcțiile expresivă, reprezentativă şi 


apelativă. 


După cel de al doilea război mondial, profitând şi de achizițiile 
conceptuale ale teoriei informației, Roman Jakobson, atunci stabilit în SUA, 
completează tabloul funcțiilor comunicării, propunând o clasificare mai 


nuanțata, ce are în vedere şi alte elemente ale procesului, cum ar fi codul şi 
canalul de transmisie. De asemenea, el operează distincția dintre forma şi 
conținutul mesajului, ataşând funcţii distincte acestor două componente. Se 
ajunge astfel la o clasificare cuprinzând următoarele şase funcții distincte : 


1. Funcţia  emotivă a comunicării 
stărilor interne ale  emiţătorului. 
tive sunt interjecţiile de tipul o/, 


evidenţierea 


unele forme verbale (modul  optativ), 

Doamne păzeşte, păcatele mele,  fir-ar 


încântător, emoționant şi o sumă 


stilistice prin care exprimam reacţiile 


contactul cu o realitate oarecare. 


2. Funcția conativă sau  persuasiva 


îndreptata, după cum ne-o arată 
(cât despre prima, ea este mai puţin 


verbul latin  semideponent  conor,  conari, 
se  sforța), către destinatarul comunicării, 
intenționează să se obțină un anume 


lângă  interjecţiile expresive există 


conativă _: nani, zăt, sst, hăis. Forma 


excelența este modul imperativ. în 
construirii discursurilor persuasive, 


vedere tocmai valorificarea  potentelor 


nicării interumane. 


3. Funcţia poetică e centrată pe mesaj. Trebuie însă 
observat că ea nu are în vedere şi referința, adică situaţia 
sau fenomenul real pe care le vizează comunicarea. Aşa 
se şi explică alegerea de către  Jakobson a denumirii  aces- 
tei funcții. Se ştie că, spre deosebire de limbajul ştiinţific, 
pentru care ceea ce contează cu precădere este despre ce 
se vorbeşte, limbajul poetic pune accentul pe cum se 
spune. Cel dintâi  privilegiază  semnificatul, cel de al doilea 
semnificantul. îndărătul cuvintelor dintr-un text ştiinţific 
se văd înțelesurile pe care ele ni le dezvăluie, pe când 
cuvintele unui poem sunt, în mare măsură, opace, ele 
reținând atenția cititorului asupra aspectului lor concret, 
ceea ce face ca orice încercare de a le înlocui cu sinonime 
să distrugă poeticitatea textului. 

4. Funcţia referenţială acoperă cealaltă latură a „reprezentării" (în sensul 
lui Buhler), dar pe lângă referința mesajului, ea vizează, în concepția lui 
Jakobson, şi cadrul situaţional în care are loc transmiterea acestuia. Ideea de a 
trata împreună aceste două aspecte (e drept, întrepătrunse, mai ales în situaţiile 
de comunicare în care referentul e chiar prezent în orizontul senzorial al 
emițătorului) pare să se fi născut din dorința de a separa printr-o cezură unică 
aspectele ce țin de sintaxa mesajului (forma şi combinatorica semnalelor) de 
tot ceea ce priveşte relaţia acestuia cu realități exterioare, adică de compo- 
nentele semantică şi pragmatică. Deşi logică, abordarea aceasta a fost 
receptată de alți cercetători drept insuficient de pertinentă, motiv pentru care 
Dell Hymes a propus scindarea funcției jakobsoniene în două : una propriu-zis 
referențială, axată pe subiectul comunicării şi alta contextuală sau situațională, 
orientată către cadrul în care se desfăşoară procesul de comunicare. 

5. Funcţia metalingvistică se manifestă ori de câte ori în cadrul 
comunicării apare necesitatea de a se atrage atenţia asupra codului utilizat. 
Perifrazele explicative care precizează accepțiunea în care trebuie înțeles un 
termen, gesturile („făcutul cu ochiul") sau tonul (ironic, bunăoară) ce indică 
receptorului cheia în care trebuie decodificat mesajul aparțin sferei 
metalingvisticului. Elementul 


metalingvistic e prezent chiar şi în comunicarea 
animala: câinele care te atacă, lâtrând fioros, dar o 
dată ajuns lângă tine, se lasă în extensie pe labele 
din față îți indică prin această mişcare că nu are 
intenţii rele şi câ manifestările lui de agresivitate 
trebuie traduse în cheie ludicâ. 


6. Funcţia fatică are în vedere caracteristicile 
canalului de comunicare şi controlul bunei 
funcționari a acestuia. „Alo"-ul cu care începem o 
convorbire telefonică nu exprimă nimic privitor la 
noi, la interlocutorul nostru, la mesajul pe care 
dorim sâ-l transmitem şi nici măcar la cod, căci, 
dat fiind caracterul internaţional al acestui cuvânt, 
cel care îl recepționează nu se poate baza pe el 
pentru a deduce în ce limbă dorim sâ-i vorbim. In 
schimb el ne ajută să stabilim contactul, 
marchează deschiderea canalului. O funcție 
asemănătoare o au gesturile sau formulele de 
salut.  Nenumărate semnale  fatice însoțesc 
comunicarea interpersonalâ : confirmări verbale 
sau prin mişcări ale capului („da“-urile din timpul 
unei conversații nu semnifică acordul receptorului 
cu emițătorul, ci numai faptul câ primul este atent 
la spusele celui din urmă), dar mai ales jocul 
privirilor prin care se reconfirmă mereu păstrarea 
contactului. 

Potrivit concepției lui Jakobson, cele şase 
funcții pe care el le-a definit coexistă practic în 
orice comunicare. Diferită de la caz la caz este 
numai ierarhia lor de importanță, stratificarea 
rezultată constituind un criteriu de clasificare a 
evenimentelor verbale. în această ordine de idei, 
el subliniază câ : „Deşi distingem ase aspecte fun- 
damentale ale limbii, am putea totuşi cu greu să 
găsim mesaje verbale care să îndeplinească numai 
o funcție. Diversitatea constă nu în monopolul 
uneia dintre aceste câteva funcţii, ci în ordinea 
ierarhică diferită a funcţiilor. Structura verbală a 
unui mesaj depinde, în primul rând, de funcția 
predominantâ"([77], p. 353). 

Unul dintre marile merite ale clasificării 
propuse de Jakobson este acela câ, deşi, aşa cum 
rezultă şi din citatul de mai sus, ea a fost elaborată 


pentru a explica fapte de limbă, se dovedeşte 
perfect extrapolabilâ la toate modalitățile de 
comunicare. Cele câteva exemple din câm- 

pul non-verbalitâţii cu care am încercat să ilustram unele dintre funcțiile 
Jakobsoniene confirmă gradul ridicat de generalitate al acestor concepte. Cu 
deosebire aspectele scăpate din vedere de Biihler, şi anume cele legate de con- 
trolul canalului şi de recursul la metalimbaj, au câştigat în însemnătate o dată 
cu aprofundarea studiului non-verbalitâții de către cercetătorii ce gravitau în 
jurul celebrului Institute of Mental Research, întemeiat în 1959, de către 
psihiatrii Paul Watzlawick şi Don D. Jackson în micuța localitate Palo Alto, 
situată la numai câţiva kilometri la sud de San Francisco. Structurându-şi 
demersul pe coordonatele fixate de personalitatea prestigioasă şi multilaterală 
a lui Gregory Bateson, paloaltiştii porneau de la ideea că, pentru a cunoaşte în 
adâncime mecanismele proceselor de comunicare, trebuie să studiezi situaţiile 
în care acestea suferă dereglări sau blocaje. Intuiţia lor s-a dovedit corectă, 
întrucât cercetările originale (în ambele sensuri ale cuvântului) pe care le-au 
întreprins în domeniul schizofreniei le-au permis ca, pe lângă rezultatele de 
ordin medical, semiologic şi terapeutic, să formuleze câteva importante 
principii ale comunicării interumane, pe care le prezentăm, pe scurt, în cele ce 
urmează. Pentru a le denumi, vom conserva termenul folosit iniţial de autorii 
primelor patru dintre ele, care sunt Paul Watzlawick, J. Helmick Beavin şi 
Don D. Jackson ([131], pp. 45—69), anume cel de axiome ale comunicării, dar 
vom recurge la ghilimele pentru a semnala deosebirea dintre aceste postulate 
destul de etero-clite şi conceptul riguros de axiomă din matematică. 

„Axioma" 1. „Comunicarea este inevitabilă" sau, într-o formulare mai 
apropiată de cea a autorilor, „Non-comuni-carea este imposibilă". Precum am 
spus-o şi în primul capitol al cărţii, „axioma" are sens numai în condiţiile în 
care înglobăm în sfera comunicării şi transmiterea neintenționată de 
informație, ce se realizează prin intermediul indiciilor. Dacă acceptăm că orice 
comportament are o anumită valoare comunicativă, că nu doar mimica şi ges- 
turile, ci şi absenţa lor este elocventă, vom putea accepta uşor prima „axiomă”. 
E suficient să ne gândim la cazul 


tipic de „non-comunicare" al omului care tace. Poziţia corpului, colorația 
obrazului, strălucirea sau opacitatea şi orientarea privirii, expresia gurii şi 
nenumărate alte indicii, unele aproape insesizabile, dar totuşi percepute 
subliminal, ne oferă indicaţiile metacomunicaţionale necesare pentru a 
descifra semnificația reală a tăcerii sale. Observatorul atent va confunda cu 
greu o tăcere admirativă cu una plictisită, tăcerea meditativului cu cea a 
mâniosului aflat pe punctul de a exploda, tăcerea stingherită a celui ce nu ştie 
ce să spună cu cea încăpăţânată, sfidătoare a omului care nu te consideră 
demn de un răspuns, tăcerea primei întâlniri cu cea din sala de aşteptare a 
tribunalului, dinaintea pronunțării divorțului şi aşa mai departe. „Cel care îşi 
ține buzele lipite, vorbeşte şi cu vârful degetelor”, spunea, pe bună dreptate, 
Freud, confirmând avânt la lettre concluzia paloaltistâ. 

„Axioma" 2. „Comunicarea se desfăşoară la două niveluri : informaţional 
şi relațional, cel de al doilea oferind indicații de interpretare a conţinutului 
celui dintâi”. O aceeaşi informație poate fi transmisa pe un ton amabil sau 
răstit, dar e greu de crezut că interacțiunea dintre emițător şi receptor va 
continua în acelaşi fel în ambele situaţii. Se spune că „tonul face muzica”. 
Vorbitorii acordă planului relațional o importanță decisivă şi dacă 
neînțelegerile de ordin informaţional pot fi aplanate prin apelul la surse (cărți, 
dicţionare, persoane competente), cele ce privesc relația generează adesea 
conflicte ireconciliabile. Când soţia îşi acuza soțul că i-a aruncat o privire 


răutăcioasă, ori că 1-a vorbit pe un ton nepotrivit, unde poate fi găsit arbitrul, 
totodată obiectiv şi recunoscut ca atare de părțile beligerante, care să pronunțe 
un verdict de necontestat, dând dreptate, fârâ drept de apel, unuia sau 
celuilalt ? Una dintre descoperirile cercetătorilor de la Palo Alto e tocmai 
aceea că atenția acordată comunicării distruge comunicarea. Indiciul cel mai 
evident că o relație este în curs de destrămare e chiar grija cu care participanţii 
urmăresc simptomele relaţiei. Doi oameni între care lucrurile nu mai merg ca 


înainte îşi 
vânează reciproc indiciile non-verbale de natură să demonstreze că celălalt e 
de vină : gesturile plictisite sau nerăbdătoare, tonul iritat, ori fără chef, 
privirea batjocoritoare. Morala ar fi că mecanismele înţelegerii reciproce 
funcționează bine exact atunci când nu le percepem. 

„Axioma* 3. „Comunicarea e un proces continuu, ce nu poate fi tratat în 
termeni de cauză-efect sau stimul-râspuns". Ne-am referit deja, în treacăt, la 
acest aspect în capitolul precedent, atunci când încercam să justificăm „teoria 
spiralei*. Exemplele simple date de Watzlawick şi colaboratorii săi luminează 
perfect sensul „axiomei”. Un patron îşi supraveghează excesiv salariaţii, 
argumentând că altminteri aceştia comit greşeli, în timp ce ei se plâng că 
greşesc tocmai pentru că sunt prea insistent supravegheați. Un soţ se închide 
în el din cauză că nevasta îl cicăleşte necontenit, însă ea susține că o face 
numai pentru a-l scoate din această stare de repliere şi pasivitate. Un cuplu e 
invitat la o petrecere, unde, o noapte întreagă, el şade într-un colţ şi bea, pe 
când ea flirtează cu alţi bărbaţi. Rămaşi singuri, cei doi îşi reproşează unul 
altuia modul cum s-au comportat, fiecare fiind convins că celălalt e vinovat, 
deoarece propria conduită nu era decât un răspuns la purtarea partenerului. 
Soţul pretinde că a băut de supărare, vâzând-o pe ea cum cochetează cu alții, 
iar soția susține că s-a lăsat curtată tocmai pentru a-l provoca şi a-l determina 
să-şi schimbe atitudinea. Aici, ca şi în exemplele precedente, se remarcă 
tendința de a considera lanțul comunicării drept segmentabil în acte bine 
delimitate, interpretate arbitrar drept cauze sau efecte, în toate cazurile, 
conflictul întemeindu-se pe faptul că ceea ce unii considerau cauză era pentru 
alții efect. In realitate, procesul urmează principiul spiralei enunțat anterior (p. 
86), comunicarea e continuă, iar mesajele se inter-condiţionează într-o 
manieră complexă, căci dacă Bergson afirma că „gândim numai cu o mică 
parte din trecutul nostru, dar cu întregul nostru trecut, inclusiv cu zestrea 
sufletească originara, dorim şi acționăm" ([15], pp. 5—6), lucrul rămâne 
perfect valabil şi în ceea ce priveşte actele comunicative. Comunicăm cu 
întregul 


nostru trecut şi ar fi inutil să căutăm o cauză unica pentru fiecare replică pe 
care o dăm celorlalți. Cu atât mai mult cu cât există şi o intertextualitate a 
comunicărilor, cu efecte asemănătoare celor dintr-o veche experiență de fizică 
şcolară : apa călduţă pare rece pentru mâna ținuta anterior în apă fierbinte şi 
caldă pentru cea scoasă de curând dintr-un vas cu apă foarte rece. La fel, 
efectul unei comunicări depinde de conţinutul comunicărilor anterioare. Când 
o expresie nepoliticoasă apare in gura cuiva care a fost întotdeauna foarte 
amabil şi atent cu tine, ea te pune pe gânduri, ori e primită chiar ca un grav 
afront ; rostită, în schimb, de cineva care înjură mai tot timpul, ea poate fi 
percepută aproape ca o mângâiere. 

Pentru a încheia discuția privitoare la această „axiomă", să mai amintim 
analogia ingenioasă pe care autorii ei o stabilesc cu paradoxul aritmetic al lui 

Bolzano ([19] apud [131], p. 56). Apropierea nu e deloc forțată. O 
caracteristică a situaţiilor din exemplele invocate este posibilitatea repetării 
lor indefinite. E de aşteptat deci ca dilemele cărora ele le dau naştere să se 
datoreze tocmai acestei naturi recursive, cunoscut fiind comportamentul 
matematic paradoxal al unor serii infinite neconvergente. Ca şi interpretarea 
succesiunii nesfârşite a actelor de comunciare, suma şirului infinit imaginat de 
Bolzano : 


a, -a, 4, -4, 3, -A, 3,-a,4,-4,a,-a,â,-a,2,-a, 


depinde în mod hotărâtor de „punctuaţie", adică de felul în care se grupează 
termenii. Scrisă sub forma : 


S = (a-a) t (a-a) + (a-a) + (a-a) 


ea are valoare nulă, fiind egală cuO + 0+ 0 + 0 + . Dacă însă şirul este 
segmentat astfel : 


S = a - (a-a) - (a-a) - (a-a) 


suma seriei devine a, deoarece 

S=a-0-0-0-... 

Tot preponderent analogice sunt şi gesturile. E adevărat că unele dintre ele 
transmit o informaţie digitală, ca, de exemplu, confirmarea sau negarea prin 
mişcări ale capului, dar şi în asemenea cazuri conotațiile ce însoțesc sensul de 
bază sunt redate prin variații infinit gradate ale parametrilor mişcării 
(amplitudine, viteză de execuţie etc), care joacă aici rolul intonaţiei din cazul 
comunicării verbale. Observarea acestor caracteristici ale gestului ne permite 
să distingem o negaţie categorică de una ezitantă, dezminţirea vehementă de 
contestarea timidă. Sensibilitatea receptorului uman la nuanțele înțelesurilor 
transmise gestual e deosebit de mare. Un zâmbet poate îmbrăca o infinitate de 
forme, de la surâsul abia schițat până la „hlizitul" cu gura până la urechi, dar 
destinatarul ştie, în general, sâ-i decodifice conotaţiile şi va răspunde la 
rându-i într-un mod cât mai diferențiat la semnalul emițătorului. 

Există o strânsă legătură între „axiomele" 2 şi 4 : componenta 
informaţională a comunicării e transmisă cu precădere pe cale digitală, pe 
când cea relațională prin mijloace analogice. Privirea, gestul, mimica, tonul 
sunt parametrii de care depinde bunul mers al relaţiei şi tot ei fac obiectul 
recriminărilor atunci când raporturile dintre comunicatori încep să şchioapete. 
„Axioma" 5. „Comunicarea este ireversibilă". Aserţiunea trebuie pusă în 
legătură cu proprietatea oricărei comunicări de a produce, odată receptată, un 
efect oarecare asupra celui ce a primit-o. Mai intens sau mai slab, prompt sau 
manifestat cu întârziere, perceptibil ori nu pentru un observator din afară, 
efemer sau de lungă durată, efectul există întotdeauna. Noi înşine suntem, în 
mare măsură, rezultatul însumării în timp a efectelor mesajelor, ziditoare sau 
distructive, recepționate de-a lungul vieţii noastre. Datoram comunicării, 
nemijlocite sau mediate (de lecturi, audiții, vizionări) cu semenii o parte 
însemnată din ceea ce ne place să numim personalitatea noastră. în procesul 
continuu şi îndelungat de edificare a acesteia, fiecare contact uman, fiecare 
comunicare primită de la alţii au jucat un rol, au contat într-un 


fel sau altul, mai mult sau mai puțin. Fireşte, nu suntem întotdeauna conştienţi 
de efectele mesajelor primite, dar aceasta nu înseamnă că ele n-ar exista, ci 
doar că e necesară însumarea mai multora pentru ca schimbarea produsă de ele 
să devină sensibilă. Dacă însă recunoaştem oricărei comunicări capacitatea de 
a ne influența, vom putea afirma că după fiecare act de comunicare ceva s-a 
modificat în noi şi că mesajele următoare ce ni se adresează află în noi un 
receptor diferit de cel dinainte. Orice act de comunicare este ireversibil tocmai 
în sensul că, o dată produs, el declanşează un mecanism ce nu mai poate fi dat 
înapoi ca cel al unui ceasornic. După ce l-am jignit pe interlocutor, zadarnic 
declarăm că „ne retragem cuvintele", căci efectul spuselor noastre s-a produs, 
iar scuzele sunt tardive, întrucât acum se adresează altei persoane decât 
partenerului inițial de discuţie. Concluzia se desprinde de la sine : să nu ne 
iluzionăm că revenirea asupra mesajelor transmise le-ar putea anihila efectele 
ŞI, în consecinţă, să încercăm să exercităm un control cât mai strict asupra 
manifestărilor noastre comunicative, neuitând nici preceptul biblic potrivit 
căruia „nu atât ce intră în gură, ci ce iese pe gură îl spurcă pe om". Căinţa 
uşurează sufletul, dar nu anulează natura ireversibilă a comunicării. 

axioma" 6.,,Comunicarea presupune raporturi de forță şi ea implică 
tranzacții simetrice sau complementare". în principiu, egalitatea deplină a 
participanţilor la interacţiune constituie una dintre condiţiile unanim 
recunoscute ale comunicării eficiente. Afişarea superiorității, neacordarea 
dreptului la replică, snobismul comunicaţional minează procesul de 
comunicare şi îi diminuează valoarea socială şi umană. Totuşi realizarea unei 
egalități veritabile rămâne un deziderat aproape imposibil de atins. Se ştie că 
există două tipuri principale de interacțiuni: tranzacționale şi personale. în cele 
dintâi, rolurile participanților rămân neschimbate pe întreg parcursul comu- 
nicării. Profesorul şi studentul la cursuri, medicul şi pacientul pe timpul 
consultației, vânzătorul şi cumpărătorul pe durata negocierii prețului 
produsului se menţin 


unul față de altul în raporturi fixe, ce elimină din start posibilitata realizării 
egalității în comunicare. Interacțiunea personală (cea dintre prieteni, soți, 
colegi) nu presupune dispariția rolurilor, ci numai fluidizarea lor. Participanţii 
trec lesne, cu repeziciune, uneori de la o replică la alta, din rolul de dădacă în 
cel de copil moralizat, din rolul victimei în cel al persecutorului. Metafora din 
titlul unei piese de succes, Doi pe un balansoar de W. Gibson, surprinde 
admirabil acest joc, nevinovat sau crud, de la caz la caz, al fluxurilor şi 
refluxurilor care îi aduc pe rând, fie pe unul, fie pe celălalt membru al 
cuplului în poziția dominantă, permițându-i să „conducă ostilitățile", să diri- 
Jeze interacțiunea în direcția dorită. 

Simetrice sunt actele de comunicare în care răspunsurile sunt de acelaşi 
tip cu stimulii: râțoiala e sancționată tot pe un ton răstit, geloziei i se răspunde 
cu gelozie, tăcerea sau batjocura sunt întâmpinate cu tăcere sau batjocură. 
Simetria nu e bună sau rea în sine, valoarea ei depinzând de parametrii 
psihologici la care se referă : e de la sine înţeles că nu la fel vor arăta 
comunicarea dintre doi oameni calmi şi cea dintre două persoane mânioase. 
Acelaşi lucru se poate afirma şi relativ la complementaritate, cu toate că aici 
situația este inversată : stimulii şi răspunsurile sunt de tipuri opuse. 
Comunicarea nu e ajutată de faptul că unul dintre participanţi vorbeşte cu 
însuflețire, iar celălalt e apatic, dar poate fi influențată pozitiv dacă iritării 1 se 
răspunde cu răbdare şi calm. 

„Axioma" 7 „Comunicarea presupune procese de ajustare şi acomodare". 
în capitolul 4 am încercat să definim şi să explicăm caracterul personal al 
sensurilor, înțelesul cuvântului nu există nicăieri altundeva decât în mintea 
vorbitorului, iar semnificantul sonor, nefiind un cărăușş al semnificatului, ci 
doar un simplu stimul senzorial, îl poate evoca receptorului numai în măsura 
în care acesta îl poseda deja. Unicitatea experienţei de viaţă şi lingvistice a 
fiecăruia dintre noi atrage după sine necoin-cidența sensurilor pe care locutori 
diferiți le conferă aceloraşi cuvinte. Pentru ca, totuşi, înţelegerea să se 
realizeze, este necesară o „negociere" a sensurilor, al cărei studiu face 


obiectul PraxematiciU disciplină lingvistică inițiată de Robert Lafont [86]. Se 
ştie ce loc ocupă disputele terminologice în tratativele politice, în confruntările 
dintre filosofi sau dintre teologi. Reconcilierea româno-ungară a întârziat din 
pricina accepţiunilor diferite ce se acordă conceptului de „autonomie pe criterii 
etnice". După un mileniu şi jumătate de la ruptura din anul 451, teologii 
ortodocşi şi cei monofiziţi au ajuns, în fine, la concluzia că schisma bisericilor 
necalcedoniene s-a bazat pe o înţelegere greşita a termenilor referitori la natura 
dual, teandricâ, a lui Hristos. Şi exemplele se pot multiplica la nesfârşit. 

„Accordons nos violons", spune francezul, când simte că cei din jur 
vorbesc fiecare pe „limba" sa. Ajustarea la care se referă „axioma" reprezintă 
tocmai acest acordaj indispensabil unei comunicări adevărate. El este cu atât 
mai dificil de obţinut cu cât interlocutorul ne este mai puţin cunoscut, cu cât 
între „câmpurile" noastre de experiență subzistă deosebiri mai importante. 
Conflictul dintre generaţii va rămâne probabil cât lumea o constantă a 
existenței umane. El depinde de mulți factori, dar, incontestabil, unul deloc 
neglijabil este asimetria în ceea ce priveşte experienţa de viaţă : chiar dacă (aşa 
cum i-o reproşează, de obicei, tinerii) memoria sa nu mai e întotdeauna oglinda 
fidelă a trecutului, nu se poate nega că părintele a fost şi el cândva copil, în 
timp ce copilul nu a fost încă părinte. Tot astfel, în multe cazuri, patronul unei 
fabrici a fost în tinerețe muncitor, însă prea puţini dintre muncitorii săi se pot 
lăuda cu o experiență patronală. Nu îţi poți ameliora comunicarea dacă nu ţii 
seama de aceste inevitabile diferenţe dintre oameni şi dacă nu încerci să te aco- 
modezi cu codurile de exprimare ale celuilalt, cu deprinderile sale lingvistice, 
adică, în termeni sociolingvistici, cu idiolectul său. Rodajul în prietenie şi în 
relațiile matrimoniale constă, între altele, şi în învăţarea comportamentului 
comunicațional al partenerului, cu tot ceea ce implică acesta sub raport 
deopotrivă verbal şi non-verbal. 


9. COMUNICAREA LA DISTANTĂ 


Dintre toate vieţuitoarele, omul s-a dovedit singura capabilă să-şi extindă 
raza de acțiune a comunicării dincolo de ceea ce îi permiteau propriile 


posibilităţi fizice. Orăcăitul broaştei-fierar din Brazilia se aude până la dis- 
tanța de 6 km ; tot la câţiva kilometri ajung apelurile emise în infrasunete de 
către elefanți sau chemările olfactive ale femelei fluturelui Bombyx Mori 
către masculii din aceeaşi specie. Nici un animal nu s-a dovedit însă capabil 
să îşi creeze un mijloc artificial de comunicare. Omul a făcut-o şi încă din 
timpurile cele mai îndepărtate. 

E probabil că încă o dată cu descoperirea focului a încolţit în mintea 
oamenilor ideea de a-şi face semnalată prezenţa cu ajutorul acestuia. Potrivit 
legendei, vestea căderii Troiei a fost anunţată în chiar noaptea victoriei până 
la o distanță de cea 500 de kilometri cu ajutorul focurilor aprinse pe înălțimi. 
Procedeul trebuie să fi fost încă cu mult mai vechi şi el avea să fie utilizat în 
continuare până aproape de zilele noastre. Cunoscuta expresie românească „a 
da sfarâ în ţară" atestă folosirea sa şi pe la noi, sfara fiind fumul înecâcios 
produs prin arderea unor materii grase ce serveau drept mijloc de a avertiza 
populaţia asupra pericolului unei invazii iminente. 

E de la sine înţeles că acest unic semnal nu putea transmite decât o 
singură informaţie, fapt ce îi limita drastic eficienţa comunicaționalâ. 
Recurgerea la un sistem de codificare remediază acest defect, oferind 
emițătorului posibilitatea de a difuza orice fel de mesaje. Prin 


acoperirea periodica a focului; pentru intervale scurte, strict determinate, 
indienii nord-americani fragmentează „sfara" în rotocoale de fum separate. O 
dată obținută această structură discretă a „emisiunii", transmiterea codificată 
de cuvinte şi fraze nu mai ridică probleme. 

O comunicare optică eficientă s-a realizat, încă din Antichitate cu ajutorul 
torţelor aprinse. Grecii Klenoxenes şi Demoklitos par să fie primii care, pe la 
anul 450 î.Hr., au imaginat tabele cu ajutorul cărora se codificau şi descifrau 
mesajele transmise în timpul nopții. 

Un procedeu optic atât de sofisticat încât putem avea îndoieli justificate 
asupra utilizării sale efective ne este descris de istoricul grec Polybios. Căzut 
prizonier la romani, pe la anul 150 î.Hr., acesta relatează că informaţiile de 
interes militar ci le transmiteau prin intermediul unei rețele de turnuri de 
lemn, pe platformele superioare ale cărora erau instalate rezervoare de apă 
prevăzute cu sisteme de umplere şi de golire, precum şi cu nişte flotori ce 
susțineau panouri acoperite cu inscripții. Iniţial rezervoarele erau pline până 
sus. La un semn făcut cu ajutorul unui fanion sau al unei făclii, se deschideau, 
din post în post, robinetele de golire şi panourile coborau treptat, până ce 
inscripția conţinând ştirea ce trebuia comunicată ajungea deasupra marginii 
superioare a rezervoarelor. Atunci, tot cu un steguleţ sau cu o torță, se ordona 
oprirea evacuării apei, pentru ca mesajul să poată fi citit. Din chiar această 
sumară descriere a sistemului, sunt lesne de sesizat dificultățile practice 
insurmontabile care ne îndreptăţesc să presupunem că „telegraful" optic 
despre care ne vorbeşte Polybios nu a funcționat niciodată. Numărul uriaş de 
„staţii de transmisie" intermediare necesare, având în vedere faptul că citirea 
cu ochiul liber impunea o distanţă redusă dintre turnuri şi, mai cu seamă, 
dificultatea de a asigura alimentarea cu apă a rezervoarelor aflate la înălțime, 
în condiţiile în care nu se dispunea de sisteme mecanice de pompare 
(apeductele monumentale ale Antichității stau mărturie faptului că transportul 
apei se făcea gravitațional, 

prin cădere liberă) fac extrem de improbabilă utilizarea practică efectivă a 
sistemului descris. 

EI are însă meritul de a fi anticipat şi, probabil inspirat, „telegraful optic” 
al abatelui Claude Chappe (1763— 1805). Acesta a proiectat şi realizat, 
împreună cu fraţii săi Ignace, Pierre-Frangois, Rene şi Abraham, un sistem de 
transmitere rapida a ştirilor, pe care la 22 martie 1792 avea să îl propună 
Adunării Legislative din care Ignace însuşi făcea parte, în calitate de deputat 
de Sarthe. Obţinând autorizaţia de construire a unei linii între Paris şi Lille, 
frații Chappe au reuşit să transmită, la 15 august 1794, un prim mesaj 
telegrafic ce anunţa recucerirea localității Le Quenay, într-un moment greu al 
războiului susținut de Franţa revoluţionara împotriva coaliției inter- 
venționiste a Angliei, Olandei, Austriei, Prusiei şi Spaniei, dovedindu-se 
astfel utilitatea practica a invenţiei. Promptitudinea cu care comandanții 
armatelor franceze erau informaţi asupra mişcărilor de trupe ale inamicului a 
contribuit, în continuare, într-o măsură însemnata la obținerea unei supremaţii 
militare căreia epoca napoleoniană îi va da o strălucire unică. 

Succesele obţinute vor conduce la extinderea reţelei telegrafului optic, ce 
va ajunge în 1844 să lege Parisul cu 29 de oraşe, acoperind o distanța totală de 
4 830 km. Cum se întâmplă însă adesea, diferite intrigi şi contestări 
răutăcioase însoţiră această evoluție. Fire depresivă, „inginerul-telegraf" (titlu 
ce-l fusese acordat de Convenţie chiar din 1794) nu găsi o modalitate mai 
bună de a răspunde atacurilor decât luându-și singur viața (s-a sinucis, pe cât 
se pare, aruncându-se într-o fântână). Frații săi au continuat însă să exploateze 
sistemul în calitate de administratori generali (Ignace şi Pierre-Francois, până 
în 1823, apoi Rene şi Abraham până la revoluția din 1830). 
în ce consta telegraful Chappe ? Ca şi sistemul descris de Polybios, el 
comporta nişte turnuri, dispuse însă, de data aceasta, la distanţe considerabile 
(între 6 şi 8 km) unul de altul. Lucrul devenise posibil deoarece, pe de o parte, 
existau acum instrumente optice (binocluri, lunete) care apropiau imaginea şi, 
pe de altă parte, nu mai era 


şi ei de binefacerile telegrafului optic, a cărui rețea franceză fusese prelungită 
încă din anul morţii lui Claude Chappe până la Torino, iar, mai târziu, la 
Milano, Veneţia şi Mantova). 

Istoria telegrafului electric e lungă şi cuprinde câteva puncte obscure. Nu 
se cunoaşte, de pildă, autorul primei idei de utilizare a electricității pentru 
transmiterea de texte la distanță. Aceasta apare întâia dată într-un articol 
anonim publicat de revista engleza Scots Magazine (în 1753). Autorul (după 
unii, Charles Marshall) propunea comunicarea la distanţă prin semnale 
electrice, utilizân-du-se câte un circuit distinct pentru fiecare literă. Aceeaşi 
idee, costisitoare şi, de aceea, sortită eşecului din capul locului, avea să stea 
atât la baza primului aparat telegrafic, proiectat în 1774 de matematicianul şi 
fizicianul elveţian Georges Louis Lesage (1724—1803), cât şi a încercărilor 
ulterioare ale unor Ampere sau Gauss. 

îi revine englezului Francis Ronalds (1788—1873) meritul de a fi 
demonstrat, în 1816, că, prin recurgerea la un sistem de codificare a literelor, 
legătura dintre stații poate fi redusă la numai două fire. Aveau să mai treacă 
două decenii până la descoperirea de către germanul Karl A. Steinheil a 
conductivității solului, ceea ce permitea reducerea legăturii la un singur 
conductor, circuitul închizându-se prin pământ. în acelaşi an (1837), Samuel 
Finley Bresse Morse obținea la New York brevetul de invenţie pentru un 
telegraf electric, al cărui principiu îl prezentase deja în urmă cu doi ani 
Academiei de Ştiinţe din marele oraş american. 

Născut la Charlestown (Massachussets) în 1791, ca fiu al pastorului Jedidiah 
Morse, autor al primelor manuale americane de geografie, Samuel Morse şi-a 
descoperit încă din timpul anilor de studii de la Yale College din New Haven 
vocaţia de pictor, pe care avea să o desăvârşească în Anglia în perioada 1810 
—1815. Notorietatea câştigată aici (lucrarea sa intitulată „Hercule murind" a 
fost medaliată la o importantă expoziție londoneză) i-a permis ca, revenit în 
patrie, să devină unul dintre portretiştii cei mai la modă şi mai bine 
remuneraţi (unele dintre pânzele ce 


decorează şi astăzi încăperile Casei Albe îi poartă semnătura). Succesul I-a 
încurajat să înființeze, în 1824, Academia Naţională de Desen, al cărei 
preşedinte a fost timp de aproape douăzeci de ani. 

O nouă călătorie în Europa avea să îi schimbe însă destinul. Cum traversarea 
Atlanticului dura mult şi pasagerii se plictiseau, Morse a intrat în vorbă cu doi 
tovarăşi de drum care discutau aprins despre ultimele descoperiri ale lui 
Oersted şi Ampere. Pictorul american, al cărui „violon dingres" era 
electricitatea, a avut atunci revelaţia bruscă a invenției care urma să-i 
eternizeze memoria. Abia ajuns acasă, s-a apucat cu febrilitate de proiectarea 
telegrafului său. O subvenție de 30 000 de dolari, acordată de Congresul 
Statelor Unite după reuşita experiențelor de telegrafie submarină care au urmat 
obținerii brevetului, a făcut posibilă realizarea liniei telegrafice dintre 
Washington şi Baltimore, prin intermediul căreia la 27 mai 1844 o primă 
telegramă electrică anunţa alegerea preşedintelui J]. Polke. 

Anul următor marchează prima utilizare a telegrafului în domeniul presei 
de senzaţie. Semnalmentele unui asasin care ucisese o femeie în localitatea 
Slough, după care luase trenul cu destinația Paddington, au fost difuzate 
telegrafic, ceea ce a permis arestarea criminalului în chiar clipa coborârii sale 
pe peron. ([58], pp. 134— 135). 


Nu intenționăm să urmărim aici etapele marşului triumfal al telegrafului, care 
avea să cucerească în scurt timp întreaga planetă. Vom nota numai că încă de 
la începutul anului 1853 (2 februarie) laşii erau legaţi telegrafic prin Cernăuţi 
şi Viena cu toate capitalele Europei şi că, după câteva tentative eşuate, la 5 
august 1858 se realizează conectarea cu Lumea Nouă, prin instalarea unui 
cablu suboceanic între Irlanda şi Terra Nova. După ce, în 1872, Edison 
imaginează şi experimentează sistemul duplex, ce îngăduie transmiterea 
simultană, pe acelaşi fir, a două telegrame diferite în sensuri contrare, iar, mai 
târziu, în primii ani ai veacului următor este creat telexul (sistem ce presupune 
scrierea la sursă a 

mesajelor pe o claviatura de maşină de scris şi 
recepţionarea lor automata la destinaţie de 
către un dispozitiv similar, cu braţele acţionate 
de impulsurile primite, care, în plus, înscrie 
telegrama prin perforare pe o bandă de hârtie 
pentru a putea fi retransmisă la nevoie), putem 
considera încheiata evoluția minunatei invenții 
a pictorului american. Retras la ţară, pe malul 
Hudson-ului, cu uriaşa sumă de 400 000 de 
franci acordată de un congres internațional 
întrunit la Paris în 1858 şi la care au contribuit 
guvernele principalelor state europene, Morse 
şi-a reluat paleta şi pensula, fără a izbuti însă 
în tentativa ca renumele său de artist sâ-l 
egaleze pe cel de „Electrician" conferit de 
reuniunea marilor companii telegrafice ameri- 
cane. Statuia sa de bronz avea să fie înălțată 
încă din timpul vieţii inventatorului (în 1871, 
cu prilejul împlinirii vârstei de 80 de ani), la 
New York în binecunoscutul Central Park. 

Anul 1876 consemnează apariţia în forță a 
unui nou mijloc de telecomunicaţie. In ziua de 
14 februarie, la interval de numai două ore, 
Alexander Graham Bell (1847— 1922) şi 
compatriotul său Elisha Gray se prezintă la 
acelaşi birou american de invenţii cu cereri de 
brevet pentru dispozitivul ce avea să poarte 
numele de telefon. Deşi invenția sa data 
probabil de vreo doi ani, ghinionistul Gray a 
pierdut astfel nu numai drepturile şi foloasele 
financiare pe care ea i le-ar fi putut aduce, ci şi 
gloria postumă, ce 1-a revenit rivalului său, 
cunoscut astăzi drept unicul părinte al 
telefonului, în ciuda şi a altor contestări 
contemporane ale paternităţii sale (italianul 
Meucci ar fi realizat un telefon de concepţie 
proprie încă din 1871). După ce, la 10 martie, 
la Boston, are loc prima convorbire telefonică, 
expoziția organizată la Philadelphia în vara 
aceluiaşi an, cu ocazia centenarului 
independenţei Statelor Unite, prilejuieşte cele 
dintâi experienţe publice. In anul următor, 
cablul telegrafic submarin este utilizat pentru 
efectuarea primei convorbiri telefonice trans- 
atlantice. 

Controverse există şi în ceea ce priveşte 
prioritatea în domeniul centralelor telefonice 
automate : în 1889 A.B. 


Strowger, acelaşi care, 9 ani mai târziu, va introduce discul rotativ de selecție 
automată a numerelor apelate, folosit până de curând la toate aparatele 
telefonice, instalează în SUA prima atare centrală, cu nouă ani înaintea celei 
de la Amsterdam, dar istoricii italieni ai telecomunicațiilor susțin că, încă din 
1886, funcţiona la Biblioteca Vaticanului o stație cu selecție automată datorată 
inginerului Giovanni Battista Manzi ([58], p. 139). 

La Bucureşti, s-a vorbit pentru prima dată la telefon pe linia particulara ce 
lega între ele librăria şi tipografia socec în 1883. Prima linie proprietate de stat 
se instalează în anul următor între Ministerul de Interne şi Poşta Centrală, 
pentru ca în 1893 Capitala să posede 300 de posturi de telefon particulare. 

Un echivalent în domeniul telefoniei al duplexului telegrafic inventat de 
Edison poate fi considerat sistemul creat şi prezentat în 1907 în revista 
Elektronische Zeitschrift de inginerul român Augustin Maior (1882—1964), 
care, demonstrând posibilitatea transmiterii concomitente a mai multor 
convorbiri telefonice, cu ajutorul curenlor alternativi de înaltă frecvenţă şi a 
fenomenului de rezonanţă electrică, a pus bazele telefoniei multiple ([1], p. 
437). 

Publicarea în 1887 a lucrării intitulate Despre oscilaţiile electrice foarte 
rapide a tânărului fizician german Heinrich Rudolf Hertz deschide o nouă eră 
semnalele electrice să fie transmise fără intermediul unor conductori metalici, 
cu ajutorul undelor numite electromagnetice. Genialul savant, ce avea să 
moară prematur, în 1894, la numai 37 de ani, nu se mulțumea să demonstreze 
existenţa acestor unde, ci prezenta şi primele aparate de producere şi detectare 
a lor : oscilatorul şi rezonatorul lui Hertz. Se împlinea astfel vechiul vis al 
constructorilor de aparate telegrafice, acela de a abandona şi ultimul fir la care 
Steinheil reuşise să reducă mănunchiul impozant de circuite al primelor 
proiecte. Acum devenea, în sfârşit, posibil ca ştirile să „zboare" prin aer, 
asemenea porumbeilor călători cu ajutorul cărora 


celebra agenție de informaţii Havas (la care a ucenicit şi un oarecare curier, pe nume Reuter) îşi 
procura datele pentru comunicatele de presa, până pe la 1840. 

Când, în iunie 1896, mginerul italian Guglielmo Marconi solicita, la Londra, brevetarea 
sistemului său de telegrafie fără fir (TFE), bazat pe valorificarea tehnica a descoperirilor hui Hertz, 
specialiştii se întrebau ce aplicaţie practica ar putea avea aceasta mmvenţie. întrebare, întrucâtva 
justificata, dacă luam în considerare o deosebire majora dintre noul procedeu de comunicare şi 
cele precedente : atât telegraful (fie el optic sau electric), cât şi telefonul, asigurau legătura dintre un 
emițător şi un receptor bine precizaţi, care se cunosc şi doresc să-şi transmită un anumit mesaj, în 
condiții de siguranță şi confidențialitate ; în schimb, cusurul (aparent) al undelor electromagnetice 
de a se răspândi uniform în spaţiu antrena imposibilitatea de a se mai păstra secretul informaţiei, ce 
devenea astfel accesibilă oricui poseda aparatura de interceptare necesară. La ce ar putea servi o 
filieră informativă atât de lesne penetrabilă ? s-a întrebat şi Marconi şi prima sa idee a fost aceea de 
a veni în sprijinul navelor aflate în pericol de scufundare. într-un atare caz, se impune într-adevăr 
difuzarea cât mal largă a apelului de aţutor, pentru că şansele de salvare a naufia giaților sunt cu atât 
mai mari, cu cât ştirea accidentului ajunge la cunoştinţa mai multor factori ce ar putea interveni în 
favoarea lor. Iată de ce primele posturi de emisie TFF au fost instalate pe nave, începând cu anul 
1900, asigurându-li-se astfel o legătură permanentă cu stațiile de recepție din porturile apropiate. 
Un succes care a impulsionat implementarea TFE, determinând un număr mare de guveme să 
oblige navele, începând cu un anumit tonaj, să posede instalații de radio telegrafic, a fost spec- 
taculoasa salvare a tuturor pasagerilor vapoarelor „Republic" şi „„Florida", intrate în coliziune din 
pricina cetii, la 23 ianuarie 1909. La Constanţa, o staţie TFF cu o rază de acțiune de cea 600 de km 

a funcționat încă din 1905 ca dispecerat de urmărire a tuturor mişcănlor de nave din Marea 


Neagră. 


După ani de eforturi zadamice pentru a descoperi o modalitate de focalizare şi dirijare a 
undelor electromag-netice în aşa fel încât să se asigure caracterul rezervat al transimisiilor, abia 
după primul război mondial a biruit noua idee care urma să facă dintr-un aspect ce trecea drept o 
deficiență supărătoare una dintre marile superiorități ale comunicării prin „eter' : accesul 
democratic, neîngrădit la mfonmaţie. Radiodifuziunea, datorată tot ingeniozității lui G. Marconi, a 
debutat modest, prin transmisii experimentale, cu caracter de amuzament, ale unor cântece de pe 
discurile de gramofon. O dată însă cu intrarea în funcțiune la Pittsburgh, în 1920, a primului post de 
radio, lucrurile încep să se schimbe. Difuzarea, în ziua de 15 iunie a aceluiaşi an, a unui recital al 
renumitei soprane australiene Nellie Melba, recepționat pe mari întinderi ale SUA, dar şi de către 
echipajele navelor ce străbăteau oceanul, a produs o putemică impresie, câştigând multe simpatii 
pentru noua invenție. în anul următor, Europa îşi avea şi ea primul post de radiodi fuziune, instalat 
în clădirea numită, nu întâmplător, „Marconi House" din Londra. 

în România, primele experimente radiofonice au loc în 1925 în cadrul Institutului electrotehnic 
al Universităţi din Bucureşti şi se desfăşoară sub conducerea profesorului Dragomir Hurmuzescu. 
Societatea Romană de Radiodifuziune se înființează în martie 1926, sub denumirea 
inițială de Societatea de Difuziune Radio telefonică din România. După un număr 
de experimente întreprinse în anul următor, din 1ulie 1930 întră în funcțiune la Bâneasa primul post 
de emisie românesc, „Radio Bucureşti". 

Spre deosebire de sistemele de telecomunicații precedente, în cazul televiziunii nu se mai 
poate vorbi de un unic inventator. Intuiţule unor autori de literatură ştunțifico-fantasticâ (în romanul 
de anticipație Secolul douăzeci, semnat de Albert Robida şi tipărit în 1883, se vorbeşte despre 
„elefonoscop"), ca şi nenumărate realizări pregătitoare (celulele fotoelectrice ale lui Flster şi Geitel, 
în 1890, tubul cu raze catodice al lui Braun, în 1897, 

receptorul catodic al lui Tosing, în 1907, proiectul de cameră de luat vederi 
al lui A. Campbell şi A. Swinton în 1911) au creat condiţiile necesare pentru 
declanşarea marii bătălii pentru televiziune, ai cărei protagonişti au fost 
americanii de origine rusă Farnsworth şi Zworykin, precum şi englezul John 
Logie Baird (1888—1946). 

Disputa primilor doi a îmbrăcat, la un moment dat, forme dramatice, 
nefiind chiar lipsită de unele note de roman poliţist. Cu fondurile acordate de 
Croker Bank, Farnsworth şi-a pus la punct, în 1927, un laborator în care a 
construit, împreună cu colaboratorii săi, prima telecamerâ electronică, a cărei 
putere de rezoluţie a crescut în anii ce au urmat de la 60 la 400 de linii. La 
rândul său, Zworykin brevetase încă din 1923 iconoscopul, dar pentru 
preluarea imaginilor avea nevoie de dispozitivul concurentului său. David 
Sarnoff, directorul general al firmei RCA la care lucra, i-a sugerat atunci să 


recurgă la o stratagemă nu tocmai onorabilă. Dându-se drept inginer la firma 
Westinghouse (în cadrul căreia activase într-adevăr în urmă cu mai mulţi ani), 
Zworykin a petrecut câteva zile în laboratorul lui Farnsworth, timp suficient 
pentru a obține toate informaţiile necesare proiectării pentru compania RCA a 
unui aparat de televiziune comercializabil. A urmat o lungă bătălie judiciară 
între nou înființata firmă „Farnsworth Television" şi RCA, încheiată cu un 
deznodământ neaşteptat : Farnsworth a câştigat procesul, dar imensele 
cheltuieli de judecată l-au pus în situația, de-a dreptul tragică, de a vinde 
brevetul tocmai ... companiei RCA ! Dar cum atunci când doi se ceartă, al 
treilea câştigă, întârzierea pricinuită de întinderea pe câţiva ani a acțiunilor 
judecătoreşti a permis englezului I.L. Baird să pună la punct un sistem de 
televiziune de concepţie proprie, care a devenit operaţional cu mult înaintea 
celui american. Astfel, în 1936, Marea Britanie a devenit prima ţară din lume 
ce a dispus de un serviciu regulat de televiziune, cu un deceniu înaintea SUA, 
Franţei şi URSS. Tot Baird a făcut în 1938 ea dintâi demonstrație publică de 
televiziune în culori. 


Deşi încă din 1948 firma americana CTI (Color Television ne.) a propus 
un sistem de televiziune în culori perfect realizabil, acesta nu a fost adoptat din 
definitiv de-abia în anii '60 (sistemele europene pal şi secam au fost date în 
exploatare în Germania şi, respectiv, Franţa în 1967). 

Atât de promptă în trecut în preluarea ultimelor cuceriri tehnologice 
occidentale, România şi-a văzut diminuată după 1948 capacitatea de 
sincronizare, astfel încât, dacă, de pildă, modestele principate dunărene, aflate 
încă sub suzeranitate otomană, îşi puteau permite să adopte telegrafia înaintea 
Franţei, un secol mai târziu, decalajele crescuseră considerabil : transmisiile de 
televiziune alb-negru au început în decembrie 1956, iar emisiunile color au 
trebuit să aştepte sfârşitul anilor '80, pentru a putea fi introduse treptat, sub 
forma hibridă a „parțial color'-ului. 

Un pas important în evoluţia domeniului 1-a reprezentat lansarea sateliților de 
telecomunicaţii, de pe urma cărora cel mai mult a avut de profitat televiziunea, 
a cărei rază de acţiune era până atunci limitată din cauza permeabilității 
ionosferei la undele centimetrice (prin contrast, undele radio nu străpung 
această barieră de protecție şi, suferind reflexii, pot ajunge în orice punct de pe 
pământ, cum a demonstrat-o încă din 1925 Marconi însuşi, prin transmisiile 
sale radio-telegrafice dintre Londra şi Sidney, oraşe situate la 22 000 km unul 
de celălalt). Primul dintre ei, de tipul Telstar, a fost plasat în iulie 1962 pe o 
orbită eliptică mijlocie, dar chiar în luna februarie a anului următor se 
inaugurează, cu Syncom-l seria sateliților staţionari, care au făcut posibile 
transmisiile Jocurilor Olimpice de la Tokio, din 1964, pe tot teritoriul SUA şi a 
celor de la Ciudad de Mexico, din 1968, în întreaga lume. 

în deceniul al optulea al secolului nostru, telefonia şi televiziunea îşi 
găsesc noi utilizări comunicaţionale, sub forma a ceea ce numim astăzi, cu un 
termen global, 


telematica. Subdomeniile principale ale acesteia au în vedere videotextul cu 
radiodifuzare, cunoscut şi sub numele de teletext şi videotexul interactiv. 
Teletextul consta într-o serie de informaţii, din diferite domenii de interes 
general, ce pot apărea, la cererea utilizatorului, sub forma unor pagini scrise, 
cuprinzând fiecare câte 25 de rânduri şi 40 de caractere pe rând, pe ecranul 

televizorului. Transmiterea acestor ştiri se face prin folosirea intervalelor în 
mod normal neutilizate dintre două imagini succesive ale emisiunilor de 
televiziune. Evident, pentru a reţine teletextul, aparatul de recepție TV trebuie 
să dispună de o memorie proprie, aptă să înmagazineze datele respective. 
Marea Britanie a fost ţara care a inițiat prima, în 1974, transmiterea zilnică a 
unui buletin de ştiri prin teletext. Astăzi, multe posturi de televiziune, dintre 
care şi unele româneşti, practică acest sistem de informare a telespectatorilor. 
Spre deosebire de teletext, videotexul interactiv (view-data) face posibil 
un autentic dialog cu beneficiarii informaţiilor. De data aceasta, canalul de 
comunicare este bătrâna rețea telefonică, fapt ce a redus substanţial costurile 
implementării sistemului. Utilizatorul trebuie să dispună de un complex 
alcătuit dintr-un monitor video şi o tastatură, cu ajutorul căreia pot fi scrise pe 
ecranul acestuia întrebările la care se doreşte răspuns. Prin formarea unui 
prefix telefonic, dispozitivul este pus automat în legătură, din centrală, cu aşa- 
numitul pavi (punct de acces la videotexul interactiv) ce stabileşte legătura cu 
o „autostradă informaţională" conectată la reţeaua mondială a calculatoarelor 
de mare capacitate în a căror memorie s-ar putea afla răspunsul la întrebarea 
formulată de solicitant. O dată găsit, acesta apare afişat pe ecranul 
monitorului, însoțit şi de costul, foarte diferențiat de la caz la caz, al 
informaţiei respective. Decontarea acestui serviciu informaţional se face lunar 
sau trimestrial în cadrul rubricii „impulsuri suplimentare" a abonamentului 
telefonic. 
Iniţiat tot de englezi, care au început experimentarea sa în 1978, videotexul 
interactiv, denumit prestel în 


Anglia, videotel în Italia, btx în Germania, nu s-a bucurat iniţial de o prea 
buna primire din partea populaţiei. Ideea îndrăzneață a francezilor a produs 
însă o spectaculoasă răsturnare de situații. Societatea ce administra teletel-ul 
(denumirea locală a sistemului) a riscat suma considerabilă de cea 6 miliarde 
de franci, împărțind gratuit un număr de 6 milioane de MiNITEL-uri (= 
terminalele de la domiciliul beneficiarului). Calculul psihologic al 
întreprinzătorilor s-a dovedit fără greş : cine putea refuza acest dar, dar şi cine 
rezista sâ aibă acasă o adevărată mina de informaţii şi să nu o exploateze, 
măcar şi numai din pură curiozitate ? Cele cea 7 milioane de ore de utilizare 
lunară au permis recuperarea rapidă a investiţiei, iar astăzi teletelul este una 
dintre afacerile cele mai rentabile, fapt ce a determinat reconsiderarea 
problemei şi în statele unde videotexul interactiv nu dăduse la început 
rezultatele scontate. 

10. CODURI ŞI CIFRURI 


Multe dintre problemele pe care îşi propune să le rezolve teoria modernă 
a codurilor au fost anticipate de practica multimilenară a redactării de mesaje 
cifrate, activitate ce face obiectul cercetărilor de Criptologie. Consacrată 
găsirii modalităților optime de înregistrare, prelucrare şi transmitere în secret 
a informaţiilor, Criptologia cuprinde, în mod natural, două ramuri principale : 
Criptografia, care studiază „sistemele de cifrare, secretizare şi codificare a 
informațiilor, precum şi procedeele de stocare, prelucrare şi transmitere a 
criptogramelor rezultate" ([95], pp. 10—11) şi Criptanaliza, ce se ocupă cu 
decriptarea mesajelor criptografiate. 

Scrierile secrete sunt, îndeobşte, grupate în trei mari categorii : 

— scrieri invizibile ; 

— scrieri disimulate ; 

— scrieri cifrate. 
Invizibile trebuie considerate toate scrierile care nu-şi dezvăluie calitatea de 
scrieri decât după o anumită prelucrare fizico-chimicâ a suportului. Probabil 
că tehnica cea mai cunoscută publicului larg o reprezintă utilizarea în scris a 
cernelurilor simpatice, dar există şi altele mai sofisticate, ca, de exemplu 
„scrierea cu puncte". Aceasta din urmă a devenit posibilă o dată cu evoluția 
procedeelor fotografice de mărire şi micşorare a imaginilor. O pagină de text 
microfilmată a ajuns astfel să poată fi reprodusă la dimensiuni atât de mici 
încât sâ-i apară observatorului 


uman neavizat ca un simplu punct, lipsit de orice semnificaţie. Un asemenea 
număr de puncte, distribuite la întâmplare pe un petec de hârtie fotografică, 
nu trebuie decât să fie mărite corespunzător pentru a redeveni tot atâtea pagini 
de text scrise „în clar" şi deci lizibile ca atare, fără a necesita aplicarea 
vreunei metode de descifrare. 

Una dintre cele mai vechi scrieri invizibile cunoscute din istorie şi totodată 
una dintre cele mai ingenioase se află menționată în Istoriile lui Herodot. E 
vorba acolo despre modalitatea originală în care Histias din Milet a găsit cu 
cale să îi transmită lui Aristagoras semnalul conspirativ al dezlănţuirii unei 
răscoale : un sclav a fost ras pe cap, i s-a tatuat pe creştet ordinul de 
declanşare a revoltei şi, după ce părul 1-a crescut suficient pentru a face 
mesajul invizibil, a fost trimis la destinatarul cărui nu-i mai rămânea decât să 
tundă „poştaşul" pentru a afla conţinutul „corespondenţei”. 

Scrierile disimulate păstrează aparențele normalului, prezentându-se sub 
forma unui text „inocent", perfect inteligibil, în spatele căruia se ascunde însă 
un mesaj secret, cu atât mai dificil de decriptat, cu cât textul nu dă nicicum de 
bănuit celui ce îl interceptează că ar ascunde o altă comunicare, subiacentă. 


Aceste scrieri presupun, de obicei, înlocuirea convențională a unor nume, 
cuvinte comune sau expresii, cu altele, menite să îi inducă în eroare pe 
indiscreți, în conformitate cu o înțelegere prealabilă dintre sursă şi destinatar. 
Limbajul militar şi cel diplomatic au recurs dintotdeauna la atari artificii. Nu 
mai puţin alchimia, despre care unul dintre cei mai buni cunoscători afirma 
că, dacă nu ar fi existat, merita inventată, „fie şi numai pentru splendoarea 
metaforelor acestei literaturi" ([7], p. 175). Pentru căutătorii pietrei filosofale, 
Regele şi Regina erau sulful şi mercurul, lupul cenuşiu — antimoniul, sângele 
balaurului — tinctura de antimoniu, soarele filosofilor — focul. Fraze întregi 
aveau o cu totul altă semnificație decât cea accesibilă neofiților. Bunăoară : „e 
nevoie de şapte vulturi ca să lupte împotriva leului" 


însemna „pentru a sublima mercurul trebuie sâ-i măreşti puterea de şapte ori”. 

Dar, la drept vorbind, simpla substituire a unor termeni rămâne o 
stratagemă naivă. Există scrieri disimulate bazate pe tehnici incomparabil mai 
subtile, ca, de exemplu, „codificarea biliteralâ" concepută de filosoful englez 
Francis Bacon (1561—1626). In tinereţea sa de agent diplomatic, al reginei 
Elisabeta la Paris, autorul de mai târziu al renumitului Novum Organum a 
imaginat o metodă de transmitere a mesajelor prin intermediul unui text 
arbitrar, total anodin, fără nici cea mai mică legătură cu conținutul ce trebuia 
comunicat. In ce consta aceasta? 

Depeşele expediate de Bacon erau scrise cu alfabetul latin, numai că 
pentru fiecare caracter se utilizau două variante grafice uşor diferite, 
semnificaţia deosebirilor dintre ele fiind cunoscută doar celor doi 
corespondenți. Pentru a simplifica înţelegerea metodei criptografice, ca şi 
pentru a face mai lesne perceptibilă legătura cu codificarea binară din 
informatica actuală, vom distinge între cele două variante cu ajutorul indicilor 
O şi, respectiv, 1. Litera a putea să se prezinte, astfel, atât sub forma av cât şi 
sub forma av litera b apărea uneori ca bu; alteori ca b; şi aşa mai departe, 
fiecare caracter având o ipostază de tip 0 şi una de tip |. 

Un alt element ce trebuie reținut este că fiecărei litere din mesajul secret îi 
corespunde au în textul aparent câte 5 caractere. De ce tocmai 5 ? Bacon 
observase că, într-un cod binar, numărul de secvențe diferite ce pot fi scrise 
depinde de lungimea L a acestor secvenţe potrivit unei legi de forma : N = 2. 
De pildă, cuvintele de cod de lungime egală cu 2 sunt în număr de 4, şi anume 


00, 01, 10, 11 Aici L =2şiN=22=4. 

Dacă adăugăm acestor secvenţe un al treilea element, acesta poate fi sau 
un 0, sau un Il. Plasând, pe rând, mai întâi cifra O şi apoi cifra 1 înaintea 
perechilor enumerate mai sus, numărul total de cuvinte de cod distincte se va 
dubla : 


000, 001, 010, 011, 100, 101, 110,111 


şi formula se verifică din nou: L=3,N=2=8. 
Tot astfel, secvențele binare de lungime 4 şi, respectiv, 5, vor fi în număr 
de 16 şi, respectiv, 32, cu ajutorul lor putând fi transmise tot atâtea mesaje. 
In cazul de faţă interesul criptografului era de a codifica atât literele 
alfabetului latin cât şi cele câteva semne de punctuație de uz curent, adică 

puţin peste 30 de mesaje elementare, ceea ce, precum am văzut, se poate 
realiza folosind cuvinte ale unui cod binar alcătuite din câte 5 simboluri. 
Pentru exemplificare, să considerăm codificarea următoare : 


A00000 I 01000 R 10000  Y 11000 
B00001 ] 01001 S 10001  Z 11001 
C00010 K 01010 Ş 10010 
D00011 L  O010Ol1 11010 
E00100 M 01100 T 10011 ; 110ll 
F 00101 N  OL10l Ț 10100 , 11100 
G 00110 O 01110 U 10101 ! 11101 
HOOLII P OLLI V 10110 ? 11110 
X 10111 blanc 
III 


Transcris în codul de mai sus, mesajul „roc f* se prezintă astfel : 
0010101110000101111111101. Dacă Bacon s-ar fi mulțumit cu un asemenea 
cifraj simplu, metoda sa criptografică nici n-ar fi meritat să ne rețină atenţia. 
Caracterul ei inedit constă într-o altă idee, mult mai ingenioasă. E vorba, cum 
am menţionat dintru început, de disimularea mesajului îndărătul unui text 
anodin. Fie acesta începutul poemului Luceafărul de M. Eminescu : 

yyA fost odată ca-n poveşti A fost ... 
etc." 


Ne-am limitat la primele 25 de caractere, întrucât mesajul „roc scris cifrat în 
codul binar de mai sus, cuprinde numai 25 de simboluri de tip O sau 1. In crip 


tograma noastră, pentru fiecare dintre literele din fragmentul ales vor fi 
utilizate fie varianta de tip O, fie cea de tip 1, în funcție de informaţia binară 
pe care poziţia respectivă trebuie să o transmită. Mai limpede : pentru a 
comunica mesajul cifrat 0010101110000101111111101, vom începe 
caligrafierea versurilor poemului cu un caracter a de tipul 0, urmat de un/de 
tipul 0, de un o de tipul 1, un s de tipul 0 şi aşa mai departe. Aspectul grafic 
rezultat al textului poeziei : 


aofo01SotodCoaonoPjOoVieiŞytjiifjO1Sot! 


permite criptanalistului să evidențieze secvența binară 
0010101110000101111111101 care îl va conduce, după aplicarea regulilor de 
corespondență listate anterior, la descifrarea mesajului secret. 

In perspectivă istorică, ideea lui Bacon, care i-a impresionat pe contemporanii 
filosofului numai prin posibilitatea pe care o oferea de a se transmite orice 
mesaj prin intermediul oricărui text, e considerată astăzi drept valoroasă şi 
pentru că premerge, cu mai bine de trei veacuri, modul de operare a 
calculatoarelor electronice. Se ştie că acestea stochează şi prelucrează datele 
sub formă binară, ca secvenţe alcătuite doar din cifrele O şi, respectiv, 1, 
procedeu extrem de practic, având în vedere faptul că orice componentă 
elementară a sistemului e susceptibilă de a se afla fie în stare activată, fie în 
stare de repaos. E suficient să notăm cu 1 prezenţa factorilor fizici activi de 
genul curentului electric sau al magnetizârii şi cu 0 absenţa acestora, pentru ca 
tot ceea ce se întâmplă în circuitele sau unitățile de memorie ale computerului 
să poată fi descris prin şiruri de valori binare. Pentru a se putea „conversa" cu 


calculatorul, trebuia să existe însă posibilitatea transcrierii în acest cod binar 
nu numai a datelor ce îi sunt încredințate spre procesare, ci şi a instrucțiunilor 
de prelucrare a informaţiilor respective. Abia în acest context ni se relevă 
importanţa ieşită din comun a descoperirii lui Bacon, care răspunde afirmativ 
la întrebarea dacă e cu putință ca orice text să fie scris numai cu ajutorul a 
două feluri de semne. 


Desigur, mânuirea de către utilizatorul uman a unui limbaj binar ar fi extrem de greoaie. Fa a 


fost, de altfel, încercată, cu slabe rezultate, la începuturile istoriei tehnicii de calcul. Nemulțumit de 
această primă experiență, omul şi-a dorit, firesc, să se poată adresa maşinii într-o limbă cât mai 
apropiată de cea „de toate zilele”. Faptul a condus la apariția limbajelor de programare, alcătuite 
din expresii împrumutate limbilor naturale. 

în cele dn  umă, sa ajuns la soluția coexistenței în 
dialogul om-computer a trei niveluri lingvistice distincte, 
corespunzând unor grade diferite de apropiere a utiliza- 
torului de intimitatea proceselor logice dn „mintea" parte- 
nerului său neînsuflețit : No 

— Nivelul O sau limbajulcţnaşină reprezintă strfettul cel mai profund al ierarhiei de 
limbaje prezente în activitatea computerului. Eşte forma de codificare în care se traii O-mit şi se 
prelucrează informațiile în circuitele mteme ale maşinii. Caracterul său strict numeric (baza de 
numerație fund 2, ca în codul binar prezentat ceva mai înainte, sau un multiplu al acestuia, de 
regulă 8, 16 sau 64), îl făce dificil de folosit şi de urmărit de către utilizatorul uman, care, în general, 
nici nu are acces la procesele ce se desfăşoară la acest nivel. 

— Nivelul 1 sau limbajul simbolic constituie o codificare de grad superior limbajului- 
maşină. Acesta este parțial accesibil utilizatorului, dacă el doreşte să intervină în unele mecanisme 
intime de memorare şi transfer al informaților. Limbajul simbolic face apel, pe lângă repre- 
zentările numerice, şi la simboluri literale, dar programele redactate cu ajutorul său sunt extrem de 
lungi şi prezintă particularități specifice fiecărui tip de calculator, ceea ce îngreunează utilizarea lor 
ca atare de către persoane neinițiate în ingineria de sistem a computerului respectiv. La rândul său, 
nici sistemul de operare al calculatorului nu le poate utiliza în mod direct, ci trebuie să le traducă 
mai întâi în codul său intem de lucru, care este limbajul-maşinâ. Această traducere se efectuează 
automat, cu ajutorul unui program special, conceput de constructorul maşinii, ce poartă numele de 
asamblor (assembler). 


— Nivelul 2 sau limbajul de programare propriu-zis reprezintă forma de 
codificare şi transmitere a informaţiei cea mai apropiata de specificul 
comunicării verbale. Principalele limbaje de programare (algol, fortran, cobol, 
basic, pascal, assiris etc.) utilizează cuvinte şi expresii ale limbii engleze, 
alături de cifre şi simboluri matematice. Independente practic de tipul maşinii 
căreia 1 se adresează, instrucţiunile scrise astfel devin accesibile calculatorului 
prin intermediul unui program de traducere denumit compilator, care le 
transpune în limbajul simbolic propriu al maşinii. Acesta este motivul pentru 
care, dacă programul asamblor al computerului este unic, în schimb compila- 
toarele trebuie să fie tot atâtea câte limbaje de programare dorim să 
„înţeleagă" calculatorul. Alături de traducerea propriu-zisâ, compilatorul 
efectuează şi o verificare a corectitudinii formale a programului propus de 
utilizator, semnalând erorile de sintaxă comise de acesta. Procesul de 


89 


traducere presupune, de asemenea, detalierea şi explici-tarea instrucțiunilor 
din programul-sursâ, care prezintă un grad de concizie avansat, indicând nu 
atât operațiuni logice sau aritmetice propriu-zise, cât, mai degrabă, etape ale 
algoritmului ce nu pot fi încredințate blocului de calcul, fără dezvoltarea şi 
explicitarea până la nivelul operațiilor elementare a ideilor generale pe care le 
exprimă. Aşa se şi explică faptul că programul scris în limbaj-maşină este 
incomparabil mai lung şi mai stufos decât cel redactat în limbajul de 
programare de nivelul 2. 

Traducerea instrucțiunilor, însoţită de îmbogățirea informaţională prin 
detalierea fiecărei operațiuni în parte, îşi află un analog în modul în care sunt 
tratate pe diferite paliere ale sistemului nervos central ordinele elaborate de 
scoarța cerebrală şi adresate diferitelor organe efectorii. In capitolul 6, 
vorbind despre gate-keeper-ii interni care filtrează informațiile vehiculate pe 
rețeaua legăturilor neuronale, am menţionat un principiu funcțional, denumit 
regula convergenței, care guvernează circulaţia informaţiei dinspre periferie 
către centru. Traseul invers, de la cortex spre sistemul muscular, stă sub 
semnul unei alte reguli, cea a divergenţei. In conformitate cu aceasta, 


instrucțiunile ce pomesc de la scoarța cerebrală sunt supuse pe parcurs unor operații succesive de 
detaliere, completare şi particularizare, ce fac posibilă rezolvarea completă şi precisă a sarcinilor 
locale, pe baza unei simple indicații cu caracter general, elaborate „în mare" la nivel central. 

Astfel, când dorim să ne iscălim, ordinul care pomeşte de la scoarța cerebrală către muşchii 
mâinii are inițial un aspect sumar şi laconic : „Semnează r. Executarea practica a operațiunii 
presupune însă acțiunea coordonată a unui mare număr de muşchi, atât ai mâinii şi antebraţului cât 
şi ai ochilor, care controlează printr-un feedback permanent modul de îndeplinire a dispoziției 
primite. Pe calea descendentă ce vine dinspre cortex, fiecare palier distinct al sistemului nervos 
central (emis ferele cerebrale, diencefălul, cerebelul, trunchiul cerebral, măduva spinării) îşi aduce 
contribuția la îmbogățirea cu amănunte semnificative a informaţiei inițiale. Pe ce se bazează 
aceasta posibilitate ? 

In unitatea proprie de memorie a fiecăreia dintre formațiunile menționate se află stocate 
programe, elaborate în timp, vizând executarea unor activități cu caracter de rutină, ce constituie 
rodul unor procese de învățare desfăşurate anterior. In zadar, scoarța cerebrală a unui analfabet dă 
mâinii ordinul „Semnează !. Acţiunea nu se poate finaliza tocmai dm pricina inexistenţei la 
celelalte niveluri a repertoriului de subrutine indispensabile duceri la bun sfârşit a sarcinii 
încredințate. Când umblăm, punem în mişcare circa 80 de muşchi diferiţi, supuşi unei coondonări 
complexe, fără a fi însă conştienţi de tot acest mecanism complicat, ci doar de simplul făpt că 
dorim să ne deplasăm. Tot astfel, o instrucţiune de program adresată sistemului de operare al unui 
calculator reprezintă numai o indicație generală, ce nu poate fi adusă la îndeplinire fără intervenția 
pe parcurs a unor instanţe care să îmbogăţească şi detalieze ordinul global pe care ea îl reprezintă. 
Multitudinea de subrutine aritmetice şi logice incluse în soft-ul calculatorului joacă aici un rol 
similar celui al programelor inteme stocate de 


verigile infracorticale ale sistemului nervos, ca urmare a formarii unor 
deprinderi psiho-motorii cu caracter de automatism, ce ies de sub controlul 
direct al conştiinţei. Să nu uităm însă că şi aceste activităţi, ajunse reflexe, au 
început prin a fi conştiente, copilul care învaţă să umble sau să scrie având o 
cu totul altă participare mentală şi afectivă la acțiunea pe care o întreprinde 


decât adultul, pentru care atari operații rutiniere au fost împinse în zona 
gesturilor maşinale. 

Scrierile cifrate au la bază aplicarea unor reguli biunivoce de substituție, 
pe care criptologii le denumesc generic cifruri, deşi ele pot opera cu simboluri 
de orice fel, fie ele cifre, litere sau figuri geometrice arbitrare. 

Cifrarea cu ajutorul chiar al cifrelor are tradiţii străvechi. Istoricul 
Polybius, la care ne-am mai referit în capitolul precedent a elaborat o metodă 
criptografică bazată pe o matrice pâtraticâ ce-i poartă numele : careul lui 
Polybius. E vorba de un tabel cu 5 linii şi 5 coloane, numerotate şi unele şi 
celelalte de la 1 la 5, în căsuţele căruia se scriau literele alfabetului, în ordinea 
lor consacrată sau într-una aleatoare. Fiecare literă a textului ce urma să fie 
cifrat se înlocuia cu un număr alcătuit din rangurile liniei şi, respectiv, 
coloanei la intersecția cărora se găsea litera cu pricina. 


Astfel, numărul 11 îl reprezintă pe A, numărul 24 — pe I, numărul 44 — pe T 
şi aşa mai departe. Mesajul „foc" se 


scria: 21 35 13. Iniţial, careul lui Polybius a servit la transmiterea de ştiri pe 
timp de noapte cu ajutorul torțelor aprinse, un „operator"” putând să țină în 
fiecare mână maximum 5 făclii, ceea ce îi permitea să comunice practic orice 
mesaj, o dată stabilită convenţia că torțele din mâna dreaptă indică prima cifră 


semnificativă şi cele din stângă pe cea de a doua. 

Cifrajul realizat în acest fel prezenta însă o deficiență comună tuturor 
codurilor simple de substituție (ca, de exemplu, cel al lui Cezar, pomenit deja 
în cap. 3) : cunoaşterea statisticii literelor în limba scrisă respectivă face 


posibilă „spargerea" cu uşurinţă a cifrului. Cum anume ? 

E suficient să ne reamintim foarte cunoscuta povestire a lui E.A. Poe, 
intitulată Cărăbuşul de aur, unde ni se relatează modul ingenios în care eroul 
principal a izbutit să decripteze documentul cifrat referitor la locul unde 


piratul Kidd îşi îngropase fabuloasa comoară. Ideea era că, într-un text de o 
oarecare lungime, frecvențele literelor trebuie să se apropie de cele general 
valabile în limba scrisă. Ştiut fiind faptul că litera e este cel mai des folosită în 
textele de limbă engleză (lucru valabil, de altminteri, şi pentru limba română), 


era de aşteptat ca semnul cel mai des întâlnit în pergamentul bătrânului corsar 
să îl reprezinte pe e. Un grup de trei semne, dintre care ultimul este un e şi 
care se repeta de un număr mai mare de ori, avea toate şansele să corespundă 
articolului definit the. Deveneau astfel cunoscute şi semnele care codificau 


literele t şi h, după care sarcina criptanalistului improvizat era din ce în ce mai 

Procedeul imaginat de E.A. Poe este perfect aplicabil şi textelor cifrate cu 
ajutorul careului lui Polybius, lucru observat încă demult, căci inventarele de 
frecvenţă nu constituie o cucerire recentă. Intr-o carte, astăzi pierdută, 
intitulată Manualul limbii secrete învățatul arab Al Khalil a întocmit prima 
statistică a literelor din limba arabă ([95], p. 31). Datorită unor criptologi, ca 
Sicco Simonetta şi Giovanni Batista Porta, limba italiană posedă încă din 
secolele XIV—XVI inventare complete nu numai ale literelor, ci şi ale 
digramelor (perechi de caractere succe 


sive). Criteriul frecvenţei a stat şi la baza elaborării „alfabetului" Morse, 
autorul său redescoperind, întâmplător, pe când îşi vizita un prieten tipograf, 
comportamentul statistic diferit al diverselor litere. Din observarea vitezei 
diferite de golire a cutiilor în care tipograful păstra caracterele de plumb cu 
care lucra, inventatorul a tras concluzia că, dacă doreşte să minimizeze 
numărul de semnale telegrafice folosite, va trebui să țină seamă de frecvenţa 
proprie a fiecărei litere. Este motivul ce a determinat alegerea semnalelor 
elementare. Şi — ca simboluri ale caracterelor e (cea mai frecvent folosită 
vocală) şi, respectiv, t (cea mai frecventă consoană). 

Afirmam mai sus că neuniformitatea frecvențelor literelor face din cifrarea cu 
ajutorul careului lui Polybius un procedeu criptografic foarte vulnerabil, pe 
care nici dispunerea diferită a literelor în tabel şi nici schimbarea numerotării 
coloanelor nu reuşesc să îl amelioreze. Există însă posibilitatea ca, prin 
mărirea dimensiunilor pătratului, să se producă o uniformizare relativă a 
frecvenţelor, ca în exemplul de mai jos : 


Aici, la prima ocurență a unui A, el este înlocuit prin 11, la cea de a doua 
prin 12, iar la cea de a treia prin 62, după care se reia prima substituție. 
Vocala E, mai 


frecventă în texte decât A, este notată în patru feluri diferite : 16, 21, 22 şi 66, 
iar O, utilizat ceva mai rar, în numai două feluri : 41 şi 42. Rezultatul e o 
diminuare a frecvenţelor ridicate, care „sar în ochi", şi îngreunarea 
considerabilă a procesului de decriptare. 

O rezistență mult superioară a codificării se realizează cu ajutorul 
cifrurilor polialfăbetice, a căror concepere o datorăm personalității fascinante 
a lui Johannes von Heidenberg, cunoscut sub numele de Trithemius (1462— 
1516). Ales la numai 21 de ani stareț al mănăstirii din Sponheim, pe care a 
preluat-o într-o stare dintre cele mai jalnice, tânărul călugăr avea să 
dovedească nu numai un remarcabil talent de administrator, ci şi o sete 
uimitoare de cunoaştere şi o ingeniozitate fără limite, care i-a adus un renume 
european (nu mai puțin vestitul Paracelsus i-a fost elev) şi protecţia unora 
dintre mai marii lumii (împăratul Maximilian l-a invitat la unul dintre 


castelele sale de pe valea Rinului, unde se spune că Trithemius ar fi fâcut-o să 
apară, într-o încăpere întunecoasă, pe soția defunctă a suveranului, Mărie de 
Bourgogne). Rezistând, cu greu, tentaţiei de a prezenta mai pe larg figura 
acestui atât de tipic om al Renaşterii „mai faustic decât însuşi Faust* ([7]. p. 
138), pe care I-a şi cunoscut personal, dar care nu a îndrăznit să îl înfrunte, 
trimitem pentru amănunte suplimentare la cărțile lui loan Petru Culianu ([31], 
pp. 226—244) şi Alexandrian ([7], pp. 135—142). 

Istoricii criptologiei sunt unanimi în a-i acorda lui Trithemius un rol capital în 
crearea disciplinei lor. Indiferent dacă, aşa cum se susţine, tratatele sale intitu- 
late Polygraphia şi Steganographia (din gr. steganos = acoperit, ascuns) 
urmăresc sau nu, sub aparenţa unor preocupări consacrate scrierilor secrete, 
proiectul teologic ambițios al unei angelologii complete ([7]. p. 139), proce- 
durile criptografice imaginate de savantul abate benedictin sunt deschizătoare 
de drumuri pentru întreaga evoluție ulterioară a domeniului. Dacă justeţea 
complicatelor sale calcule, care l-au dus la concluzia că sfârşitul lumii va 
surveni în anul 2235 rămâne de verificat, în schimb, cifrurile create de el 
prezintă interes şi în zilele 


noastre. Tabelul de mai jos indica modul în care se poate prezenta un cifru 


polialfabetic : 

Alfabet 

„în clar! Şiruri alfabetice folosite pentru cifrare 

ABC DEF H JJ LN PS YV 

DE E G 1 Kk M O RR T W 
F OH JJ LN PP S U X 
G i kk M O R TIT vVv Y 
H JJ L N P S U W Z 

XY Z ACEGLILBDFHIKMORILNPS 
JCEG IK 


KM O RT 


Coloana din stânga reprezintă literele textului ce urmează a fi cifrat, iar 
celelalte — simbolurile alfabetice succesive cu care aceste litere vor fi 
înlocuite, cifrul schim-bându-se practic la fiecare pas. Astfel, propoziția „De 
ce cade badea X", a cărei stupiditate e scuzată de necesitatea de a recurge, în 
alcătuirea ei, exclusiv la literele explicit prezente în coloana din stânga a 
tabelului, capătă forma : GH F] HDGL EFINH A, deloc lesne de decriptat, o 
dată ce o aceeaşi literă din noul text are, la fiecare nouă ocurenţă, o altă 
semnificaţie (H înseamnă, pe rând, E, C şi A). 

Alfabetele din exemplul precedent erau decalate unul față de altul cu două 
poziţii, dar e posibilă şi ordonarea lor cu ajutorul unei „chei”, adică al unui 
cuvânt scris în prima linie ale cărui litere să constituie punctele de plecare 
pentru şirurile alfabetice înscrise pe coloane. Alegând, bunăoară, drept cheie 
cuvântul „codificare", vom obține următorul tabel polialfabetic : 


A D 1 F 1 CA RE 

i BN e HA. E.  H. B 


Ideea cheilor nu îi aparţine lui Trithemius, ci italianului Bellasio, autor al unei 
lucrări de criptografie intitulate R uero modo di scrivere in cifra con facilita, 
prestezza e sicurezza, care a apărut la Veneția în 1553. Până la sfârşitul 
secolului al XVI-lea, teoria cheilor a mai cunoscut contribuţiile decisive ale 
unor G.B. della Porta (1535— 1615) şi Blaise de Vigenere (1525—1596). Nu 
vom urmări în continuare această filieră, pentru că scopul nostru nu este 
trasarea unui istoric al criptologiei. Acesta ne interesează numai în măsura în 
care prezintă puncte de tangenţă cu istoria conceptelor din sfera comunicării. 
Cifrajul a reprezentat, după cum am văzut, un mijloc de codificare destinat 
reducerii drastice a numărului beneficiarilor unor mesaje, un mod de a conferi 
comunicării un caracter confidenţial. A existat însă şi o altă motivație a 
cifrârii. Vechii iudei, care cunoşteau şi ei cifrurile de substituție (cel denumit 
atbaş înlocuia prima literă a alfabetului ebraic cu ultima, pe cea de a doua — 
cu penultima etc, iar cel denumit albam împărțea alfabetul în două părți egale 
şi substituia primei litere din prima jumătate prima literă din jumătatea a doua 
şi aşa mai departe), aveau o reprezentare numerică a consoanelor ce a servit 
calculelor kabalistice prin intermediul cărora în Evul Mediu se spera că 
textele sacre îşi vor revela înțelesuri ascunse a căror înțelegere poate conferi 
omului puteri extraordinare (bunăoară vederea îngerilor sau chiar a unor 
atribute personificate ale Creatorului). Ideea de bază a Kabalei (ebr. Kabbalah 
- tradiție, transmitere) era aceea că Biblia reprezintă un mesaj codificat, a 
cărui înţelegere nu este posibilă fără aplicarea unor tehnici de decriptare 
adecvate. Acestea erau în principal, de trei tipuri, cunoscute sub numele de 
ghematria, notarikon şi temură ([33], pp. 239—240). 

Ghematria presupunea însumarea cifrelor corespunzătoare literelor ce 
alcătuiesc un cuvânt, după care se căutau alte cuvinte caracterizate printr-o 
aceeaşi sumă, în ideea că între ele trebuie să subziste o legătură tainică şi că 
prin înlocuirea unui termen cu altul va ieşi la iveală sensul mistic profund al 
textului. 


Z 


Notarikon-ul interpreta cuvintele ca fraze abreviate, formate din alte 
cuvinte, din care nu fuseseră reținute decât inițialele. Astfel se considera, de 
pildă, că numele lunii elul ascunde un verset din Cântarea cântărilor (aparțin 
iubitului meu şi iubitul meu îmi aparține mie" VI, 3). O abordare 
asemănătoare se recunoaşte în alegerea peştelui drept simbol hristic, pe baza 
tratării în stil notarikon a cuvântului grecesc ihtus (1X0YZ) care însemna 
peşte, dar putea fi interpretat şi ca notarea abreviată a formulei lisus Hristos 
Fiul lui Dumnezeu (şi) Mântuitorul (lcooţ Xpiatog, 0eou Yiog, Icoxflp). Mai 
aproape de zilele noastre, în Italia Rissorgimento-ului, strigătele de „Viva 
verdi !" nu erau atât un omagiu adus celebrului compozitor de operă, cât 
exprimarea acoperită a ataşamentului pentru V(ittorio) E(mmanuele) R(e) 
Di(talia). 

In fine, temură consta în anagramarea consoanelor. Incipit-ul Genezei, 
„La început", care sună în ebraică „Bereşit" şi se scrie cu consoanele beth, 
reş, aleph, şin, yod, taw, era socotit drept echivalent cu „Capul casei", rostit 
„Roş bait" şi format din exact aceleaşi caractere, doar că dispuse în altă 
ordine (reş, aleph, şin, beth, yod, taw). Prin temură, jocurile permutaţionale, 


care 1-au încântat întotdeauna pe oameni, tind să dobândească virtuți 
hermeneutice. 

Metodele moderne de codificare nu au neglijat nici acest capitol. Pe o 
tehnică de anagramare asemănătoare se întemeiază combinatorica pasionantă 
a cifrurilor de transpoziție, anticipate tot de Porta în renumita sa carte, De 
Jurtiuis literarum notis. în această ordine de idei se înscrie înlocuirea în mai 
vechile noastre coduri militare a cuvintelor armata şi românia prin tamara şi 
armonia ([95], p. 95). 

11. REDUNDANȚA ŞI DETECTAREA ERORILOR 


Comentariile la schema Shannon- 
Weaver din capitolul 2 au insistat asupra 
a doua surse ale neînţelegerii corecte a 
mesajelor vehiculate în cursul unei 
comunicări : neco-incidenţa codurilor 
folosite şi intervenţia zgomotului. Prima 
deficiență poate fi înlăturată, cel puţin 
parțial, printr-un efort de acomodare, 
prin familiarizarea cu modul de a 
comunica al interlocutorului, aspect care 
ne-a reținut atenţia în contextul 
prezentării celei de a şaptea „axiome" a 
comunicării. Cât priveşte cea de a doua 
piedică, şansele de a o anihila total sunt 
minime, dată fiind omniprezența 
bruiajului (măcar şi numai a celui psi- 
hologic, ce supravieţuieşte chiar şi în 
condiţiile în care toate celelalte riscuri 
de perturbare fizică a semnalelor au fost 
înlăturate). Totuşi practica istorică, dar 
şi cea personală a fiecăruia dintre noi, ne 
sugerează o modalitate relativ simpla de 
a contracara efectele neplăcute ale „zgo- 
motului”. 

Când avem de transmis cuiva la 
telefon un cuvânt sau un nume 
important, a cărui înţelegere eronată ar 
putea crea neajunsuri de un fel sau altul, 
procedăm, după cum se ştie, în felul 
următor : însoțim rostirea cuvântului cu 


pricina de enumerarea câtorva 
substantive proprii (de obicei, nume de 
persoane) foarte cunoscute, din ale căror 
inițiale se compune acesta. Pentru a fi 
siguri, de exemplu, că termenul străin 
briefing, e recepționat corect de persoana 
cu care conversăm, evidențiem literele 
din care este alcătuit, pronunţând, cât 
mai clar : „Barbu, Radu, lon, 

Elena, Fănică, Irina, Nicolae, Gheorghe". Dar atât noi cât şi interlocutorul 
nostru ştim prea bine câ, dintre cele mai bine de 40 de foneme rostite, numai 
8 prezintă interes din punctul de vedere al comunicării pe care o avem de 
făcut. Nimic nu s-ar fi pierdut sub raportul informației transmise, dacă şirul 
de nume de mai sus ar fi avut aspectul : „Bismarck, Rembrandt, Ilie, 
Emerson, Faulkner, Ipingescu, Nansen, Gorbaciov" sau „Beethoven, Rubliov, 
Iorga, Eratostene, Fellini, Ifigenia, Napoleon, Goethe", pentru câ singurele 
elemente care contau erau sunetele cu care începeau numele respective. Tot 
restul era redundant, adică superfluu, parazitar, inutil. Inutil ? Evident, nu, o 
dată ce procedeul îl ajută pe interlocutorul nostru să recepționeze mesajul 
exact în forma dorită de noi. Semnele emise în surplus faţă de ceea ce era 
strict necesar pentru transmiterea informației nu contează sub raportul 
conţinutului lor, dovadă câ secvențele de nume de mai sus, atât de diferite 
între ele, sunt resimțţite drept perfect echivalente, dar prezintă o mare 
importanţă în ceea ce priveşte asigurarea unei recepții fidele. 

In limbă, redundanța este omniprezentă şi nu e deloc greu de observat câ un 
nivel mai ridicat al ei se asociază, aproape întotdeauna, cu o posibilitate 
sporită de detectare şi înlăturare a erorilor. Româna prezintă, de pildă, un larg 
repertoriu de mărci ale plurarului substantivelor, caracterizate prin grade de 
redundanţă diferite. Pluralul rațe nu poate fi considerat redundant, o dată ce 
nu se serveşte decât de o unică modificare fonematicâ (a lui ă în e) pentru a 
ne avertiza câ termenul se referă la mai multe obiecte de tipul desemnat prin 
cuvântul rață. In comparaţie cu el, pluralul fete prezintă o oarecare 
redundanță, întrucât, faţă de singularul fată, diferă prin două foneme, fără ca 
modificările survenite să aducă vreo informaţie în plus, în afara celei de 
„plural". Forme ca/ate sau fetă ar fi putut foarte bine reda valoarea 
gramaticală respectivă, nemaifiind necesară nici o marcă suplimentară. Există 
însă şi pluraluri de forma broască-broaşte sau, şi mai şi, mască-măşti, dintre 
care primul comportă 3 şi cel de al doilea 4 modificări ale fonemelor 
cuvântului, 


deşi nici aici informația transmisa nu este cu nimic mai bogata decât in cazul 
mărcilor unice de tipul rațe, senatori, crocodili 

Pe de alta parte însâ ipostazele menţionate ale pluralului românesc nu simt 
câtuşi de puţin echivalente din punctul de vedere al rezistenţei lor la 
agresiunea zgomotului, într-un atelier mecanic în plina activitate, şansele ca o 
persoana care aude rostindu-se pluralul rațe sâ îl confunde cu singularul rață 
simt, indubitabil, superioare celor ca măşti sâ fie luat drept mască. Cu cât cele 
doua forme gramaticale diferă mai mult una de alta, cu atât probabilitatea 
confundării lor scade sau, altfel spus, un plus de redundanță asigura un plus de 
siguranţă în transmiterea întocmai a mesajului. O mică incursiune în teoria 
codurilor binare ne va ajuta sâ înţelegem mai bine mecanismele prin 
intermediul cărora fenomenul de redundanţă contribuie la detectarea şi 
corectarea erorilor de transmisie. 

Faptul că discuția de mai jos are în vedere numai structuri lingvistice 
booleene (George Boole [1815——1864] a fost matematicianul care a formalizat 
logica aristotelică bivalentă, propunând notațiile numerice O pentru fals şi | 
pentru adevăr şi a introdus în matematică structurile cunoscute astăzi sub 
numele de algebre booleene) nu afectează cu nimic generalitatea rezultatelor, 
având în vedere faptul că există întotdeauna posibilitatea traducerii unui cod 
oarecare într-unui binar. Ne-o dovedesc nu numai codificări binare savante, 


precum cele ale unor Francis Bacon sau Samuel Morse, la care am mai făcut 
referire în capitolele precedente, ci şi practici străvechi de comunicare, de felul 
scrierii zise ogamică, după numele lui Ogam, legendarul inventator al scrisului 
din mitologia celtică. Constând în crestături executate pe muchiile blocurilor 
de piatră, notația aceasta merge chiar mai departe decât descoperirea lui 
Bacon, deoarece reduce repertoriul de semne utilizate la un singur element, cel 
de al doilea „caracter", indispensbil, al codului binar fiind chiar absenţa acelui 
unic semn. Analogii cu codurile binare întâlnim şi fp comunicarea cu ajutorul 
tam-tam 


ului, bazata pe emiterea a numai două tipuri de sunete, denumite, în funcție 
de înălțimea lor, „glas bărbătesc" şi „glas femeiesc", precum şi în „scrierile" 
cu noduri (emisir unea TV „Memorialul Durerii" a popularizat performanța 
savantului atomist George Mânu, care, în închisoare, a „scris" cu noduri, din 
memorie, pe un ghem de aţă, întregul text al Constituţiei Statelor Unite ale 
Americii). 

Răspândirea actuală a comunicării digitale, ce operează cu coduri binare, se 
explică prin faptul că o bună parte a canalelor artificiale de transmisie 
funcționează pe bază de impulsuri (electrice, magnetice, acustice, optice sau 
de altă natură). Prezenţa şi, respectiv, absenţa impulsurilor constituie, în acest 
caz, singurele două stări pertinente ale sistemului, care pot fi notate cu 1 şi, 
respectiv, cu 0. 

Vom numi cuvânt de cod orice secvență alcătuită din elemente aparținând 
mulțimii-alfabet 40,1). De exemplu : 001, 11000101 şi 0000 sunt, toate, 
cuvinte de cod. După cum se observă, ele au lungimi diferite. Codurile care 
admit asemenea cuvinte inegale se numesc neuniforme. Unul dintre cele mai 
cunoscute este codul Morse, în care, aşa cum am mai arătat, literele cu 
frecvenţă mai mare sunt codificate cu ajutorul unor secvenţe mai scurte de 
semnale decât literele mai rar folosite. Recurgerea la coduri neuniforme 
poate, aşadar, spori randamentul transmisiei, majorând cantitatea de 
informaţie furnizată destinatarului într-un interval de timp dat. 

Ideea lui Morse nu face, în fond, decât să redescopere un principiu de 
economicitate subiacent structurii statistice a oricărei limbi, conform căruia 
cuvintele cele mai des folosite sunt şi cele mai scurte. Pronumele personale şi 
reflexive, ca şi conjuncţiile şi prepozițiile de uz curent sunt, aproape fără 
excepție, monosilabice. O cercetare întreprinsă pe texte redactate în 127 de 
limbi diferite ([24] apud [93], pp. 273——272) de către lingvistul S.Oi 
Chebanow a demonstrat că, în toate limbile de origine indo-europeană, 
repartiția cuvintelor după numărul lor de silabe respectă legea de distribuție 
statistică a lui Poisson. La noi, profesorul Solomon Marcus a purfln evi 


denţâ faptul că limbajul poetic se serveşte de cuvinte mai scurte decât proza 
artistică (în Luceafărul 58% din text constă în cuvinte monosilabice, pe când 
în Hanu Ancuţei acestea nu acoperă decât 45,5%) şi că cele mai ridicate valori 
ale lungimii medii a cuvintelor se întâlnesc în textele de specialitate (2,34 
silabe în îndreptarul ortografic şi de punctuație, față de 2,15 la Sadoveanu şi 
1,6 la Eminescu şi Arghezi) ([93], p. 274). 

Codificarea uniformă, în care toate cuvintele au aceeaşi lungime, este, 
evident, mai neeconomică, dar prezintă un avantaj care, în anumite 
împrejurări, se poate dovedi hotărâtor : separarea unităţilor semnificative din 
şirul continuu de simboluri al unei transmisii neîntrerupte este mult mai 
lesnicioasă, iar constructorul unui cod uniform nu trebuie să ia nici o precauție 

specială, spre deosebire de colegul său care elaborează un cod neuniform şi 
care trebuie să aibă grijă ca părți ale unor cuvinte să nu poată fi interpretate 
drept cuvinte de sine stătătoare, pentru a nu da loc la echivocuri semantice 
supărătoare. în limba scrisă s-a simțit nevoia introducerii blancurilor între 
cuvintele alăturate tocmai pentru a se evita confuziile ce pot apărea dintr-o 
segmentarfe inadecvată. Se ştie câte probleme a ridicat exegezei biblice faptul 
că cele mai vechi manuscrise, atât ebraice, cât şi greceşti, nu marcau prin 
spaţii libere limitele dintre cuvinte. Chestiunea nu s-ar fi pus, fireşte, în 
ipoteza că limba ar fi fost un cod uniform. După cum s-a văzut, un merit 
indiscutabil al sistemului de codificare imaginat de Claude Chappe pentru 
telegraful său optic era tocmai acela de a fi alocat exacj două semnale fiecărei 
unități semnificative a textului transmis. în felul acesta, „emisiunea" putea fi 
făcută continuu, fără pauze între manevrele dispozitivului cu pricina, urmând 
ca, la încheierea operaţiunii, şirul numeric obținut să fie segmentat în modul 
cel mai simplu, prin gruparea două câte două a configurațiilor observate. 

Cele ce urmează se referă, în scopul simplificării analizei, exclusiv la 
codurile binare uniforme. 


Cunoaştem deja, dintr-o discuţie anterioară (v. cap. 10 pag. 123), cum se 
poate calcula numărul total N de cuvinte binare de lungime L dată. Formula 
stabilită a-tunci era : 


N=24, (1.1) 


Să presupunem că avem de transmis 32 de mesaje diferite. Acestea ar 
putea fi, de exemplu, valorile cărților de joc ce ne-au fost repartizate la 
începutul unei partide de poker. Potrivit relației 11.1 va fi suficient să apelăm 
la cuvinte formate din câte 5 simboluri de tip 0 sau 1 pentru a putea comunica 
unui partener de joc numele cărților pe care le avem în mână. lată o posibilă 
codificare a acestora : 


7 de cupă 00000 7 de pică 10000 
8 de cupă 00001 8 de pică 10001 
9 de cupă 00010 9 de pică 10010 
10 de cupă 00011 10 de pică 10011 
valetul de cupă 00100 valetul de pică 10100 
dama de cupă 00101 dama de pică 10101 
riga de cupă 00110 riga de pică 10110 
asul de cupă 00111 asul de pică 10111 
7 de caro 01000 7 de treflă 11000 
8 de caro 01001 8 de treflă 11001 
9 de caro 01010 9 de treflă 11010 
10 de caro 01011 10 de treflă 11011 
valetul de caro 01100 valetul de treflă 11100 
dama de caro 01101 dama de treflă 11101 
riga de caro 01110 riga de treflă 11110 


asul de caro 01111 asul de treflă 11111 


Scuzându-ne pentru tentativa de a-l împinge pe cititor pe căi greşite (dar, 
oare, a învăţa nu înseamnă, potrivit etimologilor, „a iniția într-un viciu ?"), am 
putea sugera drept canal de comunicare atingerea cu piciorul pe sub 


masa de joc. O lovitură uşoară in piciorul drept al partenerului poate însemna 
un ], în timp ce un contact scurt cu piciorul său stâng — un 0. Neajunsul 
metodei ar con* sta în numărul cam mare de semnale tactile necesare, simpla 
anunţare a celor cinci cărți ce ne-au fost distribuite la începutul jocului 
presupunând 25 de lovituri, ce riscă sâ-l cotonogească de-a binelea pe 
complicele nostru !* 

Codul de mai sus este unul complet, în sensul că atribuie semnificații distincte 
tuturor combinațiilor posibile de lungimea considerată. Nu se mai poate 
construi nici un alt cuvânt binar cu cinci poziţii în afara celor enumerate. 

dar el prezintă şi un defect major : orice distorsiune datorată intervenției 
zgomotului de pe canal (sub masă mai sunt şi alte picioare, pe care le putem 
atinge din greşeală, ori care pot, la rândul lor, să le atingă voit sau 
neintenționat, pe cele ale omului nostru, iar lipsa controlului vizual facilitează 
confuziile !) va transforma un cuvânt al codului într-un altul ce-i aparține de 
asemenea. Receptorul nu va avea, în acest caz, să ştie că pe undeva s-a 
strecurat o eroare. 

Astfel, să presupunem că intenționăm să transmitem mesajul „damă de 
pică". Intervenţia unei perturbații de natură să afecteze o unică componentă a 
cuvântului poate face ca, în loc de 10101 acesta să capete forma 00101, în care 
caz va fi înţeles ca „damă de cupă”, sau 11101, care înseamnă „damă de 
trefllâ", cum, foarte bine, ar putea trece drept „8 de pică" (10001), „as de pică” 
(10111), ori „valet de pică" (10100), dacă simbolul numeric eronat ar fi cel 
care ocupă pozițiile a treia, a patra sau a cincea din secvenţă. După cum se 
vede, codul nostru, total lipsit de redundanţă, e totodată lipsit şi de capacitatea 
de detectare a erorilor de transmisie. 


* „Făcutul cu ochiul" (cu specializarea, sa spunem, a celui drept pentru 1 şi a 
stângului pentru 0) înlătura riscul echimozelor sau al fracturilor, dar poate da 
de gândit adversarilor şi, oricum, prin mulțimea de grimase reclamate, va lăsa 
impresia unui tic nervos incurabil ! 


Am afirmat ceva mai înainte, invocând exemple lingvistice cu valoare 
ilustrativa, dar nu şi demonstrativa, că prin introducerea în comunicare a unor 
elemente redundante sporeşte siguranța recepţiei corecte a mesajelor. Suntem 
acum în măsură să argumentăm aserțiunea, făcând uz de mijloace mai 
riguroase. 

Să transformăm codul de la pagina 136 într-unui parțial redundant şi să 
arătăm că, în noua sa formă, el devine apt să detecteze apariţia unei erori 
simple apărute într-o poziţie oarecare a cuvintelor codului. Noua listă de 
corespondențe pe care o propunem este următoarea : 


7 de cupă 000000 riga de cupă 001100 
8 de cupă 000011 asul de cupă OO 
9 de cupă 000101 

10 decupă 001001 7 de caro 010001 
valetul de cupă 001001 8 de caro 010010 
dama de cupă 001010 9 de caro OL0III 

10 de caro Ol0I11 riga de pică 101101 


valetul de caro 011000 asul de pică 101110 
dama de caro 011011 

riga de caro 011101 7 de treflă 110000 
asul de caro 011110 8 de treflă 110011 
7 de pică 100001 9 de treflă 110101 
8 de pică 100010 10 de treflă 110110 
9 de pică 100100 valetul de treflă 111001 
10 depică 100111 dama de treflă 111010 
valetul de pică 101000 riga de treflă 111100 
dama de pică 101011 asul de treflă III 


Ce se observă ? Mai întâi, că, de data aceasta, cuvintele de cod sunt mai 
lungi decât în cazul precedent. Sub raportul economicităţii, noul cod este deci 
inferior celui vechi, el prezentând o redundanţă inexistentă anterior. Apoi, că, 
orice cuvânt am alege, înlocuirea numai a unuia dintre elementele ce-l 
compun cu opusul său (0 în loc de 1 sau 1 în loc de 0) dă naştere unei secvenţe 
pe care nu o mai regăsim în lista codului, adică unui cuvânt lipsit de sem- 
nificaţie şi, care, prin chiar acest fapt, se trădează ca greşit. 

Cititorul nu are nevoie să se supună corvoadei de a verifica, cuvânt cu 
cuvânt şi poziție cu poziţie, justeţea afirmației de mai sus. Ajunge să observe o 
caracteristică generală a secvenţelor semnificative cuprinse în listă şi anume 
aceea că, în absolut toate, numărul de cifre 1 este par. 1 se va dezvălui astfel şi 
procedeul folosit pentru deducerea celui de al doilea cod din cel dintâi : noul 
element adăugat la sfârşitul cuvintelor era ales astfel încât suma totală a noilor 
cifre ce le alcătuiesc să fie un număr divizibil cu 2. E limpede acum de ce 
apariţia unei erori se lasă detectată imediat: indiferent dacă ea a produs trans- 
formarea unui 0 în 1 sau a unui 1 în O, rezultatul va fi un număr impar de cifre 
1, proprietate pe care nu o posedă nici un cuvânt al codului. 

Condiţia generală ce trebuie îndeplinită de un cod pentru ca el să detecteze e 
erori poate fi obținută cu ajutorul unui concept simplu, cunoscut sub numele 
de distanță Hamming. EI se aplică exclusiv codurilor uniforme, indiferent dacă 
sunt sau nu binare. 

Prin definiție, distanța Hamming dintre două cuvinte de cod este egală cu 
numărul total de poziţii în care două cuvinte prezintă simboluri diferite. 
Cuvântul mamă se află la distanță Hamming egală cu 1 atât de pluralul său 
mame, cât şi de varianta mumă sau de substantivele vamă şi masă, deoarece, 
în toate cazurile, partea necomună este alcătuită dintr-o singură literă. In 
schimb, între mamă şi turc distanţa are valoarea 4. Noţiunea poate prezenta 
interes şi pentru teoria literară, întrucât rima presupune distanțe Hamming 
nenule între secvențele finale (aşa-numitele clausule) ale versurilor. 

Distanţa Hamming, dintre două cuvinte de lungime L poate varia în 
intervalul 0—L, după cum ne-o arată şi exemplele, construite, de data aceasta, 
pe un alfabet binar : du (0101, 0101) - 0 ; du (0101, 0001) - 1 ; du (0101, 0110) 
- 2; d,, (0101, 1011) = 3; du (0101, 1010) -4. 

Denumirea de „distanţă" se justifică prin aceea că parametrul astfel definit 
îndeplineşte toate cele trei condiţii ce caracterizează conceptul geometric de 
distanță, şi anume: 


1. Distanţa dintre un punct A şi el însuşi este egală cu O; 


2. Distanţa de la punctul A la un alt punct B este întotdeauna egală cu 
distanţa de la B la A, oricare ar fi punctul B ; 

3. Distanţa dintre două puncte A şi C nu poate depăşi, în nici un caz, 
suma distanțelor de la A la B şi de la B la C, indiferent unde ar fi plasat 
punctul B, condiţie cunoscută şi ca „regula triunghiului". 

Verificarea celor trei proprietăţi enunțate este imediată şi nu are rost să o 
mai facem aici. Ceea ce contează este însă faptul că parametrul în cauză 
introduce o metrie pe spaţiul codului şi face posibilă formularea unei condiții 
simple de detectare a erorilor. 

Din examinarea listei de cuvinte a codului detector discutat mai sus, se 
desprinde observaţia că ea nu cuprinde nici o pereche de secvenţe distincte 
care să fie situate una în raport cu alta la o distanță mai mică de 2. Acesta este 
şi secretul capacităţii codului de a decela o eroare» fiindcă alterarea unui 
singur element component poate cel mult apropia două cuvinte vecine până la 
o distanță egală cu 1, dar în nici un caz nu le va face să se confunde. Aşadar, 
cât timp distanța Hamming minimă dintre cuvinte se menţine mai mare sau cel 
puţin egală cu 2, codul va permite detectarea unei erori simple. Similar, în 
cazul când du min > 3, ocurenţa a două erori nu va vicia îndeajuns forma unui 
cuvânt pentru a-l face să coincidă cu un altul şi deci depistarea distorsiunii 
apărute va fi încă posibilă şi aşa mai departe. 

Generalizând, vom putea afirma că un cod uniform detectează e erori dacă 
şi numai dacă distanța Hamming minimă dintre cuvintele ce îl compun 
respectă condiția : 


dumine + | 


Dispunem acum de toate datele pentru a preciza locul exact al redundanței 
în procesul depistării erorilor de transmitere a mesajelor. Informaticienii 
vorbesc, pe bună dreptate, despre două feluri de redundanţă : una „proiec- 

tivâ", cu funcție de decelare şi înlăturare 
a efectelor bruiajului, şi alta „propriu- 


zisâ", ce constituie o prezență nedorită, 
un fenomen de risipa, care se cere evitat 
([3], p. 286). 

In cazul codului discutat aici, 
redundanța era proiectivă, deoarece 
contribuia la sporirea distanţei Hamming 
dintre cuvinte, dar ea ar fi putut foarte 
bine să existe fără a conduce la un atare 
rezultat. Un exemplu simplu va ilustra 
acest adevăr. 

Să ne limităm la un număr de numai 8 
mesaje de transmis, fie acestea, pentru a 
nu părăsi domeniul abordat anterior, 
valorile cărților de joc din clasa „pică”. 
Informaţia dorită poate fi comunicată cu 
ajutorul codului complet A sau al unor 
coduri redundante, fie acestea B, C şi D: 


Mesaje Codu 
ri 
A B Cc D 
de pică 000 0000 III 0000 
8 de pică 001 0001 1110 0011 
9 de pică 010 0010 1101 0101 
10 de pică Ol1 0011 1100 0110 
valetul de pică 100 1000 OIL 1001 
dama de pica 101 1001 0110 1010 
riga de pica 110 1010 0101 1100 
asul de pica INN! 1011 0100 INN! 


Din punctul de vedere al redundanţei, 
codurile B, C şi D sunt perfect 

echivalente, dat fiind că, în toate trei, 
cuvintele conţin o cifră în plus față de 


cele strict necesare. Totuşi numai codul 
D permite detectarea sistematică a unei 
erori ; în cazul codurilor B şi C, uneori 
această operaţiune este posibilă, alteori 
nu. Considerând, de pildă, cuvântul 0001 
din codul B, care „înseamnă" „8 de 
pică", observăm că o eroare strecurată în 
poziţia sa secundă este decelabilă, pentru 
că ne conduce la secvenţa 0101, care nu 
aparține codului, dar dacă greşeala 
survine în poziţiile 1, 3 sau 4, se obțin 
secvenţe înzestrate cu sens, respectiv 
1001 = „damă de pică", 0011 = „10 de 
pică" şi 

0000 = „7 de pică”. Evident, în aceste din urmă cazuri receptorul nu mai are 
de unde şti că nu a primit informaţia corectă. 

Redundanţa codurilor B şi C este aşadar dacă nu inutilă, în orice caz mult 
mai puţin eficace decât cea a codului D. Acesta din urmă prezintă, de altfel, şi 
o structură mult mai clară : fiecare cuvânt este format dintr-o secvenţă de trei 
cifre, identice cu cele din codul complet A, şi un element de control, căruia i 
se datorează posibilitatea detectării erorii. Un asemenea cod, ce permite 
delimitarea netă a simbolurilor purtătoare de informaţie de cele ce servesc la 
verificarea corectitudinii transmisiei, poartă numele de cod separabtt. Forma 
generală a unui cuvânt aparținând unui cod separabil este : 


ajaDa3 o. aj _-- ale]cDc3 568 și ... “+ 


unde primele k elemente reprezintă simbolurile informaţionale aj (i = 12, ... 
k), iar următoarele r elemente — simbolurile de control CJ (j = 1,2,...r). 

Redundanţa absolută Ra a codului este chiar numărul r, pe când 
redundanța relativă R,. constă în raportul dintre acest număr şi lungimea totală 
a cuvântului, care este (k +r): 


=TR=— 11.2 
Pr ( ) 


Nu toate codurile redundante sunt însă separabile. Revenind la un 
exemplu mai vechi, ştim că dintre cele patru modificări înregistrate de pluralul 
măşti în raport cu singularul mască, numai una este informaţională, iar 
celelalte trei au rol de elemente de control, dar nu dispunem de criterii 
obiective pentru a stabili identitatea lor precisă. Dat fiind fenomenul de 
flexiune internă, ilustrat prin alternanţe singular-plural, de felul engl. man- 
men sau germ. Bruder-Bruder, am putea accepta drept marcă a pluralului 
oricare dintre schimbările survenite, urmând 


ca pe celelalte să le tratăm drept elemente de control. Aceasta nu înseamnă insă că, în atari situații, 
redun danța codului nu mai poate fi calculată. Atâta doar că ea se obține cu ajutorul unei alte 
fonmule matematice, şi anume : 


R. = log» (numărul total de secvenţe distincte posibile de lungimea dată) — log» (numărul de 

cuvinte semnificative ce aparțin codului). 

R,.= 1/log» (numărul total de secvenţe distincte posibile 

de lungimea dată) (11.3) 
Aceste relații sunt generale, în sensul că acoperă şi situația codurilor separabile, ceea ce se 

demonstrează imediat, dacă observăm că, în conformitate cu formula 11.1, numărul total al 

secvențelor binare distincte de lungime k și, respectiv, (k +) este 2* şi, respectiv, 2". Rezultă că : 


R, log» 2 —logo2*=k+r—k=rşi 


R=-—-"l0g22* * "k+r 


adică exact relațiile stabilite anterior (11.2). 
Aplicând codurilor B şi C formulele corespunzătoare codurilor neseparabile, obținem pentru 
ambele : 


R,=log> 16—log» 8=4—3 = 1 şi 


R=F__L 'log»164 


valori identice cu cele ce caracterizează codul detector de erori D. 
Concluzia ar fi că redundanța nu constituie decât o condiție necesară, dar nu şi suficientă 
pentru decelarea sistematică a eronlor, hotărâtoare fiind, în această privință, valoarea distanței 
Hamming minime dintre cuvintele 
codului. Parametrul di min constituie, alături de numărul total N de cuvinte 
semnificative şi de lungimea acestora L, unul dintre factorii de care depinde 
în mod decisiv eficiența unui cod. lată de ce, când se discută despre opti- 
mizarea codurilor se are, de fapt, în vedere optimizarea unuia dintre aceşti trei 
parametri, în condițiile în care ceilalți doi au valori impuse. S-a ajuns astfel la 
trei modalități principale de optimizare : 
a. Maximizarea lui N pentru L şi dn min daţi. Un cod de 
acest fel e capabil să transmită cel mai mare număr de 
mesaje diferite pentru o aceeaşi lungime a cuvintelor şi o 
aceeaşi distanță minimă dintre ele. De aceea i s-a dat 
numele de cod maximal. 
b. Maximizarea lui du min pentru N şi L daţi. Având în 
vedere faptul că ceea ce se maximizează este un para- 
metru de valoare minimă, un cod de acest fel, care asigură 
capacitatea optimă de detecție a erorilor, se numeşte cod 
maximin. 
c. Minimizarea lui L pentru N şi du mi daţi. Reducerea 
lungimii cuvintelor se obține pe seama scăderii redun- 
danţei, motiv pentru care unui asemenea cod i se spune 
de redundanță minimă. 
Am văzut cum funcționează codurile detectoare de erori. Dar detectarea 
nu constituie un scop în sine. Ea e doar o etapă în procesul corectării erorilor. 
Fireşte, o dată descoperit faptul că un anumit cuvânt ne-a parvenit deformat, îi 
putem cere emițătorului să repete transmisia, şansele de reiterare a aceleiaşi 
greşeli fiind, în general, destul de mici. Dar mai există şi o altă soluție, mult 
mai elegantă şi eficace : utilizarea unor coduri corectoare de erori. 
Ideea corectării se leagă tot de conceptul de distanță Hamming. Dacă distanţa 
minimă dintre cuvinte este suficient de mare pentru ca secvenţa eronată să 
continue să se afle mai aproape de cuvântul din care provine decât de orice alt 
cuvânt al codului, vom şti că forma greşită derivă din acest cuvânt şi o vom 
putea corecta. Bunăoară, un cod cu dn min - 3 ne va permite să corectăm o 
eroare, unul 


Pot apărea însâ şi situaţii în care fie o singura suma, fie două dintre ele, fie, în 
fine, toate trei sâ fie impare. Cum interpretăm aceste rezultate ? 

Daca o singură sumă furnizează un rezultat impar, este limpede că 
responsabil de această situație e acel termen care figurează numai în ea şi în 
nici o alta. Astfel, când: 


= nr. par, S» - ntf.>ăr şi S = nr. impar, deducem că 


c3 este greşit 

S! = nr. par, S» = nr. impar şi S = nr. par, — co e greşit S] N nr. impar, 
S» = nr. par şi S3 = nr. par, — Ci e greşit 


In situaţia în care două dintre sume rezultă impare, „vinovatul" trebuie 
căutat printre termenii prezenți numai în acestea. Dacă : 


Sj - nr. par, S> = nr. impar, Ss = nr. impar, atunci a4 


e greşit 

Sj = nr. impar, S> = nr. impar şi Ss = nr. par, — a 
e greşit 

- nr. impar, S» = nr. par şi S = nr. impar, — az 
e greşit 


în sfârşit, când toate cele trei sume conduc la rezultate impare, ştim că 
elementul ai singurul omniprezent, trebuie sâ fi fost recepționat eronat. O 
dată identificată, poziţia afectată de eroare nu ne mai rămâne decât sâ 
înlocuim simbolul aflat acolo cu opusul său, pentru a obține forma inițială 
necoruptâ a cuvântului. 

Presupunând, de pildă, că a fost recepționat cuvântul 1101100, sâ 
verificăm dacă aceasta este forma sa corectă şi sâ îndreptăm eventuala eroare 
pe care o conţine. Observând că, în exemplul ades, aj = 1, a» = 1, ax m 0, 04- 
1, Cj - 1, c2- 0 şi cs = 0, vom efectua verificarea parităţii celor trei sume de 


control : 


Sj =ajtatate,=I1+1+O0+1=3=nr. impar 
5 Satabtatec»=1+1+1+ 0=3=nr. impar 
5; Satata4+C3=1+0 + 1+0 =2=nr.par 


Având în vedere caracterul impar al sumelor Sj şi S»>conchidem că termenul 


recepționat greşit este a», prezent în ambele, dar absent din S3 şi restabilim 


aspectul corect al cuvântului în cauza : 1001100. 

12. O APLICAŢIE A TEORIEI CODURILOR BINARE: 


DIAGNOZA RITMULUI ÎN VERSIFICAŢIA ROMÂNEASCĂ 
9 


Unul dintre codurile binare cunoscute şi studiate încâ din Antichitate este cel 
cu ajutorul câruia se notau în manualele de metrica schemele ritmice ale 
versurilor. Metricienii au sesizat, încâ de timpuriu, că singura distincție 
prozodica pertinenta pentru diagnoza ritmului poetic este cea dintre silabele 
scurte şi cele lungi, de unde concluzia că două simboluri sunt absolut 
suficiente pentru reprezentarea formală a oricărui tip de vers. Semnele 
utilizate de ei pentru notarea acestor unități elementare au rămas în vigoare 
chiar şi dupâ ce principiul de organizare ritmică a poeziei s-a modificat 
radical, distincția lung/scurt, proprie limbilor clasice, fiind înlocuită de dis- 
tincția accentuat/neaccentuat. 

Cu această notație, curentă şi în cărțile româneşti de metrică, cele cinci 
ritmuri uzuale ale versificației noastre se prezintă schematic în forma 


următoare : 
ritmul  trohaic  :7 AAA 
ritmul iambic Os 
ritmul — dactilic O 
ritmul amfibrahic : ritmul S, 
anapestic : u U—A (ADA 


Aspectul grafic al simbolurilor folosite fiind, desigur, indiferent, vom 
putea substitui semnul u prin cifra O şi semnul — prin cifra 1, operaţie 
formală în urma căreia 


schema ritmică a oricărui vers romanesc dobândeşte înfăţişarea unui cuvânt 
de cod de tipul celor cu care am avut de a face în capitolul precedent. Iată câte 
un exemplu ilustrativ pentru fiecare dintre ritmurile menționate : 


„Lasâ-ţi lumea ta uitată* 10101010 
„Cu mâna mea în van pe liră lunec* 01010101010 „Farul cel blond 
împletit într-o coadă îi cade pe spate* 
10010010010010010 „Făclie de veghe pe umezi morminte” 
010010010010 „Nicăierea, nimic, nicidecum, niciodată" 
0010010010010 


Din păcate, dar şi din fericire pentru supleţea şi varietatea versului 
românesc, asemenea situaţii în care silabele accentuate şi cele neaccentuate se 


înşiruie într-o regularitate perfectă sunt destul de rare. O trăsătură importantă 
a normei metrice româneşti este aceea că ea nu cere actualizarea tuturor 
ictuşilor din prototipul ritmic ideal, ci se mulţumeşte cu o realizare selectivă a 
acestora. De altfel, din faptul că majoritatea covârşitoare a cuvintelor 
româneşti nu posedă decât o singură silabă accentuata, ar urma ca, în ipoteza 
respectării riguroase a alternanţei accentelor, repertoriul cuvintelor utilizabile 
într-o poezie scrisă într-un ritm binar să fie drastic limitat. Ar fi astfel 


prohibite toate cuvintele cu lungimea de patru silabe sau mai mult, iar cele 
trisilabice nu s-ar putea încadra într-un vers iambic sau trohaic decât cu 
condiția de a fi accentuate paroxiton (pe silaba penultimă). 

Aşa se face că, pentru a nu impune restricții absurde limbii poetice, în 
imensa majoritate a poeziilor româneşti scrise în ritmuri binare (iambic sau 
trohaic), abaterile de la schema teoretică constituie regula şi nicidecum 


excepția. într-un sonet ca : 


„în Evul Mediu, greu de mandragore, 01010100010 

Homunculi şi legende muribunde, 01000100010 

Companioni ai meselor rotunde, 00010100010 

Noi am trăit divine aurore. 00010100010 
Rubinul vinurilor vechi burgunde 01010001010 
Strălumina în cupele sonore, 00010100010 
Glorificând suave Leonore, 00010100010 
Isolde, Isabele, Cunigunde. 01000100010 


Cu suflet alb ca floarea primăverii 01010100010 
Ne adunam, tâlharii şi truverii, 00010100010 
Şi iernii de demult cântam nămeţii.01000101010 


Trăim sub cerul anticei Elade, 01010100010 
Franţois Villon ne recita balade 01010001010 
Apoi plecam să jefuim drumeţii”. 01010001010 


(V. Eftimiu : Frangois Villon ne recita balade) 


nu e greu de observat că, din mulţimea schemelor ritmice ale versurilor, 
lipseşte tocmai forma standard a endecasilabului iambic, 01010101010, care 
constituie totuşi matricea ritmică subiacentă a poeziei. Nerespectarea 
întocmai a acestui tipar ideal nu afectează corectitudinea ritmului, a cărui 
fluență e perceptibilă oricărui cititor. Lucrul e posibil pentru că norma 
ritmică românească permite amplasarea unor silabe atone în poziţiile teoretic 
accentuate ale prototipului ritmic, cu unica, dar foarte importanta excepţie a 
silabei rimei, unde, aşa cum o arată şi exemplul de mai sus, accentul nu poate 
lipsi. Abaterile de la normă încep de-abia atunci când silaba proeminentă 
(accentuată) a unui cuvânt este plasată într-o poziţie principial atonă, 
respectiv într-una impară, în cazul ritmului iambic, sau pară, în cazul celui 
trohaic. 

Asemenea abateri reprezintă greşeli de versificație, pe care vom conveni 
să le numim licenţe ritmice, formulă eufemistică menită să protejeze 
reputația poeților celebri care le comit (şi Homer mai ațipeşte, nu-i aşa ?). 
Punând în paranteză problema legitimităţii acestor încălcări ale normei, să 

observăm că ele nu ar putea fi sesizate dacă cititorul nu ar cunoaşte sau intui 
care este prototipul ritmic al versului. Or, poetul nu ne comunică niciodată, 
într-o formă explicită, natura acestui prototip, ci ne lasă să o deducem, pe 
baza succesiunii concrete de silabe 


accentuate şi neaccentuate, dintre care unele sunt greşit amplasate, căci exact 
asta înseamnă licenţă ritmică. Astfel, problema se complică serios, dacă nu 
cumva frizează chiar paradoxul, întrucât punerea diagnosticului ritmului se 
cere realizată pornind de la informaţii contradictorii : o parte dintre silabele 
accentuate sunt corect amplasate, o altă parte nu, dar nu ni se precizează care 
sunt unele şi care sunt celelalte. Lucrul va trebui sâ îl stabilim noi, cu ajutorul 
unei metode care este, în fond, una de detectare şi corectare a erorilor, în 
sensul definit de teoria codurilor ([41], pp. 103—113). 

E evident că ne aflăm în faţa unui proces care comportă două etape 
distincte, chiar dacă, în practica lecturii, ele pot părea concomitente. într-o 
primă fază are loc reconstituirea matricii ritmice, acesta fiind momentul 
diagnozei ritmice propriu-zise. O dată precizat prototipul ritmic de referință, 
se trece, într-o a doua etapă, la identificarea licenţelor ritmice, în cazul când 
acestea există. 

Să ne ocupăm deocamdată de prima etapă. Ştim deja că în schema ritmică 
a versului, singurul accent care nu poate lipsi este cel al clausulei (rimei). 
Poziția acestui ictus constituie aşadar primul element cert şi totodată punctul 
de plecare al diagnozei ritmice. Cât priveşte restul versului, aici pot surveni 
mai multe situații diferite: 

1. în afara silabei proeminente a rimei, versul nu mai conţine decât 
cuvinte monosilabice sau atone. In acest caz, chestiunea identificării ritmului 
este insolubilă. Intr-adevăr, particularitatea că unitățile lexicale monosilabice 
se pot comporta în frază deopotrivă ca accentuate şi ca atone face ca nici o 
altă poziţie marcată a prototipului să nu mai poată fi dedusă din examinarea 
substanţei lingvistice a versului. Familiarizarea noastră cu Luceafărul 
eminescian ne poate determina să considerăm că versul: 


„Cum câ eu sunt nemuritor* 


ar fi iambic prin natura sa şi nu doar prin influența ambianţei ritmice a 
poemului, aşa cum este în realitate. Desprins din context, el nu posedă însă o 
structură rit 


mică bine precizată, deoarece conține o singură silabă cert accentuată, care 
este cea a rimei. Schema sa accentuată are forma 00000001, versul putând fi 
interpretat drept o variantă, deopotrivă de corectă, atât a prototipului iambic 
01010101, în care primii trei ic tu şi nu s-au actualizat, cât şi al celui 
amfibrahic 01001001, unde, de asemenea, lipsesc unele accente (primele 
două). Cerinţele demonstraţiei ne vor absolvi, sperăm, de impietatea de a-l 
împerechea cu un alt vers, propus de noi, de data aceasta indiscutabil 
amfibrahic : 


„Spuneai* cu tristeţe şi dor, 01001001 
Cum că eu sunt nemuritor” 00000001 


Iată că acum ritmul presupus iambic al bine cunoscutului vers pare mai 
degrabă amfibrahic, ca efect al acomodării cu noua sa companie. 

2. Există în vers şi un al doilea cuvânt purtător de accent, de data aceasta 
polisilabic. Localizarea silabei sale proeminente ne dezvăluie o a doua poziție 
marcată a matricei ritmice. Această informaţie suplimentară poate decide sau 
nu, de la caz la caz, apartenenţa la un ritm sau altul. Versul eminescian : 


„S-a desprimâvârat pădurea" 000001010 


se recomandă drept iambic, întrucât distanţa dintre cele două accente este de 
două silabe, iar pozițiile afectate sunt de rang par. Prototipul ritmic 
reconstituit pe această baza va fi 010101010. In schimb, în cazul 


„Sufletu-mi nemângâiet"1000001 


dat fiind faptul că distanţa dintre silabele accentuate este deopotrivă divizibilă 
cu 2 şi cu 3, modulul ritmic rămâne în continuare neidentificabil. Schema 
ritmică a versului e compatibilă atât cu prototipul trohaic 1010101, cât şi cu 


cel dactilic 1001001. Procedând ca mai sus. să adăugăm strofei eminesciene: 


*Mai departe, mai departe. Mai încet, tot 
mai încet. Sufletu-mi nemângâiet 


îndulcind cu dor de moarte", 


al cărui ritm este indubitabil trohaic, improvizația dactilica | 


„Luna răsare încet. Cornul răsuna 
departe, Sufletu-mi nemângâiet Iarăşi se 
pleacă spre moarte", 


in care racordarea ritmică a versului al treilea cu întregul nu este cu nimic mai 
puțin satisfăcătoare decât In primul caz. 

Dacă in exemplul de mai sus ritmurile Intre care stăteam in cumpănă erau 
troheul şi dactilul, In versurile 1 şi 3 ale strofei: 


„Priveliştile sclipitoare, 0010000010 
Ce n repezi şiruri se diştern 01010001 
Repaosă nestrămutate 010000010 
Sub raza gândului etern”. 01010001 


acelaşi troheu apare In disputa cu amfibrahul : 


„Priveliştile sclipitoare 0010000010 
Ce-n iuți perindări se diştern 01001001 

Repaosă nestrămutate 010000010 
Sub astrul gândirii etern”. 01001001 

şi se observă ca, din nou, diagnosticul ritmului nu poate fi pus decât prin 


raportarea la context. 


Pentru a defini mai exact condiţiile in care informațiile furnizate de versul 


însuşi sunt îndestulătoare pentru 


identificarea ritmului, să examinăm cazul unuia dintre cele mai cunoscute 
tipuri de vers românesc, octosilabul iambic, a cărui schemă ideală este 
01010101. Pornind de la constatarea că singurul accent ce nu poate lipsi este 
cel final, vom putea afirma că acest prototip este susceptibil de 8 realizări 
diferite. Le ilustrăm mai jos cu versuri din Luceafărul, cu excepţia schemei a 
cincea, rămasă neuti-lizatâ în poemul eminescian : 


01010101 „lar ea vorbind cu el în somn" 
00010101 „Şi lăudat pe veci să fu” 
01000101 „Reia-mi al nemuririi nimb" 
01010001 „Cum el din cer o auzi" 
00000101 == 

01000001 „Hyperion ce din genuni" 
00010001 „Când sârutându-te mâ-nclin" 
00000001 „Cum că eu sunt nemuritor" 


Din punctul de vedere al structurii ritmice, cele 8 cuvinte de cod înşiruite pe 
partea stângă a paginii constituie singurele mesaje semnificative din mulțimea, 
mult mai bogată, a secvenţelor binare posibile, care, conform relației (11.1), 
sunt în număr de 2* = 256. Cu ajutorul formulei (11.3) din capitolul precedent, 
putem calcula redundanţa absolută : 


R, = log» 25 — log» 23 =8—3=5 


ceea ce înseamnă că, dintre cele 8 poziţii ale fiecărui cuvânt de cod, numai trei 
sunt informaționale, iar celelalte 5 constituie elemente de control. Cum trebuie 
înţeles acest rezultat ? 

Ştim că o eroare poate transforma un 0 m 1 sau un 1 în 0. Atunci când 
greşeala afectează pozițiile a doua, a patra sau a şasea ale secvenţei, aceasta ia 
forma unui cuvânt aflat şi el în lista codului, adică a unui tip permis de vers, 
ŞI, în consecință eroarea nu poate fi reperată. în schimb, în celelalte cinci 
poziţii, orice înlocuire a unui 


simbol cu altul conduce la o secvenţă străină codului. Astfel, versul: ** 


„Marmoreele braţe" 


0010010 


prezintă o schemă accentuală incompatibilă cu norma octosilabului iambic 
românesc, fiindcă silaba accentuată a primului cuvânt cade într-o poziție atona 
a prototipului ritmic. De reţinut este faptul câ, în cazul în speță, licenţa ritmică 
transforma versul iambic într-unui anapestic ritmat impecabil, aşa încât, dacă 
nu se ține seama de context, eroarea rămâne nedecelabilâ. 


De o natura oarecum diferită este abaterea din versul: 


„Dar voi să ştii asemenea"01010100, 


unde licența afectează rima. Aceasta apare ca dactilica, adică obţinută cu 
ajutorul unui cuvânt proparoxiton (accentuat pe silaba antepenultima), în loc să 
fie masculină, aşa cum o cere matricea ritmică a octosilabului iambic. Cum 
ictusul clausulei este obligatoriu, faptul e recunoscut de cititor drept o eroare 
de versificație, ceea ce face din silaba accentuată a rimei a cincea poziție de 
control, pe lângă cele 4 poziţii principial atone ale prototipului. Elementele 
informaţionale sunt, la rândul lor, în număr de 3, adică exact câte rezultau din 
calculul redundanţei, şi ele constau în primele trei silabe de rang par, ce 
conferă versului caracterul său iambic. 

O dată identificat ritmul, se poate trece la etapa a doua, cea a detectării 
erorilor de versificaţie. Versurile de mai jos, extrase toate din poezia Peneş 
Curcanul de V. Alecsandri conţin fiecare câte o licenţa ritmica : 


„Tinţeş era dibaci tunar" 10000101 
„Alelei ! Doamne, cum zburau" 00110001 
„Burcel în şanţ moare zdrobind" 01011001, 


dar diferă prin poziţia silabei aberante, care este prima în versul întâi, a treia şi, 
respectiv, a cincea în celelalte 


două. în ciuda acestor greşeli de versificaţie, precum şi a câtorva substituiri cu 
silabe atone ale unor poziţii aflate sub ictus în matricea ritmică ideală, ritmul 


primelor două versuri poate fi diagnosticat fără echivoc, ceea ce, în schimb, 
pentru ultimul vers se dovedeşte imposibil. De ce? 

Considerând, în conformitate cu cele arătate mai sus, amplasamentul 
accentului ultim al versului drept un prim element cert al prototipului ritmic şi 


observând că acest accent afectează silaba a opta, rezultă că ritmurile între 
care putem oscila sunt numai iambul şi amfibrahul, în ale căror scheme 
metrice (01010101 şi, respectiv, 01001001) silaba a opta se află sub ictus. 
Primele două versuri prezintă în comun particularitatea că, în afara clausulei, 


mai posedă fiecare câte o silabă accentuată a cărei poziţie e compatibilă cu 
modelul iambic (a şasea în primul caz, a patra în cel de al doilea), în timp ce 
ipoteza amfibrahicâ nu mai este sprijinită de nici un element suplimentar. Nu 
avem, de aceea, nici un motiv de a pune la îndoială natura iambică a acestor 


două versuri. 


Situaţia celui de al treilea este însă diferită. Accentele de pe silabele a doua şi 
a patra pledează pentru ipoteza iambică, dar tot două accente, cele din 
poziţiile a doua şi a cincea) sugerează că versul ar fi amfibrahic. Ceea ce 


atrage aici atenţia în mod deosebit este nu atât prezența ambiguității ritmice, 
fenomen cu care ne-am mai întâlnit, cât faptul că, deşi nu ştim în ce ritm a 
intenţionat poetul sâ-şi alcătuiască versul, putem totuşi afirma că a greşit, în 
termenii teoriei codurilor, ne aflăm într-o situație în care este posibilă 


detectarea erorii, dar nu şi corectarea ei : 


suntem conştienţi că undeva s-a 


strecurat o greşeală (licenţă ritmică), fără însă a o putea localiza cu certitu- 
dine, într-adevăr, în caz că ritmul ar fi iambic, accentul incorect ar fi cel de pe 
silaba a cincea, în timp ce dacă ar fi amfibrahic, eroarea ar consta în 


dispunerea unei silabe accentuate în poziția a patra a versului. 

Recapitulând, cercetarea ritmului unui vers parcurge două etape, una a 
diagnozei ritmice, alta a identificării eventualelor licenţe de versificație. Se 
porneşte de la accentul fix aferent rimei, rangul silabei respective 


indicându-ne perechea de ritmuri între 
care vom avea de tranşat. In funcţie de 
valoarea r a acestui rang, cuplurile 
respective sunt: 

ritmuri 

posibile iambtroheu iamb 
troheuiambtroheu iamb anapest 
dactilamfibrah anapest dactil 


amfibrahanapest 


Examinând, în continuare, distanţele 
celorlalte silabe accentuate în raport cu 
silaba rimei, se număra câte dintre 
acestea simt divizibile cu 2 şi câte cu 3. 
Daca numărul celor dintâi e mai mare, 
ritmul versului e de tip binar, adică 

trohaic sau iambic, dacă e mai mic decât 
al celorlalte, este de tip ternar, dactilic, 
amfibrahic sau anapestic, iar daca cele 
două cifre sunt egale, ne găsim într-un 
caz de ambiguitate. In toate cele trei 
situații menţionate pot exista şi accente 
rău plasate (licenţe ritmice), ceea ce ne 
permite să clasificăm versurile în patru 
categorii distincte : 

Il. Versuri ritmiceşte neambigue şi 
lipsite de licenţe. De 

exemplu : 


„S-a stins viaţa falnicei Veneţii” 
01010100010 


Aici, deşi nu toţi ictuşii tiparului 
ritmic ideal se realizează efectiv, putem 
afirma fără grijă câ ritmul este iambic şi 
ireproşabil, fiindcă accentul rimei cade în 
poziţia a zecea, iar toate celelalte silabe 
accentuate sunt situate la distanțe pare în 
raport cu aceasta ; fapt ce elimină 
eventuala ipoteză dactilica pe care ar 
putea-o sugera consultarea tabelului de 
mai sus. 

Di Versuri ritmiceşte neambigue, dar 
care conțin şi una 
sau mai multe erori de versificaţie : 


„Atârnând arfa-n vecinica pădure" 


001 10100010 
(M. Eminescu, In căutarea Șeherezadei) 

Avem şi aiCi r = 10 şi deci ritmul este sau iambic sau 
dactilic. Argumente în favoarea primei ipoteze sunt silabele a 
patra şi a şasea, în timp ce pentru ipoteza dactilica pledează 
numai silaba a patra. Ritmul versului este aşadar iambic, iar 
accentul de pe silaba a treia constituie o licenţa ritmica. 

3. Versuri ambigue din punct de vedere ritmic, dar lip- 
site de greşeli de versificaţie : 


„Păsările migratoare" 10000010 
-(G. Topîrceanur Primăvara) 


Acum cele două silabe accentuate sunt amplasate în poziţii 
compatibile atât cu modelul trohaic cât şi cu cel dactilic, 
întrucât schema 10000010 poate proveni deopotrivă din 
10101010 şi din 10010010. Ştim deci că ritmul e corect, dar 
nu îl putem numi. 

4. Versuri ambigue sub raport ritmic şi care mai şi 
conţin licenţe de versificaţie : 


„în cercul lumii comun şi avar'0101001001 
(G. Bacovia : Vobiscum) 


De data aceasta, silabele accentuate situate faţă de rimă la 
distanţe divizibile cu 2 (a doua şi a patra) sunt în număr egal 
cu cele pentru care distanţele respective sunt multipli de 3 (a 
patra şi a şaptea). Accentul clausulei ocupând poziţia a zecea, 
ritmul versului ar putea fi tot atât de bine şi iambic şi dactilic. 
în prima ipoteză, accentul de pe silaba a şaptea ar reprezenta 
o abatere de la prototipul 0101010101, după cum, în cea dea 
doua, greşeala ar consta în accentuarea silabei secunde, 
matricea ideală fiind acum 1001001001 ([38], pp 259— 278). 


13. REDUNDANŢĂ ȘI ABREVIERE ÎN COMUNICAREA SCRISĂ 


Caracterul mai mult sau mai puţin redundant al codului lingvistic e 
departe de a constitui o descoperire recentă. Dimpotrivă, probabil că 
dintotdeauna vorbitorii au simțit câ, măcar în anumite situații, renunţarea la 
unele elemente ale comunicării nu afectează conţinutul. Astfel au luat naştere 
elipsele („Eu citesc Shakespeare, tu — contorul"), dar şi trunchieri 


119 


incidentale sau sistematice ale unor cuvinte („O buca' de pline, domle* sau, 
regional, „Mâmâli' cu brân* cu la', cu smântân! şi papana*"?. Intuiţia unui 
anumit exces signaletic în raport cu strictul necesar pentru transmiterea 
mesajului e, indubitabil, extrem de veche, insă conştiinţa redundanţei ca atare 
pare sa se fi cristalizat abia o dată cu inventarea scrierii alfabetice. 

Primele încercări ale omului de a-şi transpune gândurile sub o formă 
grafică datează încă din paleolitic. Istoricii scrisului consideră că picturile 
rupestre constituie primul specimen de scriere sintetică ([15], pp. 11—16), 
sintagmă ce denumeşte o formă de comunicare prin imagini vizuale a unor 
informații, idei sau sentimente, ce nu implică analiza expresiei lingvistice a 
acestora. Deosebirea dintre picturile funerare şi hieroglifele egiptene constă 
in faptul că, deşi atât unele cât şi celelalte sunt desene care ne istorisesc ceva, 
primele o fac intr-o manieră directă, nemediată de limbă, pe când cele din 
urmă transpun grafic vorbirea, ceea ce presupune o analiză prealabilă a fluxu- 
lui acesteia şi găsirea unor echivalente simbolice pentru 


diversele tranşe semnificative evidențiate cu acest prilej. Daca pictura poate 
fi numita scriere sintetică, notația de tip hieroglific îşi merită numele de 
scriere analitică ([51], pp. 17—26). 

In fine, după ce, segmentând lanţul vorbirii în unităţi autonome 
reprezentabile grafic, operaţiune de a cărei dificultate poate că nu ne dăm 
seama decât în momentul în care ni se cere să o facem pentru o limbă ce ne e 
total necunoscută, omul merge mai departe şi descompune cuvântul însuşi în 
elementele sale alcătuitoare, fonemele, se naşte un nou tip de comunicare 
prin imagini simbolice : scrierea alfabetică ([51], pp. 26—A41). 

Trebuie subliniat faptul că, deşi cronologic cele trei tipuri de scriere 
reprezintă etape succesive în istoria comunicării interumane, ele nu s-au 
înlocuit una pe alta, ci au continuat şi vor continua să coexiste şi în viitor. Ce 
altceva decât scriere sintetică erau frescele mănăstirilor noastre, adevărate 
„Biblii pentru analfabeți" cum, cu dreptate, li s-a spus, ori icoanele de tip 
hagiografic, în care reprezentarea centrală a figurii unui personaj din istoria 
sacră era înconjurată, ca o biserică abaţialâ de incinta sa de chilii, de mici 
scene pătrate ce istorisesc în imagini viața acestuia ? Dar mult mai recentele 
benzi desenate din revistele şi cărțile pentru copii şi nu numai ? 

Istoricii comunicării prin imagine fixează data de naştere a benzii 
desenate în 1897. Ne putem întreba însă ce îi lipsea renumitei tapiserii de la 
Bayeux a reginei Mathilda, soția lui William Cuceritorul, pentru a merita 
acest nume. Imensa panglică brodată, de peste 40 de m lungime şi o lățime de 
numai jumătate de metru, ce relatează, cu detalii de o însemnătate 
documentară excepțională, întreaga epopee a cuceririi Angliei de către 
normanzi în anul 1066, nu ignoră nici inserturile verbale specifice genului. 
Cât priveşte ideea înlănțuirii imaginilor într-un cadru spațial în formă de 
bandă, putem urca liniştiţi până la Columna lui Traian, la friza Parthenonuluii 
chiar mult mai departe. Tentaţia epicului a făcut ca până şi scene pictate 
menite ilustrării unui unic moment să capete caracter de povestire, prin aluzia 
la momente ante 


rioare sau ulterioare : în icoana ortodoxa a Schimbării la Faţă, lisus şi apostolii 
apar de trei ori, mai întâi urcând panta muntelui, apoi în clipa teofaniei propriu- 
zise şi, în cele din urma, coborând de pe povârnişul Taborului. Oricum, 
povestirea prin imagini nu a dispărut, iar limbajul cinematografic, la care vom 
mai avea ocazia să ne referim, a dat un nou avânt acestei străvechi propensiuni 
umane. 


Afirmaţii asemănătoare s-ar putea face cu privire la scrierile analitice. 
Stemele, blazoanele, emblemele, siglele electorale, dar şi semnele de circulație 
codifică grafic concepte în maniera anticelor hieroglife. Tendinţa omului de a 
desena noțiuni sau, am putea spune, parafrazandu-l pe Camil Petrescu, de „a 
vedea ideile" este atât de puternică încât un sfert din populația globului 
continuă sâ respingă notația alfabetică, practicând, în continuare, o scriere 
analitică veche de 4 000 de ani. Pentru chinezi, fiindcă, desigur, despre ei e 
vorba, independenţa în raport cu factorul acustic a scrierii ideografice 
constituie un liant național de prim ordin, întrucât permite comunicarea în scris 
între reprezentanţii unor etnii aloglote, constituind astfel, după expresia 
sinologului B. Karlgren, un adevărat „esperanto pentru ochi" ([51], p. 24). 

Din observaţia de mai sus s-ar putea deduce, în mod greşit, că o scriere 
analitică, în speţă cea chineză, ar fi independentă de limba pe care o codifică 
grafic, ceea ce ar contrazice afirmația anterioară, potrivit căreia acest tip de 
scriere se întemeiează pe o anumită analiză lingvistică. Contradicţia e numai 
aparentă. Ajunge sâ ştim cărui tip lingvistic îi aparține limba chineză, pentru a 
ne da seama de ce o atare scriere nu ar fi putut sâ apară şi sâ se mențină decât 
în spaţiul cultural al Imperiului Galben. 

Chineza este o limbă de tip izolant, amorf (în sensul că e lipsită de 
morfologie, aşa cum o înţeleg europenii, ca procedeu de modificare cu ajutorul 
morfemelor a valorii gramaticale a cuvintelor). I se mai spune şi radicală, toc- 
mai din pricina faptului că unităţile lexicale sunt imuabile, adică prezintă acea 
invariabilitate care caracterizează într-o limbă flexionară rădăcinile cuvintelor. 
In aceste 

condiţii, notarea printr-un simbol invariabil a fiecărui cuvânt 
apare drept rezolvarea cea mai naturală, mai adecvată 
spiritului limbii. în schimb, eventuala încercare de a adapta 
scrierea ideografică unui idiom flexionar s-ar lovi de obstacole 
insurmontabile. Necesitatea de a marca într-un fel, prin 
modificări grafice mai mult sau mai puţin importante, 
schimbările gramaticale exprimate în limba vorbită prin 
sistemul afixelor şi al desinenţelor ar multiplica peste orice 
limită dificultăţile, şi aşa enorme, legate de memorarea 
ideogramelor. Dacă se vorbeşte de existenţa a vreo 50 000 de 
semne în scrierea chineză, pentru notarea limbii latine, cu toate 
nuanțele gramaticale conferite de atât de bogatul sistem 
flexionar al acesteia, ar fi necesare, cu siguranţă, mai mult de 
un milion. 

S-ar părea că ne-am îndepărtat destul de mult de tema 
discuţiei noastre, care privea apariţia conceptului de 
redundanţă şi urmările sale, dar lucrurile nu stau tocmai aşa. 
Sublinierea legăturii strânse dintre scriere şi limba pe care 
aceasta o consemnează constituie o introducere potrivită la 
prezentarea momentului, crucial pentru istoria culturală a 
umanităţii, când, o dată cu formidabila invenţie a scrierii 
alfabetice, omul descoperă şi componenta redundantă a 
comunicării verbale. 

Se ştie că alfabetul a apărut într-un context lingvistic semit, 
probabil pentru prima oară în nord-vestul Siriei, în oraşul-stat 
Ugarit, cu vreo sutâ-două de ani înainte de distrugerea acestuia 
de devastatoarea invazie a „popoarelor mării" de la începutul 
veacului al XII-lea î.Hr. Sesizându-i însemnătatea, vecinii din 
sud, fenicienii, l-au preluat şi, în calitatea lor de negustori şi 
corâbieri iscusiţi, l-au difuzat treptat în toată lumea 
mediteraneană. Acest cel mai mare titlu de glorie al poporului 
de navigatori care, încă de pe la anul 1100, începea colonizarea 
Africii de Nord (Utica, Hadrumetum şi Leptis Magna datează 
probabil din acea vreme), era de altminteri recunoscut de greci, 
care aveau conştiinţa că propria lor scriere descinde din cea 
feniciană. Herodot nu ezită să o numească phoinikea gram-mata (c| 
>oiviKea ypdniiaTa), iar tradiţia mitică îi atribuie 


născocirea scrisului lui Cadmos, fiu de rege fenician ([52], p. 34). 

Ceea ce ne interesează aici este că atât scrierea ugaritică, cât şi cea 
feniciană, cea paleoebraicâ, folosită de iudei până la robia babilonică, apoi cea 
numită ebraică pătrată, în vigoare pânâ în zilele noastre, precum şi scrierea 
arabă notează exclusiv consoanele, ceea ce denotă înţelegerea faptului că 
limba conţine şi elemente a căror consemnare nu este strict necesară receptării 
corecte a mesajului. Nu întâmplător, toate idiomurile menționate aparțin 
familiei semite. O particularitate comună a acestora este rolul deosebit jucat de 
osatura consonantică a cuvântului. 

Nu am dori să se înţeleagă că în limbile nesemite vocalele şi consoanele ar 
îndeplini în comunicare o funcţie egal de importantă. Nici vorbă de aşa ceva. 
Orice vorbitor de limbă româna va înţelege cu mult mai lesne ce vrem sâ 
spunem din secvenţa „prşdnti prtdl nţnl ţrnst crştn ş dmert !"decât din şirul de 
vocale „eeiee aiuui aioa ăăe ei i eoa ceea ce arata limpede caracterul mai infor- 
mațional al consoanelor chiar în cadrul unui idiom indo-european. In afară 
însă de aceasta trăsătură comună, limbile familiei afro-asiatice, din care, 
alături de ramurile egipteană, libico-berberâ, cuşiticâ şi ciadianâ, denumite 
tradițional hamitice (dupâ Ham, fiul mijlociu al lui Noe), face parte şi grupul 
semitic (urmaş ipotetic al lui Sem, fratele mai mare al celui dintâi) prezintă 
particularitatea alcătuirii cuvintelor dintr-o rădăcină consonantică invariabilă 
ce transmite conținutul noțional de bază şi o schemă vocalică, variabilă, care 
exprimă diferitele valori gramaticale, printr-un procedeu similar celui pe care 
gramaticile limbilor indo-europene îl numesc flexiune internă (cf. germ. 
Vater-Văter, engl. foot-fee1). Caracteristica aceasta mai poartă şi numele de 
triliteralitate, din pricina faptului că, de regulă, rădăcina este formată din trei 
consoane, între care se intercalează vocalele. 

Astfel, în ebraică, verbul naton — a dărui, are rădăcina ntn. „El dâ“ se 
spune noten, iar „el a dat' — naton, formă de la care provin numele proprii 
sinonime Natanael şi Ionatan (,„„Dumnezeu a dăruit", primul construit cu El din 

Elohim, celalalt cu I de la Iahve). în araba, daca rădăcinii ktb „a scrie" i se 
adaugă schema vocalică -a-i-, se obţine substantivul katib = scriitor („care 
scrie"), iar dacă schema este -i-a- rezultă kitab = carte („care este scrisă *), cu 
pluralul kutub ([116], p. 24). 
Separarea aceasta netă a elementelor ce transmit informația de bază de cele cu 
rol ajutător a facilitat semiţilor accesul la conceptul de redundanţă, îngâduin- 
du-le să creeze şi să folosească timp de milenii scrieri exclusiv consonantice. 
Vocalizarea, introdusă mai întâi de masoreţi (sec. VIII) în transcrierea Bibliei 
ebraice, din teama de lecţiuni corupte, recte eretice, serveşte numai în 
procesul de învăţământ, situaţie valabilă şi în arabă, unde accentele ce ţin loc 
de vocale nu sunt marcate sistematic decât în edițiile Coranului. Folosirea lor 
în corespondenţă este taxată drept impoliteţe, fiindcă sugerează că destinatarul 
n-ar fi suficient de instruit pentru a se putea dispensa de acest adaos superfluu. 
Redundanţa nu este însă apanajul numai al unei limbi sau al unor familii 
de limbi, ci o caracteristică universală a comunicării verbale, manifestată 
diferit în sisteme lingvistice diferite. Acordul adjectivului cu substantivul 
regent este, de pildă, o formă a redundanţei, prezentă în româneşte, dar nu şi 
în engleză (cf. „fata frumoasă" cu „beautiful girl”). Când un străin pronunță 
„fată frumos" ceea ce ne deranjează nu este că nu înţelegem ce vrea să spună, 
ci doar că încalcă o regulă gramaticală, în fond, arbitrară* Ca şi în alte cazuri, 
elementul redundant nu este însă inutil, căci dacă s-ar fi spus în mod normal 
„fată frumos" şi un zgomot oarecare ar fi afectat recepţia primului cuvânt, era 
posibil să înțelegem Fât-Frumos, confuzie pe care, în schimb, acordul o face 
cu mult mai improbabilă. 


Existenţa redundanţei în limbă face posibilă abrevierea cuvintelor în 
textele scrise, demers cu atât mai avantajos cu cât, la începuturile scrisului, 
materialele folosite se obțineau cu mult efort şi cheltuială. Nu întâmplător, 
stilului concis 1 se mai spune şi lapidar, căci pentru oamenii care, uzând de o 
tehnologie primitiva, 

extrage au piatra (lit. lapis, -dis) din cariera, o şlefuiau şi ciopleau inscripții, 
era absolut natural ca economia expresiei sâ fie un obiectiv prioritar. In Roma 
antica, forma săpata în marmură a oricărui decret senatorial începea 
întotdeauna cu sigla S.P.Q.R., în care orice cetăţean ştiutor de carte 
recunoştea titulatura autorităţii emitente : Senatus Populusque Romanus. 
Atunci când nu exista posibilitatea de confuzie, prenumele romane erau 
notate numai cu inițiala : A(ulus), C(aius), D(ecimus), K(aeso), L(ucius), 
M(arcuş), N(umerius), P(ublius), Q(uin-tus), T(itus). Alteori, era necesara o a 
doua literă, care sâ le diferenţieze de acele praenomina, deja enumerate, care 
începeau cu acelaşi caracter : Ap(pius), Cn(aeus), Sp(urius), Ti(berius). In 
fine, uneori se recurgea la o notație trilite-ralâ : Mam(ercus), Ser(vius), 
Sex(tus), dar nici o inscripţie nu consemna prenumele integral al 
personajului. Pietrele tombale şi stelele comemorative ne prezintă cel mai 
variat repertoriu de abrevieri : D.M. [Dis Manibus), D.S.P.P. (De sua 
pecunia posuit), H.Ş.E. [Hic situs est), B.M. (Bene merenti!, L.S. (Locus 
sepulturae), Q.V. (Qui vixit, urmat de vârsta defunctului), S.T.T.L. (Sit tibi 
terra le vis) etc. însuşi etc.-ul cu care am încheiat enumerarea precedenta este 
o prescurtare latina şi ea ne atrage atenția asupra perenității procedeului, 
care, în vremea noastră, nu a făcut decât sâ se extindă. State şi organizații 
internaționale (SUA, NATO, ONU, FMI, OSCE), partide politice şi 
întreprinderi (exemplele sunt la îndemâna oricui) şi-au schimbat „abrevierea 
în renume", până într-atât încât întâmpinăm uneori dificultăţi în a explicita 
prescurtarea. Ar fi interesant de testat printr-un sondaj câtă lume ştie exact de 
unde provin sigle ca UNICEF sau ASEAN. Cât priveşte întreprinderile i 
institutele autohtone, caracterul abscons al denumirilor abreviate a făcut nu o 
dată obiectul schițelor umoristice. 

Observaţia din urmă ne atrage atenţia asupra faptului că nici informația şi 
nici redundanţa nu sunt realităţi absolute. In fond, cea dintâi reprezintă noul, 
iar cealaltă banalul, „deja ştiutul"”. Or, o veste este simțită ca informaţie 
numai la primul nostru contact cu ea ; de îndată ce se repetă, dobândeşte 
caracter redundant. Cursurile unei 

şcoli nu sunt interesante sau redundante în sine, ci numai în raport cu nivelul 
de cunoştinţe ale fiecărui elev în parte. Pentru învăţăcelul care deprinde 
ortografia ebraică, semnele vocalice reprezintă informaţie în toată puterea 
cuvântului ; doar pentru cunoscător, ele devin redundante şi pot fi suprimate. 
Arheologul va citi, fără ezitare, pe Sex, drept Sextus în vreme ce neştiutorul s- 
ar putea duce cu gândul („honni soit...") la cine ştie ce. Pentru lingvist, 
DLRM este întotdeauna Dicţionarul Limbii Române Moderne, iar pentru 
genetician ADN — acidul dezoxiri-bonucleic, dar cine nu cunoaşte dinainte 
secretul abrevierilor cu pricina are puţine şanse de a dezlega asemenea şarade. 
De aceea multe cărți de specialitate conţin liste substanțiale de sigle, ce 
notează prescurtat titluri de cărți şi de reviste, denumiri de instituţii academice 
sau, pur şi simplu, noţiuni ştiinţifice frecvent folosite, a căror notare „pe 
scurt" economiseşte timp şi spaţiu editorial. 

Dar, în domeniul ştiinţei, economia nu reprezintă nici pe departe 
principalul câştig pe care îl procură abrevierea. Formalismul matematic şi cel 
logic, de altfel strâns înrudite, stau mărturie însemnătății uriaşe pe care o 


notație literală, simbolică, convenabilă o poate avea pentru însăşi dezvoltarea 
gândirii umane. 

Vechii greci, din mintea cărora geometria a putut ieşi întreagă, ca Atena 
din capul lui Zeus, nu au progresat mai deloc în domeniul algebrei, tocmai din 
pricina faptului că nu dispuneau de simbolismul matematic necesar enunțării 
marilor probleme ale acestei discipline. In ciuda recunoaşterii de către câțiva 
mari oameni ai Renaşterii, printre care Leonardo însuşi, a matematicii drept 
limbaj universal al ştiinţelor, chiar şi până în epoca lui Newton, scrierile 
matematice şi matematizate au continuat să rămână încâlcite şi prolixe, uzând 
de exprimări perifrastice obositoare, care obnubliau sensurile, făcând demon- 
strațiile aproape incomprehensibile. Din fericire, câteva minţi clare, începând 
cu Descartes, cel care, punând geometria în formule, a inaugurat o nouă 
direcţie de cercetare în matematică, geometria analitică, şi, mai ales Leibniz, 
al cărui aport la formalizarea ştiinţei nu poate fi 


subliniat îndeajuns, au declanşat o adevărat bătălie a simbolurilor împotriva 
cuvintelor. Succesul a fost total. Să amintim doar că, în prelungirea acestei 
orientări, la începutul veacului nostru, B. Russel şi A. Whitehead au putut să- 
ŞI redacteze monumentala lucrare de filosofie a matematicii Principia 
Mathematica (3 voi. 1910—1913), aproape fără a face uz de cuvinte. 

Suprimarea elementelor redundante prezintă, în plus, şi avantajul sporirii 
vitezei de scriere. Necesitatea, apărută în contextul dezvoltării oratoriei, de a 
se nota discursurile în chiar ritmul pronunțării lor a dat naştere, încă din 
secolul al III-lea î.Hr., primei forme de stenografie, cunoscute în Antichitate 
şi Evul Mediu timpuriu sub numele de tahigrafie (din gr. xaxug = rapid). La 
Roma, un libert al lui Cicero, Tullius Tiro, a salvat pentru posteritate 
cuvântările celebrului său stăpân, concepând „notele tironiene", semne 
tahigrafice, completate de Vipsanius, Philargyrus, Aquila şi, în fine, de 
filosoful Seneca, ce le-a sporit numărul până pe la 5 000. La Alexandria, în 
sec. III d.Hr., neobositul Origen, autor, potrivit catalogului întocmit de 
istoricul bisericesc Eusebiu din Cesarea, a peste 2 000 de lucrări teologice, 
avea în permanenţă la dispoziție cel puţin şapte tahigrafi, care lucrau, cu 
schimbul, zi şi noapte. Predicile lui Luther s-au păstrat datorita sistemului de 
abrevieri inventat de discipolul sâu Creuziger. în epoca modernă, primele 
tratate de stenografie apar în Anglia (Timothy Bright, 1588 ; Peter Bales, 
1590 ; John Willis, 1602). Samuel Taylor (1786) şi Isaac Pitman (1837) pot 
fi consideraţi părinții stenografiei engleze contemporane, numele lor având 
aceeaşi rezonanţă ca şi cele ale unor Gabelsberger (1834) în Germania şi 
Duploye (1864) în Franţa. Metoda franceză a fost adaptată şi limbii române 
de câtre cunoscutul stenograf interbelic al Parlamentului, H. Stahl. 

14. INFORMAȚIA ȘI ENTROPIA 
INFORMAȚIONALĂ 


Comentând, ceva mai înainte, conceptul de redundanța, subliniam 
legătura strânsa dintre informație şi noutate. A informa înseamnă „a da de 
ştire" şi, nu întâmplător, în mai multe limbi de circulație substantivul ştire 
provine din adjectivul care înseamnă „nou". Termeni ca engl. newSy fr. 
nouvelle, rus. novosti subliniază prin însâşi originea lor câ o veste care nu 
aduce nimic nou nu îşi merită numele. 

Puţini sunt cei dispuşi să suporte cicăleala, tocmai fiindcă ea constă în 
repetarea obstinată a unor mesaje cunoscute. Pentru a ilustra diferența dintre 
informaţie şi redundanţă, ciberneticianul Colin Cheny [25] evoca un exemplu 
simplu şi foarte elocvent : cel al unei cărţi care, dintr-o greşeală a legâtorului, 
a ajuns să fie alcătuită dintr-o unică foaie repetată de câteva sute de ori. După 
ce a citit atent primele două pagini, cumpărătorul unui asemenea exemplar 
recunoaşte de la primele cuvinte ale paginii a treia caracterul repetitiv al 
acesteia, după care lectura propriu-zisâ ia sfârşit, ea fiind înlocuită cu o 
răsfoire tot mai grăbită a volumului, în scopul confirmării bănuielii că din tot 
restul cărții nu mai este nimic de aflat. Dăscăleala părinților e percepută de 
copii ca un „semnal ciclic" întru totul asemănător, ce nu furnizează 
informaţie decât la prima sa ocurență. 

Când, la ironiile sau ocările lor, tovarăşii de joacă le răspund cu mijloace 
similare, copiii obişnuiesc să 

riposteze nimicitor : „Imitaţia n-are valoare!"”, aceasta replica, totodată 
naiva şi peremptorie, enunţa, în fond, un principiu fundamental al comunicării 
numai mesajele care conţin o anumită doză de noutate posedă valoare 
informațională. Chiar în natura verbului a informa se cuprinde implicit 
presupoziția caracterului inedit al lucrului adus la cunoştinţă. Nimic mai 
absurd decât o frază ca : „Ţin să vă informez că sunteți femeie şi că vă numiţi 
Lenuţa". De spus, suntem, fireşte, liberi să spunem orice, dar nu se cheamă că 
informăm decât dacă semnalăm un fapt necunoscut destinatarului sau greu de 
dedus pe baza datelor de care dispune acesta (dacă ştie, bunăoară, că astăzi 
este luni, nu îi comunicăm nimic nou dacă îl înştiințăm că poimâine va fi 
miercuri). Locul comun, banalitatea, ponciful reprezintă un pericol grav 
pentru comunicare şi dacă multe fraze, gesturi, imagini, ca şi elemente de 
ambianță ale casei şi străzii nu mai reuşesc să ne rețină atenţia, faptul se 
datorează familiarităţii, caracterului perfect predictibil al întâlnirii cu ele. în 
fabula lui Esop, băiatul striga prea des „Lupul!", pentru a mai putea trezi 
Interesul celorlalți. 
Cum s-ar putea însă măsura informaţia ? înfățişările ei sunt, precum ştim, 
infinit de variate. Există informaţie într-un articol de ziar, dar şi în mieunatul 
pisicii noastre, în schimbarea de culoare a semaforului sau a obrazului iubitei, 
în bucata de turbă care conservă urma unei ferigi fosile, în memoria 
computerului, într-o privire încărcată de reproş, în spiralele de ADN din 
cromozomii unei ființe vii, în Requiem-ul de Mozart. O unitate de măsură 
comună a unor fenomene atât de variate va trebui, bineînţeles, să facă 
abstracție de toate trăsăturile lor particulare, oricât de importante ni s-ar părea 
acestea. în mod similar, metrul serveşte la măsurarea lungimii oricărui lucru, 
indiferent de caracteristicile sale concrete (spunem şi despre o încăpere şi 
despre un cupon de stofă, şi despre crocodilul de la Grădina Zoologică sau 
despre un tablou celebru că au trei metri şi jumătate lungime), după cum 
kilogramul măsoară deopotrivă masa unor fiinţe sau lucruri alcătuite din cele 

mai diferite substanţe. Aceeaşi cerință va trebui să o îndeplinească şi unitatea 
de măsură a informaţiei. ' 

De obicei, informaţia se referă la întâmplări, la evenimente, la ceva ce s-a 
petrecut sau se petrece în momentul de față, la un proces al cărui rezultat nu ne 
este încă cunoscut înainte de primirea ştirii. Or, nu întotdeauna aflarea 
rezultatului unui atare proces ne surprinde, căci se poate întâmpla ca, încă 
înainte de a surveni deznodământul, noi să îl cunoaştem deja, fie în virtutea 
experienţei (toţi oamenii s-au dovedit a fi muritori, deci deznodământul vieții 
nu poate fi decât moartea), fie în urma unei deducții logice (dacă azi e luni, 
poimâine va fi miercuri). Noutatea unei veşti e cu atât mai mare cu cât datele 
de care dispuneam nu ne îngăduiau să prevedem desfăşurarea evenimentelor. 
Informaţia e aşadar cu atât mai bogată cu cât elimină o cantitate mai mare de 
ignoranță, de incertitudine. Zadarnic aruncăm un zar care are aceeaşi cifră 
notată pe toate fețele, în speranţa de a obține şi un alt rezultat decât cel 
cunoscut a priori, la fel cum degeaba ne încercăm norocul cu o monedă ce are 
stema gravată atât pe avers cât şi pe revers ! Numai existenţa unei alternative, 
a mai multor variante de desfăşurare a evenimentelor, conferă caracter 
informațional producerii acestor evenimente. 

Pe de altă parte, e limpede că pe măsură ce numărul de variante creşte, 
posibilitatea noastră de a o ghici pe cea care se va realiza efectiv se reduce, iar 
aducerea la cunoştinţă a deznodământului ne va elibera de o incertitudine mai 
mare, furnizându-ne ca atare mai multă informaţie. Nu e deloc acelaşi lucru să 
fim anunțați dinainte că o monedă aruncată va cădea pe cutare față sau că bile- 
tul câştigător la loterie va avea numărul cutare. în cel de al doilea caz, 


cantitatea de informație e, vădit, cu mult mai mare, întrucât şansele noastre de 
a prevedea rezultatul erau considerabil mai mic De aici, ideea de a evalua 
cantitatea de informaţie cu ajutorul numărului total de deznodăminte 
(rezultate) posibile ale procesului la care se referă ştirea, ideea lansată încă din 
1928, cu vreo două decenii înainte de cristalizarea teoriei informației, de către 

inginerul american Hartley. El a propus drept măsură a informaţiei 
parametrul : 


Ho=logzn (14.1) 


unde n este numărul variantelor echiprobabile între care e posibilă opţiunea, 
iar Hg notează cantitatea de informație furnizată prin precizarea uneia dintre 
ele. Să mai menţionăm, pentru cititorul ale cărui amintiri din şcoală s-au mai 
estompat, că log» n, altminteri spus logaritmul în baza 2 al lui n reprezintă 
puterea la care trebuie ridicată cifra 2 pentru a se obţine valoarea n. Astfel : 
log 1-0, log-2=1, log»4=2,log»8=3,log» 16=4,log,32=5şi 
aşa mai departe. 

După cum este şi firesc, atunci când un rezultat survine cu necesitate, n = 
1 şi cantitatea de informaţie pe care ne-o furnizează producerea sa este nulă : 
Ho = log2 1 = 0. Nu putem vorbi de informaţie decât în momentul în care 
ezităm între măcar două variante posibile, ca în cazul deja evocat al aruncării 
cu banul. De data aceasta, n = 2 şi cantitatea de informaţie este unitară : Ho = 
log» 2 = 1 bit. Bitul, această cuantă de informaţie fără submultipli, prin natura 
lucrurilor, dar având drept multipli byte-vl (echivalent cu 8 biţi), kilobyte-ul şi 
megabyte-ul, reprezintă, prin urmare, cantitatea de informaţie furnizată de 
precizarea uneia din două variante posibile, de probabilitate egală. Aflarea 
identității unei cârti de joc trase la întâmplare din pachetul de 32 de cârti 
folosite la jocul de poker ne procură o informaţie de log» 32 = 5 biţi. 

Denumirea unităţii de măsură a informaţiei provine din aglutinarea unor 
fragmente ale cuvintelor binary (= binar) şi digit (= cifră, termen ce-şi are 
originea în lat. digi-tus = deget, reminiscență lingvistică a străvechiului şi 
universalului obicei al număratului pe degete). 
Formula 14.1 exprimă sintetic faptul că precizarea rezultatului unui 
experiment oarecare furnizează o cantitate de informaţie cu atât mai mare cu 
cât repertoriul de 

rezultate diferite este mai bogat. Suntem atunci îndreptățiți să ne întrebam de 
ce a mai fost necesară introducerea în relaţie a logaritmului şi dacă nu ar fi fost 
posibil să se aprecieze cantitatea de informație chiar prin numărul de variante, 
adică cu ajutorul formulei, mai simple : 


azi 
] 
=) 


(14.2) 


Adeseori informaţia ne parvine în tranşe : punem o întrebare, ni se dă un 
răspuns parțial, solicităm completări şi numai după un anumit număr de cereri 
şi obțineri de elemente lămuritoare, dobândim cunoaşterea integrală a datelor 
care ne interesează. Să considerăm un exemplu : 

Doi foşti colegi de şcoală se reîntâlnesc după o lungă despărţire. Unul 
dintre ei îl întreabă pe celălalt dacă s-a căsătorit, dacă are copii şi câți anume. 
Răspunsul, afirmativ, cuprinde informaţia că prietenul are 3 copii. 
Interlocutorul e curios să cunoască vârstele acestora, dar răspunsul e 


incomplet: produsul vârstelor celor trei copii este egal cu 36. După o clipă de 
gândire, cel care a pus întrebarea insistă cerând un plus de informație. Noul 
răspuns sună astfel : „Suma vârstelor copiilor e egală cu numărul etajelor 
blocului care se zăreşte peste drum". Solicitantul cade pe gânduri şi, 
constatând că nu poate rezolva problema, mai reclamă un detaliu ajutător. 
Prietenul adaugă atunci că cel mai mic dintre copii are ochi albaştri, element 
de data aceasta îndestulător pentru aflarea vârstelor tuturor copiilor. 
Rezolvarea problemei se face în etape, aşa cum în etape au fost prezentate şi 
datele de bază necesare găsirii soluţiei. In prima fază trebuie stabilit inventarul 
de situaţii care respecta prima condiţie. Grupele de câte trei numere al căror 


produs este egal eu 36 sunt urtnâtoarele: 


a. 1,1,36 
b. 1,2, 18 
c. 1,3,12 

d. 1,4,9 

e. 1,6,6 

£. 2,2,9 

g. 2,3,6 

h. 3,3,4 


Intre aceste opt variante are de ales eroul povestirii, iar cantitatea de 
informație pe care doreşte sâ o obțină este, potrivit formulei 14.1, log> 8 =3 
biţi. Interlocutorul sau nu se arata însă dispus să îi livreze direct aceşti biţi, ci 
îi furnizează o cantitate mai mică de informaţie, precizând suma vârstelor 
copiilor (de menționat că acest număr devine cunoscut solicitantului, deşi noi 
continuăm sâ îl ignorăm). In ordinea enumerării de mai sus, cele opt sume 
posibile sunt: a. 38, b. 21, c. 16, d. 14,€.13,f.13,g.11,h.10. 

Din faptul că omul nostru nu a fost în stare, nici după primirea noului 
răspuns, sâ descopere vârstele copiilor, deducem, cu îndreptățire, că el s a 
aflat în cumpănă între două sau mai multe situații posibile. Examinând lista 
sumelor, în care valorile obținute sunt toate diferite unele în raport cu altele, 
cu unica excepţie a perechii (€., f.), conchidem că blocul indicat avea 13 
etaje, aceasta fiind singura situaţie ambiguă, în care soluţia nu putea fi dată, 
fără a se mai solicita o informaţie suplimentară. Cum numărul de variante 
între care ar mai fi de ales s-a redus la 2, nu mai este necesară decât o 
informație de 1 bit pentru rezolvarea integrală a problemei. Compararea între 
ele a variantelor e. şi f. ne lămureşte felul în care ultimul răspuns a completat 
informația cu bitul lipsă : numai în situaţia e. există un cel mai mic copil, pe 
când în f. mezinii sunt gemeni. Un răspuns de genul : „Copilul cel mai mare 
e brunet ar fi condus, dimpotrivă, la concluzia că soluția problemei este f., 
întrucât in cazul e. nu există un copil unic despre care să se poată afirma că 
este cel mai mare (avem, în schimb, doi gemeni de câte 6 ani fiecare). 

Spre deosebire de exemplul de mai sus, caracterizat printr-o ordine unica 
a furnizării tranşelor de informaţie, se întâmplă adesea ca acestea să fie livrate 
în forme şi „porții” diferite de la caz la caz. In asemenea condiţii, e de la sine 
înțeles că modul de calcul al informaţiei totale trebuie să fie conceput astfel 
încât rezultatul final să fie acelaşi, indiferent de traseul ales. Un nou exemplu 
va lămuri felul în care aplicarea formulei 14.1 asigură îndeplinirea acestui 
deziderat absolut natural: 


Să presupunem că o persoană oarecare X trage o carte de joc din pachetul de 
32 de cărți şi ne anunţă rezultatul experimentului: este un şapte de pică. Ştim 
deja că informaţia pe care ne-a furnizat-o astfel e de 5 biţi (v. pag. 177). 
Aceasta informaţie ne poate fi însă livrată în etape, ca în problema 
precedentă. 

La o primă solicitare a noastră, X ne poate spune doar că e vorba de o carte de 
culoare neagră. Cum cărțile negre şi cele roşii sunt în număr egal, ne aflăm in 
situația a două variante echiprobabile şi prima tranşă de informaţie obținută 
este de 1 bit. într-un al doilea moment, X ne poate dezvălui că a tras o pică. 
Din nou informația primită e de 1 bit, fiindcă există tot atâtea pici cât şi trefle. 
Apoi, el poate să ne spună că e vorba de o cifră, adică de o carte din grupul 
(7, 8, 9, 10), iar nu de o figură (Valet, Damă, Rigă sau As), oferindu-ne astfel 
încă un bit. O a patra etapă ar putea consta în precizarea că cifra este impară. 
ŞI de data aceasta ne confruntăm cu două variante egal probabile, cea a 
cifrelor pare (8, 10) şi cea a celor impare (7, 9), de unde deducem că ni s-a 
furnizat din nou o informaţie de un bit. In fine, specificarea că 7 este cifra 
cărții cu pricina ne mai aduce un ultim bit, care întregeşte suma de 5 stabilită 
inițial. 

Ce s-ar fi întâmplat însă dacă, în locul relației 14.1, am fi recurs pentru 
calcularea cantităţii de informaţie la formula 14.2 ? La fiecare dintre cele 5 
etape succesive, am fi avut de ales între 2 variante echiprobabile, ceea ce ar fi 
condus la un total de 2+2+2+2+2 = 10 unităţi de informaţie (evident, 
nu biţi, o dată ce logaritmul a dispărut). 

Dar dacă din primul moment ni s-ar fi adus la cunoştinţă că e vorba de o 
pică, iar al doilea răspuns ar fi precizat identitatea exactă a cărții, cum se 
prezenta informația totală ? Dat fiind că mai întâi a fost indicată o variantă din 
patru posibile şi apoi una din opt, cantitatea însumată ar fi rezultat de 4 + 8 = 
12 imitaţi de informaţie, valoare diferită atât de precedenta, cât şi de cele 32 
de unităţi, calculate, pentru răspunsul complet, cu ajutorul formulei 14.2. 
Cititorul e liber să încerce şi alte structurări ale şirului de răspunsuri şi nu va 
întârzia să observe că valorile obținute nu coincid. In schimb, oricum am 
partiționa procesul, formula 14.1 conduce întotdeauna la un acelaşi rezultat. 
De exemplu, în cazul precedent, prima indicație reprezintă log» 4 = 2 biţi, iar 
cea de a doua log» 8 = 3 biţi, adică o sumă totală de 2 + 3 = 5 biţi, exact ca în 
primul caz, când fiecărei etape îi corespunde câte un bit: 1+1+1+1+1= 
5; 

Fireşte, cele de mai sus nu reprezintă o demonstraţie, dar oferă 
nematematicianului un exemplu de natură să îi întărească încrederea în forma 
propusă de Hartley a relaţiei de calcul al cantităţii de informaţie. 
Demonstrarea riguroasă a faptului că numai prin introducerea în formulă a 
logaritmului se asigură aditivitatea dorită a „pachetelor" de informație 
presupune cunoaşterea prealabilă a unei teoreme fundamentale din teoria 
probabilităuilor. Potrivit acesteia, probabilitatea producerii simultane a două 
evenimente independente x şi y este egală cu produsul probabilităților 
individuale de ocurenţă ale evenimentelor respective : p (x, y) = p (xp (9) 
([96], p. 42). Or, în cazul, considerat de Hartley, al evenimentelor 
echiprobabile, dacă exista n variante de realizare posibile, probabilitatea 
fiecăreia dintre ele este 1/n (la datul cu banul sau cu zarul, o față a obiectului 
aruncat are şanse de 1/2 şi, respectiv, 1/6 de a ocupa poziția superioară). Din p 
= l/n, deducem n= l/p, valoare care, introdusă în formula 14.1, ne conduce 
la : 


Ho = lg2- = log, | — log, p= o — log, p = —log, p(14.3) 

Pentru evenimentul compus (x, y), vom putea scrie atunci : 


Ho (x, y) - —log» p(x, y) = —log» (p(x).p(y)) = —log» p(x) —log 
p(Y) - 


- Ho (3) + Ho (y) 


şi aditivitatea cantităților de informaţie este demonstrată. 

Relaţia 14.3 mai prezintă o calitate prețioasă : ea ne permite să calculăm 
informația furnizată şi de evenimente ce nu mai prezintă şanse de realizare 
egale, ca în jocurile de noroc la care ne-am referit până acum. în afara unor 
situații create artificial, de regulă, probabilitățile rezultatelor unui experiment 
sunt diferite unele în raport cu altele. într-un meci de fotbal, şansele de câştig 
ale echipei-gazdâ sunt mai mari decât cele ale oaspeţilor, iar probabilitatea ca 
rezultatul să fie de 1—0 este considerabil mai mare decât cea de a se 
înregistra scorul de 12—11. 

Tocmai această inegalitate a şanselor conferă caracter de surpriză unor 
evenimente şi face din ştirile de senzație mesaje mai „informaționale" decât 
banalităţile. 

într-adevăr, simpla examinare a relației 14.3 ne duce la concluzia că 
producerea unui eveniment furnizează cu atât mai multă informaţie cu cât 
acesta este mai puţin probabil. Ziariştii ştiu bine acest lucru. Definiția hazlie, 
dar banalizată prin citare excesivă, pe care ei o dau ştirii de presă („faptul că 
un câine a muşcat un preot nu e o ştire, în timp ce faptul că un preot a muşcat 
un câine este una") confirmă întocmai ideea desprinsă din egalitatea 14.3. Nu 
există întâmplări intrinsec informaționale. într-un climat de pace, declanşarea 
bruscă şi total neaşteptată a unui război va fi în mod cert un subiect de ştire 
pentru prima pagină a ziarelor. Pe măsură de războiul se prelungeşte, 
trenează* publicul se obişnuieşte cu prezenţa zilnică a informaţiilor legate de 
acesta şi ştirile de pe front migrează treptat către locuri mai puţin vizibile, 
ocupând şi un spațiu tot mai modest în economia tehnoredac-ționalâ. Dacă 
însă, într-un moment în caîte nimeni nu se 

mai aştepta, părțile beligerante cad de acord asupra încheierii păcii, putem fi 
siguri că vestea aceasta va figura din nou pe prima pagină a cotidianelor de 
mare tiraj. Aceasta fiindcă pacea sau războiul sunt demne de atenţie nu în 
virtutea unor caracteristici intrinseci, ci numai în măsura în care constituie 
într-un anumit context evenimente-surpriză, a căror producere era puţin 
probabilă. 

Tot relaţia lui Hartley în forma 14.3 i-a servit lui Claude Shannon la 
construirea renumitei formule a entropiei informaţionale ce permite 
caracterizarea globală a unui „câmp complet de evenimente". Pentru a conferi 
demonstraţiei un caracter mai intuitiv, să apelăm din nou la un exemplu din 
viața de toate zilele. 

Doi jucători, de valori diferite, A şi B, se înfruntă într-un meci de tenis de 
câmp, cu durata de cinci seturi. Cum victoria presupune câştigarea a 3 seturi, 
scorul final poate fi 3—0, 3—1, 3—2, 2—3, 1—3, ori 0—3. In funcţie de 
rezultatele obţinute anterior de cei doi competitori, fiecare dintre aceste 6 


rezultate are o anumită probabilitate de realizare : 


Pl % P (3-0), p-P (3—1); pP:-Pp (G 2), P+=Pp Q 3) ps=p 
(1—3), pe = p (0-3). 


Vorbim, în acest caz, despre un câmp complet de evenimente, întrucât 
cele şase scoruri enumerate reprezintă totalitatea rezultatelor posibile ale 
meciului, conforme cu regulile jocului de tenis. 


Formula 14.3 ne îngăduie să calculăm pentru fiecare deznodământ posibil 
al meciului cantitatea de informație pe care ne-o furnizează acesta : 


Hol h —totePby "02 - —1%82P2» Ho3 * —i9g2P3» Ho4 


-log»pa, "05 ” —togfe P5» Ho6 " —!*g92P6 


Cele şase valori calculate ne spun câte ceva despre caracterul previzibil 


sau, dimpotrivă, neaşteptat al fiecărui rezultat în parte, Hu; fiind cu atât mai 


mare cu cât evefli- 


i« 1 

mentul i este mai puţin scontat, dar daca dorim sâ obţinem o caracterizare 
globală a potențialului informaţional al scorului, va trebui să găsim o 
posibilitate de însumare a acestor cantități de informaţie care să ţină seamă de 
inegalitatea şanselor de producere a diferitelor rezultate. E limpede că 
adunarea pur şi simplu a valorilor Ho; falsifică 
fenomenul, deoarece pune pe picior de egalitate scorurile foarte probabile cu 
unele total neaşteptate. De aceea, pentru a-i da cezarului ce îi aparține, va 
trebui sâ ponderăm cantitățile de informație aferente fiecărui rezultat cu 
probabilitatea de ocurență a acestuia. Noul parametru informațional astfel 
obținut H) va avea atunci aspectul următor : 


] = Pl (——togPl) * P2 M*S2P2) * P3 (—1g2P3) * P4 H*82P4) * P5 
(—log:P5) + P6 Hlog>P6) / (PL * P2 * P3 * P4* P5 * Pâ) 


Fiind însă vorba de un câmp complet de evenimente, suma de la numitor 
nu poate fi decât egală cu 1, aceasta deoarece valoarea 1 a probabilității 
corespunde evenimentului sigur, iar încheierea meciului cu un rezultat 
oarecare, indiferent care, este un asemenea eveniment. In acest caz, numitorul 
fracției dispare şi relaţia de mai sus capătă forma: 


H] ** —P11982P1 "= P21082P2 — P3*82P3 P41*82P4 —Psl9g2p5 "=" 
— P6'992P6 


sau, într-o notație mai compactă : 


Hi = — Pi82Pi i- 
l 


Extrapolând pentru un număr oarecare n de rezultate posibile, obținem 
renumita formulă a lui C. Shannon : 


Hi- - EPilogPi (1.4) 


cu ajutorul căreia se calculează entropia informaţională ce caracterizează un 
câmp complet de evenimente. De ce „entropie" ? 

Dupâ cum se ştie, entropia este unul dintre conceptele de bază ale 
termodinamicii. EI a fost introdus de Clausius în 1865 ca o funcţie de stare a 
unui sistem închis, care rămâne constanta în cazul unei transformări 


reversibile şi creşte pentru orice transformare ireversibilă. Abordarea 
statistică a teoriei cinetice a gazelor, datorată lui J.W. Gibbs (1839—1903), 


i-a permis fizicianului austriac Ludwig E. Boltzmann (1844—1906) să 
definească entropia unui ansamblu de molecule în termeni probabilişti. 
Formula la care a ajuns acesta din urmă este formal identică cu relaţia 14.4, 
iar analogia nu e deloc întâmplătoare. Intr-adevăr, entropia termodinamică 
constituie o măsură a nedeterminării sistemului. Evoluţia viitoare a acestuia 
este cu atât mai previzibila cu cât entropia sa e mai mica, căci comportarea 
elementelor ce compun un sistem mai entropie este mai dezordonată decât a 
acelora aparținând unuia caracterizat printr-o valoare mai mică a entropiei, 
într-un mod absolut similar, de mărimea entropiei informaționale a unui 
proces depind şansele noastre de a-i prevedea desfăşurarea, în sensul că o 
entropie scăzută corespunde unui nivel de predictibilitate ridicat şi viceversa. 
Din analiza comportării matematice a funcției H ,, rezultă că aceasta 
înregistrează valoarea maxima în cazul când toate rezultatele ce pot surveni 
simt egal probabile : Pi “ P2 - see Pi “ «ee “Pn- La polul opus se situează 
situația în care unul dintre rezultate este cert, iar toate celelalte — 
imposibile. De data aceasta, e uşor de observat că entropia este nulă. Aşadar 
dificultatea maxima de a ghici ce urmează să se întâmple se asociază valorii 
celei mai mari a entropiei, iar cunoaşterea anticipată cu certitudine a 
deznodământului anulează entropia procesului. 

In lumina celor de mai sus, devine perfect explicabilă opțiunea pentru 
fotbal a organizatorilor unor jocuri de tipul pronosport sau toto-calcio. 
Experienţa a arătat că, dintre toate jocurile de echipă, fotbalul este cel care 
prezintă cea mai mare entropie a rezultatelor. în acest domeniu al sportului, 
ne putem aştepta oricând la orice. 

Daca înfrângerea campioanei mondiale de către o echipă de 
mâna a doua este de neconceput în hochei, rugbi sau 
baschet, lucrul e perfect posibil în fotbal. Imprâştierea 
rezultatelor, dezordinea şi deci gradul lor de nedeterminare 
sunt aici mai mari decât oriunde, ceea ce conferă 
pronosportului caracterul de joc de noroc, pe care nu l-ar 
avea, cel puţin în aceeaşi măsură, dacă s-ar axa pe sporturile 
menţionate mai sus. Se observă, de altfel, că în competiţiile 
în care entropia rezultatelor e mai redusă, cotele pariurilor 
înregistrează ecarturi foarte mari de la un participant la altul 
tocmai din pricina faptului că surprizele sunt mult mai rare. 

Entropia informaţională s-a bucurat, într-o vreme, de o 
atenţie deosebită din partea lingviştilor, deoarece ea le 
oferea posibilitatea estimării printr-un parametru global a 
anumitor proprietăţi ale limbii, facilitând astfel compararea 
între ele a unor idiomuri diferite. Pe parcursul discuţiei despre 
codificare şi cifraj, am avut ocazia să ne mai referim la 
neuniformitatea frecvenţelor literelor (respectiv, fonemelor) 
în textele scrise. Statistica întocmită de Alexandra Roceric* a 
identificat în limba română scrisă o gamă de variaţie a 
acestor frecvenţe ce se întinde de la 0,0013 pentru fonemul j 
până la 0,109 pentru fonemul e. Asimilând aceste frecvenţe 
cu probabilitățile ce figurează în formula 14.4, poate fi 
calculată entropia a fonemelor în româneşte. Rezultatul este 
H:.= 4,11 biţi, valoare superioară celor înregistrate pentru 
limbile franceză (3,98), spaniolă (4,01) şi engleză (4,03), 
aproximativ egală cu cea din germană (4*10) Şi mult infe- 
rioară entropiei limbii ruse (4,35). Condiţiile particulare 
diferite în care s-au realizat aceste calcule, bunăoară 
tratamentul neuniform al blancului, considerat de unii 
cercetători drept o literă, iar de alţii nu ([93], pp. 247— 248) 
ne împiedică să tragem din aceste valori o concluzie de ordin 
mai general. 


* Fonostatica limbii romane, Ed. Academiei, Bucureşti, 1968. 

Oricum, entropia informaționala râmâne parametrul esențial prin 
intermediul câruia putem estima cantitativ caracterul de noutate sau, 
dimpotrivă, banalitatea mesajelor transmise în procesul comunicării. Vom 
reveni asupra ei, într-unui dintre capitolele urmâtoare, în contextul analizei 
modului cum evoluează în timp receptarea creaţiilor artistice (cap. 22). 


15. COMUNICAREA ANIMALĂ 


în calitatea sa de ştiinţă a comportamentului animal, etologia (întemeiată 
pe la începutul secolului nostru de biologul O. Heinroth) numără printre 
principalele sale direcții de cercetare şi pe aceea privitoare la formele speci- 
fice de comunicare dintre diferitele viețuitoare. Domeniul e de o bogăţie 
fabuloasă, fiindcă oriunde există viață trebuie să fie şi comunicare, chiar dacă 
savanții nu i-au putut desluşi, în toate cazurile, mecanismele. Ei ezită, în 
general, să vorbească de comunicare în cazul vietăților situate sub un anumit 
prag al scării evoluţiei, acolo unde intenţia de a comunica devine o ipoteză 
prea hazardată. Diferite forme de simbioză, cum ar fi cele dintre actinii, 
animale de minimă complexitate biologică, şi peştişorii care trăiesc adăpostiți 
fără grijă între braţele lor ucigaşe, presupun existența unei legături de un fel 
anume între „părțile contractante", dar e riscant să se pronunțe aici cuvântul 
comunicare. Intuim că o atare utilizare a termenului extinde nepermis de mult 
sfera conceptului, deşi, pe de altă parte, am acceptat, în cazul relațiilor 
interumane, existenţa unei comunicări neintenționate, prin acte spontane, 
nesupuse controlului conştient (tremurai mâinii pucistului lanaev, care 
contrazicea siguranţa agresivă a discursului său). Chestiunea e delicată şi 
complexă şi, în nici un caz, nu ne propunem să o tranşăm aici. Ne limităm, 
aşadar, la a trata, în exclusivitate, comunicarea prin semnale, emiterea 
acestora presupunând, orice s-ar spune, un anumit nivel de intenționalitate. 


amoru, artei, pe care fabuHstu, 


Principalele scopuri cărora li se subordonează comunicarea animală sunt 


legate de: 
1. — Teritorialitate 
2. — Sexualitate 
3. — Viaţa „socială”. 


Comportamentul teritorial, constând în parcelarea strictă a arealului de 
vieţuire a unei anumite populaţii animale şi în apărarea „proprietăţii“ asupra 
zonelor astfel delimitate, răspunde unor necesităţi deopotrivă de ordin biologic 
şi ecologic. Printr-o repartiție judicioasă a familiilor pe teritoriul respectiv se 
asigură: 

— o distribuţie mai echilibrată a resurselor de hrană, cu evitarea 
„pustiirii" vetrei de locuire, ceea ce ar crea decompensări şi disfuncționalitâți 
grave ale sistemului ecologic în ansamblul său; 

— reducerea competiției sexuale şi, ca o consecință directă, o anumită 
reglare demografică, de natură să prevină suprapopularea; 

— o protecție superioară a cuiburilor şi a puilor, ştiuta fiind tendinţa 
prădătorilor de a ucide mai mult decât pot efectiv consuma (lupul intrat în 
turmă omoară mai multe oi, dar nu o poate transporta la „domiciliu” decât pe 
una dintre ele); 

— scăderea riscului de răspândire a paraziţilor şi a epizootiilor, distanța 
dintre indivizi sau familii îngreunând contagiunea. 


In domeniul sexualității, modalităţile de comunicare au în vedere două 
obiective principale: 

— atragerea partenerei (mai rar, a partenerului), în vederea împerecherii; 

— îndepărtarea „concurenţei”, adică a contracandidaților la lăbuţa alesei 
inimii emițătorului mesajului respectiv. 

Primul aspect se înscrie în sfera a ceea ce etologii numesc curtare, adică 
totalitatea demonstrațiilor cu funcție persuasivă pe care animalul le desfăşoară 
în scopul cuceririi viitoarei sale perechi. Rațiunea biologică a uneori foarte 
complicatelor ritualuri nupţiale rezidă în necesitatea înfrângerii unui anumit 
tabu tactil, caracteristic 

mai tuturor ființelor vii. Nici o vietate nu acceptă cu plăcere contactul fizic 
direct cu un alt corp viu. împerecherea implică însă un asemenea contact şi 
rostul curtării este tocmai acela de a convinge partenerul /partenera să îl 
accepte. 

La rândul ei, rivalitatea născută din concurența sexuală îndeplineşte un rol 
însemnat în viața speciei, întrucât impune un criteriu de selecţie, care conduce, 
în ultimă instanță, la asigurarea unei progenituri mai viguroase şi, implicit, la 
creşterea şanselor de supravieţuire a ansamblului populației în cauză. 

în fine, comunicarea în scop „social", legată de coordonarea diferitelor 
acțiuni colective pe care le întreprind reprezentanții aceleiaşi specii ce îşi duc 
viaţa în comun, îmbracă o multitudine de forme, în.funcţie de specificul 
sarcinilor pe care colectivitatea le are de adus la îndeplinire. Societăți 
complexe, precum cele ale albinelor sau furnicilor, presupun o foarte atentă 
coordonare a acţiunilor comune şi, de aceea, este de aşteptat ca, în cadrul 
acestor specii, să întâlnim sisteme complexe de semnalizare şi semnificare. 

în funcție de efectul asupra destinatarului pe care îl urmăreşte emițătorul 
mesajului, pot fi delimitate două tipuri diametral opuse de semnale : atractante 
şi repelente. Studiindu-le, omul a învăţat să le utilizeze el însuşi în interes 
propriu, precum o dovedesc următoarele exemple: 

Sintetizarea pe cale industrială a atractantului chimic secretat de femela 
„muştei de fructe" ce distrugea recoltele livezilor din zona litorală a Mării 
Mediterane a făcut posibilă stârpirea dăunătorului, feromonul respectiv 
atrăgând masculii de la mari distanţe în locurile unde aceştia cădeau apoi 
pradă insecticidelor. în acest fel, consumul de substanță chimica era 
considerabil diminuat, căci nu mai era necesară împrâştiprea acesteia pe 
întreaga suprafață afectată de flagel. 

La drept vorbind, procedeul menţionat nu e altceva decât o variantă 
modernizată a unor practici străvechi de atragere a vânatului. Imitarea vocii 
animalului, vocal, prin fluierat sau cu ajutorul unor „instrumente", ca frun- 

za ori solzul de peşte, are origini foarte îndepărtate, datând, e de presupus, 
chiar din paleolitic, epoca prin excelența vânâtoreascâ a omenirii primitive. 
Unele fresce egiptene lasâ sâ se înţeleagă câ la vânarea păsărilor contribuia şi 
folosirea altor păsări ale căror strigăte aveau menirea de a atrage prada. 

După inventarea magnetofonului, cercetarea semnalelor sonore emise de 
animale a intrat într-o fază nouă. A luat astfel naştere bioacustica, ramură a 
etologiei care studiază comunicarea sonoră în regnul animal. Dincolo de 
interesul pur ştiinţific al cunoaşterii mecanismelor de producere şi recepție a 
semnalelor, acestea, o dată descifrate, au putut fi utilizate în folosul omului. 
Primele succese au fost înregistrate chiar din 1956, anul când în 


Pennsylvania (SUA) s-a desfăşurat primul congres de bioacustica: graurii, 
dăunători periculoşi, au putut fi îndepărtați de pe terenurile pe care le 
invadaseră prin emiterea propriilor lor semnale de avertizare. Alte sunete 
repelente, ca, de pildă, strigatele unor prădători, sunt folosite astăzi curent 
pentru îndepărtarea stolurilor de păsări ce blochează pistele aeroporturilor 
din zona tropicală. 

în funcție de canalul de transmitere a informației la care se recurge şi de 
tipurile de semnale utilizate, comunicarea animală poate fi sonoră, gestuală, 
chimică, cromatica, luminoasă, electrică. Cu excepţia celei luminoase, 
pentru care nu dispune de o înzestrare naturală, omul posedă şi el, în mai 
mare sau mai mică măsură, capacitatea de a comunica pe toate aceste căl. 

Comunicarea sonoră în „lumea celor care nu cuvântă" se deosebeşte însă 
în mod radical de limbajul uman prin câteva trăsături esenţiale. Ea este 
lipsită de caracterul simbolic propriu expresiei lingvistice, rămânând 
indisolubil legata de nevoile fiziologice pe care le exprima, nu constituie, ca 
în cazul limbilor omeneşti, rezultatul unor procese de abstractizare şi 
generalizare şi nu face uz de sunete articulate, chiar dacă unele vietăţi sunt 
capabile sâ le producă (mai multe specii de păsări, printre care papagalul, 
corbul, gaița, graurul, pasârea-lirâ). De 

asemenea „graiului" animalelor îi lipseşte dimensiunea creatoare. Daca până 
şi cel mai puţin înzestrat vorbitor uman formulează necontenit enunțuri pe 
care nu le-a mai auzit niciodată de la altcineva, nici cea mai talentata pasăre 
nu face mai mult decât să reproducă întocmai cântecele învăţate. Şi încă, în 
raport cu reprezentanţii celorlalte clase ale regnului animal, pasărea 
cântătoare constituie o excepţie prin capacitatea sa de asimilare a unui 
repertoriu vocal destul de complex (se afirmă astfel despre păsările 
migratoare că ar fi „poliglote", având ocazia să cunoască mai multe cântece 
decât cele sedentare), în timp ce la toate celelalte vieţuitoare „limbajul", cât 
este, e înnăscut. 
Mai trebuie menţionat şi faptul că, spre deosebire de om, animalele nu se 
referă în „discursul" lor decât la situații prezente. Câinele latră pentru a-ţi 
atrage atenția că e cineva la poartă, dar nu şi pentru a-ţi povesti că un lucru 
asemănător s-a întâmplat zilele trecute. Există, ce-i drept, la câini şi urletul 
premonitoriu, dar e de presupus că, şi în acest caz, comportamentul 
animalului are în vedere unele indicii actuale, atât doar că inaccesibile 
omului, ceea ce poate crea falsa impresie că subiectul mesajului priveşte 
viitorul, nu prezentul. 

Dintre nevertebrate, numai insectele par capabile de emisiuni sonore 
înzestrate cu semnificaţie. Stridulaţiile lor sunt organizate „muzical" sub 
forma unor succesiuni de câte şapte fonatomi (pulsuri sonore produse printr-o 
mişcare unică a organului stridulator), denumite ciripituri, şi care dau naştere, 
la rândul lor, unor fraze mai ample — trilurile. Cei mai cunoscuţi producători 
de triluri sunt greierii, cosaşii şi lăcustele. In ciuda renumelui lor, cei dintâi 
posedă repertoriul de semnale cel mai sărac. Limbajul lor cunoaşte numai trei 
„cuvinte": stridulaţia de apel sexual, destinată atragerii partenerei, stridulația 
curtenitoare, emisă pentru câştigarea bunăvoinţei acesteia, şi stridulaţia de 
rivalitate, de care se face uz la apariţia concurenţei. în schimb, „vocabularul" 
cosaşilor este nu numai de două ori mai bogat, dar mai cuprinde şi o aşa- 
numită „stridulaţie indiferentă", adică exact trilul 

dezinteresat, cântecul de amorul artei, pe care fabulistul îl atribuie pe nedrept 
greierului. 

Unele insecte (furnicile în galeriile muşuroiului), dar şi arahnide 
comunica prin bâtâi, aidoma deţinuţilor din închisori. Un personaj pitoresc 
este, din acest punct de vedere, femela păianjenului tarentula, care, pentru a-i 


atrage pe masculi, se instalează pe câte o frunză şi o loveşte ritmic cu 
abdomenul, intrând într-un tremur convulsiv, din care s-au inspirat creatorii 
populari ai dansului italian tarantella. 

Contrar opiniei comune, cercetările au demonstrat că peştii simt vietăți 
deosebit de gălăgioase. Descoperirea surprinzător de târzie a acestui fapt 
(primele investigaţii în acest domeniu, întreprinse de naturalistul austriac 
Hans Hass în Marca Caraibilor, datează de-abia din anul 1954) are două 
cauze principale. Pe de o parte, suprafaţa apei constituie o formidabilă 
barieră acustică: numai 1% din energia sonoră degajată de o explozie 
subacvatică reuşeşte să treacă în mediul aerian. Pe de altă parte, urechea 
umana nu este adaptată la audiţia în mediu lichid. Oricine a băgat vreodată 
capul sub apă, la ştrand, la mare sau măcar în cada, cunoaşte vâjâitul 
caracteristic ce se instalează în atari situații şi din pricina căruia devenim 
insensibili la orice apel sonor. Aşa se face că, timp de milenii, expresiile de 
genul „mut ca peştele" au putut părea perfect justificate. Astăzi însă 
semnalele sonore emise de peşti sunt repertoriate şi studiate cu atenție. 
Mesajele lor se înscriu tot în sfera semantică a celor trei domenii amintite 
anterior : sexualitatea (serenadele interpretate de glasul, cu timbru de corn, al 
peştelui-stridie sau de cel, cu clinchet de clopoțel, al delicatului căluț de 
mare), apărarea teritoriului (rândunica-de-mare pune pe fugă pe orice intrus 
cu mormăitul ei puternic, produs cu ajutorul băşicii înotătoare) şi dirijarea 
acțiunilor colective (heringii utilizează semnale sonore diferite pentru 
comenzile de adunare, anunțarea pericolelor, indicaţiile privind schimbarea 
de direcție a bancului aflat în mişcare şi chiar un foarte interesant ciripit „de 
dregere a vocii", cu funcție 


193 


201 


faticâ, un fel de probă de microfon prin care conducătorul cârdului verifică 
dacă este auzit de toți supuşii săi). 

Deşi păsările se bucură de un binemeritat renume în acest domeniu, nu 
toate se dovedesc în stare să comunice sonor. Există şi păsări mute, ca, de 
pildă, barza albă, pasărea kiwi sau vulturul sud-american. Altele, de fapt cele 
mai multe, nu emit decât semnale scurte (strigăte). Este însă adevărat că 
repertoriul de apeluri distincte ale acestora din urmă €, în general, mult mai 
variat decât cel al insectelor, peştilor sau batracienilor (se cunosc la broaşte 7 
semnale diferite, între care şi cel, util omului, de anunţare a schimbării 
vremii). La pițigoi, de exemplu, au putut fi identificate 21 de piuituri cu 
înțelesuri deosebite. 

Lipsite de coarde vocale, păsările cântâtoare posedă, in schimb, un organ 
specializat în emiterea de sunete muzicale. Acesta poartă numele de syringe 
şi e alcătuit dintr-o membrană situată în partea inferioară a traheei, acolo 
unde se ramifică bronhiile către cei doi plămâni. Posibilităţile interpretative 
ale păsării depind, mai cu seamă, de numărul de muşchi care întind 
membrana, modificându-i frecvenţa de vibraţie. Păsările răpitoare, incapabile 
de a cânta, posedă o singură pereche de astfel de muşchr,! papagalul — trei, 
mierla sau privighetoarea — cinci perechi. * 

Capacitatea de a emite sunete este înnăscută, dar cântecele se învaţă, şi, 
ca atare depind de contextul în care se desfăşoară copilăria păsării, deoarece, 
ca şi la om, există o vârstă limită până la care este posibilă deprinderea 
„limbajului". De aceea nu e de mirare că, pe lângă migratoarele poliglote, se 
întâlnesc păsări sedentare care se exprimă în „dialect", pentru că nu şi-au 
părăsit niciodată locul de baştină. Cintezele din Scoţia (Fringilla coelebs) 
execută cântece diferite de la o vâlcea la alta. 


Organizarea muzicală a cântecelor atinge uneori o complexitate 
uimitoare. In cazul mierlei (Turdus merula), ele sunt structurate sub formă de 
strofe, formate fiecare din câte 5 până la 30 de note, ce se succed la intervale 
de cea 0,1 secunde. Pauza dintre strofe durează între 0,5 şi 

3,5 secunde, iar lungimea totală a cântecului poate atinge 400 de strofe. 
Majoritatea acestora sunt diferite, dar există şi refrene ce revin cu o 
regularitate remarcabilă. La privighetoare, strofa-refren urmează întotdeauna 
după un şir de 13 strofe neidentice. 

Multe păsări cântâtoare practica stilul antifonic. Femela îi răspunde 
partenerului printr-un contracântec aparținând repertoriului comun. Dialogul 
prezintă uneori un asemenea grad de sudura încât ornitologii s-au putut 
înşela, atribuind duetul unui singur individ, dat fiind faptul că preluarea 
ştafetei de către cealaltă pasare avea loc la intervale de numai câteva sutimi 
de secundă. Motivele melodice care intră în alcătuirea strofelor pot fi şi ele de 
o mare varietate. La sturzul Turdus ericetorum au fost inventariate 170 de 
teme diferite. Studiul acestor celule melodice, unele extrem de ingenioase ca 
alcătuire muzicală i-a preocupat nu numai pe etologi, ci şi pe muzicieni. Unul 
dintre cei mai mari compozitori ai secolului nostru, francezul Olivier 
Messiaen (1908—1992), organist timp de 6 decenii la biserica Trinite din 
Paris, a profitat enorm de pe urma cunoaşterii profunde a cântecelor de 
păsări, înregistrate de-a lungul şi de-a latul pământului. Titlurile câtorva 
dintre creaţiile sale cele mai reprezentative vorbesc de la sine ; Reveil des 
oiseaux (1953), Oiseaux exotiques, Catalogue d'oiseaux (1960). Compusă 
către sfârşitul vieţii, opera sa Saint Francois d'Assise, profită de pretextul 
faimoaselor predici către păsări ale întemeietorului ordinului franciscan 
pentru a valorifica imensa experienţă dobândita de compozitor în domeniul 
transpunerii muzicale a motivelor melodice provenite din cântecul păsărilor. 
Cu toate câ preocuparea nu e deloc nouă (să ne amintim de complexul 
madrigal imitativ Le chant des oiseaux al lui Clement Janequin (cea 1480— 
cea 1560), de foarte populara piesă pentru clavecin Le rappel des oiseaux de 
Jean Philippe Rameau (1683—1764), interpretată adesea şi la pian sau harpă, 
ca şi de petele de culoare pe care intervenţia unor instrumente care imită 
glasurile păsărilor le aduc în unele simfonii ale lui Haydn sau în Pastorala 
beethoveniană), creația lui O. Messiaen 

marchează momentul de vârf al străvechiului dialog muzical dintre 
compozitori şi confrații lor înaripați. 

în mod surprinzător, singurele animale care le fac concurență păsărilor în 
domeniul interpretării muzicale sunt cetaceele. Recordul în materie îl 
realizează balena-cu-cocoaşâ (Megaptera Novaeangliae) care, în perioada 
împerecherii, „concertează" ore în şir, executând cântece cu durata de câteva 
minute fiecare, bazate pe succesiunea riguroasă a unui mare număr de teme 
muzicale. Ruda sa mai mică, delfinul, nu cântă, dar posedă un repertoriu destul 
de variat de semnale acustice, pe care îl îmbogăţeşte continuu pe parcursul 
vieții. Profesorul american W. Batteau a demonstrat (1961) că delfinii, deşi 
lipsiţi de coarde vocale, sunt capabili, folosindu-se de nişte îngroşâri ale 
laringelui, să reproducă, cu destulă fidelitate, cuvintele auzite de la oamenii cu 
care vin în contact. Faptul a putut rămâne multă vreme necunoscut, fiindcă ei 
„pronunţă" cuvintele într-un registru foarte acut, ceea ce a făcut ca fenomenul 
să nu devină perceptibil decât după ce vorbirea lor pițigăiată a fost înregistrată 
şi redată cu o viteză redusă de două ori şi jumătate a benzii de magnetofon. Se 
mai ştie că delfinii comunică şi cu ajutorul ultrasunetelor, pe care le utilizează 
însă, mai cu seamă, pentru ecolocaţie, mijloc de orientare întâlnit şi la alte 
specii, începând cu insectele (fluturii din familia Arctiidae emit chiar 
ultrasunete de bruiaj, pentru inducerea în eroare a liliecilor, şi ei renumiți 


pentru radarele lor ultrasonice), păsările (rândunelele-grase-de-noapte, 
Steatornia caripensis din Venezuela sau rudele lor din China, denumite 
Collocaliafrancia, constructoare ale vestitelor cuiburi comestibile, atât de 
apreciate în gastronomia extrem-orientalâ) şi sfârşind cu un număr de specii de 
mamifere (pe lângă lilieci, merită amintiţi aricii şi, lucru mai puţin cunoscut, 
banalii şoareci de casă, care, până la înțărcare, când începe să li se îngroaşe 
vocea, îşi cheamă părinții prin semnale aflate în afara registrului audibil pentru 
urechea umană). 

în ciuda strânsei lor înrudiri filogenetice cu omul, maimuţele s-au dovedit 
inapte pentru deprinderea limba- 

jului articulat. Cauza o reprezintă nu atât deficienţele de ordin intelectual 
(soții Kellog, crescându-şi copilul alături de un pui de cimpanzeu de aceeaşi 
vârstă, au demonstrat că, până în momentul asimilării limbajului articulat, 
omul dă sensibil mai puţine dovezi de inteligență decât maimuța), cât o 
conformație defavorabilă a căilor fona-torii: laringele ajunge prea aproape de 
vălul palatin, îngrădind mişcările limbii şi permiţând doar producerea de 
sunete guturale. A fost nevoie de eforturi imense din partea unui cuplu de 
cercetători americani, soţii K.J. Hayes şi C. Hayes, pentru a învăţa un 
cimpanzeu, ajuns pe această bază vedetă a televiziunii de peste ocean, să 
rostească numai patru cuvinte monosilabice, proces pedagogic ce a necesitat 
nu mai puţin de 6 ani de muncă încordată. 

Rezultate incomparabil superioare a dat experimentul ingenios al 
cercetătorilor R.A. Gardner şi B.T. Gardner de la Universitatea din Nevada. 
Exploatând marea mobilitate şi aptitudinile imitative ale maimuţelor, aceştia 
au izbutit să înveţe un cimpanzeu, de data aceasta în numai 6 luni, 132 de 
semne gestuale din limbajul surdo-muţilor. „Elevul" s-a dovedit atât de dotat! 
încât, din materialul „lexical" asimilat putea alcătui „propoziţii” formate din 
până la 5 semne consecutive. Evocarea acestui experiment promițător ne 
introduce deja într-un alt domeniu al comunicării animale şi anume: 
Comunicarea gestuală. Pentru a începe tot cu insectele, se cuvin amintite aici 
rezultatele senzaţionale şi mult mediatizate ale cercetărilor laureatului 
Premiului Nobel pentru fiziologie şi medicină (1973) Karl von Frisch, asupra 
„dansului" albinelor. Ceea ce le-a părut apicultorilor timp de milenii o 
manifestare „coregrafică* s-a dovedit a constitui un sistem complex de 
comunicare, prin intermediul căruia albinele îşi transmit unele altora un set 
întreg de date privitoare la sursele de hrană pe care le-au descoperit în cursul 
zborurilor lor exploratorii. O dată reîntoarsă la stup, albina-cercetaş începe să 
„danseze" descriind în zbor o traiectorie fie circulară, fie în formă de 8. 
Primul caz corespunde situaţiei în care 

sursa de hrana se află la mai puţin de 100 m distanţă față de stup. Când 
distanța este mai mare, ea recurge la zborul în 8, dar cum indicația aceasta e 
mult prea sumară pentru a le servi suratelor sale, aduce precizări suplimentare 
prin varierea vitezei de deplasare. Un număr de 35——40 de parcurgeri ale 
traiectoriei într-un minut corespunde unei distanţe de cea 100 m, în timp ce 
pentru distanţe de 1 sau 10 km, frecvenţa ciclurilor scade la 5 şi, respectiv, 1,2 
pe minut. 

Planul traiectoriei dansului este vertical în interiorul stupului şi orizontal în 
afara acestuia, iar orientarea porțiunii comune a celor două elipse care 
alcătuiesc optul oferă informaţii asupra direcţiei în care trebuie să se deplaseze 
albinele pentru a găsi sursa de hrană. Când dansul este vertical s-ar părea, la 
prima vedere, că el nu are cum să indice direcția, dar albinele rezolvă ingenios 
problema printr-o congruență unghiulară : axa de simetrie a traiectoriei face cu 
verticala locului un unghi egal cu cel dintre direcția soarelui şi cea în care se 
află sursa de hrană. In plus, când parcurge această axă, albina îşi pune 
abdomenul în vibrație cu o frecvenţă proporțională cu concentrația în zahăr a 
sursei! 

Valoroase în sine, rezultatele cercetărilor lui Karl von Frisch au şi meritul 
de a ne atrage atenţia asupra caracterului nu întotdeauna foarte evident al unor 
forme de comunicare animală. E, de aceea, posibil ca viitorul să ne rezerve 
multe surprize în acest domeniu. De asemenea, studiile au pus in evidență 
modul în care aptitudinile comunicative se dezvoltă diferențiat de la o specie la 
alta. Dintre cele trei triburi în care zoologii grupează albinele (Apidae), 
BombinaeAe nu prezintă nici comunicare sonoră şi nici gestualâ, Meliponidae- 
le comunică sonor, iar Apinae-le dispun de ambele posibilități. La rândul lor, 
ele cuprind trei specii ; Ftorea, care dansează numai orizontal, Dorsata, care 
practică dansul vertical, şi MeUifera, capabile să danseze în ambele feluri. 

Parada amoroasă a păsărilor reprezintă poate forma de exprimare gestualâ 
cea mai riguros codificată din întreaga lume animală. O culme a coregrafiei cu 
finalitate ero- 


u:i i constituie dansul cocorului-cu-gât-negru !Grus nur |, inspirator al 
poeţilor şi pictorilor de stampe ioikA Figurile, foarte complicate, ale acestui 
„pas de tteui sunt în totalitate înnăscute. Steward Keith, care I-a .uui!: . arată 
că, la numai cinci zile după ieşirea din ou, linear ar ţinut departe de alți 
reprezentanţi ai speciei este sâ le execute pe toate de o manieră ireproşabila. ? 
nțe estetice prezintă şi ceremonialul înfruntării “TvaHâcrla unele specii de 
peşti, păsări sau şerpi. 

nii organizează spectacol* publice cu dueluri de şam i specia Crotalus 
atrox (şarpele texan cu clopoței), lupie acestea nu sunt sângeroase şi, pe 
parcursul lor, i arii îşi iau pauze in timpul cărora se odihnesc cul--;iki -se 
unul peste celălalt ca sâ se încălzească. 

rganizarea ierarhică foarte strictă a colectivităților :muţe, poziția socială a 
unui individ pare să depindă ror de capacitățile sale de exprimare mimică şi 
ges-ixsăa Un experiment efectuat de CE. Izard ((76), p. 94) e va; 
semnificativ în acest sens. Cercetătorul a secționat itrraul îacial al unei 
maimuțe din specia Rhesus, punând-o n mposibilitatea de a-şi mai folosi 
resursele mimice. In vreme, el a avut ocazia sâ constate o deteriorare «jiiâ a 
raporturilor sociale ale maimuţei operate. Deşi ujoasta aparţinea unei 
categorii dominante, ea a început şti ie tratată ca o maimuță subordonată. 
Comportamentul ţratual al maimuţelor care se întâlnesc întâmplător >y ctâ 
reguli de etichetă precise, condiţionate de stătuţii :. e social. Doi indivizi de 
rang egal se îmbrățişează şi ac bat pe umăr prieteneşte, in timp ce un individ 
subor-trebuie sâ-şi exprime considerația față de superiorul au prin 
genuflexiuni şi temenele. Surprins in junglă tair* -jrilâ furioasă, etologul 
Peter Schaller a reuşit sâ ape cu bine din situaţia dificilă in care se afla bazân- 
iu tocmai pe cunoştinţele dobândite in studiul comune t gestuale a 
maimuţelor. El a recurs de îndată la iile ritualului de supunere şi 
nebeligeranţâ specific or subordonate, câştigându-şi in numai 10 minute uog 
gestual simpatia agresorului, care s-a îndepărtat „t, fără a-i face vreun râu. 

Cel mai clar indiciu al convieţuirii paşnice 
dintre maimuțe este însă ţesălatul reciproc. 
Operaţiunea durează până la trei ore pe zi şi 
e practicată de toţi membrii tribului, conform 
unor foarte precise reguli de subordonare şi 
cooperare. Şefii sunt țesâlați de supuşii lor 
(la babuini, bunăoară, se poartă pieptănatul 
cu cărare), femelele se țesalâ între ele, dar nu 
îi uită nici pe pui. Deşi are toate aparențele 
unui ritual gestual, acest „comportament de 
toaletă" îndeplineşte un rol legat de o altă 
formă de comunicare : cea chimică 
(olfactivă). Rostul său este, între altele 
(fiindcă, desigur, nici funcția de îndepărtare 
a paraziţilor nu e de neglijat), şi acela de a-i 
impregna pe toți membrii tribului cu un 
miros comun, cu ajutorul căruia se recunosc 
chiar şi în întuneric şi pe identificarea căruia 
se bazează depistarea şi eliminarea intruşilor, 
chiar dacă aceştia aparțin aceleiaşi Specii. 

Comunicarea chimică se realizează prin 
intermediul unor emisiuni de substanţe 
chimice, produse, de obicei, de glande 
specializate, cu secreție externă. Este şi 
motivul pentru care, inițial, aceşti;mesageri 
chimici au fost denumiți ectohormoni. 
Ulterior, s-a impus termenul de feromon, 
propus în 1959 de biochimistul Peter 
Karlson de la Universitatea din Marburg. 
Feromonii atractanţi poartă numele de 
epagine, cei repelenți se numesc reuulsine. 

O trăsătură importantă, prin care se 
deosebesc de alte tipuri de semnale este 
persistenţa lor în timp. Faptul că acţiunea 
feromonului şe poate manifesta şi în absenţa 
emițătorului 1-a determinat pe lingvistul 
Thomas Sebeok să asemene mesajele 
chimice cu comunicarea prin scris. 
Feromonii de spaimă emişi de şoarecele 
prins în cursă rămân impregnaţi în materialul 
din care e confecționată aceasta şi după 
dispariția emițătorului, aidoma unui docu- 
ment scris rămas în urma unei persoane 
defuncte. Fără a deţine explicația ştiinţifică a 
fenomenului, oamenii au învăţat din 
experiență că, numai dacă opăresc cursa, 
operaţie ce are drept efect ştergerea 
mesajului, au şanse de a mai captura şi un al 
doilea exemplar. Analogia cu scrisul ne-o 
sugerează şi comportamentul bondarilor, 
care, primăvara în pădure, zboară din copac 
în copac 

muşcând unele frunze, nu pentru a se hrăni cu ele, ci pentru a impregna 
partea rămasă cu un feromon ce face din aceste fragmenta adevărate scrisori 
de dragoste adresate femelelor din zonă. K.von Frisch a observat că 
destinatarele dau curs apelului, prezentându-se in ziua următoare la locurile 
de întâlnire indicate, şi tot el a arătat că, pentru evitarea confuziilor, marcarea 
se face în zone diferite ale coroanei arborilor, in funcție de specia căreia îi 
aparțin bondarii. 

Exemplele anterioare au sugerat deja două dintre semnificaţiile 
feromonilor: cea de apel sexual şi cea de alarmă. Sensibilitatea unor vietăți la 
atari emisiuni chimice e de-a dreptul incredibilă. în primul domeniu 
menționat, se citează frecvent cazul fluturelui Bombyx Mori (fluturele 
viermelui de mătase). Femela acestuia produce, cu ajutorul unei perechi de 
glande situate pe ultimul sector abdominal, un feromon atractant, ce a fost 
botezat bombi-col şi pe care îl vaporizează in aer prin mişcări de pompare 
ritmice, asemănătoare celor prin care se parfumează femeile ce folosesc 
sticluţe prevăzute cu pulverizator. Deşi cantitatea totală de bombicol ce poate 
fi astfel expulzata nu depăşeşte o sutime de miligram, prezența în atmosfera a 
acestei epagine este sesizată de masculi chiar de la o distanță de câțiva 
kilometri. în acest scop antenele insectei sunt prevăzute cu mai bine de 40 
000 de celule sensibile ia mirosul de bombicol. Puterea de discriminare a 
acestui dublu organ olfactiv este atât de mare încât ii asigură fluturelui nu 
numai posibilitatea de a percepe prezența substanței, ci şi pe aceea de a se 
dirija precis către ţintă. Masculul îşi orientează zborul pe direcția crescătoare 
a gradientului concentraţiei, cotind la dreapta sau la stânga, după cum antena 
dreaptă ori cea stângă reperează câteva molecule de bombicol în plus față de 
cea din partea opusă. Trebuie subliniat insă faptul că acest aparat olfactiv 
ultraperfecționat e construit numai pentru un unic miros, el nepermiţând 
sesizarea şi analiza altor efluvii odorifere. O specializare atât de strictă a 
receptorilor trebuie să meargă însă mână în mână cu una la fel de precisă a 
glandelor producătoare, pentru ca în atât de 

diversa lume a insectelor confuziile între specii sâ fie excluse din capul 
locului. Aşa se face că parfumurile cu rol de atractant sexual depăşesc, potrivit 
estimărilor unui entomolog contemporan, profesorul Martin Lindauer, cifra de 
jumătate de milion. 

Cât priveşte feromonii de alarmă, raza de acțiune a acestora atinge şi ea 
valori remarcabile. Aşa-numita „săritură de excitație" a cerbilor, al cărei rost 
nu a fost înțeles decât relativ recent, constituie o modalitate prin care animalul 
aflat în pericol îşi avertizează semenii sâ fugă sau sâ se adăpostească. Atunci 
când cerbul sesizează o prezență amenințătoare (vânător, animal de pradă), în 
loc sâ o ia de îndată la fugă, cum ar fi de aşteptat, execută un salt pe loc şi abia 
pe urmă demarează cu iuţeala maximă de care e capabil. De ce ?'în despicâtura 
copitei duble a cerbului se află o mică glandă specializată care produce un 
feromon de alarmă. Săritura îi dă animalului prilejul sâ îşi desfacă cele două 
copite şi sâ expulzeze în aer substanța respectivă. în termeni umani, gestul este 
de un altruism admirabil, deoarece, fâcându-l, cerbul îşi întârzie startul şi îşi 
diminuează corespunzător şansele de salvare, majorându-le, în schimb, pe cele 
ale congenerilor săi. 

Limbajul chimic joacă un rol însemnat şi în marcarea teritoriului. lepurii îşi 
borneazâ „proprietățile" cu secrețiile unor glande submaxilare, ursul grizzly — 
cu salivă, vulpea — cu urină, şobolanul — cu excremente. Unii feromoni solizi 
destinați marcării teritoriului miros suficient de plăcut pentru a-i fi dat omului 
ideea de a-i utiliza în industriile cosmetică şi farmaceutică. Binecunoscuţi, din 
acest punct de vedere, sunt ambra, cenuşie (a nu se confunda cu cea galben- 
roşcată, rezultată din mineralizarea răşinilor unor conifere) produsă hi 


intestinul caşaloților, moscul, datorat cerbului moscat, un mic rumegător ce 
trăieşte pe platourile înalte ale Asiei, şi castoreumul, depus în mici grămezi 
conice de jur împrejurul adăpostului castorilor. 

Funcţia socială a comunicării a fost deja amintită cu prilejul evidenţierii 
semnificației țesălatului în comu- 

nitâțile de maimuțe. Pentru insectele ce trăiesc în colectivităţi mari, mesajele 
olfactive au o importanţa deosebită. Furnicile recrutoare indică lucrătoarelor 
traseele pe care trebuie să le urmeze, marcându-le cu picături ale unui feromon 
de trasaj. Unele specii (din genul Solenopsis) acoperă cu pământ dârele astfel 
formate, pentru a împiedica evaporarea prea rapidă a feromonului. Repartiția 
judicioasă a furnicilor-doici în raport cu numărul de larve ce trebuiesc hrănite 
se realizează şi ea pe baza comunicării chimice. La albine, feromonul eliberat 
prin înțepare o dată cu veninul marchează duşmanul, declanşând un atac 
general asupra sa. Aşa se explică de ce imprudentul care se apropie de un stup 
fie scapă total nevătămat, fie se pomeneşte ciuruit de înțepături, care îi pot fi 
chiar fatale. 

Comunicarea tactilă ocupă o poziție mult mai modestă în ansamblul 
raporturilor intraspecifice, fiindcă, pe de o parte, ea este adesea blocată de 
teama de atingere despre care am mai vorbit, iar pe de alta, ea „nu are 
specificitate, autonomie şi capacitate de simbolizare ca limbajul sonor sau 
chimic". ([103], p. 50). în societăţile de insecte, contactul dintre antenele a doi 
indivizi pare totuşi să transmită diferite informaţii, al căror înţeles este însă 
departe de a fi fost descifrat în totalitate. 

Comunicarea cromatică îmbracă două forme, după cum coloritul 
animalului este permanent sau are numai un caracter circumstanţial. Prima 
categorie e ilustrată de vietăţile înzestrate cu arme periculoase de atac sau 
apărare, ace şi colți veninoşi, glande cu secreţii toxice sau urât mirositoare, 
celule urzicătoare. Şerpii-arlechin şi şerpii-corali, a căror muşcătură este 
deosebit de primejdioasă, atrag atenția eventualilor amatori de relații mai 
apropiate că nu e cazul să rişte, prin foarte spectaculoasele lor combinaţii de 
inele negre, galbene, albe şi roşii, ce joacă aici un rol de mesaj de avertizare, 
similar celui al capului de mort reprezentat pe etichetele sticlelor cu «otravă. 

O combinaţie de comunicare cromatică şi gestualâ o constituie aşa-numitul 
„limbaj al măştilor", prin care 

diversa lume a insectelor confuziile între specii sâ fie excluse din capul locului. 
Aşa se face câ parfumurile cu rol de atractant sexual depăşesc, potrivit 
estimărilor unui entomolog contemporan, profesorul Martin Lindauer, cifra de 
jumătate de milion. 
Cât priveşte feromonii de alarmă, raza de acțiune a acestora atinge şi ea valori 
remarcabile. Aşa-numita „săritură de excitație" a cerbilor, al cărei rost nu a fost 
înțeles decât relativ recent, constituie o modalitate prin care animalul aflat în 
pericol îşi avertizează semenii sâ fugă sau sâ se adăpostească. Atunci când 
cerbul sesizează o prezență amenințătoare (vânător, animal de pradă), în loc sâ 
o ia de îndată la fugă, cum ar fi de aşteptat, execută un salt pe loc şi abia pe 
urmă demarează cu iuțeala maximă de care e capabil. De ce ?'In despicâtura 
copitei duble a cerbului se află o mică glandă specializată care produce un 
feromon de alarmă. Săritura îi dă animalului prilejul sâ îşi desfacă cele două 
copite şi sâ expulzeze în aer substanța respectivă. în termeni umani, gestul este 
de un altruism admirabil, deoarece, fâcându-l, cerbul îşi întârzie startul şi îşi 
diminuează corespunzător şansele de salvare, majorându-le, în schimb, pe cele 
ale congenerilor săi. 

Limbajul chimic joacă un rol însemnat şi în marcarea teritoriului. lepurii îşi 
borneazâ „proprietățile" cu secrețiile unor glande submaxilare, ursul grizzly — 


cu salivă, vulpea — cu urină, şobolanul — cu excremente. Unii feromoni solizi 
destinați marcării teritoriului miros suficient de plăcut pentru a-i fi dat omului 
ideea de a-i utiliza în industriile cosmetică şi farmaceutică. Binecunoscuţi, din 

roşcată, rezultată din mineralizarea răşinilor unor conifere) produsă hi 
intestinul caşaloților, moscul, datorat cerbului moscat, un mic rumegător ce 
trăieşte pe platourile înalte ale Asiei, şi castoreumul, depus în mici grămezi 
conice de jur împrejurul adăpostului castorilor. 

Funcţia socială a comunicării a fost deja amintită cu prilejul evidențierii 
semnificației țesâlatului în comu- 

nitâțile de maimuțe. Pentru insectele ce trăiesc în colectivităţi mari, mesajele 
olfactive au o importanţă deosebită. Furnicile recrutoare indică lucrătoarelor 
traseele pe care trebuie să le urmeze, marcându-le cu picături ale unui feromon 
de trasaj. Unele specii (din genul Solenopsis) acoperă cu pământ dârele astfel 
formate, pentru a împiedica evaporarea prea rapidă a feromonului. Repartiția 
judicioasă a furnicilor-doici în raport cu numărul de larve ce trebuiesc hrănite 
se realizează şi ea pe baza comunicării chimice. La albine, feromonul eliberat 
prin înţepare o dată cu veninul marchează duşmanul, declanşând un atac 
general asupra sa. Aşa se explică de ce imprudentul care se apropie de un stup 
fie scapă total nevătămat, fie se pomeneşte ciuruit de înțepături, care îi pot fi 
chiar fatale. 

Comunicarea tactilă ocupă o poziție mult mai modestă în ansamblul 
raporturilor intraspecifice, fiindcă, pe de o parte, ea este adesea blocată de 
teama de atingere despre care am mai vorbit, iar pe de alta, ea „nu are 
specificitate, autonomie şi capacitate de simbolizare ca limbajul sonor sau 
chimic". ([103], p. 50). în societăţile de insecte, contactul dintre antenele a doi 
indivizi pare totuşi să transmită diferite informaţii, al căror înţeles este însă 
departe de a fi fost descifrat în totalitate. 

Comunicarea cromatică îmbracă două forme, după cum coloritul 
animalului este permanent sau are numai un caracter circumstanţial. Prima 
categorie e ilustrată de vietăţile înzestrate cu arme periculoase de atac sau 
apărare, ace şi colţi veninoşi, glande cu secreții toxice sau urât mirositoare, 
celule urzicătoare. Şerpii-arlechin şi şerpii-corali, a căror muşcătură este 
deosebit de primejdioasa, atrag atenția eventualilor amatori de relații mai 
apropiate că nu e cazul să rişte, prin foarte spectaculoasele lor combinaţii de 
inele negre, galbene, albe şi roşii, ce joacă aici un rol de mesaj de avertizare, 
similar celui al capului de mort reprezentat pe etichetele sticlelor cu otravă. 

O combinaţie de comunicare cromatică şi gestualâ o constituie aşa-numitul 
„limbaj al măştilor", prin care 

unele vieţuitoare îşi schimba vremelnic înfăţişarea pentru a putea înfrunta cu 
mai mult succes un pericol iminent. Mica şopârlă denumită agama-gulerată 
(Chamdyosaurus Kingi) îşi pune pe fugă duşmanii cu ajutorul unui guler de 
piele multicolor prevăzut cu vergele cartilaginoase, pe care îl poate deschide 
ca pe o umbrelă, mârindu-şi brusc şi amenințător dimensiunile aparente. In 
acelaşi scop, peştele-arici iese repede la suprafaţă şi înghite aer pentru a-şi 


mări volumul, iar iguanele Anolis umflă nişte saci viu colorați dispuşi în jurul 
gâtului. 

în categoria vietăţilor care comunică prin schimbări de culoare, un loc 
aparte II ocupă caracatițele. Epiderma lor este prevăzută cu un mare număr de 
punguţe minuscule, conținând lichid de diferite culori. Aceşti cromatofori sunt 
înconjurați de muşchi radiali, care, prin contracție, pot spori de până la 60 de 
ori suprafața aparentă a punguţei. 


în funcție de culoarea cromatoforilor astfel dilataţi, octopodul poate obţine 
o infinitate de nuanţe diferite, a căror strălucire este intensificată de acțiunea 
iridiociştilor, celule situate îndărătul membranei colorate de la suprafaţa 
corpului şi care constituie un foarte sofisticat sistem reflectorizant, alcătuit 
dintr-un fel de prisme şi oglinzi minuscule. Variațiile cromatice se constituie, 
în perioada împerecherii, într-un adevărat cod galant, masculul mergând cu 
subtilitatea (dar şi cu prudenţa şi cu economia...) până la a nu se colora decât 
pe partea dreaptă, singura vizibilă pentru femelă, căreia, ca orice cavaler 
autentic, îi oferă locul de onoare. Calmarii Loligo, îndeobşte incolori, se 
„îmbracă" în ritmul ritualului nupțial într-un costum ţipător, cu dungi 
alternative albe şi roşii. 

Comunicarea luminoasă se bazează pe proprietatea de bioluminiscențâ a 
unor organisme, ce are drept sursă oxi-darea substanţei numite luciferină sub 
acțiunea catalizatoare a unei enzime cunoscute sub numele de luciferază. în 
afara conversației amoroase, precum cea dintre licurici şi partenera sa, care, 
fiind apteră, nu poate zbura şi îşi semnalează astfel prezența masculilor ce 
survolează regiunea, codul luminos pare să acopere un mare număr 


204 


de semnificaţii, dar cunoaşterea acestora este încă lacunară, având în 
vedere faptul că fotocomunicarea este, mai ales, apanajul atât de puţin 
cercetatei faune abisale. S-au identificat pânâ astăzi mai mult de 150 de specii 
de peşti luminoşi. La adâncimile la care lumina zilei nu poate pătrunde, 
viețuitoarele disting prietenii de duşmani şi masculii de femele cu ajutorul 
luminii emise de aceştia. Biologul englez Lissman a arătat că peştii fac uz de 
coduri luminoase complexe, prin intermediul cărora transmit informaţii 
variate. Punctele şi plăcile luminoase ce le acoperă corpul se aprind într-o 
anumită ordine, fâcându-ne să bănuim existența unui sistem de codificare în 
relațiile dintre parteneri. 

Dacă distincția dintre feromonii unor specii diferite se operează pe baza 
formulei lor chimice, deosebirea dintre semnalele luminoase pare să se bazeze 
pe frecvenţa şi durata lor. în perioada împerecherii, licuriciul mexican îşi 
aprinde Janterna* din 2 în 2 secunde, iar scarabeul lucitor Photinus pyralis — 
la fiecare 5,7 secunde, scânteierea semnalului său durând numai 0,06 secunde. 
Dacă e receptivă la apelul primit, femela acestuia din urmă răspunde printr-o 
scăpărare similară după exact 2,1 secunde. Atunci când cercetătorii au 
încercat să îl păcălească pe mascul, simulând cu ajutorul unei lanterne replica 
femelei, stratagema nu a reuşit decât numai strict în cazul în care între 
chemare şi răspuns s-au scurs nici mai mult, dar nici mai puţin de 2,1 
secunde, ceea ce a demonstrat că, într-adevăr, criteriul de recunoaştere era 
unul de ordin temporal. Mutatis mutandis, ne aflăm în prezenţa unei situații 
de genul celor studiate de E.T. Hali ff67], pp. 1—19), în care punctualitatea 
sau întârzierea la întâlniri se dovedesc purtătoare ale unor mesaje. Speciile de 
insecte fotogene se deosebesc pe baza timpului de reacție, la fel cum 
cercetătorul american îi deosebea pe vestici de orientali după punctualitate. 

Emisia de lumină poate servi şi ca atractant interspecific. Peştele-viperâ 
Chauliodus are cavitatea bucală împodobită cu vreo 350 de surse de lumină, 
care îi atrag irezistibil pe micii peşti şi crustaceele ce îi servesc drept 

hrana. Larvele țânţarului Bolitophyla luminosa, care se dezvolta pe tavanele 
peşterii Waitomo din Noua Zeelandâ, configurează deasupra apelor lacului 
subteran de acolo un cer fals, cu constelații artificiale. Când insectele care se 
dezvolta în ape ajung la stadiul vieţii aeriene, ele îşi iau zborul către ceea ce li se 
pare a fi bolta înstelată şi se lasă prinse în capcana lungilor fire lipicioase pe care 
larvele de Bolitophyla le lasă să atârne din tavan. Amănuntul cel mai incredibil 
din descrierile, şi aşa senzaţionale, pe care vizitatorii peşterii le-au furnizat 
naturaliştilor e acela că dispunerea pe bolta peşterii a larvelor în cauză nu este 
deloc întâmplătoare, ci ea corespunde întocmai aşezării constelațiilor pe cerul 
austral ! ([103], pp 137—138). 

Comunicarea electrică. Producerea, într-o cantitate mai mică sau mai mare, 
a electricităţii constituie o proprietate generală a organismelor vii, dacă se are în 
vedere substratul electric al influxului nervos. La peştii electrici, mărimea 
impulsului fiecărei celule în parte nu depăşeşte obişnuitul, dar sursele 
generatoare se grupează în plăci legate în serie, astfel încât, în cele din urmă, 
tensiunea electrică poate atinge valori impresionante. Cu ajutorul mai multor 
coloane de baterii a câte 6000—10 000 de plăci fiecare, reprezentând aproape o 
treime din greutatea peştelui, tiparul electric atinge tensiunea record de 600 de 
volţi. Renumitul geograf şi naturalist Alexander von Humboldt a fost pe punctul 
de a-şi pierde viaţa în timpul expediției întreprinse în Țara de Foc, atunci când a 
călcat din întâmplare pe un tipar electric (Electrophorus electri-cus). 

La peştele-torpilă (Torpedo marmorată), coloanele sunt alcătuite din numai 
câteva sute de plăci fiecare, dar numărul lor e foarte mare (în jur de 200) şi, prin 
legarea acestora în paralel se obţin intensităţi ale curentului de 50-60 de amperi. 
încă din Antichitate efectele contactului cu peştele-torpilâ erau bine cunoscute, 
iar Galenus îl recomanda pentru tratamente cu electroşocuri în boli ca guta sau 
reumatismul. 

Nu încape îndoială că aceste puternice generatoare electrice sunt în primul rând 
arme de temut, dar ele par 

să joace şi un rol de comunicare deloc neglijabil. Profesorul Franz Peter 
Mohres de la Universitatea din Tubingen a lansat ipoteza că impulsurile 
electrice emise de peşti servesc la informarea colectivă în cadrul marilor 
bancuri, a căror deplasare absolut ordonată nu s-ar putea realiza în absenţa 
unui asemenea telegraf sui-generis. Existenţa unor semnale electrice de apel 
sexual este deja stabilită cu certitudine. Tot indiscutabilă ne apare astăzi şi 
funcția de marcare şi apărare a teritoriului: peştele are un control permanent 
asupra câmpului electric pe care îl creează în jurul său şi sesizează, pe o anu- 
mită rază, prezenţa oricărui organism viu, deoarece aceasta tulbură liniile de 
forță, anunţându-i proprietarului apariția unui vizitator. Sensibilitatea unora 
dintre ei la variaţii ale parametrilor electrici este de-a dreptul uluitoare. 
Peştele Gymnarchus niloticus e capabil, se pare, să reacționeze la modificări 
ale intensității curentului electric de 1O' amperi. 


16. COMUNICAREA UMANĂ NON-VERBALĂ 


Faptul că şi-a creat un mod de comunicare ce îi aparţine în 
exclusivitate, limbajul articulat, nu 1-a împiedicat pe om să utilizeze, 
în continuare, şi încă pe scară foarte largă, mijloacele non-verbale. 
Prin forța împrejurărilor, nu toate s-au putut bucura de o dezvoltare 
egală, măcar şi numai pentru motivul că organismul uman nu 
dispunea de posibilităţi fizice comparabile cu cele ale unor animale, 
în ceea ce priveşte, de exemplu, comunicarea luminoasă, electrică sau 
cromatică. Dar în toate aceste domenii ingeniozitatea umană a 
compensat, cu vârf şi îndesat, zgârcenia naturii, imaginând sisteme şi 
dispozitive artificiale pentru care necuvântătoarele ar avea toate 
motivele să ne invidieze. E adevărat că eventualele semnale electrice 
emise de corpul uman sunt, în orice caz, infinit mai slabe decât cele 
ale tiparului sau torpilei electrice, dar, în schimb, astăzi, până şi în 
cele mai îndepărtate colţuri ale lumii, vorba lui Ghiţâ poliţaiul, „bate 
telegraful de se cutremură stâlpii", iar cerul e brăzdat de sateliți de 
telecomunicaţii, ce asigură, 24 de .ore din 24, legăturile dintre zeci şi 
sute de milioane de locuitori ai planetei. Tot astfel, inferioritatea 
noastră organică în raport cu licuriciul e contrabalansată cu deplin 
succes de mijloacele tehnice de producere a luminii artificiale, care, 
începând cu străvechiul foc de semnalizare a pericolelor şi sfârşind cu 
transmisiile prin fibre optice, şi-au găsit strălucite aplicații în 
comunicare. 

Cât priveşte comunicarea cromatica, ea era oricum prezenta, într-o 
formârudimentarâ şi, in general, necon-troiatiTconştient, prin tenomene ca 
schimbareaculoru obrazului în cazul unor emoții puternice. precum spaima, 
mânia sau ruşinea (a cărei denumire e chiar legată de schimbarea registrului 
cromatic : „să-ți fie ruşine obrazului !"), ori a unor boli (hepatita e, poate, 
exemplul cel mai la îndemână, dar însemnătatea culorii în semiotica medicală nu 
se limitează la diagnosticarea acesteia). Şi aici însă, domeniul semnificării prin 
culoare s-a extins imens prin introducerea unor coduri explicite, ca în heraldică, 
în ) semnalizarea navală cu fanioane, în semaforizare sau S chiar în asocierea 
dintre sentimentul naţional şi culoriledrapelului de stat, ori implicite, cum se 
întâmplă, mai cu J seamă, în domeniul vestimentar, al artelor decorative, al 
machiajului. Separarea nu este însă atât de netă pe cât pare, o dată ce întâlnim 
codificări cromatice stricte şi în ] îmbrăcăminte : culoarea veşmintelor ne 
permite să identificăm apartenenţa la o categorie sau la un grup anume a 
militarilor, călugărilor din diverse ordine religioase, membrilor sau suporterilor 
unor echipe sportive, per- ] soanelor în doliu, mireselor etc. 

Posibilităţile noastre de a comunica pe cale chimică sunt şi ele limitate, dar 
importanţa acestui canal rămâne mare, în ciuda repertoriului redus de 
semnificaţii ce pot fi transmise prin intermediul sâu. Chiar dacă această 
problematică nu s-a bucurat încă din partea cercetătorilor de atenţia cuvenită, e 
evident că moartea în arenă a unor dresori de fiare sălbatice a fost urmarea 
directă a emisiei feromonilor de spaimă, prompt recepționaţi de animale. Tot 
mesajele olfactive joacă un rol major în atracția sexu- ! alâ şi, probabil, în 
general, în simpatia sau antipatia C spontană pe care le resimţim, de la prima 
întâlnire, față j de o persoană sau alta. Şi aici, omul ajută natura prin — 
producerea de epagine artificiale, feromoni atractanţi de / tipul parfumurilor şi al 
altor cosmeticale odorifere cu T „vino-ncoace". 

Deloc lipsită de importanțăeste şicomunjcareaonorâ noriPverbalâ. Am vâzutdeja 
căT potrivit rezultatelor 

obţinuţede A. Mehrabian circa J38% dintre mesajele 
transmisemff''interacțiune persomlănt de ordin vocifera a — fi cuvinte: 
Ele aparţin fie largii panoplii de parametn „muzicali”ăi limbajului 
(timbrul, intonația, ritmul, pauzele, tonul, înălțimea, intensitatea vocii), 
fie repertoriului, destul de bogat, de sunete nearticulate pe care omul 
este capabil să le emită. Acestea din urmă îndeplinesc funcții diferite, 
de la cea expresivă a oftatului, trecând prin rolul fatic al câte 
A unui „îh?" strecurat în conversaţie pentru a-l convinge pe 
interlocutor că este urmărit cu atenție, şi pânâ la metalingvistica tuse 
semnificativă, | ce semnalează necesitatea citirii mesajului într-o cheie 


J deosebită față de modul de decodificare practicat pânâ L atunci. 


_Unioc aparte printre mijloacele de comunicare sonoră non-verbală. 
îl ocupă fluieratul. Tri afara bine cunoscutei sale utilizări codificate 
în sport şi în domeniul militar, fluieratul s-a putut dezvolta ca limbaj 
alternativ, menit să se substituie total vorbirii atunci când distanța 
dintre emițător şi receptor este prea mare. Cazul cel mai spectaculos 
e cel al obiceiului populației Guanche din insulele Canare de a 
conversa prin fluierături pânâ la distanţe de cea 5 km. Astăzi acest 
sistem neobişnuit de comunicare nu se mai menține decât în insula 
La Gomera. De remarcat e faptul că semnalele nu codifică aici 
noțiuni sau cuvinte, ci chiar sunetele limbii, ceea ce apropie această 
modalitate de transmitere a informaţiei de schema de principiu a 
funcționării telefonului, unde prin canalul de comunicare circulă 
echivalenți fizici ai sunetelor articulate rostite de cei doi participanţi 
la convorbire. 


Lăsând la o parte gestualitatea, căreia îi vom dedica un capitol 
separat, pe măsura rolului pe care îl joaca în relațiile interumane, ar 
mai merita menționată importanța deosebită pe care a dobândit-o la 
om, spre deosebire de multe alte specii animale, comunicarea 
tactila. Chiar daca s-a afirmat, şi, în mare măsură, pe bună dreptate, 
câ statele cele mai avansate din lumea de astăzi nu sunt „societăți 
tactile", atingerea dintre indivizi continua să reprezinte un însemnat 
liant social. Ne-ar fi greu să 

acceptăm o lume în care oamenii să nu îşi strângă mâna când se întâlnesc, 
îndrăgostiţii să nu se îmbrățişeze sau mamele să nu îşi dezmierde copiii. 
Stanley Jones şi Elaine Yarbrough ([79] apud [35], pp. 162—163) au încercat 
să clasifice funcțiile comunicării tactile, delimitând cinci clase principale: 

(|) Atinggri care transmit emoții pozitive. Mama care alâpteăzâ adultul 
care mangâieun copiTîhlâcrimat pentru a-l linişti, şeful care te bate pe umăr 
spre a te încuraja într-un moment dificil, omul care îți strânge mâna cu căldură 
dând astfel glas gratitudinii sale faţă de un gest făcut în favoarea lui, iubita sau 
soţia care te sărută sunt numai câteva exemple de legături tactile ce exprimă 
sentimente calde, afectuoase. 

(ŞI AtinggrijnJoacă. înzestrate cu un pronunţat potențial metacomunicativ, 
acestea uşurează interacțiunea, fără ca, totodată, să angajeze răspunderea celui 
ce atinge pentru actul, adesea greu de consecințe, al atingerii. Dezmierdarea 
sau pâlmuirea în glumă posedă cu totul alte conotaţii decât aceleaşi gesturi 
făcute cu toată seriozitatea, ceea ce nu înseamnă că ar fi lipsite de valoare 
comunicativă, ci doar că transmit altceva, de multe ori un sentiment de 
apropiere, de solidaritate camaraderească pe care marile gesturi „serioase" 
sunt mai puţin capabile să îl comunice. 

3: Atingeri „de control", vizând dirijarea comportamentelor, a atitudinilor 
sau, chiar, a sentimentelor persoanei atinse. Un mic semnal tactil îi poate 
atrage atenția interlocutorului să ne privească, după cum îl poate îndemna să 
se dea la o parte, să se grăbească sau, dimpotrivă, să stea locului. 

In majoritatea cazurilor, atingerea de control implică o relație de dominare 
ŞI, ca atare, ea nu poate fi efectuată decât unidirecţional. Persoana cu statut 
social mai înalt sau cea care joacă rolul superiorului în situaţia de comunicare 
dată este universal recunoscută, în toate culturile, drept mai îndreptățită decât 
cealaltă să îşi atingă interlocutorul. Muncitorul bătut pe umăr de patronul său 
se va simţi, în general, flatat de această atenție tactilă, în timp ce acelaşi gest 
venit, de data aceasta, din partea 

celui dintâi va fi privit drept cel puțin deplasat. Nu trebuie sâ ne gândim prea 
mult pentru a putea răspunde la întrebarea : „Care dintre membrii cuplurilor 
profesor-elev, medic-pacient, polițist-delincvent, director-secretară are 
căderea sâ îl atingă pe celălalt ?" ([70] apud [35], p. 163). 

In cazul din urmă, componentei sociale i se adaugă specificul relaţiei 
tactile bârbat-femeie, care este şi ea pronunţat asimetrica: bărbatului îi este 
îngăduit sâ atingă femeile în cursul diferitelor activităţi zilnice, pe când atin- 
gerea bărbaţilor de către femei este pretutindeni interpretată drept o invitație 
Sexuală. E uşor de observat că această a dona regulă (prejudecată ?) e mai 
puternică decât prima, deoarece nu e suficient sâ fii şefă pentru a-i putea 
atinge pe bărbații aflați în subordine, fără a fi bănuită de „hărţuire sexuală”. 

(4) Atingerea „„rituală". Cea mai cunoscută şi mai frecvent utilizată este 
strângerea mâinii' în semn de salut la întâlnire şi la despărțire. Gestul are mai 


multe implicaţii decât pare şi îmbracă nenumărate ferme. Atitudinile de domi- 
nare, egalitate sau supunere sunt comunicate prin intermediul poziției mâinii 
celui ce inițiază gestul de salut, palma fiind orientată în jos, lateral în cel de al 
doilea şi în sus în ultimul. Forţa cu care se strânge mâna constituie şi ea un 
parametru semnificativ: persoanele agresive îţi trosnesc cu brutalitate 
degetele, în timp ce firile slabe, lipsite de voință, apatice, întind o mâna 
flască, fără Vlagă, în stilul supranumit „peşte mort*([ 107], p. 60). 

Implicarea emoţională e subliniată prin participarea şi a celeilalte mâini, care 
poate sâ colaboreze cu dreapta în prinderea în sistem „mănuşă" a mâinii 
partenerului, ori sâ strângă antebraţul sau braţul acestuia într-o poziție cu atât 
mai înalta cu cât se doreşte sase transmită un sentiment mai intens de 
apropiere, solidaritate sau compasiune. Oamenii politici practică stilul 
„mănuşă" chiar şi atunci când se afla la prima întâlnire, ceea ce între indivizii 
obişnuiţi poate pârea nepotrivit sau suspect, cel tratat astfel putând bănui o 
intenție ascunsă în spatele acestui gest, prea cordial pentru un prim contact. 
Scuturarea mâinii e şi ea prezentă în întrevederile ofi- 

ciale. Se poate presupune că provine din strâvechiul obicei al sărutului mâinii: 
atunci când ambii participanţi încearcă sâ-i sărute mâna partenerului şi, în 
acelaşi timp, se opun tentativei similare a acestuia, rezultatul este o mişcare 
ritmică de felul celei prin care astăzi se adaugă un plus de căldură gestului de 
bun-venit. 

Răspândirea şi însemnătatea socială a sărutului mâinii ca semn de 
considerație şi supunere scade pe măsură ce ne deplasăm dinspre Orient, unde, 
încă din cele mai vechi timpuri s-a practicat şi sărutarea picioarelor 
persoanelor sus-puse, către Europa Centrală şi America, unde chiar tradiția ca 
bărbaţii să sărute mâna femeilor e practic dispărută, gestul fiind astăzi 
interpretat în termeni de agresiune sexuală. In schimb, sărutul pe obraz la 
întâlnirea dintre persoane apropiate este încă în uz. E drept însă că el tinde să 
se transforme într-o simplă atingere a pomeţilor opuşi, „ţocăitul" buzelor 
fâcându-se în aer, obicei datorat probabil femeilor rujate care nu sunt dispuse 
să îşi deranjeze machiajul. 

Fireşte, sărutarea pe obraz la întâlniri e o practică comună cunoştinţelor 
apropiate, rudelor şi îndrăgostiților, dar cei din urmă se disting net de ceilalți 
printr-un detaliu ce ţine de instinctul teritorial. Vom vedea, chiar în capitolul 
următor, că distanţa fizică dintre doi oameni care interacționează se află într-o 
strânsă legătură cu tipul de relaţie ce s-a stabilit între ei. In acest sens, zona 
percepută drept cea' mai intimă şi în care condiţiile de pătrundere simt foarte 
strict „legiferate" este cea care se întinde pe o rază de cea 15 cm în jurul 
corpului nostru. Observând cu atenţie modul în care se sărută pe obraz 
îndrăgostiţii, pe de o parte, şi persoanele apropiate (rude, prieteni), pe de alta, 
vom constata că, deşi un contact fizic al epidermelor are loc în ambele situaţii, 
în cel de al doilea caz bazinele participanților se menţin, în timpul sărutului la 
distanţa „canonică" de 15 cm, adică în afara zonei rezervate raporturilor de 
intimitate maximă. 

Sărutul dintre îndrăgostiţi a făcut, de altfel, obiectul unor cercetări speciale. 
A.Kendon ([82] apud [28], pp. 105—106), care a filmat în parcuri, cu camera 
ascunsă, 

comportamentul cuplurilor tinere a ajuns la concluzia câ ritualul sărutului este 
controlat şi dirijat de femeie, care, printr-o emisie nuanţată de semnale mimice 
stimulează sau descurajează tentativele de apropiere ale bărbatului. Acesta nu 
încearcă să îşi sărute partenera până când nu primeşte din partea ei „permisul 


de liberă trecere" reprezentat de aşa-numitul sourire ferme, o postura facială 
specifică în care sprâncenele se află în repaos, ochii sunt deschişi, iar gura 
închisa, cu buzele strânse, dintre care cea superioara e uşor retractata, ca în 
timpul unui surâs, de unde şi denumirea expresiei. In schimb, atunci când Ea 
încrunta sprâncenele, surâzând cu gura întredeschisă şi îşi arată dinţii, El nu 
are voie să o sărute. Dacă însă închide ochii, ridică sprâncenele şi 
întredeschide gura, cu colţurile buzelor îndreptate piiţin în Jos, postura cunos- 
cută sub numele de visage râveur, e de aşteptat să urmeze un sărut lung şi 
pasionat, dovada că partenerul, care pare a avea inițiativa în acest domeniu, nu 
face decât să se supună invitaţiilor sau comenzilor non-verbale ale iubitei. 

FT Atingerea în alt scop decât comunicarea propriu-zisâ. EaoateT'mbrăca 
o multitudine de forme, de la susţinerea unei persoane care urcă sau coboară 
dintr-un vehicul, la atingerea frunţii pentru a evalua temperatura unui bolnav, 
ori a încheieturii ca să îi luăm pulsul. Chiar dacă obiectivul urmărit este altul, 
în majoritatea acestor cazuri se transmit şi informaţii afective, deoarece 
gesturile ce presupun contactul fizic implica mai întotdeauna şi prezenţa unui 
sentiment, fie el pozitiv (grijă față de aproapele, respect, solicitudine), fie 
negativ (ostilitate ascunsă său fățişă). 

Canalul tactil îşi demonstrează superioritatea asupra celui olfactiv şi prin 
posibilitatea de a se transmite prin intermediul său nu numai informație 
afectivă (exemplele de mai sus s-au referit la sentimente pozitive, dar e de la 
sine înțeles că şi ura sau disprețul pot fi comunicate tactil, bunăoară prin 
pâlmuire sau prin diferite procedee ale luptei corp la corp), ci şi orice altceva, 
cu ajutorul unui cod la* fel de precis ca şi scrisul. Nevăzâtorii au astăzi 

acces la cunoştinţele din toate domeniile şi se pot dedica unei cariere 
ştiinţifice sau didactice: marele matematician rus L.S. Pontreaghin a predat 
topologia la Universitatea din Moscova, compozitorul Joaquin Rodrigo — 


istoria muzicii la cea din Madrid. 

Inventarea scrierii pentru orbi e pusă în legătură, de obicei, cu numele 
profesorului francez Louis Braille (1809—1852), şi el rămas de timpuriu fără 
vedere, ca urmare a unui accident din copilărie, dar se cuvine menţionat faptul 
că acesta nu a făcut decât să perfecţioneze sistemul propus de profesorul de 
caligrafie Valentin Hauy (1745——1822), autor al lucrării de referință Essai sur 
l'education des aveugles (Paris, 1786). Metoda Braille presupune o codificare 
binară a literelor şi cifrelor, ideea fiind întrucâtva asemănătoare cu cea a 
vechii scrieri celtice la care am făcut referire în capitolul 10. Originalitatea 
procedeului consta acolo în folosirea unui singur fel de semne, absenţa 
acestora contând drept semnul complementar. Similar, în alfabetul Braille, o 
mică proeminență practicată pe o foaie rigidă şi care poate fi „citită” cu 
ajutorul degetelor reprezintă unul dintre cele două elemente ale codului binar, 
cel de al doilea fiind lipsa semnului respectiv în poziția aşteptată. Practic, 
fiecărei litere sau cifre îi sunt alocate câte 6 poziţii dispuse sub forma unui 
dreptunghi cu baza mică orizontală. 

Oricare dintre pozițiile marcate poate fi ocupată de o proeminenţă, 
realizându-se astfel, potrivit formulei 11.1, un număr de 2* = 64 de combinaţii 
posibile, suficiente pentru codificarea literelor, a cifrelor, a semnelor de 
punctuație şi a altor câtorva semne utile (Braille are, între altele, şi meritul de 
a fi introdus o notație lesne de utilizat pentru partiturile muzicale). 

17. MANIFESTĂRILE INSTINCTULUI TERITORIAL ÎN 
COMUNICAREA INTERUMANĂ. PROXEMICA. 


Modalităţile diferite de realizare a îmbrăţişării şi sărutului în funcţie de 
natura relațiilor dintre parteneri ne-au atras deja atenția asupra unor implicaţii 
teritoriale ale raporturilor interpersonale. Lucrurile se petrec ca şi cum fiecare 
dintre noi s-ar deplasa împreună cu nişte învelişuri invizibile a căror violare e 
îngăduită, într-un mod foarte fin diferențiat, exclusiv unor categorii strict 
circumscrise de colaboratori. Fiecare tip de relație presupune o distanță 
canonică între indivizi, orice încălcare generând neplăcere, stinghereala sau 
chiar stări conflic-tuale. Analiza corelaţiei dintre componenta spațială şi cea 
comunicaționalâ a vieții sociale face obiectul unei discipline, nu mai vechi de 
5 decenii, al cărei iniţiator a fost americanul Edward T.Hall, şi care a căpătat 
numele de proxemicâ. 

Proxemica afirmă, în esenţă, că instinctul teritorial, atât de important în 
viața animalelor, e departe de a fi dispărut la om. Dimpotrivă, manifestările 
sale s-au diversificat şi nuanțţat, pe potriva evoluției raporturilor sociale. Din 
acest punct de vedere, Desmond Morris distinge trei tipuri principale de 
teritoriu : tribal, familial şi personal. 

în ceea ce priveşte teritoriul tribal, autorul american observă că „vânătorul 
din tribul primitiv care se ascunde în fiecare cetăţean nu se mulţumeşte sâ 
aparțină unei colectivități vaste pe ai cărei membri, în majoritate, nu îi 
cunoaşte personal. El face tot posibilul pentru a se con- 

vinge că împărtăşeşte cu ei apărarea teritoriului, dar scara acesteia depăşeşte 
umanul. E greu să resimţi un sentiment de apartenenţă la un trib de cincizeci 
de milioane de persoane sau chiar mai mult. EI formează atunci sub-grupuri 
mai apropiate de modelul vechi, mai mici şi pe care le cunoaşte mai bine" 
([98], p. 126). 

De la bandele de răufăcători, până la partidele politice (alăturarea e strict 
întâmplătoare), toate grupurile, gru-pusculele şi asociaţiile de orice fel simt 
nevoia imperioasă de a-şi delimita zona de acţiune, marcându-şi teritoriul şi 
apărându-l prin mijloace specifice, într-un mod nu mult diferit de cel, să 
spunem, fără a face din nou nici o aluzie, al haitelor de lupi în căutare de 
pradă. Greva, tradițional numită „de tip polonez", cu ocuparea atelierelor şi 
bari-cadarea ca într-o fortăreață, ca şi manifestațiile de stradă, în care 
demonstranții îşi apără metru cu metru împotriva invaziei forțelor de ordine 
un teritoriu asupra căruia nu au, în fond, nici un drept de proprietate, sunt 
expresii tipice ale aceluiaşi instinct teritorial. La fel — şi tendinţa de a purta 
negocierile pe teren neutru, inclusiv la nivelul marilor puteri, Reykjavik-ul 
sau Malta fiind preferate unor localităţi situate pe teritoriul unuia dintre statele 
implicate. 

Caracterul tribal al teritoriilor colective se vădeşte şi în apariția în spațiul 
acestora a unor manifestări „primitive" de genul intonării unor cântece de 
luptă, al desfăşurării şi expunerii de însemne specifice şi al deghizării, toate 
întâlnite, în mod curent, pe stadioane şi terenuri de sport. 


Trăsăturile teritoriului familial sunt perceptibile atât în modul de 
organizare a locuinţei, cât şi în manifestările familiei atunci când ea se află în 
deplasare, la munte sau la mare. E suficient să urmărim comportarea pe plajă 
pentru a înțelege importanţa pe care fiecare dintre noi o acordă proprietăţii 
familiale fictive întemeiate pe dreptul primului ocupant. Cea dintâi familie 
care soseşte în zori la plajă are, fireşte, libertatea de a se aşeza absolut oriunde 
doreşte, dar prima grijă a membrilor ei este aceea de a-şi delimita şi marca un 
teritoriu, pe care, începând din acel moment îl consideră inviolabil. Următorii 
veniți nu se 

vor aşeza niciodată în imediata vecinătate, ci mult mai departe, distanțele 
dintre „proprietăţile" familiale scăzând treptat, pe măsura aglomerării plajei. 
Cei obligaţi să se instaleze prea aproape de alţii se simt inoportuni şi, chiar 
dacă se scuză, invocând lipsa de spațiu, nu stârnesc mai puţin reacții de 
ostilitate din partea celor sosiți mai devreme. Ca şi în cazul relațiilor 
interpersonale, funcționează aici aşa-numitul principiu al „locului central". 
Acesta constă în alegerea, de preferință, de către persoana venită mai târziu a 
poziției mediane între locurile deja ocupate. La cinematograf, atunci când 
observăm un rând liber, pe care nu se află decât o singură persoană, este foarte 
probabil să ne alegem un loc situat la jumătatea drumului între scaunul ocupat 
şi capătul rândului. Explicaţia psihologică e simplă: apropierea excesivă de 
persoana izolată ar putea fi interpretată drept o agresiune, în timp ce aşezarea 
la o distanță prea mare — ca expresie a disprețului sau repulsiei față de vecinul 
potențial. Acelaşi principiu funcționează şi în alegerea cârligelor pentru 
prosoape într-o baie publică sau a cuierelor de haine'în vestiare. Singura 
abatere constatată de cercetători se referă la alegerea cabinei în toaletele 
publice, unde se pare că se preferă nu amplasamentul central, ci cel mai 


îndepărtat. 

Revenind la teritoriul familial, ar mai fi de menţionat ipostaza mobilă a 
acestuia, constând în învelişul invizibil al automobilului în care se deplasează 
familia aflată în week-end. Apropierea prea mare şi persistentă a unei maşini 
străine trezeşte călătorilor o iritare comparabilă cu cea stârnită spectatorului de 
cinematograf de aşezarea unei persoane pe locul din fața sa, deşi mai există şi 
alte scaune libere. în ambele cazuri, familia, respectiv individul, îşi arogă 
drepturi asupra unei zone pe care nimic, în afara instinctului teritorial, nu o/îl 
îndreptăţeşte să o controleze. 

O ipostază imobilă a teritoriului familial o reprezintă casa de locuit. E.T. 
Hali vede în locuinţa europeană din secolele XVIII—XX paradigma a ceea ce 
el numeşte „spaţiile cu organizare fixă”. în distribuția încăperilor acestui tip de 
cămin familial, zona cea mai intimă, cea a 


dormitoarelor este amplasată la etaj, ca un veritabil cuib, ea fiind protejată de 
câteva linii de fortificaţii succesive. Grădina din faţa casei constituie nu atât un 
obstacol, cât un spaţiu a cârui străbatere îl obişnuieşte pe vizitator cu gândul că 
a pătruns pe un teritoriu în care libertatea sa de acţiune este îngrădită de 
obligaţia de a cere permisiunea proprietarului pentru acte pe care în zona liberă 
de dincolo de gard le socotea ca pe un drept al său. Sentimentul de dependență 
față de voința stăpânului casei creşte o dată cu intrarea în clădire, unde accesul 
într-o încăpere sau alta devine imposibil fără invitația expresă a proprietarului, 
înaintarea către zonele cele mai bine apărate ale acestei lumi închise e strict 
condiționată de tipul de relaţie pe care vizitatorul o întreţine cu „ai casei”. 
Anumite persoane nu sunt primite decât în vestibul, altele — îp bucătărie, 
altele în salon sau sufragerie, în timp ce camerele de dormit rămân 
inaccesibile, cu infime excepții (medicul sau... amantul doamnei) musafirilor 
obişnuiţi. 

La polul opus se plasează, după Hali, casa tradiţională japoneză, exemplu 
tipic de „spaţiu cu organizare variabilă", în care, prin simpla deplasare a unor 
panouri mobile se modifică fără dificultate distribuția încăperilor şi unde, 
rămânând practic locului, îţi poţi schimba radical tipul de activitate. 


în fine, părintele proxemicii mai vorbeşte de „spaţii cu organizare 
semifixâ"”, caracteristice unor edificii de interes public. Unele dintre acestea 
sunt calificate drept sociofuge, fiindcă amenajarea lor urmăreşte restrângerea 
raporturilor de comunicare interpersonalâ. Este cazul sălilor de aşteptare ale 
policlinicilor şi spitalelor, unde e în interesul celor ce lucrează acolo ca 
pacienţii să converseze cât mai puţin. Dispunerea scaunelor de-a lungul 
pereţilor descurajează tentativele de dialog şi împiedică formarea de grupuri. 
Tocmai din acest motiv, deplasarea scaunelor şi aşezarea lor în cerc este 
prompt sancționată de personalul de serviciu al instituiției. S-a observat că 
poziția față în faţa, la o distanţă de cea 1 metru, suscită de trei ori mai puţine 
conversații decât dispunerea 

alăturată, iar aceasta din urmă de două ori mai puţine decât amplasamentul de 
colţ, în unghi drept, unde cheful de vorbă este maxim, deoarece jocul privirilor 
este aici cel mai natural. Se ştie că în cursul unei conversații obişnuite 
participanţii se privesc cea 50% din timp. Or, atât aşezarea față în faţă şi deci 
şi ochi în ochi, cât şi poziţia laterală ridică obstacole în calea respectării acestei 
condiții. Studiul comunicării dintre comeseni a arătat şi el că amplasamentul 
cel mai favorabil conversației este cel de colț, în timp ce dispunerea faţă în faţă 
stimulează controversele, generând fie agresivitate, fie atitudini exagerat 
defensive. Relaţia dintre persoanele aşezate pe locuri alăturate e, în general, 
mai cooperativă decât a celor ce şed vizavi unul de altul, dar nu la fel de 


destinsa ca aceea ce ia naştere la colțul mesei. 

Ivită încă din zorii Evului Mediu, la curtea legendarului rege Arthur, masa 
rotundă este preferată pentru tratativele între parteneri ce se vor egali, tocmai 
pentru că anulează inegalitățile menţionate, desfiinţând orice privilegiu. 
Aceasta însă numai în teorie, căci şi la o masă rotundă, dacă unul dintre 
participanţi are un statut superior, locurile alăturate scaunului său devin, prin 
însuşi acest fapt, poziţii râvnite, astfel încât, până la urmă se instituie o ierarhie 
ad-hoc şi iluzia egalităţii se spulberă. 

Calificate drept sociopete, spațiile publice de genul, bunăoară, al teraselor 
sau grădinilor de vară ale unor localuri (restaurante, cofetării) stimulează 
comunicarea de grup. în contrast cu sălile de aşteptare, unde personalul de 
serviciu veghează ca dispunerea scaunelor să nu fie modificată în sensul 
facilitării conversaţiei dintre ocupanții acestora, aici nimeni nu se opune 
deplasărilor de mobilier,- inclusiv alăturării meselor pentru a se permite 
convivilor să se adune în grupuri mai mari, cu riscul, conştient asumat, de a 
avea o clientelă sensibil mai gălăgioasă. 

Dintre toate tipurile de spații menţionate, cel personal s-a bucurat de cea 
mai mare atenţie din partea cercetătorilor. Aceştia au delimitat patru zone 
caracteris- 

tice, fiecare dintre ele fiind subimpârţită la rândul ei în câte 
doua subzone, după cum urmează: 

1. Zona intima Se întinde de la suprafaţa epidermei 
noastre până la o distanţă de cea 45 cm de aceasta. Este 
distanţa dansului apropiat, a îmbrăţişării, dar şi a luptei 
corp la corp. Comunicarea tactila şi cea olfactivă ocupă 
aici un loc privilegiat. Rolul vorbirii este mult diminuat, 
şoapta sau chiar emisiile de sunete nearticulate înlocuind 
formularea verbală coerentă, elaborată, rostită cu voce 
tare. Contactul ocular este, în general, slab, ochiul adap- 
tându-se cu dificultate apropierii excesive. Obligaţi să 
acceptăm în zona noastră intima persoane neîndreptăţite 
să pătrundă acolo, resimţim stânjeneală sau iritare, sen- 
timente binecunoscute oricui a circulat cu liftul sau cu 
mijloace de transport în comun la ore de mare aglome- 
raţie. Reacţia absolut normală in atari situaţii constă în 
încercarea de a-i depersonaliza pe cei din jur, asimilân- 
du-i cu obiectele neînsufleţite- Călătorii evită să se privească, 
nu conversează nici chiar atunci când sunt însoţiţi de 
persoane apropiate, îşi fac de lucru citind, ori simulând 
că citesc, ziare sau cărţi, îşi aţintesc privirile în gol sau 
asupra unui loc “sigur”, în care nu riscă să întâlnească 
un chip omenesc, ca, de pildă, registrul luminos ce 
marchează, în lifturi, etajele parcurse. Simţind noi înşine 
că jucăm pentru ceilalţi rolul unor obiecte, ne străduim 
să ne mişcăm cât mai puţin şi evităm, pe cât posibil, să 
atingem pe cineva. 

Subzona apropiată se întinde între 0—15 cm. Relaţia 
sexuală şi lupta sunt singurele raporturi interumane 
compatibile cu această distanţă minimală. Toate trăsăturile 
comunicaţionale menţionate sunt împinse aici la limită: 
privirea nu îşi mai poate îndeplini funcţia normală, tactilitatea 
şi olfactivitatea precumpănesc asupra comunicării sonore, 
dominate de manifestări vocale involuntare. Mesajele 
transmise sunt aproape în exclusivitate afective sau puternic 
colorate afectiv. 


2. Zona personală (45—125 cm). Cuprinde, la rândul 
ei, o subzonă apropiată (45—75 cm) şi una îndepărtată 
(75—125 cm). Cea dintâi presupune un grad ridicat de 

familiaritate între comunicatori. Soţia sau iubita pot „locui"” fără probleme 
acest teritoriu, dar vor fi extrem de iritate daca o alta femeie se va insinua în 
sectorul apropiat al zonei personale a partenerului lor. Mesajul olfactiv al 
interlocutorului râmâne perceptibil şi atingerea oricând posibilă, dar ponderea 
comunicării verbale creşte şi contactul ocular devine mult mai bun. Când îi|sâ 
persoane neautorizate invadează acest spaţiu, vorbirea poate deveni nervoasă, 
şovăitoare, incoerentă. Respirația interlocutorului ca şi unele detalii ale 
fizionomiei şi danturii, foarte bine observabile de la această distanţă, ne pot 
crea o stare de disconfort care îngreunează comunicarea. 

în subzona îndepărtată ne simţim mult mai în largul nostru. Ea corespunde 


distanței obişnuite dintre doi oameni ce conversează pe stradă. Intensitatea 
vocii e normală, privirea cuprinde întreaga statură a interlocutorului. Frontiera 
fizic direct: participanții la interacţiune îşi pot strânge mâinile şi se cuvine 
remarcat faptul că o fac de regulă pe un teren neutru, întinzând braţul suficient 
de mult pentru ca încheietura mâinii să se afle la limita zonei lor intime. 


Să mai notăm că limitele menționate ale zonei personale nu sunt aceleaşi 
în toate mediile, societățile şi culturile, ci ele variază în limite destul de largi, 
în funcție de diverşi parametri psihologici, temperamentali, socio-cul-turali şi 
chiar ... demografici. într-adevăr, densitatea locală a populaţiei pare a avea un 
cuvânt greu de spus. Distanţa personală este mai mare în cazul locuitorilor de 
la ţară decât în cel al orăşenilor, obligați să trăiască în spaţii mai aglomerate. 
Aşa se explică faptul că, atunci când îţi întinde mâna, țăranul o face cu braţul 
rigid, înțepenit din cot, pentru a păstra distanța care i se pare socialmente 
convenabilă. Locuitorii unor ţări foarte populate îşi vorbesc de la distanţe mult 
mai MICI, corespunzătoare în mentalitatea europeană zonei intime. 

Temperamentul naţional influențează şi el aceste raporturi spaţiale. Anglo- 
saxonii nu se apropie în conversaţie decât cel mult până la distanța la care, 
întinzând 

braţul, şi-ar putea atinge interlocutorul cu vârful degetelor. Românii îşi țin 
partenerul de discuţie la depărtarea corespunzătoare încheieturii mâinii, în timp 
ce meridionalii, arabii sau negrii se pot apropia până la distanţa cotului. 
Obligaţi să discute stând în picioare, un englez şi un italian vor oferi 
spectacolul unui număr de dans sui-generis, provocat de tendința instinctivă a 
celui dintâi de a se retrage pentru a-şi ţine partenerul la distanță şi de dorinţa 
celui de al doilea de a se apropia de interlocutor, în concordanță cu propria sa 
idee de spaţiu personal. 
Un rol deloc neglijabil revine şi factorilor psihologici. La o reuniune la care 
ne simțim bine, tindem să reducem distanţa faţă de ceilalți şi însăşi ideea de 
aglomeraţie e privita într-un mod foarte subiectiv: ne plângem de înghesuială 
atunci când ne aflăm printre persoane pe care nu le simpatizăm, dar nici nu ne 
trece prin minte sâ o facem, la o densitate obiectiv egală, dacă anturajul ne 
convine. în general, jocul proxemic în locurile unde se conversează în picioare 
(la cocteiluri, de pildă) este extrem de nuanţat, apropierea semnalând preferința 
pentru persoana în cauză, iar păstrarea distanţei canonice — lipsa de 
disponibilitate pentru o relație mai strânsă. 
Subiectul conversației poate influenţa, la rândul său, distanţa dintre 
interlocutori : e bine cunoscut faptul că informaţiile confidenţiale sunt 
transmise pe un ton scăzut, ceea ce presupune un grad superior de intimitate 
spaţială, mergând până la vorbitul „la ureche", practică nereco-mandabilă însă 
în societate, tocmai pentru că dâ în vileag caracterul conspirativ al comunicării. 
3. Zona socială (1,25—3,60 m). Este spaţiul negocierilor impersonale, al 
relaţiilor de serviciu din care elementul de intimitate a fost total înlăturat. 
Subzona apropiată (1,25——2,20 m) presupune comunicarea verbală cu o voce 
plina şi clar decupată pe fondul eventualelor zgomote de fond. Frontiera 
interioară a teritoriului social este marcata şi, adesea, menținută prin 
amplasarea de obiecte-tampon : ghişeul, biroul, taraba. S-a spus, pe bună drep- 
tate, că, lipsiţi de biroul lor, medicul sau avocatul s-ar simţi ca şi dezbrăcaţi în 
faţa clientului care le solicită ser 
viciile. Subzona îndepărtata (2,20—3,60 m) adaugă două conotaţii noi : 
sublinierea distanței ierarhice (ministrul la care mergi în audienţă te ţine mai 
departe decât directorul şi acesta — decât un funcționar oarecare, dimensiunile 
obiectelor cu rol de barieră şi cele ale încăperilor variind şi ele corespunzător) 
şi nevoia de linişte (soțul se poate refugia la distanţa socială îndepărtată pentru 
a nu fi deranjat de soţie atunci când îşi citeşte ziarul). 

Transgresarea limitelor stabilite se încarcă întotdeauna cu o anumită 
semnificaţie. Mulţumit de mersul negocierilor, directorul se va ridica în 
picioare şi, ocolind biroul, va veni să continue conversaţia cu vizitatorul său pe 
un ton amical, de la distanţa personală, ori, în cazuri mai deosebite (solicitantă 
nurlie !), de la cea intimă. 

4. Zona publică (peste 3,60 m). De data aceasta comunicarea şi-a pierdut 
aproape total caracterul interperso-nal. Ea se adresează unei colectivități, iar 
discursul este mai formalizat. Volumul glasului creşte, vorbitorul nu mai poate 
păstra contactul ocular cu fiecare ascultător în parte, deşi continuă să poată 
urmări reacţiile publicului şi să îşi ajusteze comunicarea în funcție de acestea. 
De fapt, tocmai amploarea acestui feedback distinge subzona apropiată (3,60 
—7,50 m) de cea îndepărtată, legătura funcționând bine în primul caz (relaţia 


profesor-elevi în timpul orelor de curs reprezintă exemplul tipic al unui atare 
raport apropiat) şi la un nivel foarte scăzut în cel de al doilea (discursuri 
politice în fața unor mari mulțimi sau spectacole în care prezenţa reflectoarelor 
adaugă o barieră în plus contactului vizual cu publicul). 

18. COMUNICAREA GESTUALĂ. KINEZICA 


Primii teoreticieni care au subliniat importanța comunicativă a mimicii şi 
a gesturilor au fost profesorii de retorică şi marii oratori ai Antichității. în 
concepția lui Cicero, „gesturile sunt un limbaj pe care îl înțeleg şi barbarii" 
ŞI,, ca atare, când vorbim în faţa unui public „abso-firt toate mişcările 
sufletului trebuie însoţite de mişcări ale trupului”. EI recomanda, de aceea, 
oratorilor sâ-şi utilizeze toate resursele corporale, de la mişcări ale ochilor şi 
degetelor, până la bătăi din picior în momentele culmii nante ale discursului. 
La rândul său renumitul avocat, retor şi pedagog Quintilian acorda atâta 
importanţă efec-tului persuasiv al gesturilor încâlTa luat inițiativa, cu totul 
insolită în contextul epocii, de a întocmi, în scopuri didactice, un dicționar al 
semnificației acestora. Din păcate, ideea nu a prins şi de-abia în zilele noastre 
putem vorbi de o încercare de reînnodare cu acel îndepărtat început. 

Noua eră a studiului gestualitâții începe cu cercetările lui Ray 
Birdwhistell, care, începând cu cursul ținut la Universitatea din Toronto în 
anul 1944—1945, pune bazele vinei noi discipline din sfera ştiinţelor 
comunicării: kine-zica. Obiectul de studiu al acesteia îl constituie modalităţile 
de comunicare prin intermediul gesturilor şi al mimica. Prieten şi colaborator 
al lui Gregory Bateson şi al Margaretei Mead, Birdwhistell contează şi el 
drept un membru marcant al „Colegiului invizibil" de la Palo Alto, deşi 
activitatea sa ştiinţifică şi didactică s-a desfăşurat pe 

Coasta de Est, la Universitățile din Philadelphia, Washington şi la Toronto. 
Teza principală a lucrărilor sale de kinezicâ este că gestualitatea reprezintă 
un fel de instanţă intermediat între cultură (în accepțiunea antropologică a 
termenului) şi personalitatea umană. Mişcările trupului merită să rețină atenția 
sociologilor în aceeaşi măsură cu instituțiile sau cu alte forme consacrate de 
manifestare a interacțiunii sociale, tocmai pentru că în ele vedem cultura 
incor-porându-se. Pornind de la o taxinomie socială simplă, în conformitate cu 
care societatea americană contemporană lui era alcătuită din trei straturi 
(„clase") principale, denumite lower, middle şi higher clas's, subîmpărțite, la 
rândul lor, în câte două subclase (upper şi lower), Birdwhistell susținea că 


apartenenţa la una sau alta dintre aceste categorii determină un comportament 
non-verbal specific, şi că, prin urmare, un observator avizat poate să deducă 
din mimica şi gesturile unei persoane din care strat şi, respectiv, substrat face 
parte aceasta. După orele de curs, în cuprinsul cărora, punându-și la 
contribuţie remarcabilele aptitudini actoriceşti, le prezenta studenților par- 
ticularitățile conduitelor non-verbale celor mai caracteristice, obişnuia să se 
deplaseze împreună cu ei la baruri sau discoteci, unde le cerea să recunoască 
statutul social al unor clienţi bazându-se exclusiv pe interpretarea mani- 
festărilor gestuale ale acestora. Demersul evidențiază perspectiva, în esență, 
behavioristâ, împărtăşită şi de echipa de psihiatri de la Mental Research 
Institute din Palo Alto, potrivit căreia tot ceea ce ține de lumea lăuntrică a 
individului constituie o cutie neagră, inaccesibilă investigaţiei şi, ca atare, 
singurul lucru pe care îl poate face cercetătorul este să încerce să deducă, din 
aspectul ouţput-urilor, câte ceva din modul de funcționare a mecanismelor 
psihice care le-au provocat. 

Tratarea foarte amănunțită a unor manifestări gestuale particulare, ilustrată 
strălucit de studiul consacrat unei secvenţe filmate cu durata de numai 9 
secunde, intitulate „Țigara lui Doris", 1-a condus, în mod firesc, la dorinţa de 
a defini elementele minimale ale comunicării 

kinezice. Problema nu era deloc simplă, 
având în vedere multitudinea de ipostaze 
pe care le poate îmbrăca un acelaşi gest, 
fapt ce obligă la introducerea unor criterii 
de reducere a variantelor, chestiune cu 
care, câteva decenii mai devreme, se 
confruntaseră fondatorii fonologiei. în 
aceste condiții, apărea drept perfect 
naturală şi legitimă adoptarea unui model 
de inspirație fonologicâ, ceea ce 
Birdwhistell a şi încercat să realizeze în 
cartea sa Introduction to Kinesics din 
1952. Terminologia folosită este releva- 
toare în această privinţă. Unităţile 
gestuale elementare lipsite de semnificație 
sunt denumite kmerne, prin asimilare cu 
fonemele, iar gejyurile semnificative, 
analoage morfemelor din comunicarea 
lingvistică, poartă numele de 
kinemorfeme. Astfel, de exemplu, 
închiderea accidentală a unui ochi 
reprezintă un kinem, dar ea devine 
kinemorfem atunci când „facem cu 
ochiuT. Două gesturi diferite vor fi 
considerate drept variante ale unei 
aceleiaşi unități semnificative în cazul în 
care înlocuirea unuia cu celălalt nu 
modifică mesajul transmis şi drept 
ipostaze ale unor invarianţi distincți, 
atunci când substituirea afectează 
înțelesul comunicării. V Aşadar, în 
principiu, dar, din păcate, numai în 
principiu, repertorierea unităților de bază 
ale limbajului gestual s-ar putea face cu 
ajutorul unui procedeu analog celui pe 
care fonologii îl numesc metoda 
comutării Practic însă, diversitatea 
formală cvasi-infinitâ şi dificultatea 
definirii sensurilor mesajelor gestuale au 
făcut ca acest program ambițios să 
rămână în stadiul de simplu deziderat. Ca 
şi în comunicarea teatrală, unde în urmă 
cu 2-3 decenii se mai spera încă să poată 
fi identificate unităţile de limbaj 
minimale, iluzie astăzi aproape total 
spulberată, fenomenele s-au dovedit şi 
aici mult prea complexe pentru a suporta 
încadrarea procus-tianâ în graniţele rigide 
ale modelării fonologice. 


Pentru moment, să ne menţinem în 
limitele cunoscutului, adică al stadiului 
actual al cercetării kinezice, ale cărei 
ambiţii au înregistrat un recul o dată cu 
conştientizarea dificultăţilor pe care le 
ridică formalizarea domeniului. Etapa 
sintezelor e, probabil, mai departe decât 
se credea; 

în schimb, se acumulează necontenit date noi, de natura sâ ofere o 
fundamentare mai temeinica viitoarelor concluzii. 

O prima problema ce se cere clarificata este aceea privind caracterul 
arbitrar sau motivat al semnului ges-tual. Se ştie că, în ceea ce priveşte semnul 
lingvistic, Ferdinand de Saussure ([118], p. 101) a _şțătuaJL arbitrar riul 
acestuia, principiu în favoarea căruia pledează însăşi 
diversitatea limbilor : O dată ce O areeaşj realitate, pşte desemnată în limbi 
diferite prin complexe sonore diferite, e limpede că între cuvânt şi lucrul pe, 
JEăre acesta îl denumeşte nu există o legătură naturală, ci o pură cojfc, venţie. 
Rigiditatea acestei concluzii e însă atenuată de prezenţa în limbă a 
formațiunilor onomatopeice, al căror caracter imitativ le conferă un anume 
grad de motivare, fără a face din ele simple reproduceri mecanice ale unor 
sunete naturale, căci, dacă ar fi fost aşa, ele ar fi trebuit sâ arate la fel în orice 
idiom, devenind astfel cuvinte universale, ceea ce se ştie că nu se întâmpla. 


Care este, din acest punct de vedere, situația semnelor gestuale ? 

Pe de o parte, interpretarea diferită dată aceluiaşi gest în zone geografice 
diferite Tdesenarea unui cerculejjcu degetele mare şi arătător unite la vârf 
înseamnă „O.K." în America, „zero" în Franţa, „bani" în Japonia, este o aluzie 
la homosexualitatea cuiva în Malta şi o ameninţare cu moartea în Tunisia|*şi 
posibilitatea exprimării aceleiaşi idei prin gesturi neasemănâtoare (în locul 
semnului de O.K., rusul ridică degetul mare în poziţie verticală, francezul îşi 
duce la buze arătătorul şi degetul mare unite la vârf, brazilianul îşi strângeintre 
degrte lobuLurechii,; acesta din urmă îi sBltmaleazâ altui bărbat trecerea unei 
femei frumoase ducând mâinile la ochi în poziția „binoclu", în timp ce italianul 
se trage cu arătătorul de pleoapa inferioară, dacă nu cumva este sicilian, fiindcă 
atunci se va ciupi uşor de obraz) pledează pentru prezenţa arbi-trariului şi în 
acest domeniu. Pe de altă parte însă, existenţa unor gesturi universale nu poate 
fi negată*. Pe toate meridianele, nedumerirea se exprimă prin ridicarea din 
umeri, tristeţea sau veselia sunt semnalate prin modificări fizionomice 
asemănătoare. Totuşi, încercările de a 

gâsi explicaţii biologice unor gesturi foarte răspândite nu 
reuşesc întotdeauna, dovadă falsul argument al alăptatului 
invocat în literatura americană de specialitate pentru a se 
justifica exprimarea negaţiei prin mişcări orizontale ale 
capului: tentativa sugarului sătul de a înlătura sânul matern, 
iar mai târziu lingura cu supa, s-ar fi transformat cu timpul în 
formă abstractă de comunicare a refuzului. Pentru cine 
cunoaşte însă situaţia din zona balcanică, unde nu numai 
bulgarii, ci şi turcii europeni şi grecii din Macedonia confirmă 
gestul tocmai prin mişcarea menţionată, e clar că, în ciuda 
aparenţei ei naturale, explicaţia specialiştilor nu rezistă. 

O altă problemă îndelung dezbătută este cea ajGtagi” 
pficării gesturilor” Majoritatea cercetătorilor iau drept plinei 
de pornire raporturile gestului cu cuvântul. încă din 1949, H. 
Wespi (Die Geste als Ausdrucl? und ihre Beziehungen zur 
Rede, Romanica Helvetica, 33, apud [114], p.148) împa”ea 
gesturile în substitutive (Redeersats!), cont 
jfetiys4Redeergărvzuncift şi de însoţire a discursului verbal 
(Redebegleitung). Astăzi se consideră că în relaţia cu planul 
lingvistic, comunicarea non-verbală poate îndeplini funcţii de 
accentuare, de completare, de contrazicere, de reglaj, de 
repetare sau de substituire ([35], pp. 135—136). 

ijp clasificare mult citată este cea datorată cercetătorilor 
americani Paul Ekman şi Wallace V. Friesen ([35], pp. 146— 
149), potrivit căreia gesturile pot fi : embleme, ilustratori, 
manifestări afective, gesturi de reglaj şi adaptori. Să le 
trecem pe rând în revistă. 

1. gmblemele sunt mişcările substitutive subsumate de 
Wespi categoriei Redeersatz. Ele ţin Lpc, de cuvinte şi pot, la 
neyo|p, să se constituie într-un limbaj de sine stâtâţpr. Aşa se 
întâmplă în cazul surdo-muţilor, dar şi în diverse alte 
situaţii, în care” “ştanja prea mare dintre emiţător şi des- 
tinatar, suprapunerea unţftjbrafeg foarte Pjyjgg”ic, 
aloglotia interlocutorilor, un tabu religios sau o convenţie 
artistică împiedică recurgerea Ja cuvânt. 

Astfeîireprezentanţii populaţiei Aranda din Australia, 
posesori ai unui limbaj gestual alcătuit din peste 500 de 
mişcări semnificative, comunică, pe măsura creşterii dis- 

tanței dintre ei, mai întâi cu ajutorul degetelor, apoi cu cel al mâinilor şi, în 
fine, prin gesturi ample ale braţelor şi înclinări ale pârtii superioare a 
corpului. Marea diversitate lingvistica a idiomurilor vorbite de unele triburi 
africane sau amerindiene generează spontan dialoguri gestuale, ce nu ne sunt 
străine nici nouă, celor care, locuind într-un oraş vizitat de mulţi străini, am 
fost puşi măcar o dată în situaţia de a explica unui aloglot cum se ajunge în 
cutare sau cutare loc. In categoria interdicțiilor cu caracter religios, se cuvine 
menționat foarte ingeniosul limbaj gestual al călugărilor trapişti, dezvoltat ca 
urmare a lungilor perioade de tăcere autoimpusâ. Cât priveşte abolirea din 
considerente artistice a comunicării verbale, ea a îmbrăcat forma pantomimei, 
specie dramatică venerabila din a cărei lungă istorie ne mărginim să punctam 
aici numai câteva momente mai însemnate. 

Spre deosebire de vechii greci, care nu par sâ fi apreciat acest gen de 
spectacol (mimii unor Sophron sau Xenarchos, ori mimiiambii lui Herondas 
erau cu totul altceva decât reprezentații mimico-gestuale), romanii îl agreau 
în aşa măsură încât, în vremea imperiului, pantomima a început sâ înlocuiască 


treptat, în preferințele publicului, teatrul vorbit. Potrivit mărturiilor antice, doi 
mimi străluciți, Bathyllus din Alexandria şi Pylade din Cilicia, primul dintre 
ei libert al lui Maecena, specializat în partituri comice, iar cel de al doilea 
vestit, mai cu seamă, pentru interpretarea gravă, patetică, a rolurilor de 
tragedie, au ridicat limbajul gestual la un grad înalt de perfecțiune artistică. 
Reprezentaţiile oferite de aceştia par sâ fi diferit însâ, în cel puțin câteva 
puncte esențiale, de spectacolele moderne de pantomima. Un decor somptuos 
contrasta cu scena, de preferinţă, goală din zilele noastre, iar muzica şi dansul 
erau nelipsite, conferind pantomimei un caracter sincretic, hibrid, pe care 
astăzi 1-a pierdut. In plus, ceea ce se juca erau piese de teatru bine cunoscute 
publicului din spectacolele vorbite. Lumea nu venea, aşadar, la teatru pentru a 
afla subiectul, întrucât îl ştia dinainte, ci doar pentru a aprecia performanța 
actorilor, care traduceau în limbaj gestual fiecare scenă, tiradă şi replică a 
piesei-pretext. 
Trupele de teatru ambulant au continuat de-a lungul Evului Mediu şi al 
Renaşterfi, într-o formă şi la proporţii mult mai modeste, vechea tradiție a 
pantomimei. Celebra scena de teatru in teatru din Hamlet in care prinţul danez 
se foloseşte de reprezentaţia oferita la curte de o atare trupa spre a-şi demasca 
unchiul ucigaş ne o fera o imagine elocventa a trecerii de care se mai bucura 
încă pantomima in epoca elisabethană (deşi acțiunea piesei e situata cu multe 
secole în urma. ea reflecta, indubitabil realități contemporane autorului). 
Curând dupa aceea insa» apariția in Franţa a baletului tematic de curte şi. cam 
in aceeaşi vreme în Italia, a operei, care şi-a integrat baletul, su bo rdo r.ându- 
1. pentru multă vreme anei logici spectaculare din care elementul pantomima 
era aproape cu desăvârşire exclus, a condus la marginalizarea genului, ce avea 
să renască de-abia la începutul secolului al XDC-lea, datorita, in primul rând, 
artistului de excepţie care a fost Jean Gaspard Deburau (1796—1846). 
Această resurecţie a pantomime! se leagă de istoria, relativ scurtă, a foarte 
popularului Thââtre des Funambules. întemeiat la Paris pe Boulevard du 
Temple, de către un oarecare domn Bertrand, în anul 1816. Destinat iniţial, 
precum îl arată numele, unor spectacole acrobatice, stabilimentul cu pricina, la 
început o simplă baracă, şi-a schimbat destinația din momentul angajării tui 
Deburau. Originalitatea ofertei artistice a acestuia şi talentul Său ieşit din 
comun i-au atras, în scurtă vreme, nu numai o considerabilă popularitate 
printre obişnuiții de până atunci ai „teatrului", oameni simpli şi fără mari 
pretenţii din lumea amestecată a suburbiilor pariziene, d şi admirația declarată 
a unor scriitori şi oameni de cultură, de talia unor Gerard de Nerval sau 
Theophile Gautier. 
Fiu de saltimbanc ambulant, Deburau avusese, încă din copilărie, prilejul 
de a-şi exersa aptitudinile înnăscute de mim şi acrobat, dar marele său merit 
constă, mai mult decât in perfomanţa actoricească propriu-zisă, in conceperea 
unui nou tip de spectacol şi a unui personaj. Pierrot, ce avea să devină 
emblematic pentru o întreagă epocă din istoria artistică a Franţei. Spre 
deosebire de 

pantomima antica, de data aceasta publicul nu mai cunoştea dinainte 
desfăşurarea acțiunii, ci trebuia să deducă din comportamentul gestual al 
actorului cu ce situaţii se vede confruntat acesta. Absența accesoriilor de decor 
sau recuzită îngreuna apreciabil sarcina fiecăreia dintre părțile implicate în 
actul de comunicare, căci mimul era nevoit să sugereze prezenţa în scenă a 
unor obiecte sau persoane invizibile publicului, iar spectatorii să ghicească 
identitatea acestora. Imobilitatea feţei sporea ponderea expresivității corporale 
în transmiterea mesajului artistic, fixând astfel coordonatele definitorii în 
limitele cărora avea să se desfăşoare întreaga evoluţie ulterioară a 
pantomimei. E drept însă că, pe măsura creşterii succesului, inclusiv financiar, 
al spectacolelor (atât Bertrand, cât şi fiul său aveau să se retragă din afaceri, se 
spune, milionari), economia de mijloace a începuturilor avea să lase loc unor 
desfăşurări de forțe scenografice şi actoriceşti, aflate în contradicție cu proiec- 
tul inițial. Reamenajat cu banii câştigaţi, Teatrul Funambulilor s-a dotat cu 


dispozitive tehnice care permiteau spectaculoase schimbări de decor sub chiar 
privirile spectatorilor, vrăjiți de perindarea neîntrerupta de peisaje, castele, 
pieţe, interioare, ba chiar şi cascade cu apă naturală. Lui Deburau, artist 
generos, lipsit de orice urmă de gelozie profesională, i s-au alăturat alți actori 
talentaţi, grație cărora scenariile s-au putut complica, devenind adevărate 
piese de teatru mut, la elaborarea cărora şi-au adus contribuţia figuri marcante 
ale vieţii literare. Theophile Gautier însuşi este autorul unei atari piesete, 
intitulate Pierrot posthume, iar după moartea neaşteptata şi unanim deplânsă a 
lui Deburau, unul dintre scriitorii şi publiciştii mult apreciați în epocă, Jules 
Husson, supranumit Champfleury (1821—1889), i-a dedicat urmaşului 
acestuia, Paul Legrand, un număr de scenarii printre care Pierrot valet de la 
Mort, Pierrot pendu, Pierrot marquis, iar în momentul când fiul artistului 
dispărut, Charles Deburau (1829—1873), s-a lansat, la rândul său într-o 
frumoasă carieră de mim, un original Les deux Pierrots (1851), destinat 

celor doi continuatori ai lui Deburau. Din păcate însă, punerea în aplicare a 
planului de sistematizare a Parisului inițiat de baronul Haussmann a antrenat şi 
demolarea Teatrului Funambulilor (1862), eveniment ce a aruncat pantomima 
într-un nou con de umbră, din care va fi parțial recuperată de o nouă artă, 
născută către sfârşitul secolului: cinematograful. 

Infirmităţii tehnice a copilăriei acestuia îi datorăm apariția unor mari artişti 
ai comunicării non-verbale, dintre care Buster Keaton, prin modul în care unea 
mobilitatea corporală cu încremenirea muşchilor faciali, se apropia cel mai 
mult de modelul interpretativ statornicit de întemeietorul pantomimei 
moderne. Imboldul dat de filmul mut a determinat teatrul să reînnoade, la 
rândul său, tradiția spectacolelor de pantomima, domeniu în care a excelat 
renumitul interpret şi pedagog francez Marcel Marceau. 

2. Llustratorii din clasificarea lui Ekman şi Friesen îndeplinesc deopotrivă 
funcţia de însoţire (Redebegleitung) şi de completare (Redeergănzung) a 
comunicării verbale. Prezintă un caracter mult mai puţin arbitrar decât 
emblemele, o parte dintre ei fiind chiar reacții gestuale înnăscute şi, ca atare, 
universale. Cei doi cercetători americani semnalează existența a opt tipuri 
principale de ilustratori m 

a. Bastoanele sunt mişcări verticale ale mâinii menite 
să accentueze anumite cuvinte ŞI să atragă atenția 
ascultătorului asupra elementelor esențiale ale discursu- 
lui. Sunt larg folosite mai ales în comunicarea publică şi 
sunt considerate, în genere, drept indicii ale agresivității 
şi dorinței de dominare, întrucât reprezintă o variantă 
stilizată a amenințării cu  nuiaua, practicată în învățământ 
(şi nu numai acolo) de câteva bune milenii. 

b. PUitografela desenează în aer forma unor obiecte 
despre care se vorbeşte. O definiție  glumeață a  conceptu- 
lui de gentleman, care circula în Occident pe la începutul 
anilor '60, ilustrează mai bine decât orice explicaţie 
savantă ce trebuie înţeles prin pictograf : „un gentleman 

este un domn care o poate descrie pe Marylin Monroe fără să-şi 


folosească mâinile”. 


c. Kinetografele descriu o acțiune 


rală pe care emițătorul  socoteşte 


sau o 
insuficient 


mişcare 


să 


O 


COrpo- 
redea 


numai prin cuvinte.  Povestim, de 


frânt de mijloc la apropierea şefului 


mai convingător scena, ne  aplecăm 


mod asemănător, sau, relatând 


indicăm cu mâna direcția de mişcare 


hiculelor implicate. 
d. Ideografele descriu şi ele o 


aceasta, una abstractă, mişcarea 


traiectoria unui raționament. Urmărind 


desfăşurarea logică a unei demonstrații, 


bil gesturi care să  transpună în 
etape al  consideraţiilor respective. 


prelegerile 


academice sunt mai întotdeauna 


ideografe, ce nu-şi găsesc o justificare 


explică numai dacă le privim ca 
unor evenimente din planul gândirii. 
e. Mişcările deictice indică obiecte, 


incorporări 


Când se referă la acestea din urmă, 


din partea celor  vizaţi. Din acest 
este limitată de reguli de politeţe 


recurgerea 
din primii 


viață suntem învățați să nu arătăm 


gestual nu este însă suficient de 
total mişcarea  deictică şi ea e 
nente corporale sau  fizionomice, 


care 


o aparență mai puţin agresivă: chiar 


bine crescut i se întâmplă să indice 


mişcare deictică a privirii. 


f. Mişcările spaţiale descriu raporturile 


tre obiectele sau persoanele despre 


Nefăcând nici o referire la forma 
ra, ele se constituie într-o categorie 
tografelor sau kinetografelor. 


deplasările 


g. Mişcările ritmice reproduc  cadența 


propoziţie ca : „M-a tocat, uite-aşa, mărunt" poate fi 

însoțita de un gest rapid şi repetat al mâinii, cu degetele strânse şi îndreptate în 
Jos ca pliscul unei ciocânitori. 

h. Ilustratorii emblematieimSunt embleme utilizate în prezenţa cuvântului 

câruia ele i se substituie în mod normal. Degetele arătător şi mijlociu dispuse 
în formă de V reprezintă de mai bine de 50 de ani, de când primul ministru 
britanic Winston Churchill le-a folosit pentru prima dată cu acest înţeles, 
semnul victoriei. Gestul constituie o emblemă numai atâta vreme cât cuvântul 
„victorie* nu e rostit. Când însoţeşte însă strigătul de biruinţă, aceeaşi mişcare 
este un ilustrator emblematic, la fel ca şi semnul crucii însoțit de formula 
sacramentală. 
3. Gesturile de reglaj dirijează, controlează şi întrețin comunicarea. 
Funcţia lor este expresivă şi fatică, deoarece relevează atitudinea 
participanţilor față de interacțiune şi oferă asigurări din partea receptorului 
privind continuitatea contactului, iar emițătorului îi permit să-şi ajusteze, prin 
feedback, parametrii enunțării, în funcţie de reacțiile interlocutorului. 
Confirmarea „din cap" cu care îi sunt întâmpinate spusele îl încurajează pe 
vorbitor să „o țină tot aşa", în timp ce o grimasă abia perceptibilă, exprimând 
nemulțumirea sau îndoiala, îl poate determina să îşi reconsidere total strategia 
discursivă. 


4. Mişcările afective comunică stările sufleteşti prin care trece 
emițătorul. în termeni jakobsonieni, funcţia lor este emotivă şi ele se prezintă 
precumpănitor sub formă de indicii şi numai în subsidiar ca semnale. Omul 
abătut merge cu umerii căzuți şi capul plecat, având întipărită pe faţă o 
expresie de amărăciune, fără intenția de a-şi dezvălui starea, ci numai 
supunându-se spontan unei reguli universale de corespondență psihosomatică, 
potrivit căreia aspectul exterior tinde să urmărească îndeaproape avatarurile 
interioritâții. 

Exteriorizarea liberă a emoţiilor este însă adeseori îngrădită de o dublă 
cenzură, socială şi personală. Nici o societate din lume nu şi-a încurajat 
vreodată membrii sâ-şi manifeste durerile în public prin hohote de plâns ori 
gesturi de disperare, ci, dimpotrivă, 1-a învăţat să se abțină de la toate acele 
expresii ale suferinței proprii care i-ar 

putea deranja pe ceilalți. Cu cât o cultură e mai veche şi guvernată de reguli 
mai stricte, cu atât gradele de libertate ale manifestării publice a sentimentelor 
sunt mai reduse. Reprezentanţilor aristocrației britanice sau nipone le sunt 
îngăduite mult mai puţine exteriorizări ale unor sentimente violente decât 
membrilor unor societăți caracterizate printr-o codificare comportamentală mai 
redusă. 

Grija faţă de aproapele, dar şi teama de autodemascare pot sta la baza 


iniţiativelor individuale de falsificare a informaţiei afective. Acestea îmbracă, 
de regulă, trei forme diferite [(28), p. 54—59]: 


a. — inhibarea reacției ; 
b. — exagerarea reacției ; 
Cc. — mimarea reacției contrare. 


Blocarea pornirii de a-ţi dezvălui stările lăuntrice prin mişcări afective 
constituie, probabil, modalitatea cea mai răspândită de ascundere a reacțiilor 
emoţionale. Pentru jucătorul de poker, capacitatea de a-şi controla mimica şi 
gesturile, împiedicând prin inhibare kinezicâ scurgerea de informaţie, e mai 
importantă chiar decât norocul la cărți. Nu toţi parametrii fizici sunt însâ la fel 
de uşor de stăpânit. le putem controla mușchii feţeţ şi- în acelaşi timp, să ne 
dăm în vileag sentimentele prin indicatori corporali rămaşi nesupravegheați 
tocmai din pricina atenţiei acordate celor dintâiSXSă ne reamintim cuvintele 
lui Freud: „Cel care are ochrSevâzut şi urechi de auzit constată că muritorii nu 
pot ascunde nici un secret. CeLale cărui buze tac, pălăvrăgeşte cu vârful 
degetelor, se trădează prin toți.pecmiHESOJ, p. 119). 

De fapt, o analiză mai atentă evidențiază faptul că nici controlul facial nu 
poate fi perfect. Cercetătorii E.A. Haggard şi K.S. Isaacs ([66] apud [28], p. 
57) au demonstrat experimental existenţa a ceea ce ei numesc expresii faciale 
micromomentane, reacții afective de durată extrem de mică, produse ca efect al 
spaimei sau surprizei şi care sunt atât de prompt reprimate incât nu pot fi 
sesizate cu ochiul liber. Filmarea cu viteză sporită şi proiectarea ulterioară cu 
încetinitorul a mimicii unor persoane confruntate cu situaţii neaşteptate a 
permis punerea în evidenţă 

a unor expresii ce reprezintă reacţia sinceră, necontrafăcută, la evenimentele 
respective, dar care nu durează decât circa 0,02 secunde, după care subiectul 
îşi inhibă brusc manifestarea afectivă spontană din primul moment. Fără a 
putea constitui o probă judiciara, aceste expresii micromomentane ajută 
investigațiile Poliției, cam în felul în care o face şi mult mai cunoscutul 
„detector de minciuni". Ekman şi Friesen consideră chiar că un receptor uman 
special antrenat le-ar putea sesiza direct, fără a mai face apel la tehnicile 
cinematografice. De altfel, în practica anchetelor se procedează curent la 
plasarea subiectului pe un scaun în centrul unei încăperi bine luminate, pentru 
a 1 se putea observa cu uşurinţă cele mai neînsemnate modificări fizionomice 


şi tresăriri musculare involuntare. Stratagemele proxemice sunt şi ele puse la 
lucru în atari situaţii, anchetatorii plimbându-se prin cameră şi invadând brusc 
şi pe neaşteptate spaţiul intim al inculpatului în momentele când îi adresează 
întrebări hotărâtoare pentru mersul cercetărilor. 

Exagerarea reacției mimico-gestuale constituie cel de al doilea mod de a 
falsifica informația afectivă. Efectul urmărit se înscrie, în majoritatea 
cazurilor, în sfera şantajului sentimental (ne prefacem mai supăraţi decât 
suntem, pentru a impresiona pe cineva căruia îi pasă de noi) sau aparține 
panopliei clasice a mijloacelor de seducţie (femeia care vrea să cucerească un 
bărbat, ca şi subalternul dornic să „se bage pe sub pielea" şefului, va râde cu o 
poftă exagerată la glumele de valoare îndoielnică ale aceluia). 

în fine, simularea stării contrare poate avea la bază delicatețea sau 
orgoliul, după cum e vorba de o încercare de a-i menaja pe ceilalți, 
ascunzându-le un fapt ce i-ar putea afecta, ori de manifestările de mândrie ale 
celui ce nu suportă să fie compătimit. 

Cunoaşterea înţelesurilor diferitelor mişcări afective datorează enorm 
experienței multimilenare a artelor spectacolului. Din acest punct de vedere, 
teatrul a reprezentat un veritabil laborator de cercetare a gestualitâţii, dar şi a 
comunicării interumane în general. Un cercetător con- 

temporari al fenomenului teatral îl caracteriza drept „o comunicare despre 
comunicare realizată prin intermediul unei comunicări" (|. Osolsobe apud 
[106], p. 79). Definiţia se justifică prin faptul că spectacolul dramatic ne 
vorbeşte despre trăsăturile proceselor coraunicaţionale cu ajutorul comunicării 
către spectatori a conţinutului comunicării dintre personajele piesei de teatru. 

Fără a intra în detalii, recunoaştem aici cel puțip două acte.comunicative 
districte: cppiunicareş-jinternx/iintre eroii de ficțiune întiijwmijîati 
deiaGriLcorrninicarea ex-terha. „prin oare mesajul jinegei ajunge la cimoşțința 
pju-piicului. Rațiunea spectacolului, jrezidă yi, fggasta dfe! iflroa, dâr ea nu e 
ngşibuă fârâ cea dint.Cele tței categorii de păraapanțila acfil-(le comLțrncgfe, 
personajele piesei, actorii .şi spectator de raporfuri uni',sau;bid 


nirtfeT PŞrŞoaaF ea 
cbnstituie însăşi substanţa textului dramatic. Comuni- 
carea personaimui cu spec- 


tatorul căruia 1 se adresează estejurincipial necoogpra- 
tiyă, debarece ultimii rm âişpuntosibj de Şgl 

îttftțienţa în vreun fel pe cel dintâi. Totuşi, dacă acceptăm 
SSnnția n]ai*Cupri Charles MorrisJy. cap. 1, 

pag. 8), potrivit căreia price îrăpârțâşjre de proprietăți fizijşp 
şau ' .de alta natură constituie up act de spmyjgicarg, 
putem afirma că actorul comunică şi el cu personajul, o 
dată ce îi” împrumută acestuia câteceva din trăsăturile 
sale, atât exterioare, cât şi temperamentale şL.de persona- 
litate. De o eventuală comunicare dintre spectator şi per- 
sonaj s-ar putea vorbi în cadrul spectacolelor de tip hap- 
pening, ce presupun un,, dialog activ al publicului cu 
scena, dar, de fapt, în asemenea cazuri, prin reevaluarea 
formulei de teatru consacrate, spectatorul devine el însuşi 
personaj şi deci participant la comunicareazipţernâ. Tot 
unidirecțională ar trebui să fie şi comunicarea dintre 
actor şi spectator, celui dintâi fiindu-i intezis să i se 
adreseze publicului în nume propriu, în vreme ce specta- 
torul e liber să îi comunice actorului, prin aplauze sau 
murmure dezaprobatoare, prin ovaţii ori huiduieli, 

aprecierile sale privind calitatea interpretării. Manifestările de vedetism ale 
unor actori conduc însă adesea la încălcarea acestui model unidirecțional, 
interpreţii răsfățaţi de public considerându-se îndreptăţiți să stabilească un 
dialog direct cu spectatorii, în afara datelor partiturii dramatice, cu toate 
consecinţele ce decurg de aici (asistenţa e rareori în măsură să distingă atari 
intervenţii de replicile ce aparțin efectiv textului piesei). Comunicarea dintre 
actori şi cea dintre spectatori ridică probleme asemănătoare: la fel cum 
actorilor nu le este permis să-şi adreseze (nici măcar în şoapta) unul altuia 
replici inexistente în text, nici conversaţia dintre spectatori în timpul 
reprezentației nu e de dorit, dar şi unii şi ceilalți pot comunica prin priviri 
semnificative, de încurajare şi solidaritate in cazul celor dintâi, de acord sau 
dezaprobare față de calitatea spectacolului, în al celor din urmă. O regulă de 
bază a comunicării teatrale e aceea că manifestările de admiraţie sau 
nemulțumire nu pot avea drept obiect decât pe actori sau pe autor, iar nu 
personajele, cu care dialogul este strict interzis. Convenţia nu e respectată de 
copii, care intervin adesea în desfăşurarea spectacolului pentru a-i admonesta 
pe eroii negativi sau a ajuta cu sfaturi personajele preferate. 

Oricum, relația comunicativa de bază rămâne cea dintre personaje şi 
spectatori, iar eficienţa ei depinde în mare măsură de mijloacele kinezice şi 
proxemice la care apelează interpreții. Didascaliuile, indicații scenice datorate 
autorului însuşi, constituie, din acest punct de vedere, o veritabilă partitura 
verbală a comportamentului non-ver-bal al actorului. Aproape inexistente în 
operele dramaturgilor anteriori secolului al XVIII-lea, acestea s-au dezvoltat 
spectaculos în ultimele două veacuri, ajungând, sub pana, bunăoară, a unui 
Samuel Beckett, să invadeze cu totul textul piesei. Autorul devine astfel nu 
numai un „pre-metteur en scene" ([106], p. 216). ci şi o „voce narativă" de 
natură să apropie teatrul de roman. 

Oricât de minuţios ar trata însă dramaturgul kinezica spectacolului, 
actorul rămâne suveran în exprimarea prin mişcări afective s. trăirilor 
personajului. El poate fi con- 

siderat şi cel mai vechi cercetător al domeniului, fiindcă profesiunea 1-a 
obligat sâ analizeze comportamentul mi-mico-gestual al semenilor sâi, pentru 
a-şi subordona jocul de scenă unui cod al expresiei faciale şi corporale 
accesibil publicului în condiţii socio-istorice şi culturale determinate. 
Carenţele de receptare ale spectatorului european față de teatrul extrem 
oriental (japonez, balinez etc.) se datoresc tocmai insuficientei cunoaşteri a 


codurilor kinezice şi proxemice ale acestor forme de spectacol. 

Limitându-ne la tradiţia scenica a continentului nostru, se cuvine să 
observăm că dozarea mijloacelor de comunicare gestuală a înregistrat mari 
variaţii de la o epocă la alta şi, mai cu seamă, de la o specie dramatică la alta. 
Tragedia antică punea în paranteză mimica, inobservabilă din pricina măştilor 
purtate de actori, şi restrângea la minimum dinamica corporală a interpretului, 
pe care vestimentația şi încălțămintea incomodă (renumiţi couturni) îl 
împiedicau sâ se mişte în voie. Ceea ce conta, în primul rând, era ținuta 
generală a actorului, atitudinea, termen prin care teoreticienii clasicismului 
înțelegeau, pe de o parte, poza, adică alura de ansamblu a înfățişării 
individului, şi, pe de altă parte, postura, constând în raporturile poziționale 
specifice dintre diferitele segmente ale corpului. în ambele ei ipostaze, 
atitudinea reprezenta o permanenţa a jocului de scenă pe tot parcursul 
spectacolului, conform principiului „gesturile trec, atitudinea rămâne" ([34], 
p. 126). Spre deosebire de rigiditatea imprimată de caracterul puternic 
ritualizat al acestui tip de reprezentaţie, formele de teatru popular au exploatat 
toate resursele expresive ale corpului uman, aspect preluat şi valorificat din 
plin de noile direcții din regia contemporană. într-o poziție de mijloc, între 
aceste extreme, se situează drama burgheză a secolului al XIX-lea, în care 
accentul se punea numai pe un număr redus de forme ale comunicării non- 


verbale, considerându-se că figura şi mâinile sunt cele care exprimă cel mai 
bine frământările interioare ale personajelor. 

Ultimele decenii au modificat radical optica oamenilor de teatru asupra 
rosturilor gestualitâţii. După ce timp de 

secole gesturile au fost tratate, în spiritul observaţiei lui Cicero, pe care am 
menționat-o la începutul acestui capitol, drept simple însoțitoare 
(Redebegleiterinen) ale discursului verbal, de multe ori redundante în raport 
cu conţinutul informaţional al acestuia, ele au început sâ-şi făurească un statut 
independent. în viziunea cunoscutului regizor polonez ]. Grotowski, gestul din 
teatrul modern trebuie să fie „o hieroglifă de descifrat", care, ieşită de sub 
tutela cuvântului, să se constituie într-o „forma vie, posesoare a unei logici 
proprii", intraductibilă în limbaj comun, asemenea muzicii, şi în care obiectul 
simbolizat să facă una cu simbolul însuşi. 

SAdatggi constituie clasa de gesturi cea mai puţin legată de comunicare. 
Ea include mişcările ce răspund unor necesităţi umane şi pot fi efectuate atât 
în prezenţa, cat şi în absenţa observatorilor. Sub numele de alter-adaptori sunt 
cunoscute gesturile de manipulare a obiectelor într-un scop practic: cusutul, 
bătutul la maşină, maturatul şi toate celelalte mişcări pe care le presupune 
îndeplinirea unei munci manuale. Auto-adaptorii se referă la nevoile propriului 
nostru trup şi ei pot satisface trebuinţe de îngrijire, curăţenie sau orice alte 
necesități trupeşti, de la cele excretorii până la cele autoerotice. 

Gesturile din familia alter-adaptorilor dobândesc valoare comunicativă 
atunci când sunt efectuate în scop didactic („lată, aşa se mânuieşte coasa !1). 
Altminteri, ele pot transmite informaţii despre cel care le săvârşeşte numai în 
calitate de indicii, nu şi de semnale. Putem astfel să deducem din ele nivelul 
de competență, de îndemânare sau tragere de inimă a „emiţătorului", fără ca 
acesta să fi dorit să ne transmită mesajele respective. 

Cât priveşte auto-adaptorii, regulile vieții sociale limitează drastic, atunci 
când nu interzic chiar cu totul, manifestarea lor în public. Sunt total prohibite 
gesturile auto-adaptive considerate indecente, iar unei bune părţi a celorlalte li 
se estompează trăsăturile, în speranţa de a le face să treacă neobservate. în 
prezența unor persoane străine, ne suflăm nasul mai discret decât în 
singurătate, evităm pieptănatul sau alte gesturi de toaletă, iar dacă se 

întâmpla să simțim o mâncârime insuportabila nu ne scărpinam cu toată 
puterea, ci ducem, cu un aer distrat, mâna la locul cu pricina şi încercăm, 
printr-o mişcare cât mai puțin perceptibilă, să frecăm uşor pielea în speranța 
că senzația neplăcută va dispărea. 

O poziţie aparte o ocupă aşa-numiţii adaptori obiectuali Ei reprezintă 
gesturi care fac uz de obiecte, dar nu în scopul căruia îi sunt destinate acestea. 
Pixul nu a fost confecţionat pentru a bate cu el în masă, ori pentru a-i ţine 
coada în gură şi totuşi mulți dintre noi ii dau asemenea întrebuințări. Jocul cu 
un obiect aflat la îndemână (pipa, brelocul cu chei, coupe-papier-vl etc.) 
produce un efect de liniştire întrucâtva similar cu cel al sugerii pixului, chiar 
dacă, psihanalitic vorbind, motivaţia nu este la fel de clară în aceste cazuri ca 
în cel din urmă (unde obiectul de scris apare, fără dubiu, ca un substitut al 
mijloacelor de calmare din seria: sânul mamei, biberon, suzetă, policar). 

Dintre auto-adaptori, gesturile de toaletă pot transmite şi un mesaj de 
ordin sexual. Aranjarea cravatei la bărbatul care intenționează să abordeze o 
femeie, punerea în ordine a pârului sau a cutelor rochiei la femeia care doreşte 
să placă fac parte din foarte bogatul protocol gestual al curtârii prin care omul 
dovedeşte că nu se situează mai prejos decât semenii săi necuvântători, în 
această privinţă, sexul „slab" se arată mult superior atât ca emiţător cât şi ca 
receptor de apeluri mimico-gestuale. înfoierii cocoşeşti a bărbatului, care, cu 
mâinile în şolduri sau în buzunarele blue jeans-ilor îşi umflă pieptul, 


încercând o naivă supradimensionare, în genul celei practicate de peştele-arici 
sau de agama guleratâ, femeia îi opune un larg repertoriu de semnale în 
producerea cărora sunt implicate practic toate segmentele corpului şi zonele 
figurii» Privirea laterală („cu coada ochiului"), gura întredeschisă, cu buzele 
umezite, expunerea încheieturii mâinii (imitată şi de homosexualii care 
încearcă să pară cât mai feminini), aruncarea capului pe spate, legănarea 
şoldurilor, poziţia picior peste picior cu încrucişarea foarte sus a picioarelor, 
scoaterea 

şi introducerea periodică a piciorului în pantof sunt numai câteva dintre 
gesturile cu conotaţie erotică specific feminine. 

A.E. Schefler [119] a demonstrat însă că aceleaşi manifestări pot fi total 
lipsite de implicaţii de ordin sexual atunci când autorii lor sunt persoane 
chemate să participe la o acţiune comună. In cadrul grupurilor de lucru 
constituite în vederea atingerii unui obiectiv profesional important, la prima 
întâlnire, comportamentul participanţilor posedă multe elemente în comun cu 
conduita caracteristică oamenilor plasați într-un context erotic. Posturile 
hipertonice, prezente în atitudinile preparatorii ale curtârii (țesutul cutanat 
periocular încordat, torsul drept), comportamentul „de toaletă" (gesturi legate 
de aranjarea părului şi a îmbrăcâminţii), apropierea interlocutorilor unii de 
alții, contactul mai intens al privirilor, mângâierea cu mâinile a propriului 
corp şi încrucişarea foarte sus a picioarelor (în cazul femeilor) au în acest caz 
o semnificație cu totul diferită de cea obişnuită. Ele constituie dovezi ale 
disponibilității de a colabora, ale interesului față de proiectul comun al 
grupului, întăresc motivaţia socială, activează atenţia şi contribuie la creşterea 
creativității participanţilor. Pe măsură ce grupul se sudează şi trăsăturile 
menționate ajung să constituie un bun câştigat, aceste semnale pseudoerotice 
dispar fără urmă. Schefler numeşte decurtare (decourting) renunţarea pe parcurs 
la mărcile mimico-gestuale respective. 

Una dintre explicaţiile cele mai plauzibile ale realității misterioase pe care 
obişnuim să o numim „intuiție feminină" ar fi aceea că femeile sunt 
incomparabil mai sensibile decât bărbaţii la semnalele non-verbale, pe care le 
observă şi interpretează cu uşurinţă, asigurându-şi astfel o cale de cunoaştere 
suplimentară, cu atât mai eficace cu cât se referă la indicii, despre care se ştie 
că sunt mai greu falsificabile decât semnele lingvistice. 

Cercetătorii sunt unanimi în a-i recunoaşte privirii statutul de cel mai 
important mijloc de transmitere a mesajelor non-verbale. Atât calitatea de 
dezvăluitori ai stărilor interioare (ochii — „oglinda sufletului"), cât şi 

puterea de influențare a sentimentelor şi voinţei (e'de ajuns să ne gândim la 
efectele atât de spectaculoase ale hipnozei) asigură ochilor o poziție 
privilegiată, deopotrivă ca emițători şi ca receptori de semnale interpersonale. 

Forţa recunoscută a privirii limitează dreptul de a o folosi oricum şi oricât, 
societatea stabilind reguM nescrise de restrângere a libertăţii privitorului. 
Studii minuţioase au pus în evidenţă faptul că durata medie a privirii aruncate 
unei persoane necunoscute trebuie sâ fie de 1,18 secunde pentru a nu fi 
interpretată ca un act de agresiune. Privirile insistente majorează această 
valoare medie 
la 2,95 secunde şi ele pot irita persoana privită pamâ la a 
da naştere unei riposte violentei Adeseori, 
pe terenurile de sport, jucătorii se plâng arbitnirai că sunt priviţi stăruitor de 
către un adversar, dovadă că privirea e socotită drept o expresie a sfidării sau 
a reproşului. Ceea ce nu înseamnă că ea nu constituie şi o punte şi un lant de 
cea mai mare importanță. Dacă pe durata unei conversații participanţii se 
privesc, în general, cam jumătate de timp, îndrăgostiţii o fac în schimb mult 
mai mult decât atât, semn că persoana interlocutorului îi interesează în mai 
mare măsură decât conţinutul spuselor sale. 

E drept că şi oamenii aflaţi pe punctul de a sări la bătaie se privesc în ochi 
vreme îndelungată, dar aici semnificaţia gestului e cu totul alta : privirii 1 se 
atribuie valenţe de francheţe şi curaj, ceea ce antrenează concluzia că cel care 
pleacă primul ochii şi-ar demonstra prin aceasta falsitatea sau poltroneria. 
Există, de altfel, un criteriu obiectiv pentru distingerea între privirea insistentă 
încărcată de simpatie sau dragoste şi cea care denotă ostilitate: evoluția 
dimensiunilor pupilei. 

Se ştie că diametrul pupilei este variabil pentru a permite reglajul fluxului 
luminos ce ajunge la retină, în condiţiile unei intensităţi adesea foarte diferite 
a luminii ambiante. Când însă privim pe cineva plasat într-un context spațial 


de luminozitate constantă, mărimea pupilei nu rămâne, cum ne-am aştepta, 
neschimbata, ci ea suferă modificări legate de sentimentele pe care le 
încercăm în legătură cu persoana respectivă. îndrăgostiții care se 

privesc în ochi se stimulează reciproc urmărindu-şi dilatarea progresivă a 
pupilelor. Dimpotrivă, adversarilor care se înfruntă li se contractă pupilele, 
ceea ce justifică expresia „I-a privit cu nişte ochi mici şi răi”. Atracția, 
interesul, pofta pot produce creşteri spectaculoase ale mărimii pupilelor. S-a 
constatat că aceasta sporeşte de trei ori la bărbaţii care vizionează filme cu 
conţinut pornografic şi chiar de până la patru ori la femeile aflate în aceeaşi 
situaţie ! 

După JMark. Knapp [83], funcțiile mai importante ale comunicării vizuale ar 
fi în număr, dş.pațixi: 

1. Cererea de informaţie. După cum am văzut, privirea joacă un rol 
determinant în realizarea feedback-ului, <*a constituind principalul nyjloc 
dereglareLteractiunii. S-au emis diverse ipoteze în legătură cu observaţia că 
femeile realizează un contact vizual mai intens, indiferent de sexul 
interlocutorului. Unii cercetători au pus acest fapt pe seama tendinței mai 
accentuate a acestora de a-şi afişa emoţiile, alții (Evan Marshall) îl consideră 
o consecinţă a îndelungii condiționări a femeii, care, mai dependentă de alții 
decât bărbatul, simţea în mai mare măsură nevoia reacțiilor încurajatoare ale 
interlocutorului. 

2. Informarea altor persoane că pot vorbi. într-o comunicare de grup, 
selectareavorbitorului următor poate.fi făcută pe căi lingvistice (v. în acest 
sens discuţia din ([73], partea A cap. IV) sau prin orientarea deicticâ a privirii, 
înainte de a învăţa numele elevilor, profesorii folosesc curent procedeul de a 
le da cuvântul „din ochi". Fără a-i spune nimic, dascălul aşteaptă răspuns de la 
un şcolar anume şi îl poate chiar sancţiona dacă nu se conformează, de parcă 
ar fi existat o solicitare verbală din partea sa, ceea ce arată că, cel puțin în 
acest caz, privirea e recunoscută drept perfect echivalentă cu cuvântul. 

3. Indicarea naturii relaţiei Am menţionat deja modul în 
caigsentimențgle pozitye sau negative sunt trjQniise prinjfitermediulj)rivirii. 
Dar  oțeglLtareaâ4urata  acgleia se pot asocia nu numai -cu 
inteiagsuliipstilitatea, cu dragostea sau ura. Ele pot semnala şi existență unui 
raport social de un tip anume: deşi, de regulă, în spațiul 

cultural european, emițătorul îşi priveşte partenerul de dialog mai mult decât o 
face receptorul, lucrurile se pot inversa în cazul şefilor care caută sâ îşi 
domine subalternii privindu-i insistent în timp ce le vorbesc şi, dimpotrivă, 
evitând sâ-i urmărească cu privirea când aceştia iau cuvântul, pentru a sublinia 
câ nu acordă cine ştie ce importanţă opiniilor lor. 

4. Compensarea distanţei fizice. Interceptarea privirii cuiva aflat la 
mstan,7?ntrun loc aglomerat, ne face sâ neşimțim mai aprobaţi deel, chiar 
dacă, practic, rămânem departe unul de altul. In paralel cu proxemica 
corporală, la care ne-am referit, privirea instaurează aşadar şi o proxemica 
vizuală, ce poate intra în contradicţie cu cea dintâi. îficonjurat de o mulțime 
de oameni care iți. sunt mai misau mai puţin indiferenți, poţi întreține o relație 
strânsă cu o persoană aflată în celălalt colţ al unei săli, exclusiv prin 
mijlocirea privirii. 

De natura relaţiei depinde şi amplasamentul punctului către care ne 
ațintim privirea, fntr-b convorBiîre oficială, se vizează, în ceajmai mare parte a 
timpului, un loc situat în mijlocul frunţii interlocutorului. O conversație 
amicală coboară „punctul ochit" undeva între ochi şi gură, pentru ca un grad 
mai mare de intimitate sâ îl aducă mai Jos, într-o regiune situată între bărbie şi 
zona coapselor. Femeile, care beneficiază şi de o vedere periferică mai bună 


decât bărbaţii, practică pe scară largă privirea laterală şi sunt adesea 
neplâcuturprinse de faptul câ adeseori invitaţia pe care o lansează pe această 
cale nu este nici măcar sesizată, nemite înțeleasă de cel vizat ([107], pp. 138 
—142). Se confirmă şi aici acel decalaj dintre posibilitățile celor două sexe în 
ceea ce priveşte exprimarea cu ajutorul mijloacelor nonverbale, la care ne-am 
mai referit anterior. 

19. COMUNICAREA MUZICALĂ 


Dintre sistemele de comunicare non-verbalâ elaborate de om, cel mai 
complex rămâne, fără îndoiala, muzica. Analiza conținutului comunicării 
muzicale nu e deloc uşoară, în primul rând din pricina caracterului atât de 
diferit al semanticii muzicale în raport cu semantica limbilor naturale. A 
încerca să formulăm în cuvinte ce ne spun sunetele pare aproape cu neputinţă, 
deşi orice iubitor de muzică simte că ele ne comunică ceva şi că, mai mult 
decât atât, mesajul respectiv se adresează unor zone intime, profunde, ale 
ființei noastre interioare. A fost mult citată în acest sens o afirmaţie a lui 
Beethoven potrivit căreia muzica sa e superioară oricărei filosofii, ceea ce nu 
înseamnă însă că ea exprimă idei folosofice, ci că are acces la regiuni ale 
eului nostru pe care gândirea discursivă nu le poate atinge. Intraductibilitatea 
muzicii în limbaj articulat, departe de a reprezenta o slăbiciune, subliniază 
tocmai caracterul ei de neînlocuit, căci, în caz contrar, oamenii s-ar fi putut 
dispensa de această formă de comunicare, ceea ce se ştie că nu s-a întâmplat 
nicăieri şi niciodată. 

Comunicarea muzicală fiind fundamental diferită de cea verbală, devine 
evident faptul că sensul muzicii trebuie căutat în ea însăşi, iar nu în pretextele 
literare sau în comentariile ce o pot, eventual, însoţi. Greşim aşadar dacă 
identificăm mesajul unei opere muzicale cu conţinutul textelor vehiculate de 
muzică, cu argumentul literar (în cazul producţiilor zise „programatice") sau 
cu 


247 


titlurile sau explicațiile marginale datorate compozitorului, ori adăugate, în 
mod mai mult sau mai puţin fortuit, de exegeza ulterioară a operei acestuia 
(Sonata „Lunii", Simfonia „Destinului"). De asemenea, trebuie operată o 
distincție netă între semnificația muzicii şi înțelesurile sugerate cu ajutorul 
unor mijloace de natură extramuzi-calâ. Simplul fapt că audiția unei lucrări 
are loc într-o biserică inculcă unei bune părți a ascultătorilor ideea că ea 
exprimă un sentiment religios, ceea ce poate fi deopotrivă perfect adevărat sau 
profund greşit. 

Elementele minimale de limbaj prin intermediul cărora ne sunt transmise 


semnificaţiile muzicale constau în înălțimi (frecvenţe), durate, intensități şi 
calități timbrale ale sunetelor şi în caracteristici melodice, ritmice, de tempo şi 


agogică (indicaţii de încetinire, rallentando, ritefr-dando, sau grăbire, 
accelerando, stringendo, a mişcării până la proxima redefinire a tempoului) ale 
frazelor musacale. Repertoriul acestor mijloace nu a fost dat o dată pentru 
totdeauna, ci s-a precizat şi dezvoltat pe parcursul timpului, ceea ce ne obligă 
la o scurtă incursiune în istoria multimilenară a fenomenului muzical, înainte 
de a încerca să abordăm problema spinoasă a conţinutului transmis prin 
mijlocirea artei sunetelor. 

Omul primitiv a ajuns de-abia relativ târziu şi nu fără efort să sesizeze 
diferenţele de înălțime dintre sunete. Cercetările întreprinse în legătură cu 
manifestările muzicale ale populaţiei kubu, care mai vieţuia pe la începutiil 
secolului nostru în pădurile seculare din insula Sumatra, au evidențiat faptul 
surprinzător că muzica triburilor primitive poate prezenta o aparent 
excepțională complexitate structurala. Muzicologii au fost, la început, profund 
impresionați de caracterul complicat, încâlcit, al melodiilor cântate de această 
populație, pline de salturi incredibile (intervale de nonă, decimă sau chiar 
duodecimâ), triluri, apogiaturi şi glissando-uri, împletite „savant" într-o 
țesătură ce părea să poarte amprenta unei gândiri muzicale superioare, aflate 
într-un contrast izbitor cu nivelul general de dezvoltare al unei societăţi ce nu 
depăşise încă stadiul culturii paleolitice. La o analiză mai atenta, 

lucrurile s-au dovedit a sta însă cu totul altfel. Ceea ce a putut trece, la prima 
vedere, drept complexitate şi rafinament muzical nu era nimic altceva decât 
dezordinea sonoră rezultata din incapacitatea sălbaticului de a-şi stăpâni 
resursele vocale. EI se străduia să reproducă „vocile" naturii, imitând cântecul 
păsărilor şi chemările animalelor din junglă, fără a se dovedi în stare sâ 
instituie o cât de modestă ordine muzicală, bazată pe relaţii fireşti între 
simetele emise. 

într-o etapă ulterioară, când omul primitiv a izbutit în fine să treacă la 
intonarea corectă a unor sunete muzicale şi să opereze diferențieri de înălțime 
între ele, muzica a căpătat un cu totul alt aspect, transformându-se într-o 
melopee monotonă, caracterizata printr-un ambitus extrem de limitat. Stau 
mărturie manifestările muzicale ale triburilor vedda din Ceylon (astăzi Sri 
Lanka), ale căror cântece se mai prezentau încă, în primii ani ai veacului 
nostru, ca repetări obsesive a două sau trei sunete situate într-o plajă de 
înălțimi ce nu depăşea, mai niciodată, intervalul de terță mică. Potrivit 
observației muzicologului R.I. Gruber : „Sălbaticul repeta unul şi acelaşi 
sunet, temându-se parcă să nu îl părăsească, să facă un pas greşit. Abia a 
părăsit sunetul de sprijin trecând la următorul, că se grăbeşte sâ revină la cel 
inițial" ([63], p. 14). Această privilegiere a unui sunet de referință avea sâ 
domine, în continuare, în forme din ce în ce mai rafinate, dar mereu 
perceptibile, întreaga istorie a limbajului muzical, de la procedeul elementar al 
isonului sau punctului de bourdon, până la preponderența centrului tonal în 
structura melodico-armonică a muzicii clasice europene. 

Treptat, oamenii s-au aventurat sâ „rişte" intonarea unor intervale din ce în 
ce mai mari. în cadrul triburilor de culegători şi vânători pare sâ se fi 
experimentat pentru prima oară terţa, pentru ca, după fixarea acesteia, o dată 
cu trecerea la viaţa sedentară şi începuturile agriculturii să aibă loc 
evenimentul considerat drept o adevărată revoluţie în istoria vechilor culturi 
muzicale: cucerirea cvartei. Rolul acesteia în evoluţia muzicii nu poate fi 
îndeajuns subliniat. întreaga teorie muzicală a Antichității greco- 

romane se bazează pe tetracord, secvența descrescătoare de patru sunete 
consecutive între ale cărei extreme subzistă un interval de cvartă. In funcţie de 
mărimea subin-tervalelor dintre aceste note, tetracordul poate fi diatonic, 
cromatic sau enarmonic. Ultimele două tipuri au fost relativ puţin folosite, 
tetracordul enarmonic presupunând şi recurgerea la sferturi de ton; în schimb, 
cel dintâi a constituit elementul de bază al aşa-numitelor moduri, scările 
muzicale ale Antichității. 


Multă vreme s-a crezut că eh-urile sau „glasurile" muzicii bizantine 
descind nemijlocit din cele 8 moduri antice greceşti. Cercetări mai recente le- 
au descoperit surse siriene, ebraice, babiloniene şi chiar hitite ([128], p. 155). 
Sistemul celor 8 eh-uri a fost codificat la începutul veacului al VI-lea de către 
Sever, patriarh monofizit al Antiohiei între anii 512 şi 519. în perioada zisă „â 
melozilor* (termenul îi desemnează pe imnografii care erau deopotrivă poeți şi 
compozitori, spre deosebire de „melurgii" de mai târziu, care vor pune pe 
muzică texte liturgice preexistente), Sfântul loan Damaschinul (cea 675—749) 
va perfecționa vechea notație ecfoneticâ sub forma neumelor bizantine şi va 
reorganiza sistemul octoehului, ce avea să rămână în vigoare în muzica 
oVtodoxâ până în zilele noastre. 

în paralel, în Europa Occidentală se dezvoltă un sistem modal derivat tot 
din octoehul bizantin, cuprinzând de asemenea opt moduri dintre care patru 
autentice (denumite protus, deuterus, tritus şi tetrardus) şi patru plagale. 
Muzica oficială a Bisercii apusene e reprezentată timp de secole de cântul 
gregorian, ce poartă numele papei Grigore I cel Mare, care, în timpul 
pontificatului său (590—604), a reorganizat şi unificat repertoriul de cult, sub 
forma AntifonaruluU colecție de cântări de importanță similară celei a 
culegerii denumite chiar Octoeh, pe care o datorăm deja amintitului loan 
Damaschinul. Caracterul tuturor acestor lucrări, atât în Orient cât şi în 
Occident, era esențialmente monodie. 

începuturile muzicii polifonice europene (forme rudimentare, ca „polifonia 
în panglica", se întâlnesc şi în 

muzica unor popoare din afara continentului nostru) se leagă de teoretizarea 
organum-ului întreprinsă de călugărul Hucbald de Flandra (840—930), dar 
marele avânt al acestui tip de scriitură nu ar fi fost de imaginat fără pasul 
decisiv pe care I-a reprezentat inventarea portativului de către Guido 
d'Arezzo (cea 990—1050). 

Veritabil sistem caretzian de coordonate avânt la lettre, cu timpul figurat în 
abscisă şi înălțimea sunetelor în ordonată, portativul a făcut posibilă notarea 
sinoptică a mai multor linii melodice paralele, cu sincronizarea perfectă a 
vocilor, ceea ce în notaţiile muzicale precedente era practic imposibil. 
Consecințele acestui aparent mărunt progres formal aveau să marcheze 
hotărâtor întreaga istorie a muzicii. Apărea astfel posibilitatea elaborării unor 
structuri pe care auzul nu mai era capabil să le stăpânească şi controleze în 
totalitate, ceea ce a produs o restructurare profundă a înseşi gândirii 
compozitorilor, pentru care ochiul a devenit treptat un factor mai important în 
procesul de creație decât urechea. Nu numai compunerea muzicii fără ajutorul 
vreunui instrument muzical, procedeu ce avea să devină dominant în arta 
sunetelor, unde pana şi hârtia cu portative se vor dovedi suficiente pentru 
zămislirea de capodopere, dar şi împrejurarea tulburătoare că surditatea nu a 
diminuat sensibil puterea creatoare a unor mari compozitori (Beethoven, 
Smetana), în timp ce orbirea a făcut să sece definitiv izvorul inspiraţiei altora 
(Bach, Haendel), demonstrează că raporturile dintre factorul vizual şi cel 
auditiv în conceperea structurilor sonore ale muzicii europene din mileniul ce 
a urmat genialei invenţii a călugărului ferrarez au fost şi sunt încă dominate 
de cel dintâi. De la începuturile modeste reprezentate de Şcoala de la Notre 
Dame, în cadrul căreia se făureşte conductus-ul polifonic, şi până la 
construcțiile polifonice de o complexitate de-a dreptul uluitoare, datorate 
compozitorilor din secolele XV şi XVI (flamandul Johannes Ockeghem a 
compus un canon gigantic pe 36 de voci, iar englezul Thomas Tallis — 
motete pentru nu mai puţin de 40 !), beţia acestei descoperiri avea să dea 
naştere unei profuziuni de lucrări muzicale din ce 

în ce mai complicate, dintre care unele au putut lăsa impresia că sunt create mai 
puţin pentru delectarea ascultătorului decât pentru satisfacerea setei de performanţă 
a autorilor, ceea ce le-a adus din partea muzicologului Jacques Chailley ([63], p. 
120) supranumele sugestiv de compozitori de „muzică pentru hârtie”. 

Ceea ce s-a petrecut în continuare constituie o ilustrare exemplara a prezenței 
triadei hegeliene, teză-antitezâ-sinteză, în marile aventuri ale spiritului uman. în 
particular, după primele două momente dialectice reprezentate de monodie şi 
polifonie, avea să se afirme, ca un corolar, înglobând şi depăşind totodată 
concepţiile muzicale precedente, monodia acompaniată, sursă şi nțiotor al gândirii 
acordice din care va evolua întreaga concepție armonică a marilor secole ale 
muzicii : XVII, XVIII şi XIX. Aceasta idee novatoare este indisolubil legată de 
apariția operei, întreprindere specific renascentistă, întrucât îşi propunea să reînvie 
spectacolele dramatice ale Antichității greco-romane. Indiferent dacă paternitatea 
inițiativei aparţine, aşa cum o afirmă toate tratatele de istorie muzicală, Cameratei 
Fiorentina, cenaclu de intelectuali ce se întâlneau în casa contelui Bardi de la 
Florența sub conducerea lui Vincenzo Galilei, tatăl fizicianului, sau grupării 
„concurente" din jurul altui mare senior, Jacopo Corsi, punct de vedere preluat de J. 
Chailley din două articole puțin cunoscute publicate în anii 1953 şi 1954 
(Temperamenti e tenderize nella Camerata fiorentina, în „Le manifestazioni 
culturale dell'Accademia Nazionale di Santa Cecilia”, Atena-Roma, 1953, şi La 
tragedie et la comedie dans la Camerata de Florence, în „Musique et possie au 
XVI-e siecle", Paris, CNRS, 1954) de muzicologul Nino Pirotta, rolul teatrului liric 
în geneza noului tip de scriitură muzicală pare să fi fost decisiv. Popularitatea unor 
compozitori de operă de talia lui Monteverdi în Italia, Purceii, în Anglia, sau Lully, 
în Franţa, a contribuit în cea mai mare măsură la promovarea viziunii armonice, 
care, fără a înlătura cu totul vechea tehnica contrapunctică, avea să domine 
concepția muzicală a corifeilor clasicismului, Haydn, Mozart, Beethoven. 

Concomitent cu acest proces, prin eforturile conjugate ale unui număr 
considerabil de compozitori, culminând cu J.Ph. Rameau şi J.S. Bach, se 
desăvârşeşte, în prima jumătate a secolului al XVIII-lea, sistemul tonal al 
gamelor temperate, alcătuit din doua clase de scări muzicale ascendente 
heptatonice, de tip major şi, respectiv, minor, acestea din urmă cu variantele 
naturală, armonică şi melodică, sistem folosit de toţi creatorii occidentali de 
muzică pânâ în zorii veacului nostru. 

Un element fundamental al concepției armonice era clasificarea 
acordurilor în consonante, generatoare de impresii agreabile, de echilibru, 
calm, destindere, şi disonante, ce produc stări de tensiune sau iritare. Cele din 
urmă nu au fost excluse cu totul din muzică nici în perioadele cele mai senine 
ale acesteia, dar ele erau rezolvate, în sensul restabilirii prompte a echilibrului 
vremelnic perturbat, prin revenirea într-un climat psihologic consonant. O 
dată cu afirmarea romantismului muzical şi în concordanţă cu estetica 
acestuia, disonanțele s-au înmulțit, iar rezolvarea lor a început să fie tot mai 
mult amânată, prelungind starea de încordare a ascultătorului. Acest proces, 
accelerat sub impulsul dramei muzicale wagneriene, a condus, în cele din 
urmă, la un dezechilibru armonic, care, combinat cu tot mai intensa 
cromatizare a traseelor melodice, a dat naştere unui echivoc tonal de natură sâ 
pună sub semnul întrebării înseşi principiile de bază ale limbajului muzical. 
Viziunea centripetă, potrivit căreia discursul sonor trebuie sâ graviteze în 
Jurul unui centru de atracţie unic, idee prezentă in nuce încă din melopeea 
paleoliticâ de tip vedda şi fructificată pe un plan superior în concepția tonală 
clasica ajunge astfel sâ fie făţiş contestată prin promovarea atonalismului 
radical al lui Arnold Schonberg (1874—1951). 

Cu toate că a prilejuit crearea câtorva veritabile capodopere (Pierrot 
lunaire de Schonberg, Salomea de Richard Strauss), atonalismul şi-a pierdut 
repede suflul, deoarece libertatea câştigată s-a dovedit a fi o armă cu doua 
tăişuri : emancipat de sub tutela multiseculara a sistemului tonal, 
compozitorul se vedea dintr-o dată lipsit de 

ajutorul unui principiu coagulat, pe temeiul căruia să îşi structureze discursul 
muzical. In loc de a-i elibera energiile creatoare, abolirea vechilor reguli de 
compoziţie se dovedea mai degrabă sterilizantă. Din meditaţia amară pe 
marginea acestui paradox avea să se nască, începând cu anul 1923, metoda 
componistică serială, ce introducea o nouă rigoare, promovând algoritmi 
muzicali chiar mai rigizi decât tot ceea ce cunoscuse de-a lungul timpului 
istoria artei sunetelor. Opunându-se atât principiului atracției tonale, cât şi 
tematismului practicat de predecesori, Schonberg promova egalitatea în 
drepturi a tuturor celor 12 sunete ale gamei cromatice temperate, de unde şi 
denumirea de dodecafonism. Acestea se grupau în secvenţe (serii) pe 
principiul irepetabilitâții. Prin recurgerea la procedee constructiviste riguros 
aplicate (inversare, recurenţa, recurenţa inversării etc), seria ce stătea la baza 
lucrării era supusă unor transformări şi transpoziţii ce aminteau de tehnicile 
variaţionale ale Renaşterii şi Barocului muzical. In epocă, exceptându-i pe cei 
doi discipoli străluciți ai maestrului, Anton Webern (1883—1945) şi Alban 
Berg (1885—1935), autori ai câtorva dintre cele mai profunde creaţii 
muzicale ale secolului, dodecafonismul nu a avut mulţi adepţi. în schimb, 
imediat după cel de al doilea război mondial, o pleiadă de compozitori tineri, 
Luigi Nono în Italia, Karlheinz Stockhausen în Germania, Pierre Boulez în 
Franţa, au aderat la ideile „Noii şcoli vieneze" (cum a fost supranumit grupul 
Schonberg-Webern-Berg), ultimul citat lansând metoda serialismului integral, 
extinsă asupra tuturor parametrilor muzicali, nu doar înălțimi, ci şi durate, 
intensități, timbruri etc. 

Ca o reacție la determinismul excesiv al acestor procedee, Yanis Xenakis 
a introdus în procesul componistic o perspectivă probabilistă, ce a dat naştere 
muzicii sto-chastice, în timp ce, dincolo de Ocean, se contura o nouă tendință 
care, sub numele de muzică aleatorică, avea să acorde un loc important 


libertăţii interpreţilor de a articula şi suprapune, potrivit inspiraţiei de moment, 


structurile muzicale preelaborate de compozitor sau de a configura 

detalii microstructurale originale în cadrul planului macrostructural pe care 
acesta îl trasează. 

Extinderea contemporană a limbajului muzical s-a făcut şi în alt sens, şi 
anume în cel al îmbogăţirii repertoriului de sunete cu care operează 
compozitorul. încă dinainte de primul război mondial, originalele concerte ale 
„bruitiştilor* italieni atrăseseră atenția asupra posibilității de a se realiza 
construcții muzicale cu ajutorul zgomotelor. Inexistenţa unui sistem eficace 
de notare a unor atari producții şi stadiul incipient de evoluție a mijloacelor de 
înregistrare sonoră au blocat, pentru mai bine de trei decenii, aceste inițiative 
îndrăzneţe. Abia în anul 1948 visul bruitiştilor avea să se împlinească, prin 
crearea de către inginerul Pierre Schaeffer de la Radiodifuziunea Fianceză a 
primei lucrări de muzică concretă : „Simfonia pentru un singur om". In forma 
sa inițială, viața acestui nou curent avea să fie însă scurtă, deoarece evoluţia 
spectaculoasă a electronicii le-a oferit compozitorilor posibilitatea prelucrării 
în sensul dorit a zgomotelor brute şi chiar libertatea de a genera sunete 
absolut noi, neauzite până atunci. A luat astfel naştere muzica electronică, ce a 
beneficiat, în ultima perioadă, şi de serviciile sintetizatorului, dispozitiv 
capabil să producă la comanda sunete cu caracteristici acustice programate. 

Foarte sumara retrospectivă a evoluţiei limbajului muzical, de la sărăcia 
de mijloace din melopeele primitive până la spectrul practic nelimitat de 
posibilități de exprimare sonoră pe care le oferă tehnicile componistice şi 
aparatura electronică actuală, a putut da, poate, o idee despre vehiculul 
mesajului muzical, nu însă şi despre acest mesaj însuşi. Ştim, cât de cât, în ce 
fel ni se adresează muzica ; problema este însă : ce ne comunică ea ? 

Din faptul că mesajul muzical este dificil, poate chiar imposibil de tradus 
în cuvinte, nu trebuie să conchidem că el ar fi inexistent, că ar reprezenta o 
ficţiune, o iluzie înşelătoare. Avem toate motivele să credem că tocmai 
această intraductibilitate dovedeşte existenţa în structura intimă a psihicului 
uman a unor zone de sensibilitate ce nu îşi pot găsi un alt mod de 
exteriorizare decât prin 


255 


intermediul artei sunetelor. Răspândirea universală a practicii muzicale, pe de 
o parte, şi exercitarea atât de răspândită a acestei arte în faţa unui auditoriu, pe 
de alta, constituie argumente puternice pentru afirmarea virtuților ei 
comunicative. Interesul manifestat de ascultători demonstrează că muzica le 
spune ceva. Dar ce anume ? 

O bună parte dintre ei ne-ar putea mărturisi că audiția muzicii le suscită 
reprezentări vizuale, de unde ideea destul de răspândită că muzica 
„Zugrăveşte", în timp ce destul de frecventele comentarii în cheie epică ale 
unor lucrări concertistice (realizate, de data aceasta, chiar de specialişti) 
sugerează că ea ar „istorisi” ceva. Aşadar, semnificația muzicii ar fi de natură, 
sau ar avea cel puţin o puternica tentă, descriptiv-narativâ. Opinia aceasta nu 
poate fi ignorată, măcar şi pentu faptul că e împărtăşită de suficient de multă 
lume pentru a dobândi o anume legitimitate argumentată statistic. Totuşi 
faptul că nici măcar în cazul pieselor programatice, unde intenţia sugestiei 
vizuale, venind din partea autorului însuşi, este incontestabilă, ascultătorul 
neinformat în prealabil nu reuşeşte să reconstituie de unul singur pretextul 
literar, pune sub un serios semn al îndoielii valenţele epico-descriptive ale 
muzicii. Cum stau atunci lucrurile ? 

Un răspuns convingător este cpl oferit înțr-una dintre excelentele lucrări 
de muzicologie ale compozitorului Pascal Bentoiu [12], din care se inspiră 
mai multe dintre consideraţiile noastre din acest capitol. Potrivit observaţiei 
Judicioase a autorului citat, elementele de bază ale limbajului muzical 


(înălțimi, durate, intensităţi, timbre etc.) pot da lesne naştere unor reprezentări 
mentale de tipul dipolilor ascendent-descendent, discret/continuu, centrat/dis- 
persat, dens/rarefiat etc. Ele îşi au, de fapt, sursa în tendinţa general umană de 
transpunere spaţială a reperelor temporale, din care s-au născut deopotrivă 
orologeria, diagramele fizicienilor şi portativul. Nenumărate exemple din 
vorbirea curenta stau mărturie. înclinării omului de a-şi reprezenta spațial 
scurgerea timpului. Multe dintre expresiile curent folosite în acest scop se bat 
cap în cap (istoricii „coboară în trecut", dar, totodată şi 

„urcă pe firul timpului", ceea ce denotă existenţa unor reprezentări diferite, 
chiar contradictorii), dar presupun toate un efort de transcriere a registrului 
temporal într-unui spaţial. în cazul muzicii, unde, aşa cum notează pătrunzător 
Adrian Iorgulescu ([74], p. 26), timpul „este termen constitutiv al sensului", 
apare cu atât mai normală intervenţia unei analogii spațiale de natură să 
transpună în impresii cu caracter difuz vizual meandrele fluxului sonor. De 
aici până la ideea că rostul unei lucrări muzicale este să evoce imagini, 
privelişti, tablouri de natura, scene istorice şi altele asemenea nu mai e decât 
un pas, dar a-l face ar însemna să ne îndepărtăm în mod periculos de 
înțelegerea adevăratelor sensuri ale muzicii. 

De fapt, capacitatea acesteia de a suscita reprezentări vizuale concrete e 
foarte firavă. Comparând imaginile pe care o aceeaşi bucată muzicală le 
trezeşte în mintea unor ascultători diferiți, regăsim drept element comun 
numai 0 schemă dinamică foarte generală, ce poate fi umplută cu forme 
concrete dintre cele mai variate. O muzică tumultuoasă poate sugera o furtună, 
dar şi o bătălie sau... o urmărire cu maşini dintr-un film polițist. O desfăşurare 
sonoră lină şi periodică duce cu gândul la mişcarea ritmică a valurilor, iar dacă 
lucrarea se numeşte „Marea" (Debussy) sau „Vltava" (Smetana), auditoriul se 
lasă convins că muzica „zugrăveşte" un peisaj acvatic. în compoziţiile zise 
programatice, corelarea muzicii cu textul se produce tocmai la nivelul unor 
atari idei de cea mai largă generalitate, restul fiind opera imaginației 
ascultătorului, aflat sub sugestia titlului sau a argumentului literar. 

O altă sursă de confuzie privind mesajul artei sunetelor rezidă în 
„minciuna pioasă" a unor muzicologi, mai vechi sau mai noi, care, în dorinţa 
de a ridica, chipurile, cât mai sus statutul intelectual al muzicii, îi atribuie 
acesteia calitatea de vehicul al unor idei filosofice. Potrivit opiniei cu pricina, 
cel puţin o parte dintre realizările de vârf ale domeniului (capodopere de genul 
Artei fugii de J.S. Bach sau al ultimelor cvartete beethoveniene) ne-ar 
transmite concepția filosofică a autorilor lor, care, prin simpla suprimare 
„inocentă" a unui atribut adjectival sunt 

transformați din titani ai gândirii muzicale în titani ai gândirii pur şi simplu. 
Se falsifică astfel adevărul evident că în muzică „singurele idei real 
transmisibile... sunt cele legate de ceea ce este şi cum este constituită opera" 
([74], pag. 43), Pâstrându-ne în limitele accepţiunii proprii a termenilor (ceea 
ce apare aproape ca o îndrăzneală în acest domeniu de predilecție al 
metaforizărilor forțate), se cuvine să observăm incapacitatea totală a sunetelor 
nearticulate de a întruchipa concepte. Or, muzica lucrează tocmai cu atari 
sunete, refractare la idee, pe când discursul filosofic şi-ar pierde raţiunea de a 
fi dacă s-ar dispensa de concept. Rezultă astfel o incompatibilitate de prin- 
cipiu, pe care nici o speculație a comentatorilor muzicali nu o poate anula. „Şi 
totuşi — remarcă nu fără dreptate Pascal Bentoiu — opinia generalizată că 
muzica ar avea o anumită legătură cu filosofia nu trebuie total desconsiderată. 
Intuiţia comună are mai totdeauna măcar o parte de dreptate. Muzica poate 
într-adevăr recrea, în unele momente privilegiate, ceva din sentimentul pe 
care-l suscită contactul cu marile sisteme filosofice ale lumii. Cunoaşterea 
acestora se sublimează adesea în contemplație, iar contemplația se colorează 
afectiv, dacă nu cumva este — în ultimă instanță — ea însăşi un sentiment. 


Aici şi numai aici trebuie căutat punctul de contact dintre filosofie şi muzică” 


([12], p. 95). 

In ultimă analiză, două sunt domeniile în care comunicarea muzicală 
funcționează cu succes. Primul este cel afectiv. Prin tempo-ul, ritmul şi 
caracterul liniei sale melodice, muzica poate induce ascultătorului stări de 
depresiune sau exuberanţă, de nelinişte sau uşurare, de iritare sau plăcere. Atât 
veselia cât şi tristeţea, agresivitatea ori melancolia îşi au, în muzica tuturor 
popoarelor, înveş-mântâri specifice şi lesne recognoscibile. Nu exagerăm 
afirmând că ori de câte ori în viaţa unei comunități umane apare necesitatea 
„acordajului" sentimentelor individuale pe o aceeaşi lungime de undă, muzica 
se dovedeşte a fi catalizatorul cel mai eficace al acestui proces. De la bocete la 
muzica de petrecere, de la coralul protestant la cântecele Pieței Universităţii 
din 1990, arta sunetelor îşi 

reconfirma permanent calitatea de liant afectiv fără de care societatea umană 


ar fi cu mult mai atomizată decât o cunoaştem. 

O perspectivă nouă asupra acestui binecunoscut rol al muzicii ni se 
deschide dacă privim lucrurile prin prisma principiilor generale ale 
comunicării interumane expuse în capitolele anterioare. Am arătat deja că, în 
conformitate cu două dintre „axiomele" comunicării, componenta relațională, 
preponderent afectivă, a interacțiunii personale, e cel puţin la fel de 
importantă ca şi cea informaţională şi că mijloacele prin care ea se realizează 
sunt „analogice", în sensul că operează cu nuanţe infinitezimale, de tipul celor 
pe care matematicienii le estimează ca nenumărabile sau de puterea 
continuumului. Un loc însemnat îl ocupă printre acestea elementele vocale 
non-verbale, ca timbrul, înălțimea vocii, intonația, variațiile de intensitate 
sonoră, tempo-ul discursului şi schimbările acestuia, pauzele semnificative şi 
alte câteva, care cum bine se observa, nu sunt nimic altceva decât exact 
parametrii ce caracterizează limbajul muzical. După A. Mehrabian, ponderea 
acestui aspect în comunicarea interpersonalâ este de circa 38%. Cu alte 
cuvinte, mai mult de o treime din comunicarea noastră este muzică sau, 
altminteri spus, muzica se prezintă, în mare măsură, ca o sublimare a 
exprimării verbale, o ipostază a vorbirii ce nu mai reţine decât componenta ei 
paralingvisticâ. 

în acest sens, o piesă instrumentală ne vorbeşte cu adevărat, dar o face ca 
un om cu gura închisă, care, obligat să renunţe la mesajul „digital" al 
cuvintelor, îşi concentrează întreaga atenție asupra laturii expresive a discur- 
sului sonor. Concluzia se vădeşte convergentă cu viziunea „dinăuntru" a unor 
compozitori asupra fenomenului muzical : ,.... profilurile melodice schițează 
până la un punct, desigur, o vorbire dispensată de cuvinte, sublimată prin 
această abandonare" ([74], p. 39). în formularea lui Adrian Iorgulescu, 
„distingem în discursul sonor o comunicare extraverbalâ, mai puţin explicită 
decât cea comună, dar nu mai puţin riguroasă, mai indistinctă ca trimitere în 
aria concretului, dar mai esenţializată, mai 

puţin elocventa, dar mai evocatoare, fi prin aceasta şi mai implicativâ 
pentru subiectivitatea receptorului* [op cit p. 40). 

Cea de a doua zona de acțiune a muzicii ține de sfera volitivului. Adesea, 
aducerea la unison a sentimentelor ascultătorilor constituie numai o etapă 
premergătoare mobilizării voinţelor acestora în vederea realizării unui 
obiectiv comun. De când lumea, se merge la război cu muzică militară menită 
să insufle ostaşilor dorința unanimă de a-l nimici pe vrăjmaş. Melodica 
simplă, ritmul obsesiv şi intensitatea sonoră nu o dată paroxistică conferă şi 
astăzi unei anumite muzici zise „uşoare" o capacitate de subjugare a voinţelor 
de natură să determine acțiuni ale auditoriului la care acesta nu ar recurge în 
absența stimulului sonor. Actele de vandalism ale unor spectatori de la 
concertele formațiilor de muzică rock pledează convingător în favoarea 
influenţei deopotrivă hipnotice şi excitante pe care comunicarea muzicală o 


poate avea asupra voinţei receptorilor săi. Pe aceeaşi linie, dar la polul opus, 
imaginea lui Orfeu îmblânzind fiarele cu cântecul său ne apare ca o 
întruchipare simbolică a aceleiaşi forţe deloc neglijabile a muzicii, confirmată 
de o îndelungată experienţă istorică. 

Deşi nu îl agresează în forme la fel de violente, muzica de factură clasică nu 
urmăreşte mai puţin captarea ascultătorului, tinzând chiar să îşi subordoneze 
întreaga sa personalitate: atenţie, memorie, sensibilitate, inteligență, fantezie, 
„Luat de mână" de compozitor, receptorul se lasă purtat de acesta pe un 
itinerar numai de el ştiut, dar cu privire la care i se inculcă ascultătorului ideea 
că este drumul cel mai natural, mai logic şi că finalitatea către care se 
îndreaptă nu admite alternativă. 

Să mai observăm, urmându-l pe Pascal Bentoiu ([12]. pp. 96—99), că 
cele două facultăți psihice asupra cărora acţionează muzica, afectivitatea şi 
voinţa, sunt determinante pentru ethosul individual sau colectiv. Aşa se face 
că poate nici o altă manifestare umană nu ne spune atâtea despre 
temperamentul şi sensibilitatea unui neam, despre entitatea transindividualâ 


botezată de primii ro- 

mantiei suflet național şi de antropologia culturală modernă păideuma 
(Leo Frobenius) creatoare de valori artistice, decât muzica acestuia. In 
cântecul popular rusesc şi în cel mexican regăsim exprimată chintesențial 
întreaga diferenţă de structură psihică, mentalitate şi Weltanschauung dintre 
lumea slavă, cu abisurile ei sufleteşti neliniştitoare, şi cea latino-americanâ, 
poate mai superficiala, dar cuceritoare prin vitalitate şi exuberanţa. Un sir-taki 
sau un ceardaş ne învaţă despre ce înseamnă să fii grec ori ungur mai mult 
decât un raft de cârti dedicate studiului comparativ al celor două popoare şi 
culturi. 

Dar în acelaşi fel în care îşi dezvăluie prin muzică natura sa intimă, 
fondul său moral, ethosul său, şi compozitorul de muzică „cultă" ne oferă în 
creaţia sa imaginea autentică a propriei sale structuri interioare, tabloul 
nefalsificat al temperamentului şi sensibilităţii sale. De ce „nefalsificat" ? 

Fiindcă, spre deosebire de limbă, despre care s-a spus, nu fârâ o anumită 
doză de cinism, că a fost născocită pentru a disimula gândurile oamenilor, 
limbajul muzical nu lasă loc pentru minciună. Aceasta din simplul motiv că, 
pentru a induce în eroare receptorul, instanţa pe care schema Shannon- 
Weaver o numeşte transmițător trebuie să cunoască înțelesurile exacte ale 
semnalelor cu ajutorul cărora se codifică mesajul. Numai ştiind ce înseamnă 
alb şi negru, putem numi albul negru şi negrul alb. Or, compozitorul nu se 
află nici pe departe în situaţia de a stăpâni semantica discursului său în felul 
în care o stăpâneşte, bunăoară, scriitorul. Ignorând, în bună măsura 
înțelesurile unităţilor de limbaj cu care operează (sunete, celule melodice, 
motive, fraze, perioade), el îşi vede blocată eventuala intenţie de înşelare a 
auditoriului. Sinceritatea apare, în acest caz, nu ca o opţiune morală, ci ca o 
consecință inevitabilă a însăşi naturii intime a comunicării muzicale. De aici 
şi marea încredere a melomanilor în autenticitatea artei sunetelor, pe care o 
simt (pe baza unei intuiţii asemănătoare celei ce ne determină ca între mesajul 
cuvintelor şi cel al mimicii unui interlocutor sâ-i acordăm credit celui din 
urmă) funciarmente 


onesta, ferita în mai mare mâsurâ ca oricare alta de pericolul imposturii. Aici, 
mai mult decât*riunde, opera ne vorbeşte despre autorul ei, într-un mod mai 
deschis şi mai adevărat decât ar fi putute face chiar acesta printr-o confesiune 
verbala directa. Ascultând muzica unor Mozart sau Beethoven, avem şansa de 
a-i cunoaşte cu mult mai bine decât, poate, majoritatea celor ce au trâit in 
preajma lor, fiindcâ, prin mijlocirea creaţiei, dobândim accesul la esența 
personalităţii lor, în loc de a ne limita observația la pojghița nesemnificativa a 
conduitei lor sociale. Asemenea lichidului ce ia forma vasului în care e păstrat, 
opera muzicală conservă şi transmite configu-raţia reală a profilului interior al 
compozitorului, iar valoarea ei este cu atât mai ridicată cu cât omul e mai 
com-plex şi personalitatea sa mai puternică şi fascinantă. Parafrazând 
aforismul lui Buffon, potrivit căruia „stilul e însuşi omul", nu ne rămâne decât 
să conchidem că „mesajul muzicii e însuşi autorul acesteia”. 


20. COMUNICAREA PLASTICA 


A curs multa cerneală pe marginea observaţiei lui Schopenhauer cum că, 
în ultimă analiza, toate artele năzuiesc către condiția muzicii. Ca în orice 
afirmaţie peremptorie, intuim aici un exclusivism care poate trezi o reacție de 
neîncredere, dar şi evidenţa unui adevăr greu de combătut. Mai puternic 
ancorate în materialitate, ca arhitectura, sculptura ori pictura, sau obligate să 
se exprime cu ajutorul unui mjiloc de comunicare ce nu le aparţine în 
exclusivitate (cazul poeziei), celelalte arte au motive îndreptățite să tânjească 
după puritatea şi autonomia muzicii. Mai mult decât orice altă manifestare 
estetică umană, muzica ne în-cântâ, ne învăluie, ne atrage în interiorul lumii 
pe care o creează, obligându-ne să o judecăm dinăuntru, fără raportări la o 
realitate exterioară, străină de ea. Ideal ar fi ca şi privitorul unui tablou să se 
cufunde până într-atât în lumea acestuia încât să uite de natura, pe care o 
prejudecata multiseculara i-o recomanda artistului drept model şi dascăl. O 
asemenea desprindere se vădeşte însă imposibilă, arta abstracta însăşi 
nefâcând decât să abstragă forme şi raporturi plastice din acelaşi context 
omniprezent al realităţii înconjurătoare, de care muzica singura se poate 
dispensa (e semnificativ faptul că de o muzică abstractă nu vorbeşte nimeni). 
Rene Berger ([14], voi. I, p. 42) surprinde în numai două fraze sinuozităţile 
relației complexe dintre artele plastice şi natură : „De-a lungul secolelor, arta 
pare să oscileze între realism şi irealism, dar, printr-un tainic 


simţ al naturii, se fereşte să depăşească vreuna din limite. 
Constrânsă la imitație, nu mai e decât un deşeu; împinsă spre 
irealitate, începe să se dizolve”. 


Indiferent însă de cuantumul de realitate încorporat de 
operă, valoarea ei intrinsecă ţine nu de acest aport exterior, ci 
de ordinea internă pe care artistul reuşeşte să o instituie, de 
coerenţa mijloacelor folosite, de unitatea viziu- nii, pe care nu 
le putem judeca şi aprecia decât situându-ne în spaţiul creației 
ca într-un univers perfect autonom, unde legile lumii naturale 
sunt abolite în favoarea celor instituite de autor. Cu alte 
cuvinte, înțelegerea operei nu este posibilă în absenţa empatiei, 
a acelei „simţiri din interior" [Binfuhtung) prin care Theodor 
Lipps a explicat convingător mecanismul percepţiei estetice şi 
care constituie, de altfel, şi o condiţie fundamentală a bunei 
comunicări. 

Ce înseamnă să priveşti din interior ? în primul rând, să faci 
abstracţie de circumstanţele elaborării operei, deziderat nu 
întotdeauna îndeplinit, întrucât cunoaşterea vicisitudinilor vieții 
artistului (boala psihică a lui Van Gogh, paralizia lui Luchian) 
îl poate sensibiliza pe contemplator, influenţându-i percepţia. în 
al doilea rând, să o evaluezi nu în funcţie de subiect, ci de 
mijloacele plastice utilizate în redarea acestuia, adică, 
altminteri spus, de limbaj, de codul la care recurge creatorul, 
pentru a-şi transmite mesajul. în această perspectivă, 
examinarea, fie şi sumară, a principalelor elemente ale 
limbajului plastic devine indispensabilă pentru înţelegerea 
specificului comunicării plastice. Să le trecem pe rând în 
revista: 

1. Materialul din care este confecţionată lucrarea constituie 
o componentă deloc neutră a operei. Marmura, piatra, lemnul în 
care lucrează sculptorul surit numai aparent inerte; Fiecare 
dintre ele îşi are timbrul propriu, asemenea unui instrument 
muzical-care nu compune el muzica, dar îi conferă o culoare 
inconfundabilâ. Există un „ce* care se degajă din materia primă 
a operei, un glas ce se cere ascultat şi la care artistul autentic 
este întotdeauna atent. în cazul sculpturii, textura materialului, 
niciodată izotropă, încurajează sau, dimpotrivă, opune 

rezistență elanurilor creatorului, îi dirijează gestul, dându-i impulsuri de care, 
dacă e un adevărat artist, nu se poate să nu ţină cont. In pictură, modalitățile 
de rezolvare plastică, tratarea spaţiului, concepția cromatică depind în mod 
hotărâtor de proprietăţile materialului utilizat (acuarelă, ulei, pastel etc). Ne 
dăm seama uşor de acest lucru dacă încercăm să „copiem" un tablou respec- 
tându-i toate datele compoziționale, dar înlocuind, bunăoară, uleiul cu 
acuarela. Eşecul unei atari tentative evidenţiază dependenţa viziunii plastice 
Şi, în ultimă instanţă, a valorii artistice de materia utilizată de pictor (lucru la 
fel de valabil şi în ceea ce priveşte suportul, care „cere" şi el, de la caz la caz, 
soluții plastice diferențiate). Adesea kitsch-ul nu este nimic altceva decât 
rezultatul ignorării acestei legături organice dintre materie şi formă [75]. 
Indiferent de perfecțiunea unei eventuale reproduceri in plastic a, să zicem, 
statuii lui Moise de Michelangelo, rezultatul nu poate fi decât lamentabil şi 
asta nu fiindcă un material mai scump a fost înlocuit cu unul mai ieftin (un 
Moise de aur nu ar fi cu nimic mai reuşit), ci din pricina destrămării 
solidarității tainice dintre viziune şi materie. 

2 Linia, element primordial al reprezentării picturale, prezent încă de la 
primele manifestări artistice ale omului, atât în pictura rupestră cât şi, mai 
târziu, în decorarea ceramicii neolitice, cunoaşte, în mare, trei întrebuințări 
diferite. Prima şi cea mai veche are în vedere conturarea formelor 
reprezentate. însăşi originea picturii se află în această dorință de a contura (în 
Muzeul Naţional de Artă al României, tabloul lui Murillo intitulat chiar 
„Originea desenului" reprezintă două personaje dintre care unul trasează cu 
cărbunele pe un zid conturul umbrei celuilalt) şi cele dintâi manifestări ale 
copiilor ne apar, în acest sens, ca o reiterare a ontogenezei artei. 

A doua funcţie a liniei e cea de redare a mişcării. O întâlnim deja în 
primele reprezentări de pe pereţii peşterilor din Spania (Altamira) sau Franţa 
(Lascaux), adevărate capodopere ale picturii din magdalenian (etapă finală a 
paleoliticului superior, cea 15.000—10.000 î.Hr.). Ea va 

însoţi întreaga istorie a artei europene, dar realizările sale de vârf par sâ 
aparțină Extremului Orient, unde pictori de stampe ca japonezii Hokusai sau 
Utamaro, au valorificat desăvârşit virtuțile dinamice ale desenului. 

în acest context, nu putem trece cu vederea caracterul paradoxal al 
comunicării senzației de mişcare, prin intermediul unui element pur static, 
căci, obiectiv vorbind, liniile care sugerează deplasarea nu sunt cu nimic mai 
mişcătoare decât cele ce redau perfecta imobilitate. Empatia privitorului, ce se 
manifestă, în cazul de față, prin parcurgerea mentală a unor traiectorii acum 
imobile, dar care materializează gestul viu al artistului care le-a trasat, ne 
oferă şi de această dată cheia problemei. Criticii de artă care caracterizează 
linia unui desenator drept nervoasă, agitată, energică sau flască nu se referă, 
de fapt, la linie în sine, ci la gestul care i-a dat naştere. Desenul nu reprezintă, 
în fond, nimic altceva decât înregistrarea pentru eternitate a gesticulației pe 
pânză sau hârtie a artistului din momentele privilegiate ale vieții sale când şi-a 
putut transpune însuflețirea sau melancolia, durerea, mânia sau extazul în 
forma încremenită a unei creaţii perene. Ni se confirmă astfel încă o dată 
strânsa interdependență dintre diferitele modalități de comunicare non- 
verbalâ. Limbajul plastic şi cel gestual se dovedesc afine, la fel cum, în arta 
dirijoratului vedem manifestându-se înrudirea dintre comunicarea gestualâ şi 
cea muzicală. S-a spus, pe bună dreptate, că a descoperi mişcarea mâinii 
artistului, gestul demiurgic prin care acesta scoate din nefiinţa pânzei goale 
lumea de forme însuflețite a tabloului, echivalează cu a te ridica, nu prin 
analiză, ci prin coparticipare, la conştiinţa actului creator. La fel cum muzica 
compusă de un altul ajunge sâ cânte în noi de parcă ne-ar aparține, refacerea 
itinerariilor parcurse de mâna artistului ne face sâ ne simţim părtaşi la zămis- 
lirea operei, legaţi printr-o solidaritate secretă de frământările creatoare ale 
acestuia. 

In fine, „cea mai de seamă însuşire a liniei este capacitatea sa de a sugera 
masă ori corpuri solide" ([110], p. 48). După Herbert Read, aceasta „este o 
însuşire ce nu 

apare decât la marii maeştrii", care, tratând discontinuu conturul obiectelor şi 
fâcându-l sâ se resoarbă periodic în corpul acestora, izbutesc sâ creeze 
senzația nemijlocita de masivitate a volumelor reprezentate în plan. 

Privitor la locul aparte pe care conturarea formelor o ocupă în practica 
picturii din toate timpurile, am fi îndreptățiţi să ne întrebăm de unde acest 
interes constant pentru frontierele obiectelor, de parcă marginea unui lucru ar 
fi mai importantă decât lucrul însuşi. E vorba de un efect psihologic de 
intensificare subiectivă a liniilor de contur, a cărui explicație a fost dată în 
cadrul cercetărilor moderne de neurofiziologie. Se ştie că potrivit principiului 
proiecției topice imaginea formată pe retină este reprodusă punct cu punct 
prin lanţuri continue de neuroni de asociație pe o arie din regiunea occipitală a 
scoarţei cerebrale ce constituie zona de proiecție a analizorului vizual. Or, 
studiile întreprinse de Raschewsky au pus în evidență existenţa unei acțiuni 
sistematice de inhibare reciprocă dintre canalele senzoriale vecine aflate în 
stare de excitație. Urmarea este că un traseu neuronal corespunzător unui 
punct din interiorul unei structuri percepute este supus acțiunii unui număr 
mai mare de semnale inhibitorii decât traseul aferent unui punct de la periferia 
structurii,. Influxul nervos fiind în cazul din urmă numai parțial diminuat, 
gradul de excitație a neuronului de pe scoarță ce corespunde marginii formei 
observate este mai ridicat, ceea ce se traduce într-o intensitate sporită a per- 
ceperii conturului exterior al obiectelor. 

3. Culoarea. Importanţa, pentru om, a culorii depăşeşte cu mult teritoriul 
artei. Dincolo de trăirea ei în planul esteticului, culoarea sau, mai degrabă, 
preferința pentru ea este considerată de psihologi ca o oglindă a personalității 
noastre. Psihiatrii o recomandă deopotrivă drept instrument de diagnoză (de la 
boli interne, până la afecțiunile neuro-psihice) şi drept factor terapeutic. 
Ergonomia pune un accent tot mai mare pe crearea unei ambianţe cromatice 
propice desfăşurării diferitelor tipuri de activităţi. Predilecția pentru o culoare 
sau alta caracterizează diversele tipuri temperamentale şi de personalitate: 
tipul 

atletic preferă roşul, cel intelectual — albastrul, egoiştii — galbenul, 
jovialii — portocaliul, temperamentele artistice — purpuriul şi aşa mai 


departe. Tinerii se orientează către culorile vii şi himinoase, bătrânii — către 
nuanțele mai şterse. Ordinea de preferință variază şi de la un sex la celălalt, 
galbenul sau verdele atrâgându-le mai mult pe femei decât pe bărbaţi, în timp 
ce cu roşul lucrurile stau invers. 


Formate pe baza unor atari tendințe psiho-fiziologice, concepțiile privind 
semnificaţia simbolică a culorilor conţin atât note comune, universal umane, 
cât şi trăsături diferențiatoare, variind de la o cultură la alta. Roşul se impune 
spiritului nostru prin forță şi dinamism. In heraldica medievală ([126]. p. 40), 
el simbolizează îndrăzneala, bravura, generozitatea. în Extremul Orient 
reprezintă vitalitatea, frumusețea, bogăţia, unirea (mire-sele se îmbracă în 
roşu, după cum tot astfel este şi semnul aducător de noroc „kumkum" pe care 
şi-l fac pe frunte femeile indiene). Sunt uşor de desluşit aici, ca şi în cazul 
altor culori (dar nu ne vom ocupa de fiecare în parte, chestiunea fiind numai 
tangențial legată de obiectul discuţiei noastre), nucleul semantic comun, 
ancorat probabil în chiar subconştientul unei specii care, prima, a domesticit 
focul, şi, totodată, conotaţiile de ordin cul-tural-religios care nuanţează şi 
îmbogăţesc acest fond general. 

De-a lungul unor lungi perioade istorice, perspectiva simbolică a dominat 
concepția despre culoare a artiştilor. Pornind tocmai de la importanţa pe care 
ştiinţa blazoanelor o acordă atributelor simbolice ale culorilor, istoricul şi 
criticul de artă Herbert Read denumeşte heraldic acel mod de a picta în care 
culorile sunt alese în funcție de semnificaţia lor într-un cod cultural dat. Arta 
medievală europeană, atât în Răsărit cât şi în Apus, s-a conformat timp de 


secole unor atari convenții cromatice. Erminiile, manuale bizantine pentru 
uzul zugravilor de biserici şi icoane (una dintre cele mai celebre, cea a lui 
Dionisie din Furna s-a tradus şi în româneşte [42]), precizau în detaliu 
cromatica obligatorie a veşmintelor, decorului şi chiar a 

părului sau bărbii diferitelor personaje din Istoria Sacră, tocmai pornind 
de la ideea că fiecare culoare înseamnă ceva anume. 

H. Read mai observă şi că în pictura copiiilor modul 
heraldic este dominant. în majoritatea cazurilor, copilul 
colorează cerul în albastru,  acoperişurile în roşu, copacii 
în verde, chiar dacă locuieşte într-un oraş unde cerul nu 
e albastru decât câteva zile pe an, un acoperiş de țiglă e 
mai degrabă o raritate, iar copacii sunt ruginii sau  des- 
frunziți. Dacă o face totuşi este pentru că în mintea sa, 
culorile amintite simt asociate simbolic cu realitățile pe 
care încearcă sâ le redea şi că, fără sâ-şi dea seama, el 
refuza asemănarea, viziunea realistă, preferându-i perspec- 
tiva mai detaşată de concret a unei cromatici semnificative. 

Propunându-şi abolirea vechilor convenţii şi apropierea de natură, pictorii 
din Renaştere au acordat un rol deosebit umbrei şi luminii, ceea ce i-a condus 
la utilizarea pe scară largă a tonurilor, adică a acelor variaţii de intensitate a 
culorii cu ajutorul cărora pot fi redate gradele diferite de iluminare. 
împrumutat din muzică, cuvântul ton a început sâ fie folosit de pictori de prin 
secolul al XVI-lea, adică aproximativ din aceeaşi vreme când compozitorii 
adoptau, la rândul lor, termenul cromatic din limbajul plastic. Descoperind 
faptul că fluiditatea luminii, care îşi schimbă treptat gradele de intensitate şi 
unghiurile de incidenţă de la un punct la altul nu poate fi redată decât printr-o 
variaţie continuă a intensității culorii, pictorii au introdus în pânzele lor 
perspectiva valorică, operând cu tonuri, opusă perspectivei cromatice care 
recurge la culori egal saturate. Avantajele valorației constau în : 

]. Posibilitatea redării  profunzimu, prin  umbrirea treptată 
a părților obiectelor aflate la distanță mai mare de ochiul 
privitorului. Este ceea ce s-a numit perspectiva aeriană, 
adică tehnica prin care impresia de îndepărtare este 
creată printr-o degradare progresivă a culorilor şi care 
constituie cea de a doua componentă a perspectivei 
renascentiste, prima fiind perspectiva liniară, bazată, pe 
reducerea treptată a dimensiunilor obiectelor pe măsură 

ce se apropie de orizont. Aparent natural, cu atât mai mult cu cât a dominat 
exclusiv pictura europeana timp de aproape patru secole (XV—XIX), 
prilejuindu-i izbânzi incomparabile, acest mod de reprezentare nu râmâne mai 
puţin tributar unor convenții. El înscrie lumea tabloului într-un paralelipiped 
fictiv pe care Jean Paulhan, citat de Rene Berger ([14], voi. 1, p. 149), îl 
numea, cu umor, „marele dulap al lumii, în care personaje şi obiecte, Glorii şi 
Zei erau depuse ca nişte raze" (aluzie la convergenţa artificiala a tuturor 
liniilor paralele în punctul de fugă de pe linia orizontului). 

2. Posibilitatea sugerării calităţii materialelor reprezentate, prin fluctuații 
de intensitate coloristica a unui obiect monocrom. Operând cu culori egal 
saturate, ca, bunăoară, în icoane sau în pictura unor Gauguin ori Matisse, artis- 
tul nu poate transmite contemplatorului informaţii privitoare la textura 
îmbrâcăminţii personajelor sale. Recurgerea la tonuri îi permite, în schimb, să 
„convingă" privitorul că un veşmânt este de catifea, altul de blană, altul de 
mătase ori de brocart. Oţelul sau alama, sticla sau porţelanul devin perfect 


recognoscibile în tablourile care fac apel la jocul tonurilor, după cum ele 
rămân indiscernabile în absenţa acestei tehnici. 

3. Posibilitatea redării unor grade diferite de iluminare în raport cu 
lumina dominantă din tablou. Comparând o pânză de Mantegna cu una de 
Leonardo da Vinci realizăm uşor distincția dintre luminozitatea uniform 
repartizată, care, modelând toate obiectele prin lumini şi umbre echivalente, 
creează impresia de basorelief ([110], p. 50) şi eclerajul diferențiat obținut prin 
valoraţie, care oferă aerului însuşi acel soi de consistență suavă pe care o va 
duce la perfecţiune arta unică a lui Vermeer van Delft. 

Aceasta a treia funcţie a valorației a fost speculată, începând cu cea de a doua 
jumătate a secolului al XVI-lea, în cadrul nou apărutei tehnici a clarobscurului, 
aplicaţie dusă la limita a procedeului amintit şi, din acest motiv, pândită de 
serioase pericole de ordin estetic. Contrastul realizat cu ajutorul acestui 
procedeu predispunea la reprezentări de un patetism facil, de care pictori 


mediocri 

din mai toate ţările europene au uzat şi abuzat până către sfârşitul veacului 
al XDC-lea. Atunci insă când mânuitorii săi s-au numit Caravaggio, Georges 
de la Tour sau Rembrandt, acest artificiu, de o teatralitate evidentă şi adesea 
supărătoare, s-a dovedit apt să dea naştere unor veritabile capodopere. Dacă la 
Caravaggio lumina lasă în mod prea vădit impresia că ar proveni de la un 
reflector ațintit asupra personajelor principale ale scenei, ia schimb la ceilalți 
doi ea face parte integrantă din lumea tabloului, ajungând, mai ales sub 
penelul genialului maestru olandez, să-şi mute sursa în chiar in tenori ta te a 
personajelor. Din ecleraj de spectacol dramatic, lumina devine astfel indiciul 


vizibil al unor prezenţe suprafireşti, pecete perceptibilă a Revelaţiei. 

După cum a rezultat, probabil, din cele de mai sus, recurgerea la valori 
cromatice (tonuri) a permis pictorilor o considerabilă apropiere de realitate, în 
raport cu modalităţile plastice anterioare. Dispunerea culorilor astfel încât să 
mărească verosimilitatea tabloului, subsumată de H. Read unui aşa-zis mod 
natural, a condus insă la experimentele esteticeşte eşuate ale trompeJtefl-ului, 
pe care adevărații artişti le-au respins, substituindu-le pictura în modul 
armonic, menit să confere imaginii o unitate cromatică inexistenta îndeobşte în 
natură. Această tehnică presupunea limitarea gamei coloristice la un spectru 
relativ restrâns, în concordanţă cu tonul dominant, prestabilit, al tabloului. Se 
asigura astfel o coerență superioară a viziunii plastice, dar apărea şi riscul 
pierderii calității cromatice prin invadarea spațiului pânzei de către o maree 
uniformizantâ, pe care acelaşi H. Read nu ezită să o compare cu un „sos 
cafeniu* [op. cit, p. 53). Reacţia unor Constable şi Turner, iar mai apoi 
revoluţia impresionistă au restabilit culoarea în drepturile ei, pregă-tindu-i 
emanciparea deplină, în sensul ruperii totale a legăturilor ce o mai țineau 
ataşată de modelul natural şi a promovării modului pur, în care paleta 
cromatică nu se mai supune decât logicii intrinseci a raporturilor reciproce 
dintre culori, ca în pictura unor Matisse sau Franz Marc. E vorba, de fapt, de o 
folosire a culorii exclusiv de 

dragul culorii, în afara atât a referinţelor simbolice de tip „heraldic", cât şi a 
oricăror prejudecâți realiste. Dar cum nimic nu e nou sub soare, o abordare 
asemânâtoare a putut fi identificata în cromatica miniaturilor persane 
medievale. 

Sintetizând, coloritul unui tablou poate fi subordonat unor tipuri de 
organizare diferite şi, pânâ la un punct, ireconciliabile: cel cromatic şi cel 
valoric. Primul, bazat pe folosirea de culori egal saturate se pretează la 
reprezentări plane, întrucât culorile simple simt incompatibile cu relieful şi 
profunzimea, pe când cel din urmă, operând cu variaţii de intensitate 
cromatică face posibilă redarea celei de a treia dimensiuni a spaţiului. Nu 
putem trece însă cu vederea existenţa şi a unei anumite posibilități de sugerare 
a adâncimii în cadrul strict şi aparent nefavorabil al perspectivei cromatice. 

Se ştie că, din punct de vedere fizic, culorile corespund radiaţiilor 
electromagnetice cu lungimea de undă variind între 380 (pentru violet) şi 800 
de milimicroni (pentru roşu). La valori şi mai mari ale acestui parametru avem 
de a face cu raze invizibile (infraroşii), al căror efect este preponderent 
caloric. De aceea, cu cât culorile se situează mai aproape de limita superioară 
a spectrului vizibil, ele sunt considerate mai „calde* (în ordinea galben- 
portocaliu-roşu), în timp ce la extremitatea opusă trec drept „reci* pn ordinea 
verde-albastru-indigo-violet). Vibraţia mai puternică a celor dintâi creează 
impresia că ele „avansează" către privitor, pe când tonurile reci par că „se 
retrag". Nu întâmplător roşul, culoarea cu cea mai accentuată tendință de a 
„veni în față", semnifică interdicția, în timp ce verdele deschide trecerea la 
semafoarele de pe arterele de transport (şosele, căi ferate). 

Această proprietate face posibilă ordonarea în profunzime a formelor 
colorate, fără a se mai face apel la perspectiva valorică. E suficient ca ele să 
fie eşalonate potrivit „temperaturii" lor cromatice, cu roşul în prim plan şi vio- 
letul în fundal, pentru a i se inculca privitorului sentimentul spațiului 


tridimensional. Este marea idee ce a stat 


2,12 


la baza modulaţiei, procedeu descoperit şi ilustrat exemplar de părintele 


picturii moderne care a fost Paul Cezanne (1839—1907). 

Discutând despre modulație, am pătruns deja pe tărâmul sintaxei 
limbajului plastic, adică al principiilor, restricțiilor combinatorice şi efectelor 
îmbinării în structuri superioare a semnalelor elementare prin intermediul 
cărora se săvârşeşte comunicarea estetică. în pictură, nu avem de fapt 
niciodată de a face cu culori izolate, ci cu asociaţii cromatice a căror alcătuire 
produce asupra noastră efecte psihologice diferite de percepția separată a 
fiecărui element component. Ca şi în comunicarea verbală sau muzicală, ne 
confruntăm cu fenomenul pe care teoria limbajelor îl numeşte dependenţa de 
context 

Chimistul francez Michel Eugene Chevreul (1786— 1889 !) a formulat în 
1839 „legea contrastului simultan al culorilor", potrivit căreia doua zone 
colorate adiacente sunt percepute astfel încât tonalitatea lor cromatică să fie 
cât mai neasemănâtoare cu putință. Disimilaritatea maximă se înregistrează 
între culorile zise complementare: roşu şi verde, portocaliu şi albastru, galben 
şi violet. Alăturată unei benzi de culoare roşie, o bandă galbenă pare să 
prezinte în apropierea liniei de contact o nuanţă verzuie (fiindcă verdele e 
complementar roşului vecin). Tot astfel, de cealaltă parte a frontierei, banda 
roşie va bate în violet, culoare complementară a galbenului. Ca un corolar 
logic al legii, culorile complementare se vor intensifica reciproc, roşul fiind, 
bunăoară, mai roşu decât oricând atunci când este plasat pe un fond verde. 

Tot o consecinţă a legii contrastelor este şi apariția fenomenului de 
iradiaţie, ce constă în sporirea atât a intensității luminoase, cât şi a 
dimensiunilor aparente ale unei pete de culoare de nuanţă mai deschisă 
amplasată pe un fond întunecat. Sticlarii medievali cunoaşteau foarte bine 
acest efect şi de aceea diminuau deliberat suprafeţele luminoase din alcătuirea 
vitraliilor. Astfel, privite de aproape, mâinile personajelor reprezentate sunt 
anormal de subțiri, dar de la o distanță convenabilă se „dilată” prin iradiație 
până la mărimea firească. Reciproca este şi ea 

valabila: pictați pe un fond luminos (practic, alb), sfinţii din renumitele fresce 
romanice de la Tavant (Franţa) au mâinile supradimensionate pentru a 
compensa efectul iradiaţtei fundalului ([14], voi. II, pp. 15—16). 

4. Proporția, în înțelesul de raport care  leagâ părțile 
între ele şi de întregul căruia îi aparţin, a reprezentat încă 
din antichitate nu numai un element fundamental al  alfa- 
betului plastic, ci şi o preocupare constantă de ordin  teo- 
retic. De la Pitagora şi până la compatriotul nostru,  esteti- 
clanul de reputaţie internațională  Matila  Ghyka  (1881— 
1965) [57], ideea armoniei întemeiate pe „secţiunea de 
aur" şi pe proporțiile derivate din aceasta străbate  întrea- 
ga istorie a gândirii estetice. Mari artişti, ca  Durer, Rafael 
sau Leonardo da Vinci, erau convinşi până  intr-atât de 
existenţa unei formule matematice a frumosului, încât îşi 
concepeau adesea lucrările mai degrabă ca  ilustrări  sen- 
sibile ale unei geometrii nevăzute decât ca reprezentări 
ale unor realități concrete. Idealul declarat al ultimilor ani 
de viaţă ai lui Durer a fost cel de a ajunge să deseneze 
corpul omenesc asemenea geometrilor, folosind exclusiv 
rigla şi compasul ! 

Dincolo însă de orice posibile exagerări, rămâne neîndoielnic faptul că în 
reuşita unei opere plastice, oricare ar fi aceea, dimensiunile relative ale 
formelor contează mai mult decât formele înseşi. Chiar banalul şi aparent 
nesemnificativul raport dintre lungimea şi lățimea unui tablou, a cărui valoare 
numerică este nu o dată rodul întâmplării, poate fi transformat de pictor într- 
un element de structură, pe care îl regăsim la diferite niveluri ale organizării 
plastice ca pe un invariant cu funcţie unificatoare, menit să asigure coerenţa 
finală a lucrării. Astfel, prin mânuirea abilă a proporției „structura spațiului 


devine pentru noi sensibilă sub raportul dimensiunii şi, simultan, stilul trage 
folos din cantitate pentru a face calitate" ([14], vol.2, p. 115). 

5. Ritmul constituie şi el un fapt de sintaxă a  discur- 
sului plastic, in absența căruia compoziția operei şi-ar 
pierde mult din tensiune şi vigoare, devenind flască,  nein- 
teresantâ. Aplicat artelor plastice, conceptul de ritm poate 

pârea impropriu, ritmate, în adevăratul înţeles al cuvântului, fiind doar 
creaţiile ce presupun o comunicare progresivă, desfăşurată de-a lungul unui 
anumit interval de timp. într-o artă netemporală, ca pictura, sculptura sau 
arhitectura, s-ar zice că ritmul nu are ce căuta şi totuşi specialiştii se referă în 
mod curent la reuşitele -sau eşecurile artiştilor în ritmarea compoziției unui 
tablou, a fațadei unui edificiu şi aşa mai departe. încercarea de a explica acest 
paradox ne readuce la omniprezentul concept al empatiei, fără de care opera 
de artă rămâne impenetrabila. O dată acceptată ideea autonomiei universului 
operei în raport cu lumea exterioară, contemplatorul e dator să se insereze, 
deopotrivă intelectual şi afectiv, în acesta, explorându-l ca pe un tărâm pe 
care e chemat sâ-l descopere, ceea ce presupune o parcurgere sistematică, pas 
cu pas. In cursul acestei călătorii, el întâlneşte din loc în loc repere identice 
sau asemănătoare ce îi bornează itinerariul şi dau naştere unor simetrii spaţiale 
pe care călătorul care este receptorul e mp atic le percepe în termeni de 


cadență temporală. 

Oricare dintre elementele deja menţionate ale limbajului plastic poate 
funcționa ca agent al ritmului: linia, culoarea, tonurile, proporțiile. 
Corespunzător, există un ritm al desenului, un ritm cromatic, ritmuri ale 
volumelor şi planurilor tabloului, alternanţe ritmice ale zonelor de umbră şi 
lumină. Ca şi în versificație, ritmul poate fi binar sau ternar, formulele ritmice 
mai complexe riscând să nu mai fie percepute de privitor. Dinamismul interior 
al operei şi sentimentul de participare pe care îl încearcă receptorul depind în 
mare măsură de felul în care pictorul izbuteşte să-şi ritmeze mijloacele plastice 
utilizate. 

6. Compoziţia reprezintă pivotul, coloana vertebrală a operei. Datorită ei, 
în primul rând, reprezentarea picturală diferă esenţial de modelul natural, căci 
ea opune juxtapunerii întâmplătoare de obiecte din realitate dispunerea lor 
coerentă, potrivit unei logici aparte, care este cea a artei. Compararea 
minuțioasă a unor peisaje pictate de mari artişti cu fotografiile cadrului natural 
care le-a servit drept model pune în mod clar în evidență toate acele 

intervenții ale gândirii ordonatoare a artistului, al câror efect este instaurarea 
unui nou sistem de corespondențe între obiectele reprezentate, acestea 
încetând să se mai comporte ca entități independente şi integrându-se într-o 
unitate superioară, ce trimite la un câmp de semnificații inedit. 

Tributară întrucâtva naturii, compoziția unui tablou este deopotrivă 
îndatorată elementului constuctiv, geometric, dar, îmbinându-le, ea nu se 
supune cu adevărat nici naturii şi nici geometriei. Formele abstrase din reali- 
tate nu sunt copii ale obiectelor, ci mijloace plastice de inspirație naturală 
investite cu calitatea de semne purtătoare ale unui mesaj estetic. La rândul lor, 
linuile şi figurile de construcție subiacente imaginii nu reprezintă nimic prin 
ele însele, ci numai în perspectiva impresiei pe care urmează să o creeze 
produsul artistic finit la a cărui structurare şi-au adus contribuția. Compoziţia 
lucrează direct asupra intuiției privitorului, transmiţându-i un sentiment de 
plenitudine sau de insatisfacție, după măsura în care artistul a reuşit sau nu să 
confere unitate mijloacelor sale de expresie. Consideraţiile de ordin intelectual 
menite să justifice impresia estetică sunt întotdeauna ulterioare, plăcerea 
trebuie să preceadă explicaţia, niciodată invers*. 


Dar plăcerea provocată de contactul cu opera nu e nici pe departe o reacție 
afectivă arbitrară, ci constituie rezultatul perceperii, chiar dacă nu 
conştientizate, a coerenței limbajului plastic utilizat. Eclectismul pe care l-au 
practicat, animați de cele mai bune intenţii, unii pictori din trecut, convinşi că 
a prelua tot ce a fost mai bun în experienţa artistică a înaintaşilor înseamnă a 
asigura producţiei tale un nivel valoric comparabil cu cel atins de aceştia, 
păcătuieşte tocmai prin neînţelegerea faptului că unitatea mijloacelor de 
exprimare constituie condiția sine qua non a artei. In ciuda omniprezenței lor 
în marile muzee europene, tablourile datorate celebrei şcoli de pic- 


* A se vedea, în acest sens, şi concepția lui G.D. Birkhoff, menționata în 


cap. 22 al lucrării de faţa. 

tura întemeiate în a doua jumătate a secolului al XVI-lea de frații Agostino 
şi Annibale Carracci, sub numele de Accademia degli Incamminati, suferă 
tocmai de acest viciu fundamental. Cei doi maeştri s-au gândit să propună 
elevilor lor o metodă „sigură” de a produce capodopere, prin combinarea 
aporturilor celor mai strălucite şcoli din Renaştere: desenul trebuia preluat de 
la artiştii florentini, culoarea şi efectele de lumină de la venețieni şi aşa mai 
departe. Dar în locul perfecțiunii sperate s-a obținut un rezultat mediocru, 
întrucât incongruența mijloacelor mobilizate nu putea să conducă decât la 
lucrări stilisticeşte eteroclite şi esteticeşte incocrente. 

Unul dintre rosturile importante ale compoziţiei este şi acela de a uşura 
lectura operei. Formele, culorile şi celelalte elemente de expresie plastică se 
dispun nu oricum, ci de-a lungul unor linii de forță ce ghidează privirea, ori- 
entând-o către principalele noduri de tensiune ale operei. Acestora li se 
datorează, mai cu seamă, naşterea în conştiinţa contemplatorului a acelei 
evidențe, sensibile şi spirituale totodată, care face perceptibil stilul lucrării şi îi 
revelează mesajul. 

Rezumând, vom spune că liniile, culorile, formele, lumina ce alcătuiesc 
alfabetul limbajului pictural îşi datoresc prezenţa în operă nu subordonării în 
raport cu un model exterior, ci exigențelor reciproce rezultate din economia 
internă a lucrării. în această perspectivă, obiectele reprezentate devin figuri- 
semne pe care artistul le coordonează în funcție de un imperativ ce-şi are 
sorgintea şi justificarea în însăşi opera de artă, iar nu în criterii sau reguli 
preexistente, exterioare acesteia. Plăcerea estetică încercată de receptorul 
comunicării plastice se datoreşte tocmai faptului că unitatea mijloacelor de 
expresie folosite este resimţită ca o garanție a autenticității mesajului, codul, 
indisociabil de acesta devenind astfel un agent al comuniunii dintre creator şi 
publicul său. 

Concluzia de mai sus ne readuce în aria de înțelesuri a aserțiunii lui 
Schopenhauer, menționate la începutul acestui capitol, întrucât afirmă că, în 
ultima analiză, şi artele plastice prezintă tendința ca, autonomizându-se în 


Dale 


raport cu realitatea exterioara, şâ-şi transforme limbajul într-un vehicul al unui 
mesaj esențialmente subiectiv. Sub pretextul, tot mai estompat în arta 
moderna, al reflectării unei realități „obiective”, artistul, nu altfel decât 
muzicianul, se comunică pe sine, transferă prin mijlocirea operei o parte dintre 
propriile stări, trăiri, emoţii în sfera de sensibilitate a receptorului care este 
destinatarul mesajului artistic. „Ut pictura poesis"”, mult citatata şi diferit 
interpretata expresie a lui Horaţiu, sugerează in acest context parafraza „ut 
musica pictura". 


21. COMUNICAREA CINEMATOGRAFICA 


Artă sincretică, prezentând elemente comune cu pictura (imaginea), teatrul 
(jocul actorilor!, muzica (coloana sonoră) şi chiar literatura (scenariul), 
cinematograful nu pare, la prima vedere, să dispună de un mijloc de exprimare 
specific, numai al său. O examinare mai atentă spulberă însă această impresie 
superficială. E suficient să se recapituleze pe scurt istoria apariției acestei încă 
tinere arte, pentru ca elementele de limbaj ce-: sunt proprii să iasă cu claritate 
în evidenţă. 

Filmul s-a născut la confluența a trei invenţii: camera obscură (cunoscută 
încă din Antichitate, experimentată de Leonardo da Vinci în 1508 şi 
transformată în 1559 de Giovanni Battista della Porta în lanterna magică, aptă 
să asigure proiectarea pe un ecran a unor imagini statice), fotografia (datorată 
francezilor Nicephone Niepce şi Louis Daguerre, care au pus la punct 
procedeul în perioada 1826—1838, data oficiala de naştere a noii tehnici fiind 
socotită ziua de 7 ianuarie 1839, când astronomul Dominique Franţois Arago o 
prezintă, cu un succes răsunător, în plenul Institutului Franței) şi dispozitivele 
de sinteză a mişcării, bazate pe specularea fenomenului de persistență 
retiniana, descoperit, se pare, încă din primul secol al erei creştine de filosoful 
Seneca. Lungul şir al jucăriilor optice menite să creeze iluzia mişcării trece 
prin thaumatrop (J.A. Paris, 1825), phenakistiscop (J.A.F. Plăteau, 1833), 
stroboscop (Simon von Stampfer), phantasmascop (Peter Mark Roget), zoo 
trop (W.G. Horner, 1834), praxinoscop 

raport cu realitatea exterioara, sâ-şi transforme limbajul într-un vehicul al unui 
mesaj esențialmente subiectiv. Sub pretextul, tot mai estompat în arta 
modernă, al reflectării unei realităţi „obiective"”, artistul, nu altfel decât 
muzicianul, se comunică pe sine, transferă prin mijlocirea operei o parte dintre 
propriile stări, trăiri, emoţii în sfera de sensibilitate a receptorului care este 
destinatarul mesajului artistic. „Ut pictura poesis", mult citatata şi diferit 
interpretata expresie a lui Horaţiu, sugerează în acest context parafraza „ut 
musica pictura". 


21. COMUNICAREA CINEMATOGRAFICĂ 


Artă sincretică, prezentând elemente comune cu pictura (imaginea), teatrul 
(jocul actorilor), muzica (coloana sonoră) şi chiar literatura (scenariul), 
cinematograful nu pare, la prima vedere, să dispună de un mijloc de exprimare 
specific, numai al său. O examinare mai atentă spulberă însă această impresie 
superficială. E suficient să se recapituleze pe scurt istoria apariției acestei încă 
tinere arte, pentru ca elementele de limbaj ce-i sunt proprii să iasă cu claritate 
în evidenţă. 

Filmul s-a născut la confluenţa a trei invenţii: camera obscura (cunoscută 
încă din Antichitate, experimentată de Leonardo da Vinci în 1508 şi 
transformată în 1559 de Giovanni Battista della Porta în lanterna magică, aptă 
să asigure proiectarea pe un ecran a unor imagini statice), fotografia (datorată 
francezilor Nicephone Niepce şi Louis Daguerre, care au pus la punct 
procedeul în perioada 1826—1838, data oficială de naştere a noii tehnici fiind 
socotită ziua de 7 ianuarie 1839, când astronomul Dominique Frangois Arago 
o prezintă; cu un succes răsunător, în plenul Institutului Franţei) şi 
dispozitivele de sinteză a mişcării, bazate pe specularea fenomenului de 
persistenţă retiniana, descoperit, se pare, încă din primul secol al erei creştine 
de filosoful Seneca. Lungul şir al jucăriilor optice menite să creeze iluzia 
mişcării trece prin thaumatrop (J.A. Paris, 1825), phenakistiscop (J.A.F. 
Plăteau, 1833), stroboscop (Simon von Stampfer), phantasmascop (Peter Mark 
Roget), zootrop (W.G. Horner, 1834), praxinoscop 

(E. Reynaud, 1877) până la kinetOscopul inventat de Edison şi brevetat în 
1891. încâ din 1880, E. Muybridge are ideea folosirii, în locul desenelor, a 
unor imagini fotografice, într-o varianta a zootropului pe care o numeşte 
zoopraxis-cop, iar E. Reynaud combina praxinoscopul sâu cu un aparat de 
proiecție, ajungând pânâ în pragul inventârii cinematografului. De fapt, îl 
putem considera pe Reynaud drept creatorul filmului de desen animat, o data 
ce, încă din 28 octombrie 1892, la Muzeul Grevin, „Teatrul optic" al acestuia 
prezenta, pentru un public ce avea sâ însumeze pânâ la 1900 aproape o 
jumătate de milion de spectatori, programe de „pantomime în culori 
luminoase" de câte 31 de minute fiecare, având drept eroi animale dar şi pe 
legendarul Pierrot al lui Deburau (Pauvre Pierrot, 1892). în ceea ce îl priveşte 
pe Edison, se poate afirma că el a ratat de puţin ocazia de a adăuga multelor 
sale merite tehnice şi pe cel de a fi inventat cinematograful. în laboratoarele 
acestuia din West Orange, W.K.L. Dickson turnase câteva zeci de filme în 
intervalul ianuarie 1893 — aprilie 1895, dar Edison, din considerente 
economice pe care viitorul avea sâ le dovedească greşite, a respins ca 
nerentabilâ ideea de proiecţie colectivă, destinându-le acelui Kinetoscope 


Parlor inaugurat pe Broadway, în 1894, unde fiecare spectator îşi viziona 
pelicula într-un aparat optic individual. Aşa se face că gloria de a fi inventat 
cinematograful avea sâ revină fraților Louis şi Auguste Lumiere, care, la 28 
decembrie 1895, au organizat la Paris, în Salonul indian al localului „Grand 
Cafe" de pe bulevardul Capucinilor, primul spectacol cu public. Răspândirea 
noii invenţii a fost vertiginoasă* In anul următor, la 27 mai, cinematograful 
Lumiere proiecta filme pentru publicul bucureştean, iar după un an, în salonul 
special amenajat al ziarului românesc de expresie franceză L'Independence 
Roumaine din Capitală putea fi vizionat primul program de actualități alcătuit 
din secvenţe turnate de tânărul fotograf Paul Menu, la parada de 10 Mai, în 
Târgul Moşilor, la hipodromul Bâneasa, şi la Galaţi, în timpul exerciţiilor 
militare ale flotilei de pe Dunăre. 

Iniţial, durata filmelor se limita la câteva minute de proiecție, iar turnarea era 
realizata printr-o funcţionare continua a aparatului de filmat, fară ca poziţia sau 
orientarea acestuia sâ sufere modificali. Necesitatea cuprinderii întregului câmp 
de desfăşurare a acțiunii impunea recurgerea exclusiva la planuri generale. 
Treptat, camera începe sâ dobândească o anumita mobilitate : în 1896, la 
Veneţia, Promio, operatorul fraților Lumiere, îşi instalează aparatul de filmat 
într-o gondolă, realizând astfel primul travelling ; în 1899, Dickson efectuează 
cea dintâi | panoramare (prin rotirea camerei în jurul axei sale verti- ( cale), în 
1900 G.A. Smith înregistrează pe peliculă primul f gros-plan (imaginea unui 
mâncau mestecând cu pofta), în ' 1903 A. Collins introduce contracâmpul. Tot în 
aceşti ani sunt imaginate şi puse în practica şi alte procedee, ca substituirea de 
obiecte şi personaje prin oprirea filmării (stop-camera), supraimpresiunea 
(M6lies, 1897—1898), ori folosirea efectelor filmării inverse (F. Zecea, 1903). 

Erau, neîndoielnic, inovaţii notabile, ce lărgeau posi- » bilitățile expresive 
ale comunicării prin imagini mobile, 1 dar nici una dintre ele şi nici toate la un 
loc nu ajungeau pentru a transforma un joc optic ingenios într-o „a şaptea artă" 
(în treacăt fie spus, nimeni nu ştie care ar fi prima sau a doua sau a cincea, dintre 
celelalte, râmase neidentificate, şi cum se împacă ideea că acestea ar fi şase cu 
existența a nouă muze care le patronează). Saltul din sfera divertismentului 
tehnic în cea a comunicării artistice avea să fie rezultatul unei constatări absolut 
banale, şi anume aceea că pelicula de celuloid putea fi tăiată cu foarfecă la fel de 
lesne ca o fâşie de hârtie, iar bucăţile ] rezultate se puteau reîmbina în moduri 
diferite şi lipi simplu şi durabil cu ajutorul unei soluţii de acetonă. Se * năştea 
astfel montajul, procedeu tehnic, dar totodată şi 1 element fundamental, 
definitoriu, al limbajului cinematografic. 

Prima încercare reuşită de exploatare a resurselor montajului o datorăm 
regizorului americam Edwin S.Porter, care, încă în 1902, combină în filmul The 
Life of an American Fireman (Viaţa unui pompier american) 

secvenţe documentare turnate în timpul unor incendii cu scene interpretate de 
actori sub conducerea sa. Un an mai târziu, Porter perfecționează procedeul, 
descoperind montajul încrucişat al mai multor acţiuni paralele, în primul 
western din istoria cinematografului, intitulat The Great Train Robbery 
(Marele jaf al trenului). 

De-a lungul timpului, s-au încercat diferite modalități de trecere de la un 
cadru la altul: închiderea în întunecare (dispariția imaginii precedente prin 
scăderea treptată a gradului de iluminare), deschiderea din întunecare (apariția 
unei noi imagini prin iluminare treptată), înlănțuirea (rezultat al combinării 
celor două procedee menționate) volâ-u! (o linie despărțitoare orizontală, 
verticală sau diagonală mătură ecranul înlăturând treptat primul cadru şi 
descoperindu-l pe următorul). Acestora li se adaugă astăzi o infinitate de 


trucuri electronice care permit ca imaginea să dispară oriunde şi să apară de 
oriunde, însă penetrarea în filmul artistic a unor atari mijloace, rezervate 
cvasiexclusiv clipurilor publicitare, rămâne insignifiantă. De ce oare ? 

După o primă perioadă de tatonări, în care fondu-vi (închidere în 
întunecare) sau enchaîne-ul (înlănțuirea) erau predominante, regizorii au 
sesizat faptul că, în mod paradoxal, tocmai procedeul ce părea la început cel 
mai artificial e, de fapt, mijlocul cel mai firesc de articulare a cadrelor 
succesive. E vorba despre simpla tăietură de montaj, constând în înlocuirea 
bruscă, fără nici un fel de precauţie suplimentară, a unui cadru cu altul. 
Trecerea aceasta nemijlocită de la o imagine la alta avea motive să para 
nenaturală, întrucât nici un om care priveşte consecutiv două obiecte situate în 
locuri diferite nu înregistrează discontinuu imaginile acestora, ci îşi roteşte 
privirea, panoramând spațiul care le desparte. însă dacă, obiectiv vorbind, 
lucrurile stau cu adevărat astfel, în schimb, din punct de vedere psihologic, 
realmente observate sunt numai cele două lucruri asupra cărora s-a concentrat 
atenția subiectului, aşa încât prezentarea lor contiguă apare drept pe deplin 
justificată. Dimpotrivă,  panora-marea, larg utilizată la începuturile 


cinematografului, 

încarcă imaginea de elemente nesemnificative, estompân-du-le pe cele 
investite cu funcție dramaturgică, şi lăbărțează ritmul, diminuând tonusul 
filmului. 

Primul mare regizor care a înţeles şi dezvoltat în opera sa principiile 
montajului cinematografic, influențând decisiv întreaga istorie a celei de a 
şaptea arte, a fost americanul David Wark Griffith (1875—1948). încă din anul 
debutului său (1908), el a sesizat diferenţa fundamentală dintre arta regizorului 
de teatru, chemat să coordoneze jocul actorilor şi cea a regizorului de film, a 
cărui funcție principală este dirijarea aparatului de filmat. Griffith, despre care 
Eisenstein scria că „nu există cineast în lume care să nu-i datoreze ceva", pe 
lângă faptul că a creat el însuşi noi procedee expresive, ca flash-back-ul sau 
montajul în adâncimea cadrului, a ştiut ca nimeni altul sâ confere semnificație 
artistică unor elemente tehnice deja existente : prim-planul, travelling-ul, 
supra-impresiunea, montajul încrucişat. Acest ultim procedeu îşi cunoaşte 
apogeul în capodopera regizorului, filmul Intoleranță, din 1916, superproducție 
cu durata de aproape 
4 ore (rezultat al comprimării unor variante prealabile de 
5 şi respectiv 9 ore !), care se prezintă ca un imens bloc asociativ alcătuit prin 
savanta alternare a secvenţelor ilustrând patru acțiuni distincte, desfăşurate în 
locuri şi perioade istorice deosebite : în anticul Babilon, în Palestina patimilor 
lui Hristos, în Franţa secolului al XVI-lea („Noaptea sfântului Bartolomeu") şi 
în America mişcărilor greviste din anul 1911. „Montajul combină toate aceste 
acțiuni într-un năucitor crescendo, fragmentând până la ultimele limite fiecare 
acțiune : roțile carelor persane alternează cu roțile locomotivelor, sângele 
hughenoţilor pare a se vărsa laolaltă cu cel al babilonienilor decapitaţi, colbul 
şoselelor moderne se amestecă cu norii de praf care învăluie mulțimea venită 
sâ asculte ultimele cuvinte ale lui Hristos" ([115], p. 139). La care acelaşi 
Georges Sadoul nu uită sâ adauge că „forța lui Griffith este atât de mare încât 
acest talmeş-balmeş de imagini, departe de a provoca râsul, stârneşte 
admirația”. 

Importantele contribuții practice ale regizorului american au fost 
teoretizate şi exploatate creator în anii '20 de cineaştii din şcoala sovietica: Lev 


Kuleşov, Vsevolod Pudovkin şi Serghei Eisenstein. Experimentele realizate de 


aceştia au arătat, în modul cel mai convingător, că „Montajul este cel care 
creează realitatea cinematografică (...), natura nu reprezintă decât materia 
primă a acestei activităţi creatoare". (Pudovkin apud [29], p. 307). Este bine 
cunoscută, în acest sens, demonstrația publică a aşa-numitului „efect 
Kuleşov". Confruntaţi succesiv cu un acelaşi prim-plan al actorului rus Ivan 
Mosjukin, asociat prin montaj cu trei scene cu conţinut diferit, spectatorii erau 
unanimi în a aprecia jocul subtil" al „interpretului", pe faţa căruia păreau să 
treacă sentimentele pe care publicul însuşi le trăia în acele clipe. La rândul său, 
Pudovkin a observat că nu numai conţinutul cadrelor montate, ci şi ordinea în 
care ele apar influenţează reacţia emoţională a receptorilor: aceleaşi trei prim- 
planuri reprezentând un om zâmbind, (1), un pistol ochind (2) şi acelaşi om 
înspăimântat (3) comunică ideea de laşitate când sunt proiectate în această 
ordine şi pe cea de bravură daca succesiunea este (3), (2), (1), ([87], pp. 95— 
96). 

în ceea ce priveşte imaginea cinematografică, trebuie observat că ea 
prezintă trăsături care o disting net de imaginea picturală. Cadrul de film nu 
dispune de o existenţă de sine stătătoare, ca tabloul, fritervenţia mişcării face 
inoperante legile compoziţiei plastice, întrucât centrele de tensiune create prin 
procedee de natură geometrică încetează să ne mai atragă atenția în momentul 
când în cadru apare un element mobil. Interesul nostru va fi în mod automat 
atras de acesta din urmă, în detrimentul celor mai savant articulate 
componente statice ale imaginii. Din acest motiv, factorii care guvernează 
compoziția cadrului de film sunt unii inexistenți în pictură, şi anume: 


1. Mişcarea subiectului; 


2. Amplasarea şi mişcarea camerei în raport CU subiectul ; 
3, Variațiile de direcție şi intensitate a iluminării subiectului. 

Primul dintre aceşti factori este, de fapt, cel mai puţin semnificativ din 
punctul de vedere al artei filmului. înregistrarea ca atare pe peliculă a unui 
balet, exemplu ideal de mişcare a subiectului, nu se converteşte automat în 
operă cinematografică. Greşeala primilor regizori, care se mulțumeau să 
filmeze, fără întreruperi şi fără schimbări ale poziţiei aparatului, o acțiune 
scenică de factură pur teatrală constă tocmai în supraaprecierea acestui 
element secundar al limbajului cinematografic. 

In schimb, cel de al doilea factor prezintă o importanță crucială. Distanţa 
diferită a camerei în raport cu subiectul determină aşa-numitele planuri de 
filmare. Se vorbeşte astfel despre un plan îndepărtat, unul de ansamblu, ca şi 
de planurile general, apropiat şi de planul detaliu, din ce în ce mai puţin 
cuprinzătoare, în ordinea enumerării lor. Rezultaţi din practica activității 
regizorale, aceşti termeni nu sunt definiţi îndeajuns de precis pentru a se putea 
opera între ei distincții fără echivoc. Caracterul fiu al trecerii de la un plan la 
altul face să se recurgă în limbajul specialiştilor şi la denumiri intermediare, ca 
planul semi-general sau cel semiapropiat Ceva mai clare sunt lucrurile atunci 
când în cadru sunt prezente personaje şi când măsura în care statura acestora 
apare în imagine devine criteriu pentru delimitarea între ele a diverselor tipuri 
de planuri. In planul întreg personajul este văzut integral (mai precis, el ocupă 
între 60 % şi 90 % din înălțimea ecranului), în cel american, apare de la 
genunchi în sus, în cel mediu, de la brâu în sus, prim-planul prezintă numai 
figura şi linia umerilor, iar gros-planul — fața sau numai o parte a ei. 
Alternarea acestor planuri în funcție de cerințele dramaturgiei filmului 
constituie un mijloc puternic de inserare în acțiune a spectatorului, martor nu 
numai al evenimentelor ce se petrec pe ecran, ci şi al celor mai fine reacții 
emoționale reflectate de mimica personajelor, ceea ce îi potențează 
considerabil empatia, condiție, după cum am mai spus-o, sine qua nan pentru 
o bună receptare a oricărei opere artistice. 


Valenţe expresive are şi unghiul de filmare. Pentru a crea senzația 
firescului, a participării nemijlocite a publicu- 

lui la acțiune, înălțimea planului de filmare trebuie sâ se afle la nivelul 
ochiului unui om de înălțime medie (un operator prea scund va fi nevoit sâ se 
cocoftțe pe un scăunel pentru a nu înregistra figurile actorilor in rac-courci). 
Filmarea de deasupra acestui plan standard, zisa în plonjeu, are drept efect 
diminuarea aparentă a staturii personajelor, influențând percepția spectatorului 
asupra personalităţii lor. în filmul său Der letzte Mann (Ultimul om), din 
1925, marele regizor expresionist german F.W. Murnau subliniază decăderea 
personajului principal abordându-i, în final, portretul în plonjeu, după ce în 
momentele sale de glorie acelaşi ins fusese filmat, dimpotrivă, de la o cotă 
situată sub nivelul ochiului (con .- traplonjeu). 

Mişcarea camerei generează şi ea o gamă largă de impresii şi stări 
emoționale. Ameţeala, beţia, senzația de cădere pot fi sugerate prin clătinarea 
aparatului de filmat (în Metropolis, Fritz Lang I-a fixat pe un leagăn pentru a 
comunica publicului sentimentul de spaimă încercat de copiii aflați în luptă cu 
şuvoaiele ce inundaseră oraşul subteran). Rotirea în plan orizontal 
(panoramarea) apare de regulă în cazul când un erou caută un obiect sau par- 
curge cu privirea un auditoriu. Folosită fără discernământ, ea are defectul de a 
introduce o notă de artificialitate nedoritâ, deoarece tinde sâ le amintească 
spectatorilor de existenţa aparatului de filmat şi reduce posibilitatea mon- 
tajului rapid, care presupune cadre scurte. 

Travelling-ul, la care ne-am mai referit, constituie o mişcare liniară, în 
plan orizontal, a camerei, ce poate fi de mai multe tipuri, în funcție de 
orientarea față de subiect a sensului de deplasare. Există un travelling de 
apropiere, unul de îndepărtare, unul de urmărire, destinat menținerii mai 
îndelungate în cadru a unui subiect mobil (de exemplu două personaje care 
stau de vorbă mergând pe stradă) şi, în fine, un travelling lateral sau paralel, 
executat în lungul subiectului şi care are darul de a crea iluzia celei de a treia 
dimensiuni, impresie bazată pe deplasarea relativă cu viteze diferite a 
obiectelor aflate în planuri verticale diferite. Apărută mai târziu, o dată cu 
evoluția 

industriei optice, Jransfocarea prezintă avantajul de a crea efecte 
asemănătoare cu cele ale travelling-ului, fără a necesita dispozitive mecanice, 
de tipul celor cunoscute în studiouri chiar sub numele de traveUing (0 
platformă mobilă ce se deplasează pe şine). 

Cel de al treilea factor de care depinde compoziţia cadrului, anume 
eclerajul, e caracterizat de parametri cantitativi (intensitatea, dimensiunile 
petei de lumină) şi calitativi (gradul de difuzie a fasciculului, unghiul de inci- 
dență față de suprafaţa subiectului şi faţă de direcția de filmare). Ultimul dintre 
aceşti parametri are şi funcția dramaturgică cea mai complexă (e cunoscut, 
bunăoară, aspectul sinistru pe care îl capătă figurile umane luminate de jos în 
sus). 

Tot ceea ce pierde filmul prin transpunerea în plan a unei realități 
tridimensionale  recâştigă cu prisosință datorită eclerajului. Lumina 
„sculptează" figurile, con-ferindu-le un relief neaşteptat. Dramatismul cu care 
contrastele dintre umbră şi lumina investesc imaginile au făcut din arta 
cinematografica un câmp de experimentare a virtuţilor clar-obscurului mai 
generos decât însăşi pictura, în sânul căreia s-a născut acest procedeu. 

Cele dintâi filmări s-au făcut exclusiv în lumină naturală, motiv pentru 
care studiourile aveau acoperişuri de sticlă. S-a observat însă curând că lumina 


provenită dintr-o sursa unică este prea „dură", că ea aruncă umbre supărătoare 
pe figurile actorilor şi astfel a apărut necesitatea unor surse secundare, menite 
să dea iluminării un caracter mai „moale", mai difuz. Un atare efect putea fi 
obținut cu ajutorul blendelor (panouri vopsite în alb sau metalizate cu 
suprafaţa de cea 1 m? care prin reflexie produc „deschiderea" umbrelor) sau al 
paravanelor difuzoare, aplicate fie la reflectoare (în care caz simt confecționate 
din sticlă mată, gelatină său mătase), fie chiar la obiectivul aparatului de filmat 
(sticlă acoperită cu o reţea de linii fine, voal sau gelatină). Rezultatele variau 
de la atenuarea abia perceptibilă a clarităţii imaginii până la efectul de ceaţă 
densă. Reducerea clarităţii poate fi obținută şi prin 

schimbarea distanţei focale în timpul filmării unui cadru, adesea cu scopul de 
a sugera lacrimile care umezesc ochii personajului implicat în scena 
respectivă. 

Cu timpul, operatorii au simțit nevoia de a-şi compune integral lumina, 
asemenea pictorilor care îşi prepară pe paletă tonurile cu ajutorul cărora o 
redau. Din acel moment, studiourile cinematografice s-au închis definitiv 
pentru lumina solară, aceasta fiind, la rândul ei, simulată prin mijloace 
artificiale. Panoplia surselor luminoase s-a îmbogățit cu noi şi noi tipuri, 
printre care cele mai des folosite poartă numele de: 

1. Luminâ-cheie (sursa principală, plasată de obicei deasupra subiectului) 


2. Lumină de umplere (corectează defectele precedentei, legate de 
caracterul ei unidirecțional) ; 

3. Lumină de contur (situată de obicei în spatele personajelor pentru a le 
desena mai clar silueta pe fundal, dar nu în direcție diametral opusă, pentru a 
se evita formarea halourilor de reflexie) ; 

4. Lumina de efect (subliniază un aspect sau detaliu semnificativ) ; 

5. Lumina de fundal (pune în evidenţă decorul). 

Toate acestea contribuie efectiv la dramaturgia filmului, nu numai prin 
dirijarea atenției spectatorului câtre punctele fierbinţi ale imaginii purtătoare a 
mesajului artistic, ci şi prin crearea unei ambianţe propice trezirii anumitor 
sentimente în raport cu acțiunea şi cu personajele. Există chiar o tonalitate 
generală a luminii pentru întregul film, sensibil diferit, după cum e vorba de o 
comedie sau de o dramă. Apoi, în cuprinsul unei aceleiaşi pelicule eclerajul 
poate influenţa starea emoțională a publicului, influențându-i aşteptările în 
sensul dorit de regizor. Un exemplu în acest sens ni-l dă operatorul american 
John Arnold în cartea sa We Make the Movies (apud. [87], p. 153): „Să 
analizăm o scenă foarte simplă: o cameră de dormit în care zace un copil 
bolnav, în timp ce mama îl veghează. Dacă scena este arătată în tonuri sumbre, 
cu umbre lungi şi amenințătoare, avem imediat sentimentul că copilul este 
grav bolnav, poate chiar fără scăpare. Dacă 

însă camera este luminată în tonuri mai deschise şi lumina soarelui năvăleşte 
prin ferestre umplând încăperea cu sclipiri voioase, putem presupune că 
momentul de criză a trecut şi să sperăm într-o însănătoşire a copilului”. 

O funcţie psihologică asemănătoare o poate avea culoarea, creatoare şi ea 
de atmosferă în aproape aceeaşi mâăurăea şi lumina. Nici una nici cealaltă nu 
sunt însă, în mod automat, expresive. Destule filme nu câştigă nimic de pe 
urma faptului că sunt colorate, întrucât cromatica lor e întâmplătoare, ea nu se 
subordonează unei intenţii artistice. Se ştie că Eisenstein susținea ideea 
folosirii culorii în felul muzicii de film, adică numai acolo unde este cerută de 
acțiune. EI însuşi a procedat astfel în Ivan cel Groaznic, peliculă în alb-negru 


punctată de culoare numai în câteva momente nodale din punct de vedere 
dramaturgie. Alteori, rostul culorii este de a evoca atmosfera unei epoci, ca în 
splendidele realizări ale acelui fiu al culorii (chiar la propriu, o dată ce tatăl său 
fusese unul dintre cei mai rafinați colorişti din istoria picturii) care a fost Jean 
Renoir (ne gândim în primul rând la filmele La carosse d'or şi French can-can). 
Şi pe acest tărâm ea face concurență muzicii, înzestrate cu o capacitate 
evocatoare întru totul comparabilă (metafora simfonie de culori îți vine pe 
buze fără voie în faţa unei pelicule în care componenta cromatică e construită 
atent şi savant „orchestrată"). 

E unanim recunoscut faptul că apariția sonorului nu a marcat, aşa cum se 
aştepta, un salt valoric în arta cinematografică. Dimpotrivă, încetând de a mai 
fi mut, filmul a devenit mai static, revenind, pe alte coordonate, la stilul 
monoton şi afectat al ecranizărilor de spectacole dramatice din primii ani ai 
secolului, când cinematograful încă nu se descoperise pe sine. La începuturile 
sale, filmul vorbitor suferea nu de un exces de realism, aşa cum în mod greşit a 
fost acuzat în epocă de o parte a criticii, ci de un exces de artificialitate. 
înregistrarea nediferenţiat a sunetelor, fără a se ţine seama de adevărul 
psihologic că, în procesul ascultării, omul operează o selecție inconştientă a 
semnalelor ce prezintă interes din punctul său de 

vedere, conferea sonorului uri caracter prea înțărcat, sufocat de elemente 
nesemnificative, care nu făceau decât să bruieze supărător mesajul verbal. In 
plus, onorul era folosit într-o manieră tautologică în raport cu imaginea, 
ignorându-se faptul că ascultarea unui sunet nu presupune cu necesitate 
urmărirea cu privirea a sursei sonore. A trebuit să treacă destul timp pentru a 
se ajunge la concluzia că relația justă dintre imagine şi sunet e de natura unia 
duet, în care nici una dintre partiturile vocilor componente nu este completă şi 
autonomă, iar unitatea lucrării se realizează numai prin îmbinarea lor într-o 
execuţie comună. 

Primul film sonor a fost unul muzical (Cântărețul de jazz, 1927) ceea ce 
nu înseamnă însă că de-abia din acel moment cinematograful ar fi început să 
beneficieze de ajutorul artei sunetelor. De fapt, muzica a însoțit filmul încă de 
la primii săi paşi în lume. Când în februarie 1896 peliculele fraților Lumisre 
au fost prezentate pentru prima oară la Londra, proiecția a fost însoțită de 
improvizații la pian, practică ce avea să se generalizeze în scurt timp. 
Cinematografele mai prospere şi-au constituit chiar orchestre proprii, astfel 
încât unii compozitori prestigioşi au putut fi atraşi să colaboreze cu cineaştii, 
cum s-a întâmplat, de exemplu, cu Camille Saint Sans, autor al unei suite 
pentru coarde, pian şi armoniu (opus 128) scrise anume pentru a acompania 
prezentarea la Paris, în 1908, a filmului istoric Asasinatul ducelui de Guise. 

La covârşitor mai numeroasele cinematografe care nu-şi puteau permite un 
asemenea lux, erau angajați pianişti („tapeuri”) specializaţi în muzică „de 
atmosferă", al căror rol consta în alcătuirea de potpuriuri ad-hoc, pornind de la 
un repertoriu memorat de motive şi fraze muzicale, pe care le îmbinau în 
funcție de cerinţele de moment ale acțiunii. A devenit încă de atunci limpede 
că principala calitate a muzicii de film nu constă în valoarea ei intrinsecă, ci în 
corespondenţa cu evoluţia tramei dramatice şi într-o sincronizare reuşită dintre 
ritmul muzical şi cel vizual. Cum însă cel din urmă constituie purtătorul pro- 
priu-zis al mesajului cinematografic, muzicii i se cere să 

dea dovadă de tact şi discreție, evitând orice formă de ostentație (fac 
excepție, fireşte, filmele muzicale, în care conflictul e un simplu pretext pentru 
prezentarea unor compoziţii ori interpreți : în acest caz, raporturile dintre cele 
două componente se răstoarnă, imaginile subor-donându-se coloanei sonore şi 


nu invers). S-a spus de aceea, pe bună dreptate, că cea mai bună muzică de film 
e cea care nu se aude. Fără a fi conştienţi de existența sa, suntem puternic 
condiționați psihic de acest discurs paralel, de mare eficiență emoțională. 
Compozitorii de muzică de film, printre care se numără şi câteva dintre marile 
nume ale creației muzicale a secolului nostru, ca Benjamin Britten, Darius 
Milhaud, Arthur Honneger, Serghei Prokofiev, Dmitri Șostakovici, au înţeles 
că, pentru a atinge acest scop, muzica trebuie să îndeplinească cerințe specifice, 
diferite de exigenţele lucrărilor autonome, destinate execuției în concert. 
Menţinerea muzicii în arierplanul operei cinematografice obliga structura 
melodica să cedeze inițiativa în favoarea armoniei şi a ritmului, ştiut fiind 
faptul că o melodie pregnantă, uşor memorabilă, tinde să monopolizeze atenția 
spectatorului, deturnând-o de la urmărirea discursului vizual. In acelaşi sens, 
dar cu o forță încă şi mai mare, acționează o muzică dinainte cunoscută, ce 
prezintă, în plus, dezavantajul că tinde să trezească amintiri şi să genereze 
asociaţii de idei aflate în dezacord cu intenția filmului. 

Dintre elementele ce participa la împlinirea operei cinematografice, am 
lăsat înadins la urmă jocul actorilor, pentru a sublinia faptul că acesta nu deține 
nici pe departe importanța primordială pe care 1-0 atribuie unele segmente ale 
publicului, aflate sub fascinația acelui cult al vedetei pe care îl oficiază de 
decenii agenţii polimorfi ai uriaşei industrii a stor-st/stem-ului (au existat 
„dive" cinematografice, ca Lyda Borelli sau Francesca Bertini, chiar înainte de 
Primul Război Mondial). Reţeaua de asociații şi corespondențe subiective 
create prin montaj diminuează, aşa cum a rezultat şi din mai sus-menționatul 
experiment al lui Lev Kuleşov, însemnătatea interpretării actoriceşti. Succesul 
imens al unor pelicule turnate cu interpreți 

neprofesionişti, ca Nanook of the North (R. Flaherty, 1922) sau Hoţi de 
biciclete (De Sica, 1948), lucru de negândit în teatru, unde spectacolele de 
amatori se situează sistematic la limita penibilului, arată că actoria de film se 
înscrie pe cu totul alte coordonate decât cea destinată scenei. Eroarea de a 
crede că pentru a face un film bun e de-ajuns să-ți asiguri o echipă de actori de 
teatru de valoare verificata, în care au stăruit timp de câteva zeci bune de ani 
regizorii noştri (de la primul film românesc de ficțiune, Amor fatal, din 1911, 
în care jucau mari nume ale Naţionalului bucureştean, ca Aristide Demetriade, 
Ion Brezeanu sau Constantin Nottara, şi până la mediocrele ecranizări după 
Caragiale din anii '50 şi '60, nelipsite de prezenţa prestigioasă a unor Al. 
Giugaru, Gr. Vasiliu-Birlic, Radu Beligan sau Carmen Stânescu) provenea 
tocmai dintr-o insuficientă înţelegere a deosebirilor dintre cerințele celor două 
tipuri de activități. 

în teatru, instrumentele principale ale actorului sunt vocea şi o comunicare 
mimico-gestualâ supradimensionată, trăsături impuse de înseşi condiţiile 
reprezentației, oferite unor spectatori aflaţi adesea la o distanță considerabilă 
de interpret, imobili şi constrânşi la o perspectivă frontală asupra scenei. In 
film, în schimb, datorită mişcării camerei şi posibilităților oferite de montaj, 
publicul devine participant direct la acţiune, pe care o urmăreşte din interior, 
deplasându-se în lumea creată de regizor oriunde doreşte acesta sâ-l conducă. 
Observat din imediata apropiere, actorul e obligat să renunțe la exteriorizarea 
excesivă a trăirilor, el trebuie să mizeze in principal pe naturalețe, pe un 
comportament cât mai lipsit de exagerări şi afectare. Intr-un anume sens, am 
putea spune că e recomandabil să evite să joace", idealul de urmărit fiind acela 
de a încerca să fie el însuşi, sâ adopte în fiecare moment atitudinea sau 
conduita pe care le-ar îmbrăţişa în cazul în care s-ar confrunta în viaţa 
personală cu împrejurările din film. Cu alte cuvinte, arta actorului constă nu în 
a se preface că este cutare sau cutare personaj, ci în a se comporta, a gândi şi a 
simţi ca şi cum el şi nu altcineva ar avea de traversat situațiile cu pricina. 

| Din acest motiv, alegerea interpreților trebuie făcută în aşa fel încât 
personalitatea lor să se muleze cât mai bine pe datele temperamentale ale 
personajelor. Este exact ceea ce vroia sâ spună marele regizor american John 
Huston când afirma că : „Ceea ce contează în domeniul interpretării este 
alegerea actorului. Eu nu îl dirijez, îl las sâ-şi creeze personajul. Dacă este 
inteligent va fi bun. Nu foloseşte la nimic sâ-l forţezi, importantă este alegerea 
făcută inițial" (apud lon Bârna, Lumea filmului, Ed. Meridiane, 1971, p. 955). 

Imperativul acestei concordanțe dintre personalitatea eroului şi cea a 
interpretului atrage însă după sine o anumită restrângere a repertoriului de 
roluri pe care le poate juca un actor. Daca în teatru un mare artist poate întru- 
chipa în seri succesive şi cu egal succes pe, sâ spunem, Othello şi Iago, lucrul 
devine aproape imposibil de realizat în film. Un simplu tur de orizont asupra 
filmografiei câtorva actori celebri pune în evidență faptul că aceştia abordează, 
cu infime excepţii, o tipologie umană cu un ambitus relativ sărac, eroii lor 
preferaţi semănând între ei, tocmai fiindcă le seamănă lor înşile. Alte partituri 
nu le convin pentru simplul motiv că „nu-i prind". 

Consideraţiile de mai sus ar putea conduce la concluzia pripită că munca 
actorului de film e mult mai uşoară decât a celui de teatru. Or, lucrurile nu stau 
deloc aşa. Problemele de interpretare rămân dificile şi în cinematografie, 
numai câ din cu totul alte considerente. Un obstacol serios, inexistent în teatru, 
cu care e nevoit sâ se confrunte în permanenţă actorul de film, este discontinu- 
itatea sistematică a muncii sale. Cerinţele sintaxei vizuale impun fragmentarea 
naraţiunii în secvenţe de mici dimensiuni. In plus, condiţii legate de specificul 
muncii în studio, de minimizarea deplasărilor în afara acestuia, de alte obligații 
paralele ale membrilor echipei de filmare etc. fac ca, aproape întotdeauna, 
ordinea turnării secvenţelor sâ difere de cea în care vor figura acestea în forma 
finală a peliculei. Un asemenea regim de lucru îl pune, practic, pe actorul de 
film în imposibilitatea de a se transpune în pielea personajului interpretat, în 
felul în care o face 

colegul său din teatru. Să mai adăugăm la aceasta şi influența negativă a 
forfotei din jur asupra capacității de concentrare a interpretului, şi, nu în 
ultimul rând, îngrădirile drastice ale libertății sale de mişcare impuse de 
condiţiile tehnice ale filmării, ce nu-i permit nici cele mai mici devieri de la 
traseele de deplasare prestabilite în funcție de distribuția luminii, amplasarea 
microfoanelor, nevoile cadrajului, constrângerile impuse de decor şi multe 
altele. E limpede câ în asemenea condiţii ar fi total nerealist să i se ceară 
actorului să trăiască rolul ce i-a fost încredinţat cu aceeaşi intensitate a 
participării ca într-un spectacol dramatic. Inevitabil superficială, interpretarea 
sa face imperios necesară intervenția panaceului care este montajul, capabil 
deopotrivă să ridice la cotele celei mai înalte arte o prestație actoricească 
lipsită de strălucire, dar şi să compromită un joc de reală valoare. Nenumărate 
pelicule ratate ce reuneau distribuții „de zile mari" stau mărturie adevărului 
indiscutabil câ reuşita unei opere cinematografice, deşi dependentă de un 
număr apreciabil de factori dintre cei mai diferiți, este decisă, în cele din urmă, 
de munca regizorului la masa de montaj. Rezultatul lamentabil al tentativelor 
unor realizatori mediocri de a valorifica, bunăoară, pelicula turnată de S. 
Eisenstein pentru Que viva Mexico ! demonstrează încă o dată, dacă mai era 
nevoie, câ între materialul brut filmat şi film distanţa e comparabilă cu cea 
dintre un dicționar şi un poem: tot ceea ce conține poemul se află deja în 
dicționar, însă fără măiestria autorului care transformă cuvintele izolate în 
„cuvinte potrivite” comunicarea unor înţelesuri noi ar fi imposibilă. 
Comunicarea este şi aici, într-o măsura covârşitoare, chestiune de sintaxă. 

22. INFORMAȚIA ESTETICĂ ŞI ESTETICA INFORMAŢIONALĂ 
T 


Printre multiplele perspective din care poate fi privita comunicarea 
artistică, una dintre cele mai recente face apel la teoria informației, evocata in 
capitolul 14. Cunoscuta astăzi sub denumirea de Estetică Informațională, 
această abordare, iniţiată către sfârşitul deceniului al şaselea de Max Bense şi 
Abraham Moles, „îşi propune să descrie şi să analizeze procesele de creaţie şi 
receptare a fenomenului artistic cu ajutorul principiilor şi conceptelor unei 
teorii matematizate generale sau speciale a informaţiei şi a comunicării" ([89], 
p. 67). 

Ideea întemeietorilor noii discipline era aceea de a conferi şi esteticii un 
statut epistemic similar celui al ştiinţelor pozitive, al căror itinerar istoric a 
început cu o fază descriptivă, pentru a trece apoi printr-una experimentală şi 
una analitică (în cursul căreia se generalizează sub forma unor ecuații 
matematice rezultatele furnizate de primele două etape) către faza axiomatică, 
a formulării principiilor general valabile ale domeniului. împărțind Estetica 
Informațională în două mari ramuri, după cum se ocupă cu structura operei de 
artă (estetica „măsurii") sau cu modul în care este percepută aceasta de către 
publicul „consumator" (estetica „valorii”), Max Bense îi numără printre 
precursorii săi atât pe artiştii preocupaţi de căutarea proporţiilor ideale, cât şi 
pe cercetătorii care au încercat să ofere un fundament obiectiv estimării 
efectelor pe care atari proporţii le exercită asupra receptorului. Dacă o bună 
parte dintre sculptorii Antichității 

greco-romane sau pictorii italieni din Renaştere 
aparțin primei categorii, cea de a doua este mult 
mai săraca şi nu începe să se afirme decât de 
prin a doua jumătate a secolului al XIX-lea. 

Principal deschizător de drum în acest 
domeniu este considerat filosoful, fizicianul şi 
psihologul Gustav Theodor Fechner (1801— 
1887), fondatorul aşa-numitei şcoli 
„psihofizice" sau „psihomatematice", cunoscut 
pentru formularea, împreună cu celebrul fizician 
Wilhelm Eduard Weber (1804—1891), a 
cunoscutei legi potrivit căreia intensitatea 
senzațiilor variază direct proporţional cu 
logaritmul mărimii fizice care produce excitația 
(legea Weber-Fechner). începând din anul 1871, 
când îi apare lucrarea Zur experimentalei! 
Aesthetik, Fechner organizează experimente 
menite să  evidenţieze proporțiile care 
declanşează sentimentul de frumos. Astfel, 
prezentând unui număr de 347 de subiecți un set 
de dreptunghiuri cu raportul dintre dimensiunile 
laturilor variind între 1/1 şi 2/5, el a constatat 
că, în medie, preferinţele celor supuşi testului 
merg către proporția exprimată de numărul 
(secțiunea) „de aur“, pe care am menţionat-o 
deja, în treacăt, în capitolul 20. Rezultată din 
rezolvarea algebrică a problemei împărțirii unui 
segment de dreaptă în două subsegmente a şi b 
în aşa fel încât (a + b)/a = a/b, de unde a/b= (1 
+ V5/2) = 1,6180339..., această valoare, 
supranumită şi „proporția divină” (cum apare 
chiar în titlul tratatutului din 1509 al lui Lucea 
Pacioli De divina proportione), era bine 
cunoscută artiştilor ca având virtuți estetice 
deosebite, dar până la Fechner nimeni nu 
încercase să verifice impactul ei efectiv asupra 
publicului.  Iniţiind o asemenea cercetare, 
fizicianul german inaugurează etapa 
experimentală a esteticii, căreia, potrivit 
schemei lui Bense, ar fi trebuit să îi succeadă 
etapa analitică, a punerii în ecuație a procesului 
percepției estetice. 

Meritul de a fi încercat primul să dea o 
formă matematică raporturilor dintre plăcerea 
estetică şi conţinutul obiectiv, măsurabil, al 
obiectului artistic perceput îi revine, potrivit 
opiniei lui Bense, americanului George 

David Birkhoff. Expusă într-un ciclu de articole apărute între 
anii 1928 şi 1932 (v.[92], pp. 20—21 şi bibliografia aceleiaşi 
lucrări), analiza Întreprinsa de acesta porneşte de la 
evidenţierea, în procesul receptării estetice, a unei succesiuni 
de acte distincte, marcate de trei momente principale: 

1. Momentul efortului primar, corespunzător primului 
impact cu bogăţia de semne ce alcătuiesc opera. 
Dificultatea cu care se confruntă receptorul în această 
faza iniţială este cu atât mai mare cu cât el are de făcut 
faţă unui flux informaţional mai intens. Efortul recla- 
mat va fi, după Birkhoff, proporţional cu o mărime spe- 
cifică pe care el o numeşte complexitate C şi care se 
exprimă cantitativ prin numărul elementelor distincte 
ce intră în compunerea unui anumit palier obiectiv al 
operei (foneme, silabe, cuvinte — în cazul poeziei, 
sunete, motive, melodii — în cazul muzicii etc.) 

2. Momentul plăcerii estetice. Corespunde apariţiei acelui 
sentiment de mulţumire prin care contemplatorul este 
„despăgubit" pentru efortul depus în faza primului contact cu 
opera. Este momentul când virtuțile comunicative ale 
obiectului estetic devin direct perceptibile. Fără a fi nevoiţi să 
tăiem firul în patru pentru a înţelege exact temeiurile propriei 
noastre reacţii, simţim că obiectul contemplat ne „spune 
ceva", că el este purtătorul unui mesaj ce ni se adresează. 
Intensitatea plăcerii estetice încercate în această etapă este 
apreciată de Birkhoff prin intermediul unei mărimi denumite 
măsură estetică şi pe care acesta o consideră dependentă de 
complexitate într-un raport invers proporţional: M - |/C. 

3. Momentul ordinii. Atras de operă, datorită sentimentului 
pozitiv pe care aceasta i l-a inspirat, recep-torul se simte 
îndemnat să o examineze mai cu atenţie şi descoperă ordinea 
ei intrinsecă, logica elementelor ce o alcătuiesc, faptul că 
lumea în care a pătruns nu este un haos, ci un cosmos (în 
dublul sens  pitagoreic de „armonie" şi „podoabă"). 
Constatarea aceasta va alimenta la rândul ei plăcerea 
receptării, de unde concluzia 

lui Birkhoff câ între măsura estetică M şi ordinea O trebuie să subziste o 
relație de proporționalitate directă : M- O. 

Etapizarea de mai sus conduce, în mod natural, la construirea unei relații 
matematice simple ce exprimă valoarea pentru receptor a operei în funcţie de 
complexitatea şi ordinea constatate: 


Absența necesarului coeficient de proporționalitate se explică prin 
caracterul, în fond, strict calitativ al formulei, care nu permite un calcul 
efectiv, atâta vreme Gjât esteticianul nu a elaborat o metoda exactă de deter- 
minare a parametrului pe care l-a denumit ordine. Asimilând ordinea cu 
conţinutul, ceea ce e, până la un punct, exact, în sensul câ gândirea creatoare 
acționează antientropic, Solomon Marcus apropie ideea întruchipată de 
formula lui Birkhoff de observaţii precum cele ale lui Voltaire, pentru care 


„poezia spune mai mult şi în mai puţine cuvinte decât proza", şi lon Barbu, ce 
caracteriza stilul lucrărilor de matematică ale lui Gauss drept „maximum de 
idei în minimum de cuprindere" ([92], pag. 21). 

De fapt, la vreo două decenii după propunerea lui Birkhoff, estimarea 
numerică a ordinii unui sistem de semne a devenit posibilă datorită elaborării 
de către Claude Shannon a formulei entropiei informaţionale (ec. (14.4), cap. 
14 al cărții de față). Ivită după acest moment, teoria estetică a lui Max Bense a 
putut beneficia de acest important instrument şi a fâcut-o într-un fel realmente 
profitabil pentru înțelegerea mecanismelor receptâWi artistice. 

Ea operează distincția importantă dintre entropia obiectivă, ce 
caracterizează produsul artistic, şi entropia subiectivă corespunzătoare 
nivelului de cunoştinţe anterioare şi aşteptărilor receptorului. Pentru a 
concretiza ideile, să presupunem câ o operă este alcătuita din semne 
aparținând unui număr de n clase. Ea cuprinde Sj semne din prima clasă, s2 
din cea de a doua, ... Ss, din 

clasa a n-a. De exemplu, într-o lucrare muzicala, clasele 
considerate pot fi notele gamei temperate şi in acest caz s; va 
fi numărul de do-uri (din prima octava) ce figurează în piesa 
respectiva, s> — numărul de do diezi, ss numărul 

de re şi aşa mai departe. Raportând aceste valori la numărul 
total de sunete ce alcătuiesc lucrarea, vom obţine frecvențele 
relative ale fiecărei note. Pentru o bucată muzicală de 
dimensiuni suficiente, probabilitățile de apariţie a notelor vor 
putea fi asimilate cu aceste frecvenţe, ceea ce ne va permite 
să calculăm, cu ajutorul formulei lui Shannon, o entropie 
informaţională a lucrării, numită, pe drept cuvânt, obiectivă, 
fiindcă depinde numai de structura dată a obiectului estetic şi 
nu de personalitatea receptorului. Dacă pj este probabilitatea 
ocurenţei semnului (notei) din prima clasă, p> cea a semnului 
din clasa a doua ... iar p„ a semnului din clasa a n-a, valoarea 
entropiei obiective va fi: 


n 
niob= = VW Pi ig2i 1- 
1 
Privind acum lucrurile din punctul de vedere al receptorului, 
trebuie să observăm că, înainte de a lua contact cu opera, 
probabilitățile p. (i = 1, 2, ... n) îi sunt acestuia total 
necunoscute. Insă în măsura în care a mai avut de a face în 
trecut cu producţii ale aceluiaşi autor, el va putea face, 
eventual, unele estimări privind aceste probabilităţi, încercând 
să anticipeze desfăşurarea discursului-muzical. Altfel spus, 
ascultătorul în primă audiție al unei piese muzicale care „se 
aşteaptă la ceva' propune implicit nişte valori ale 
probabilităților Wjjj = 1, 2, n), pe care avem toate motivele. să 
te presupunem diferite în raport cu probabilitățile reale pj. Ele 
pot servi la fel de bine ca şi p la calcularea unei entropii, 
numai că de data aceasta e vorba de o entropie subiectivă, 
expresie a culturii sau intuiţiei receptorului: 


n 
nap = ei i- 1 

Interesant este faptul câ, deşi valorile individuale ale probabilităților 
prezumate w+ sunt, neîndoielnic, dificil sau chiar imposibil de precizat, despre 
valoarea globala H] su ftim totuşi ceva, şi anume câ ea trebuie sâ fie mai mare 
decât H] sp. De ce ? Din simplul motiv câ entropia constituie, aşa cum s-a mai 
arătat (la p. 185), o măsură a nedeterminării stării unui sistem, iar valoarea ei e 
de aşteptat sâ fie cu atât mai mare cu cât ne vine mai greu să prognozâm 
evoluţia acestuia. Or, e limpede câ o persoană care ascultă pentru prima dată o 
lucrare muzicală nu va putea anticipa corect întreaga ei desfăşurare, diferența, 
obligatoriu pozitivă, dintre entropia sa subiectivă şi entropia obiectivă a operei 
reprezentând expresia numerică a ignoranței sale. Dar, pe măsura reiterării 
contactului cu opera, valoarea entropiei subiective va scădea, întrucât lucrarea 
îi devine receptorului din ce in ce mai bine cunoscută, el ajungând sâ poată 
fredona cu anticipație continuarea unor fraze muzicale, dovadă câ decalajul 
dintre capacitatea sa de previziune şi conţinutul real al bucății respective s-a 
redus. Denumit „învăţare a probabilității" sau acomodare informaţională, acest 


proces stă la baza atât a dobândirii culturii artistice (demonstraţia nefiind vala- 
bilă numai pentru muzică, aşa cum, probabil, s-a şi înţeles) şi a asimilării 
stilurilor unor creatori, şcoli sau curente, cât şi a inevitabilei eroziuni estetice a 
operelor prea insistent frecventate. 

într-adevăr, o lucrare cunoscută pe de rost îşi pierde mult din interes, 
deoarece, practic, informaţia sa estetică s-a epuizat. Fenomenul depinde în 
mod hotărâtor de complexitatea operei, lucrările cu structură mai simplă 
devalorizându-se mai rapid, dar, la urma urmei, nici o creaţie omenească nu 
scapă acestei fatalități. De o melodie folk ne plictisim mai repede decât de o 
simfonie de Beethoven, însă, cu tot respectul pentru genialul compozitor, 
trebuie sâ recunoaştem câ după o sută de audiții succesive nici aceasta nu ne 
mai spune mare lucru (celor ce se-ndoiesc de afirmaţiile noastre, şi sunt proba- 

bil destui, o data ce auzim atât de des spunându-se „aş putea să ascult asta 
toată viaţa”, le recomandăm un stagiu de câteva luni într-o casă memorială, 
unde o bandă de magnetofon fără sfârşit difuzează, 8 ore din 8, Balada de 
Ciprian Porumbescu, Rapsodia 1 de Enescu sau chiar Eroica lui Beethoven, pe 
care, de altfel, funeraliile oficiale ne-au fâcut-o deja odioasă multora). 

Căutarea noului în artă, revoluțiile în domeniul modalităţilor de exprimare 
estetică reprezintă corolarul de neînlăturat al acomodării informaţionale. 
Oricât de înalte culmi de perfecţiune a atins arta în anumite perioade din 
istorie, a sosit în cele din urmă vremea nevoii de altceva, sorocul afirmării unei 
direcţii de creație substanţial diferite, originale. Dar se ştie, pe de altă parte, că 
excesul de originalitate şochează şi irită, îndepărtând receptorul, deoarece 
imprevizibilitatea totală a itinerarului artistic nu e mai puţin supărătoare decât 
predictibilitatea sa deplină. Banalitatea plictiseşte într-adevăr, dar ineditul 
absolut e derutant şi respins ca incomprehensibil. Dadaismul a marcat o dată în 
istoria literară a secolului, însă câți dintre noi au drept cărți de căpătâi volume 
de poezie dadaistâ ? Pentru a fi gustată, orice producție artistică trebuie să 
combine, în anumite doze, variabile de la caz la caz, originalitatea şi 
banalitatea, adică, în termenii discuţiei de aici, informaţia cu redundanța. 
Valoarea estetică este de aşteptat să varieze în funcție de acest dozaj, potrivit 
unei curbe de tipul celei reprezentate în Fig. 5 ([89], p. 165). 

Se observă că atât o producţie cu totul banală (de redundanță maximă, 
100%), cât şi una de o originalitate absolută (R = 0) sunt practic lipsite de 
valoare pentru receptor, dar din motive diferite : prima, fiindcă nu-l 
îmbogăţeşte cu nimic, cea de a doua fiindcă, deşi îi poate trezi interesul, îi 
rămâne impenetrabilă. 

Abordarea problematicii valorii estetice în termenii de mai sus prezintă 
avantajul că, spre deosebire de încercarea lui Birkhoff, ea poate lua în 
considerare în mod explicit diferenţele de sensibilitate şi cultură artistică dintre 
diverşii contemplatori. Faptul că în formula lui Birkhoff 

VALOAR 
E 
ESTETIC 
A 


Fig. 
5 


VALOARE 


ESTETICA 
9) REDUNDANȚA 100% 


plăcerea receptorului depindea numai de factori obiectivi, daţi o datâ. pentru 
totdeauna, ca ordinea şi complexitatea structurala a operei, conducea la 
inferenţa, evident eronată, a unei identități a reacțiilor estetice, indiferent de 
personalitatea observatorului. Singura cale de corectare a acestei deficienţe ar 
fi putut fi numai operarea cu o complexitate şi o ordine subiective, percepute 
de contemplator, dar diferite de cele reale. Aspectul acesta nu apare însă 
explicit în formulă, favorizând o tratare nediferenţiată a receptorilor, ceea ce în 
cazul abordării Bense-Moles nu se mai întâmplă. De data aceasta, publicul 
poate fi individualizat prin asocierea unei diagrame distincte fiecărui 
reprezentant al său. Fig. 6 prezintă două curbe sensibil diferite» a şi b, ce 
caracterizează reacțiile estetice a doi indivizi, A şi B. 

Ce putem spune despre personalitatea şi atitudinea estetică a celor doi ? Şi 
unul şi altul se îndepărtează de portretul-robot al receptorului mediu. 
Personajul A aparține, fără doar şi poate, unei anumite elite intelectuale. 
Cultura şi gustul său educat îl determină să se îndrepte către opere artistice mai 
greu accesibile, în care 

REDUNDANTA 100% 


Fig76 


originalitatea viziunii şi a mijloacelor de expresie predomina. Satisfacția 
maxima (a se vedea poziţia vârfului purbei) i-o oferâ lucrările cu grad scăzut 
de predictibili-tate, perspectivele inedite asupra lumii, procedeele artistice noi 
şi sofisticate. Temele arhicunoscute, metodele de creație prăfuite, exprimarea 
redundantă îl nemulțumesc şi îi inspiră judecăţi critice lipsite de îngăduința 
(fapt reflectat de poziția coborâta a aripii drepte a curbei a). 

în schimb, personajul B se mulţumeşte cu puţin. Departe de a se arăta 
indignat de reîntâlnirea cu aceleaşi scheme răsuflate, se bucură să regăsească 
„valorile sigure" ale poncifelor, mediocritatea perenă a banalităţii. Preferă 
implicitului şi expresiei concentrate, explicaţiile „la mintea cocoşului”, 
impreciziei esențializate a unei metafore — vorbitul „pe şleau”. 

Se conturează astfel posibilitatea stabilirii unei tipologii a receptorilor 
fenomenului în funcție de cuantumul de originalitate şi de banalitate pe care 
aceştia le suportă. Dar sunt oare aceste noţiuni absolute ? Evident, nu. 
Identificând informaţia cu noutatea nu am făcut, în fond, decât să recunoaştem 
că un acelaşi mesaj poate fi 

informativ sau redundant, după 
receptorul căruia i se adresează. Ora de 
plecare a trenului următor e o informație 
pentru călătorii de pe peron, dar, cu 
siguranță nu şi pentru impiegatul de 
mişcare, lecţia din manual e nouă (cum i 
se şi spune, de obicei, la orele de curs) 
pentru elevi, dar, probabil, nu şi pentru 
profesor şi aşa mai departe. Intr -un mod 
absolut similar, aceleaşi modalităţi de 
exprimare pot părea originale 
neinițiatului, în timp ce estetul le 
taxează drept Jumate". Cuiva care, prin 
absurd, nu l-ar fi citit pe Eminescu, 
poezia luKyiahuţă îi va putea părea de o 
reală originalitate. 

Dar dacă asemenea decalaje apar 
între receptori inegal pregătiți pentru 
asimilarea mesajului estetic, e cu atât 
mai normal sâ le întâlnim şrîn relaţia 
dintre creator şi publicul său. Ca orice 
om de specialitate, artistul ştie, în 
general, mai multe lucruri despre 
secretele profesiunii sale decât 
consumatorul produsului artistic. De 
aceea, nu de puţine ori, apar diferenţe 
considerabile între reprezentările pe care 
şi le fac cei doi cu privire la 
originalitatea sau banalitatea unor opere. 
Aspecte pe care receptorul le califică 
drept complexe şi dificile pot sâ nur 
constituie pentru creator decât simple 
„trucuri* profesionale dominate de 
rutină, în care contribuţia personală a 

artistului e incomparabil mai mică decât 
i se pare destinatarului mesajului estetic. 
Divizând, convenţional, ansamblul unei 
opere de artă într-o componentă 
originală, inedită, şi una comună, 
rutinieră, banală, Abraham Moles ([97] 
pag. 32) evidenţiază, printr-un desen 
elocvent (v. Fig. 7), dezechilibrul 
generator de tensiuni dintre optica 
autorului şi cea a publicului consumator, 
fenomen inevitabil, a cărui amploare 
numai timpul şi corolarul acestuia, care 
este acomodarea informaţională, o pot 
diminua. 

Potrivit diagramei, opera poate fi 
împărțită de fapt în trei zone : una 
considerată atât de autor cât şi de public 
drept 9) contribuţie personală 
indiscutabilă (dreptunghiul 1), alta 
resimțită ca banală de ambii participanți 
la comunicare (dreptunghiul 3) şi, în 
fine, o alta privită în mod diferit, în sen- 
sul că îi pare receptorului originală şi 
complexă, în timp ce pentru emițător e 
mai degrabă dimpotrivă (dreptunghiul 
2). 


NIVELUL 

CULTURAL 
AL ARTISTULUI 1 

Se vede din cele de mai sus ca una dintre problemele care i-au preocupat 
intens pe întemeietorii esteticii informaționale a fost descifrarea mecanismelor 
prin intermediul cărora contemplatorul unei opere de arta înfruntă 
complexitatea acesteia» încercând să o domine pentru a-i putea desluşi 
înțelesurile. E vorba, în fond, despre depăşirea cu succes a etapei pe care 
Birkhoff o numea momentul efortului primar, fază caracterizată prin 
supunerea receptorului la un adevărat bombardament informaţional, a cărui 
anvergură poate fi ilustrata prin câteva cifre semnificative. 

Imaginea color de pe monitorul unui calculator electronic conține o 
informație totală de ordinul a câtorva milioane de biți. Or, ea reduce, de fapt, 
prin discretizare, complexitatea informaționala a unei imagini reale, fie 
aceasta, de exemplu, un tablou celebru reprodus pe cd-rom. Cantitatea totala de 
informație conținută de obiectul artistic autentic va fi deci încă şi mai mare. 
întrebarea care se pune este însă în ce măsură creierul uman dispune de 
posibilitatea prelucrării integrale a acestei informaţii. In această privinţă, 
răspunsul ştiinţei poate părea îngrijorător. 

Pe baza constatării experimentale a existenței unei limite de rezoluție 
temporală de 1/16 secunde (doua evenimente despărțite de un interval mai mic 
decât acesta nu mai sunt percepute drept distincte), s-a stabilit câ debitul 

maxim de informaţie ce poate fi prelucrat la nivelul scoarței cerebrale este 
de numai 16 biţi pe secunda. Fireşte, valoarea aceasta, cu totul modestă, nu 
exprimă posibilitățile totale ale sistemului nervos central, ştiut fiind faptul 
(ne-am şi referit la acest lucru în cap. 10, atunci când am explicat semnificația 
regulii convergenței) că etajele inferioare ale acestuia procesează un debit de 
informaţie incomparabil mai bogat. Cei 16 biţi pe secundă menţionaţi nu 
reprezintă decât fluxul informaţional de care suntem conştienţi, adică, în 
definitiv, numai o parte cu totul modestă a datelor ce ne parvin prin 
intermediul sistemului nostru senzorial. Ascultând, bunăoară, o piesă 
muzicală de mare complexitate, urmărim conştient o desfăşurare a cărei 
densitate informațională nu poate depăşi 16 biţi pe secundă, dar nu rămânem 
neinfluenţaţi nici de restul discursului muzical, care acționează asupra noastră 
de o manieră subconştientă. 

în cazul contemplării unei opere de artă netemporală (pictură, sculptură, 
arhitectură), s-ar zice că pragul celor 16 biţi/sec îşi pierde relevanţa, o dată ce 
receptorul poate zăbovi cât de mult timp doreşte în faţa obiectului contemplat. 
Lucrurile nu stau însă aşa, din pricina capacității limitate a memoriei 
operative a omului. E vorba de acel depozit de informaţii cu acces rapid in 
care sunt reținute datele acumulate de-a lungul ultimelor circa 10 secunde ce 
au precedat clipa prezentă. Denumit şi timp de persistență, acest interval poate 
fi pus în evidență de fenomene ca numărarea retrospectivă a unor sunete 
cadențate (de exemplu, bătăile unui clopot). Dacă acestea se înşiră de-a lungul 


unei tranşe temporale mai mici decât timpul de persistență, le putem număra 
în memorie, după producerea lor, ceea ce devine imposibil în cazul când acest 
interval este depăşit. Capacitatea totală a memoriei operative poate fi atunci 
lesne calculată, prin simpla înmulțire a debitului de informaţie de 16 biți/sec 
cu timpul de persistență de 10 secunde. Rezultă că informaţia prezentă la un 
moment dat în conştiinţa noastră nu poate trece de 160 de biţi, valoare de sute 
de mii de ori mai mică decât cea cuprinsă într-o imagine contemplată. îi 


revine spe- 

cialistului în estetica informaționala misiunea, deloc uşoara, de a explica pe 
ce se bazează totuşi posibilitatea noastră de a sesiza conţinutul unui tablou, în 
ciuda acestei uriaşe discreptanţe dintre ceea ce cuprinde acesta şi ceea ce poate 
percepe conştient un observator uman. 

Potrivit concluziei la care au ajuns cercetătorii ([89], p. 98), modalitatea 
principală de depăşire a acestei contradicții este formarea redundanței 
subiective. Ea poate fi realizată prin acomodare informațională, proces la care 
ne-am referit deja, dar care presupune parcurgeri şi reparcurgeri ale operei, 
necesitând un timp îndelungat sau, cu mult mai repede (practic, instantaneu), 
prin for- * marea mentală de supersemne. Termenul desemnează acele grupări 
de semne ale căror elemente componente nu mai sunt percepute de conştiinţă ca 
entități distincte, ci ca o unitate. Astfel, o literă scrisă este un ansamblu de 
semne grafice (bastonaşe, elipse, curbe deschise diverse) pe care un ştiutor de 
carte nu le mai „„vede" ca atare. Pentru el, o literă izolată e un semn unic. 
încadrată într-un text, litera încetează, la rândul ei, sâ mai fie o prezență 
percepută în mod conştient, fiindcă, o dată depăşit momentul silabisirii din 
perioada deprinderii cititului, cuvântul devine unitatea minimală pe care o 
observăm, ignorându-i componentele. De aici, dificultatea detectării greşelilor 
de tipar: chiar îndelung antrenat în domeniu, un corector nu este mai puţin o 
persoană învățată sâ citească cuvinte, ceea ce îi îngreunează concentrarea 
atenției pe caracterele tipografice care le compun. Ideile textului sunt însă expri- 
mate nu atât de cuvintele individuale cât de propoziţiile şi frazele pe care 
acestea le alcătuiesc şi care constituie supersemne în raport cu cuvintele şi 
super-supersemne în raport cu literele. Cititorul „de idei" poate ignora absenţa 
unui cuvânt ce nu afectează sensul general al frazei, după cum cititorul de 
cuvinte nu observă întotdeauna lipsa unei litere, dovadă că lectura e o problemă 
de nivel semiotic (estetica informaţională vorbeşte, cum vom vedea imediat, de 
„trepte de contemplare" diferite). Este motivul pentru care corectorul de erori 
tipografice nu 

înțelege textul asupra căruia se apleacă, neputând urmări simultan planul 
literal, cel verbal şi cel frastic, recte ideatic. 

Din punct de vedere informaţional, superizarea (un alt termen pentru 
sinteza supersemnelor) prezintă avantajul reducerii cantităţii de date cu care 
trebuie să opereze scoarța cerebrală, dat fiind faptul demonstrabil că informația 
cuprinsă într-un supersemn este inferioară cantitativ sumei informațiilor 
conţinute de totalitatea semnelor ce îl alcătuiesc. Din momentul în care, 
privind o fotografie din ziar, compusă, cum se ştie, din mii de puncte gri de 
diferite intensităţi, sintetizăm mental imaginea pe care fotoreporterul a dorit să 
ne-o transmită, cortexul nostru este degrevat de sarcina reţinerii situației 
individuale a fiecărui punct, ceea ce constituie o considerabilă economie, de 
care atât de limitata noastră memorie operativă are neapărată nevoie. De 
altminteri, suntem atât de obişnuiţi să procedam în acest fel încât, neavertizaţi 
în prealabil, nici nu sesizăm adesea textura imaginii, elementele sale ultime 


putând fi tot atât de bine mici cercuri, triunghiuri, poligoane sau chiar litere, 
cum se întâmpla mai demult cu desenele sau inscripțiile de dimensiuni mai 


mari realizate pe calculatoare cu caractere de mărime unică (ceva în genul 
literelor compuse la rândul lor din litere ce alcătuiesc cuvântul LOTO din Fig. 

Alteori, descompunerea în semne a supersemnului poate reprezenta o 
adevărată problemă, într-atât de natural este procesul superizârii. Un acord 


muzical e un supersemn în 

alcătuirea căruia nici muzicianul profesionist nu reuşeşte 
întotdeauna cu uşurinţă să „vadă" sunetele componente. 

Abordând problematica percepţiei estetice în lumina 
superizârii, Şcoala germană (Max Bense, Helmar Frank) 
propune o etapizare a procesului, diferită de cea avansata de 
BirkhofF. Cele trei faze luate în considerare sunt: 

1. Faza selectivă. Aceasta corespunde momentului iniţial, 
când, suprasolicitat de oferta prea abundentă de semne pe 
care i le propune opera, contemplatorul îşi vede momentan 
depăşită capacitatea de receptare şi trebuie să opereze o 
selecţie. în cazul unui tablou, el va alege o porţiune conţinând 
o cantitate totala de informaţie nu mai mare de 160 de biţi, 
întrucât aceasta reprezintă limita superioară a posibilităţilor 
sale de prelucrare. 

2. Faza sintetică. In semn de omagiu pentru predecesorul 
său, Bense a numit „transformare BirkhofF" trecerea de la 
faza selectivă la construirea mentală, pe baza relaţiilor pe 
care privitorul le identifică între semnele cuprinse în sectorul 
ales, a acelor figuri, forme sau structuri ce reprezintă 
supersemnele nivelului respectiv. O dată diminuată prin 
superizare cantitatea de informaţie aferentă zonei, receptorul 
revine la faza selectivă, alege o altă porţiune a operei şi o 
supune unui tratament similar, continuând în acelaşi fel până 
la epuizarea întregii suprafeţe a lucrării, şi la configurarea 
tuturor suprasem-nelor nivelului de contemplare considerat. 
Dacă totuşi, însumând informaţia subiectivă rămasă, valoarea 
rezultată continua să depăşească 160 de biţi, procesul trebuie 
reluat pe o altă treaptă de contemplare. Se selectează acum 
zone mult mai mari, lucru devenit posibil prin scăderea 
drastica a informaţiei totale ca urmare a superizârii şi se 
sintetizează  super-supersemne, ce reduc şi mai mult 
informaţia cu care are a se confrunta subiectul observator. La 
încheierea noului ciclu  selecţie-transformare  Birkhoff- 
superizare se face din nou bilanţul informaţiei râmase şi, în 
cazul în care aceasta se situează sub pragul de 160 de biţi, se 
poate trece la faza a treia. în caz contrar, receptorul se vede 
obligat să acceadă la o nouă treaptă de contemplare, unde 
identifică super-super-supersemne şi aşa 

mai departe, până ce atinge palierul la care întreaga informaţie subiectivă 
corespunzătoare nivelului respectiv ajunge să „încapă” în memoria sa 
operativă. 

In acest moment, putem afirma că receptorul a reuşit, în fine, să 
recunoască formele figurate de artist, să cuprindă cu mintea ansamblul 
reprezentării. Dar cu aceasta procesul percepţiei estetice nu e nid pe departe 
încheiat, ci de-abia începe. Intr-adevăr, după cum este bine cunoscut: şi 
discuţia din capitolul 20 a încercat să aducă argumente în acest sens, valoarea 
estetică a unei opere plastice depinde nu de subiectul ales, ci de modul de 
reprezentare, de coerenţa limbajului utilizat. Numai o anumită categorie de 
diletanți consideră în mod naiv că există subiecte cu valoare artistică intrinsecă 
şi de aceea preferă să picteze buchete de flori, nu grămezi de gunoi, dar artistul 
adevărat ştie (sau, în orice caz, simte) că ultimele îi pot oferi sugestii plastice 
de o calitate deloc inferioară celor dintâi. Nu avem deci nici un motiv să 
socotim că, prin parcurgerea itinerariului superizârilor succesive până la ultima 


treaptă de contemplare, privitorul unui tablou şi-a apropriat mesajul estetic 
transmis de artist. Acest lucru nu se va întâmpla decât în cursul celei de a treia 
etape a procesului percepției artistice, care este : 

3. Faza analitică. Ea presupune refacerea în sens invers a drumului urmat 
până acum. Prin intermediul unei „transformări Moles", se trece la analiza 
modului de alcătuire a supersemnelor de pe ultimul palier din materialul de 
construcție al semnelor de la nivelul de contemplare imediat inferior. Urmarea 
unui atare demers este, fireşte, o creştere a cantităţii de informaţie, dar, de data 
aceasta, fenomenul nu mai e îngrijorător, ci benefic. Aceasta, deoarece 
frumosul nu rezidă în mesajul semantic general pe care ni-l transmit 
supersemnele, ci în micile variaţii specifice care le caracterizează structura. A 
recunoaşte într-un tablou reprezentarea unui chip de bătrân nu constituie o 
sursă de plăcere estetică. în schimb, descoperirea elementelor care îi conferă 
unicitate, distingându-l de orice alt portret asemănător poate 

prea bine declanşa emoția artistica. Admiraţia contem- 
platorului se îndreaptă tocmai către modul particular, concret, 
de realizare plastică a formelor pe care el le-a identificat ca 
supersemne. Este ceea ce 1-a determinat pe Helmar Frank (n. 
1933) să afirme, cu deplină îndreptăţire, că abia în această 
fază apare cu adevărat informaţia estetică. Ea este legată 
deopotrivă de fantezia creatoare a artistului şi de o anumită 
libertate de alegere în modul de sintetizare a supersemnului de 
către receptor. Ideea apare chiar în definiţia pe care Frank o dă 
operei de artă ([54], p. 21): 

„Opera de artă este un mesaj realizat în mod premeditat de 
către om şi receptat de un om, având o funcţie semantică 
(adică transmițând, cel puţin, o semnificaţie) sau conţinând, cel 
puţin, un supersemn, în aşa fel încât alcătuirea acestui 
supersemn, respectiv codificarea informaţiei ce trebuie 
transmisă, să nu fie univoc determinată prin supersemnul sau 
semnificaţia respectivă, făcând astfel posibil un consum de 
libertate (s.n.) în alegerea diverselor posibilităţi concrete". 

Analiza întreprinsă de Bense şi Frank permite enunţarea 
unor principii informaţionale ce aspiră la statutul de criterii 
obiective ale frumosului artistic: 

1. Pentru ca opera să nu fie epuizată de la primul contact, 
combinaţia de semne ce o alcătuieşte trebuie să conţină o 
cantitate de informaţie mai mare de 160 de biţi, în cazul 
artelor netemporale, sau să asigure un aflux informaţional 
superior limitei de 16 biţi/secundă, în cazul artelor temporale. 

2. Semnele de pe o aceeaşi treapta de contemplare nu 
trebuie să fie echiprobabile, deoarece o atare situaţie 
blochează superizarea (într-o imagine formata dintr-un număr 
egal de puncte albe şi negre distribuite la întâmplare nu reuşim 
să desluşim nici o figură, pe când dacă unele sunt mai puţine 
decât celelalte, ele încep să fie percepute ca formând un desen 
pe fondul culorii dominante). Neputinţa formării supersemnelor 
împiedica, în mod logic, accesul la o percepţie globală a operei. 

3. Pentru ca o viziune de ansamblu a structurii artistice contemplate să fie 
posibilă, este necesar ca super-semnele de pe nivelul de contemplare cel mai 
înalt să nu totalizeze mai mult de 160 de biți de informaţie. Altminteri 
capacitatea de stocare a memoriei noastre e depăşită şi nu mai izbutim să 
îmbrățişăm mental ansamblul operei t 

4. Construcţia supersemnelor trebuie să aibă elasticitatea necesară pentru 
a permite „consumul de libertate" de care vorbea Helmar Frank, referindu-se 
la informaţia subiectivă ce constituie miezul oricărei percepții estetice 
autentice. Aplicarea de reguli rigide, cu caracter univoc, în elaborarea 
supersemnelor anihilează şansele receptorului de a mai descoperi pe parcursul 
fazei analitice acele particularități de execuţie ce se constituie în valori 
estetice. Unii artişti pedalează intenționat chiar pe ambiguitățile superizării, 
creând forme ingenioase cu dublă interpretare (ca, de exemplu, în tabloul lui 
Salvador Dali intitulat „Târg de sclavi cu bustul invizibil al lui Voltaire" sau în 
gravurile cu păsări şi peşti ale lui M. Escher). 


23. COMUNICAREA VERBALĂ: ORALITATEA 


Deşi, pana în acest moment, comunicarea verbală nu a făcut obiectul 
declarat al preocupărilor noastre, cititorul a putut observa că ea a fost aproape 
continuu prezentă în discuţie, fie sub forma referirilor directe, fie în arierplan, 
ca termen de comparaţie şi reper teoretic pentru analiza altor forme ale 
comunicării. încă din primul capitol, s-a menționat importanța limbi în 
configurarea viziunii noastre asupra realității (ipoteza Sapir-Whorf). 
Raporturile dintre limbă şi gândire au făcut obiectul unor comentarii în cadrul 
capitolului 7 şi, tot acolo, s-au discutat diferitele forme de organizare a 
discursului verbal, in conformitate cu principiile retorice mai vechi sau mai 
noi. Calitatea de cod a limbii a fost analizată şi, cel puţin parţial, contestata in 
cuprinsul capitolului 4, unde s-a insistat şi asupra arbitrariului semnului 
lingvistic şi a faptului, greu de consecinţe, că înțelesurile cuvintelor nu se află 
decât în mintea vorbitorilor şi nicăieri altundeva. La redundanţa limbii şi la 
implicaţiile acesteia asupra comunicării scrise ne-am referit în capitolul 11, iar 
la proprietățile ritmico-accentuale particulare ale românei literare — în 
capitolul 13. 

Pe de altă parte, abordarea limbajului animal (cap. 15), a clasificării 
gesturilor umane (cap. 18) şi, la un moment dat, chiar şi a comunicării 
muzicale (cap. 19) s-a făcut din perspectiva raportării acestora la vorbire, 
unanim recunoscută drept o paradigmă a tuturor celorlalte forme de 
comunicare. 

Distincția dintre Umbă şi vorbire constituie, după cum se ştie, dihotomia 
saussuriană primordială, căreia i se subordonează toate celelalte opoziții 
evidențiate de lingvistica structurală [formă/substanţă, arbitrar/motivat, sin- 
cronic/diacronic, sintagmatic/paradigmatic etc). Pentru Ferdinand de Saussure 
(1857—1913), limba constituie un sistem existent în mod virtual în conştiinţa 
unei comunități umane determinate (lingvistul genevez o numeşte, literal, „un 
tezaur depus de practica vorbirii în indivizii aparținând aceleiaşi comunități 
lingvistice" ([118], p. 30), sub forma unui ansamblu de reguli şi convenţii 
acceptate tacit de membrii corpului social, care le permite acestora exercitarea 
facultăților limbajului. Actualizarea limbii se realizează sub forma vorbirii, ce 
constituie latura concretă, de manifestare practică a posibilităților lingvistice 
ale indivizilor. Aceeaşi distincţie se regăseşte, în veşminte diferite şi cu 
nuanțări specifice concepției fiecărui autor, la mai toţi lingviştii din 
descendența lui Saussure  (schemă/uzaj, la  L. Hjelmslev, 
competenţă/performanţă, la N. Chomsky). în toate cazurile, primul termen 
posedă o realitate virtuală de a cărei existență nu luăm cunoştinţă decât în 
momentul când ea se traduce în act. Or, actul cu pricina nu este altceva decât 
comunicarea verbală, identică, în esență, cu vorbirea saussuriană, uzajul 
hjelmsle-vian sau performanţa chomskyanâ. 

Relativ la sinonimia proclamată, poate, cu oarecare uşurinţă în fraza 
precedentă, între termeni numai relativ secanți în plan semantic, se cuvine să 
atragem atenția asupra primejdiei de a asimila, într-o manieră grăbită, 


simplificatoare, conceptele teoriei comunicării cu cele ale lingvisticii sau 
semioticii. Examinând cu ochii semioti-cianului neatent schema canonică a 
comunicării (Shannon-Weaver), am putea fi, bunăoară, tentaţi să identificăm 
mesajul şi semnalul cu semnificatul şi, respectiv, semnifi-cantul din teoria lui 
Saussure. Că o atare confuzie este posibilă o dovedeşte faptul că ea a şi fost 
făcută de unii teoreticieni ai comunicării, pe care nu socotim necesar să îi 
nominalizăm, scopul nostru aici nefiind unul polemic, ci, cel mult unul 


profilactic. în ceea ce priveşte mesajul şi 

semnificatul, analogia e justificata, întrucât ambele reprezintă, în fond, un 
înţeles pe care emițătorul doreşte sâ îl facă să parvină receptorului. In schimb, 
între semnal şi semnificant subzistă o diferență radicală: cel dintâi se prezintă 
ca un factor de natură materială, susceptibil de a fi detectat de receptorii 
senzoriali ai destinatarului, pe când cel de al doilea constituie, ca şi perechea 
sa, semnificatul, un fenomen psihic impalpabil, pe care, tocmai pentru a evita 
o înţelegere greşită, Saussure îl numeşte nu complex sau secvență sonoră, ci 
imagine acustică. Aşadar, dacă ne raportăm la schema Shannon-W eaver, 
trebuie sâ observăm că semnul lingvistic e prezent intact, în integralitatea sa 
paradoxal dualâ, în conştiinţa emițătorului (ipostaziat de sursa din Fig. 1), pe 
când semnalul reprezintă nu o componentă a semnului, ci o realitate materială 
care 1 se substituie. Nimic mai diferit decât semnul şi semnalul şi totuşi cel 
dintâi îşi pierde, în absenţa celuilalt, una dintre cele două funcții ce constituie 
titlurile sale de glorie: capacitatea formulării gândurilor şi cea a transmiterii 
lor. 

fcitr-adevâr, dispariția transmitâtorului, care converteşte semnele 
lingvistice (mesajele) în semnale (optice, acustice, tactile etc.) zădărniceşte 
comunicarea, chiar dacă nu-l împiedică pe emiţător sâ confere, strict mental, o 
formă lingvistică ideilor şi trăirilor sale. In ciuda pierderii capacităţii de a 
„performa", individul îşi conservă competenţa comunicativă, el continuă sâ 
stăpânească limba, nu însă şi vorbirea. 

Dihotomia astfel stabilită ar trebui sâ poată servi la trasarea frontierei 
dintre domeniile lingvisticii şi teoriei comunicării. Cel dintâi s-ar limita la 
studiul limbii ca atare, adică al anatomiei şi fiziologiei sistemelor de semne 
lingvistice, fără referire la rolul jucat de acestea în procesele de interacțiune 
concretă dintre locutori, pe când cel de al doilea ar avea în vedere tocmai acest 
ultim aspect. Lucrurile nu sunt însă atât de simple, fiindcă lingvistica actuală 
se arată tot mai atrasă de teritoriul şi problematica pragmatici, disciplină 
semiotică ce a evoluat considerabil ca arie de interes, obiective şi metode de 
cercetare din 


315 


momentul definirii sale de către Charles Morris, în 1938 [99], şi până astăzi. 
Pragmatica însăşi întâmpina dificultăți în a-şi preciza locul în raport cu 
sociolingvistica şi cu psiholingvistica, cu care are multe puncte comune. E 
suficient să alăturăm definițiile celor trei discipline pentru ca suprapunerile de 
preocupări sâ sară în ochi: 

într-o lucrare recentă a Lilianei lonescu-Ruxăndoiu ([73], p. 19) putem citi 
: „Pragmatica este considerată (...) drept studiu al ansamblului complex de 
fenomene psihologice şi sociale (subl. n.) implicate în sistemele de semne, în 
general, şi în limbă, în particular. Este un studiu al limbii realizat dintr-un 
punct de vedere extern, acela al felului în care ea este utilizată”. La rândul ei, 
Daniela Rovenţa-Frumuşani ([114], p. 215) defineşte pragmatica drept o 
„dimensiune a semioticii care studiază relațiile dintre semne şi utilizatorii lor 
(motivațiile locutorilor, tipurile sociale de discurs, problemele enunţării”). 


Ultima formulă este aproape identică cu cea care figurează în definiția 
clasică a lui Ch. Osgood şi Th. Sebeok ([104], p. 4), cu deosebirea esenţială că 
acolo este vorba de ... psiholingvistică : „Ea se ocupă, în sensul cel mai larg, 
de relaţiile dintre mesaje şi particularitățile subiecților umani individuali care 
le aleg şi le interpretează”. 

Pe de altă parte, componenta sociala prezentă în prima definiție a 
pragmaticii e perfect acoperită de sociolingvistică, disciplină care, potrivit 
caracterizării lui W. Labow, „presupune studiul direct al limbii în contextul ei 
social" [85] sau, după W. Bright, „analizează covariația sistematică a structurii 
lingvistice şi a structurii sociale" ([20], p. 11). 

Cum ar putea fi împăcate lucrurile, fără a refuza, în mod absurd, dreptul la 
existență vreuneia dintre ştiinţele menţionate ? In lumina definiţiilor de mai 
sus, ni se pare rațional sâ considerăm atât sociolingvistica cât şi psiho- 
lingvistica drept ramuri autonome ale pragmaticii lingvistice şi sâ le 
recunoaştem tuturor statutul de teorii ale comunicării, în sensul al doilea 
discutat în capitolul 2 (p. 18). Ele ar urma sâ fie înglobate, alături de alte 
discipline 

(teoria informaţiei, bunăoară, care este şi ea o teorie a comunicării de tipul 2) 
în ansamblul cuprinzător al teoriei comunicării de nivelul al treilea. Aspectul 
cumva eteroclit al cărții de față derivă tocmai din încercarea de a oferi o idee, 
pentru moment fatalmente aproximativă, despre modul cum ar putea să arate o 
atare sinteză. 

Revenind la comunicarea verbală, trebuie să subliniem caracterul ei 
simbolic, ce o deosebeşte net de toate sistemele de semnalizare sonoră 
întâlnite în lumea animală. Expresie directă a reacției la schimbări concrete din 
mediul exterior sau din propriul organism, „graiul" animalelor este lipsit de 
detaşarea necesară pentru instituirea unui sistem convențional de semne 
arbitrare, propice obiectivării emiţătorului, de felul celui pe care se bazează 
vorbirea umană. Numai aceasta din urmă se dovedeşte capabilă să obțină acea 
„dislocare”  (echivalare foarte aproximativă a termenului anglo-saxon 
consacrat displacement ([35], p. 81), constând în posibilitatea de a se referi la 
obiecte şi persoane absente sau la situații trecute (câinele latră pentru a 
semnala apariția hoțului, nu însă şi pentru a-ţi povesti că a venit un hoţ 
alaltăieri). 

O altă trăsătură ce caracterizează comunicarea verbală este productivitatea 
(se foloseşte şi termenul de creativitate, care însă, fără a fi incorect, ne duce 
mai degrabă cu gândul la activitatea relativ puținilor noştri semeni supranumiți 
„creatori de limbă" care sunt scriitorii de excepție). Conceptul se referă însă la 
capacitatea oricărui vorbitor de a enunţa fraze alcătuite de el însuşi în chiar 
clipa rostirii lor. Există, fireşte, şi formule prefabricate pe care le reproducem 
în situații fixe (de exemplu, cuvintele de salut sau de despărțire), dar, în 
general, omul, când vorbeşte nu repetă aidoma, ca pasărea, un cântec învăţat, 
ci construieşte de fiecare dată secvenţe a căror paternitate îi aparține. Lucrul 
nu ar fi posibil fără existența unei gramatici interiorizate, adică a unui sistem 
de reguli implicite, care, acționând asupra unui vocabular memorat, să îi 
permită să elaboreze enunţuri inteligibile pentru orice interlocutor ce dispune, 
la rândul sâu, de un mecanism asemănător de produs mesaje verbale. Una 

dintre preocupările de căpetenie ale lingvisticii moderne, inclusiv (şi mai ales) 
a celei matematice, a fost şi mai este încă aceea de a simula acest proces, 
intenție concretizată în elaborarea complexei teorii a gramaticilor generative, 
de inspiraţie chomskyană. 

Faptul că îi oferă utilizatorului atât psibilitatea de a construi orice fel de 
enunțuri doreşte, cât. şi pe cea de a relata despre evenimente şi situații in 
absentia, creează câmp liber pentru manifestarea unora dintre cele mai 
neplăcute produse ale comunicării umane: minciuna şi zvonul. Ambele au făcut 
obiectul studiilor de specialitate (a se vedea, de exemplu, lucrările de referință 
ale Sisselei Bok [18] despre minciună şi ale lui J.N. Kapferer [81], despre 
zvon). Evident, cele două noţiuni nu se suprapun, atâta vreme cât există zvonuri 
care se confirmă. De altfel, Kapferer observă cu dreptate câ „orice definiție a 
zvonului bazată pe conceptele de adevăr şi fals sfârşeşte într-un impas ce face 
inexplicabilă dinamica zvonurilor" (op. cit? p. 37). „De fapt, adaugă în alt loc 
acelaşi autor, zvonul devine supărător tocmai pentru câ se poate adeveri" (op. 
cit, p. 29). într-un stat totalitar el îndeplineşte chiar un rol de informare, la care 
se adaugă funcția de comentare şi interpretare, împiedicată de a se manifesta 
altminteri în absenţa unei prese libere. Căci, potrivit definiției date de 
sociologul american T. Shibutani ([124] apud [81], p. 32), „zvonurile sunt ştiri 
improvizate, rezultând în urma unui proces de deliberare colectivă" şi ele 
presupun „reunirea resurselor intelectuale ale grupului pentru obţinerea unei 
interpretări satisfăcătoare a evenimentului”. 

Minciuna răspunde şi ea unor necesităţi de ordin personal sau social. Se 
poate minţi în vederea obținerii unor avantaje materiale, dar şi pentru a forța 
pătrunderea într-un mediu social jinduit (grupul de referință), pentru a prelungi 
o relație, sau, dimpotrivă, pentru a o întrerupe, pentru a creşte în ochii 
celorlalți, ori chiar, paradoxal, în ochii proprii, în măsura în care o minciună 
reuşită poate crea mincinosului un anumit sentiment de satisfacție, de 
superioritate cinică. Nu întotdeauna însă se minte din raţiuni egoiste. într-o 
lucrare nepublicată, citată de Joseph 

DeVito ([35], p. 109), Camden, Motley şi Wilson, analizând un corpus de 322 
minciuni, au ajuns la concluzia câ din 75,8% dintre ele avea de câştigat 
mincinosul, în timp ce de 21,7% profita cel mințit şi de 2,5% o terța persoana. 
Oameni de un altruism şi de o onestitate exemplare pot minţi „din motive 
binecuvântate", pentru a-l feri pe interlocutor de şocul aflârii unui adevăr 
dureros, ori, pur şi simplu, din politeţe, atunci când li se pun, de pildă, 
întrebări de genul : „Cum îşi place rochia mea cea nouă ?" 

Consecințe însemnate asupra comunicării verbale are şi caracterul arbitrar 
al semnului lingvistic, dovedit de însuşi faptul câ un acelaşi semnificat este 
redat în limbi diferite (sau, în cazul sinonimelor, chiar într-o aceeaşi limbă) 
prin semnificanți diferiți. O dată ce între aspectul cuvântului şi înțelesul său nu 
exista o legătură naturală, forma sonoră sau grafica nu poate transmite sensul 
dorit, ci îl poate doar deştepta în mintea interlocutorului, cu condiţia ca el să se 
afle deja acolo. înţelegerea dintre vorbitori depinde aşadar de măsura în care ei 
acordă aceleaşi semnificații cuvintelor, deziderat, la urma urmei, de neatins, 
dar către care trebuie să se tindă prin eforturi conştiente (reamintim câ o 
„axioma" a comunicării recomanda familiarizarea şi acomodarea cu codul 
partenerului de dialog). 

Din acest punct de vedere, lingvistica e de prea puţin folos, deoarece, 
ocupându-se de ceea ce este comun, de elementele care conferă unitate limbii, 
privilegiază denotația în detrimentul conotației, norma academică abstracta în 
defavoarea varietăți modurilor de exprimare individuada. Nu e deloc 
surprinzător faptul câ domeniul predilect de analiză al lingvisticii îl reprezintă 
textele scrise, întrucât „scrisul implica formulări definitive, care exclud 
negocierea sensurilor între emițător şi receptor (aceştia putând fi separați prin 
mari distanțe spațiale şi/sau temporale), pe când oralul este domeniul 
retuşabilului şi al sensurilor negociabile între parteneri coprezenți" ([73], p. 8). 

Tocmai sub presiunea acestei tradiții multiseculare, s-a născut şi răspândit 
prejudecata câ oralitatea ar constitui o abatere de la norma lingvistică, pe care 
numai comuni- 

carea scrisă e îndreptățită să o reprezinte. In realitate, nu există însă nici un 
motiv de a plasa comunicarea orală pe o poziţie inferioară în raport cu cea 
scrisă, ba chiar, dimpotrivă, dacă ne gândim că cea dintâi este primordială, 
diacronic vorbind, şi incomparabil mai eficace ca liant social decât cea de a 
doua. 

Departe de a constitui un domeniu al anomiei, oralitatea prezintă, nu mai 
puţin decât scripturalul, un sistem propriu de reguli şi norme, doar că sensibil 
mai bogat şi mai complex, datorită intervenției factorilor extra- şi para- 
lingvistici şi a influenţei decisive a cadrului situational. Tot ceea ce pare 
aberant privit prin prisma sintaxei şi a semanticii limbii scrise (repetiţii, ezitări, 
elipse etc.) se dovedeşte justificat şi legitim în contextul unei: interacțiuni 
orale. Aceasta însă numai dacă perspectivei îngust lingvistice 1 se substituie 
una comunicaționalâ. 

Intr-adevâr, comunicarea orală, privită numai în latura ei pur verbală, 
creează o indiscutabilă impresie de sărăcie şi imprecizie. E suficient să 
reascultâm, înregistrată pe bandă magnetică, o conversaţie cu prietenii care ne- 
a încântat prin spontaneitate, fluență şi umor, pentru a realiza exact 
însemnătatea contextului comunicaţional, cu abundența sa de semnale de alte 
naturi decât cea sonora. Şi mai şocantă este transcrierea textului înregistrat, în 
care absenţa elementelor vocale non-verbale (intonaţie, pauze, ritm, înălțime, 
„ton", timbru etc.) spulberă şi ultima rămăşiţă de coerenţă şi farmec a unei 
întâlniri memorabile. Componenta strict verbală a interacțiunii, searbădă şi 

obositor de redundantă, îşi dovedeşte astfel incapacitatea de a trăi prin ea 
însăşi, independent de formele de comunicare ce o însoțesc şi completează. 
Concluzia observatorului superficial ar putea fi aceea că, faţa de exprimarea 
scrisă, logica şi suficientă sieşi, oralitatea e doar o formă degradata, 
sărăcăcioasă şi incoerentă, o varietate lovită de degenerescentă a comunicării 
interu-mane. 

Or, totul, în viaţă, în societate, în istorie, contrazice o atare aberaţie. 
Cuvântul rostit acționează incomparabil mai puternic, forează mai adânc în 
sinea ascultătorului, 

poseda un magnetism, generator nu o dată de efecte hipnotice. Dincolo de 
nivelul metaforic, hipnoza reala, indusa In condiţii de laborator scrupulos 
controlate, se realizează aproape fără excepție prin intermediul canalului 
verbal. Metodele la care recurg hipnoterapeuţii sunt variate, dar „ele se 
bazează in primul rând pe acţiunea sugestivă a cuvintelor" ([56], p. 54). 
Analizând succesiunea fazelor instalării stării hipnotice, VA. Gheorghiu (op. 
cit, p. 53) subliniază faptul că, în cele din urmă, „cuvintele hipnotizatorului 
trebuie să devină singurele semnale de comunicare, iar toţi ceilalți stimuli să 
reprezinte „zgomotul de fond", cum s-a mai definit această situație". 

Evident, în asemenea cazuri nu este vorba de efectul cuvântului, în general, 
ci al cuvântului rostit, înzestrat cu puteri neasemuit mai mari decât ale celui 
dintâi. Să ne gândim numai câți oameni se convertesc la o credință nouă citind 
o carte şi câți ascultând cuvintele unui om. înşişi neoprotestanţii, ce resping 
hotărât orice altă autoritate decât Biblia (= Scriptura, adică forma 
paradigmatică a comunicării scrise divino-umane) îşi bazează, aproape 
exclusiv prozelitismul pe virtuțile interacțiunii orale, de la om la om. Dacă 
atâția mari întemeietori de religii (Buddha, lisus Hristos, Mohamed), dar şi 
filosofi (Pitagora, Socrate) nu ne-au lăsat nici un rând scris este şi pentru că 
ştiau că lucrurile stau exact invers decât par la prima vedere: fixarea grafică a 
învăţăturii este cea care o sărăceşte şi simplifică prin pierderea multitudinii de 
conotații şi nuanţe pe care numai oralitatea e capabilă să le transmită. 

Tocmai pentru că erau conştienţi de importanța pentru comunicare a 
elementelor paraverbale, autorii şi copiştii de manuscrise au simțit nevoia unor 
semne grafice destinate marcării intonaţiei. Primele semne de punctuație par să 
fi fost introduse încă din secolul al III-lea î.Hr. de Aristofan din Bizanţ (cea 
260—181), părintele alexandrin al criticii de text şi exegetul eminent al lui 
Homer. Folosirea lor, multă vreme aleatorie, se va generaliza însă de-abia după 
apariția tiparului. Dar în ciuda unor astfel de inovații, menite să reducă falia 
dintre cele două forme 

ale comunicării verbale, distanţa ce le desparte rămâne considerabilă. Ele 
continua să reprezinte doua ipostaze puternic divergente ale „performanţei" 
lingvistice, ale căror trăsături sunt dependente de caracterul canalului de 
comunicare, dar nu numai de acesta. 

Literatura beletristică ne prezintă mostre exemplare de oralitate pură (sâ ne 
amintim numai de clasicul Cum să înțeleg țăranii, publicat de Caragiale, în 
Vatra, în 1894 [22], p. 367), dupâ cum ocaziile oficiale îi determină adesea pe 
vorbitori sâ opteze pentru o organizare a discursului de o factura înrudită cu 
cea a Comunicării scrise. 

O analiză mai nuanțată l-a făcut pe cercetătorul Martin Joos [80] sâ 
distingă un număr de cinci trepte ale comunicării orale, ce constituie tot atâţia 
paşi ai îndepărtării acesteia de rigorile exprimării scrise : 

1. Stilul rece (Frozen Style) caracterizează formele de comunicare 
necooperativă, în care emițătorul nu îşi cunoaşte receptorul, iar acesta din 
urmă nu e în măsură sâ influenţeze în vreun fel discursul celui dintâi. E cazul 
unor emisiuni de radio sau televiziune, cu texte atent elaborate tocmai pentru 
câ se ştie că inexistenţa feed-back-ului face imposibilă ajustarea lor pe parcurs. 

2. Stilul formal (Formal Style) corespunde adresării câtre un auditoriu 
numeros, ale cărui reacții sunt, de data aceasta, perceptibile pentru vorbitor. Şi 
în acest caz, discursul prezintă un nivel înalt de coerență, frazele fiind 
construite cu grijă (deseori plănuite dinainte) dintr-un material lexical cât mai 

variat. Se evita sistematic repetițiile, recurgerea la expresii argotice sau prea 
familiare, elipsele şi lăsarea în suspensie a unor propoziţii începute. 

Atunci când destinatarul este un singur individ, folosirea stilului formal 
corespunde intenţiei de a marca o distanţă în raport cu persoana acestuia. De la 
caz la caz, poate fi vorba de o distanţă a deferentei sau de una a disprețului şi 
sfidării. Când părintele îşi invită copilul sâ ia loc şi i se adresează în stilul 
formal, acesta din urmă îşi dă seama încă de la primele cuvinte câ urmează o 
straşnică muştruluialâ. 


32.2 


3. Stilul consultativ (Consultative Style) e 
cel al discuţiilor cu caracter profesional, de 
afaceri, al negocierilor şi tratativelor. Participarea 


interlocutorului la dialog este aici activă. Nu se 
mai poate vorbi de un plan detaliat al comu- 
nicării, ci numai de o informație de bază, 
îmbogățită pe parcurs, în conformitate cu 
solicitările partenerului de discuție. Absența unei 
preelaborări a discursului determină apariția unor 
elemente lexicale parazite (deci, nu-i aşa, da) a 
ezitărilor şi reluărilor, a unor exprimări semi- 
gramaticale  (anacolutul), ori chiar a 
dezacordurilor. 

4. Stilul ocazional (Casual Style) e specific 
conversațiilor libere între prieteni. De data 
aceasta, a dispărut chiar şi baza informațională 
minimală pe care ar urma să se construiască 
dialogul. Participanţii trec fără restricţii şi pre- 
concepţii de la un subiect la altul, într-o manieră 
decon-tractată, dar şi mai neglijentă decât în 
stilurile precedente. „Defectele" apărute în stilul 
consultativ se multiplică şi se accentuează. în 
plus, îşi fac apariţia expresiile eliptice şi folosirea 
unor termeni în accepţiuni speciale, cunoscute 
interlocutorilor din interacțiuni verbale ante- 
rioare. Apelul la elemente de argou e şi el destul 
de frecvent. Spre deosebire de stilul precedent, 
unde politeţea sau interesul îl obligă pe emiţător 
sâ-l creeze receptorului condiţii pentru a-şi 
formula propriile opinii, se întâmplă destul de des 
ca cel dintâi să acapareze discuția, monologând, 
fără ca totuşi interlocutorul să se simtă jignit sau 
discriminat, fiindcă raporturile amicale exclud, în 
general, ambiția de a împărți perfect egal timpul 
de emisie, în schimb, poate părea ofensatoare 
tocmai propunerea unei teme de discuţie, 
demersul putând fi interpretat ca o încercare de 
impunere a unui subiect în care inițiatorul e mai 
informat decât partenerul sâu. 

5. Stilul intim  (Intimate Style) se 


caracterizează prin 
recurgerea la un cod personal, care nu mai are 
drept 

obiectiv comunicarea unor date exterioare, ci 
oferă infor- 
mații despre stările şi trăirile intime ale 
subiectului. 

Aşadar, funcția referențialâ e cu totul pusă în 
umbră de 


funcția expresivă (emotivă) a comunicării. 


Extrem de 
lacunar, dacă îl privim prin prisma exigenţelor 
logico-gra- 


maticale cu care ne-au obişnuit stilurile din prima parte a clasificării, limbajul e 
împănat şi de semnale nearticulate (de la oftat la chicotit), cu o bogată 
încărcătură afectivă. 

Susceptibilă, poate, de corecţii, clasificarea propusă de Martin Joos are 
meritul de a semnala  schizoglosia* sui-generis ce caracterizează 
comportamentul nostru verbal, în împrejurări diferite, în contexte sociale şi 
psihologice diferite, vorbim „limbi" diferite, cunoscute tuturor membrilor 
grupului social, dar alternate după necesităţi. Ceea ce distinge lingvistica de 
sociolingvistică este tocmai faptul că cea dintâi se ocupă de studiul unei limbi 
unice şi unitare, limba literară standard a textelor scrise, în timp ce a doua are 
în vedere o multitudine de modalități paralele de comunicare verbală. Dacă 
lingvistica pune accentul pe unitatea limbii, sociolingvistica insistă, cu 
precădere, asupra diversității, determinate atât de varietatea statutelor 
locutorilor (vârsta, sex, profesiune, nivel cultural etc), cât şi de contextul în 
care se desfăşoară interacțiunea. 

în cadrul unui nivel determinat al piramidei stilurilor, variațiile de 
exprimare verbală de la un vorbitor la altul sunt reflectate prin intermediul 
conceptului de idiolect, definit drept „inventarul deprinderilor verbale ale unui 
individ într-o anumită perioada a vieţii sale" (apud Liliana lonescu-Ruxândoiu 
şi Dumitru Chiţoran: Sociolongvistică — orientări actuale, Ed. Didactica şi 
Pedagogică, 1975, p. 284). Precizarea finală este indispensabilă, întrucât, după 
cum se ştie, o aceeaşi persoană îşi schimbă de-a lungul vieţii felul de a se 
exprima, ceea ce înseamnă câ utilizează idiolecte diferite. Fenomenul nu poate 
fi trecut cu vederea, deşi un lingvist de talia lui Roman Jakobson a pus la 
îndoială însăşi utilitatea noțiunii de idiolect, argumentând câ „în limba nu 
există proprietate privata : totul este socializat". Observaţia sa nu face decât sâ 
sublinieze încă 


* Termenul, datorat lui Einar Haugen ([69], p. 148) desemnează tipul de 
„bilingvism” caracteristic comunităţilor complexe moderne, determinat de 
existenţa unui mare număr de varietăţi ale aceleiaşi limbi. 

o dată deosebirea de viziune dintre cercetătorii faptelor de limbă, pentru care 
numai ceea ce este comun prezintă importanță şi teoreticienii comunicării (din 
rândul cărora fac parte şi sociolingviştii), atenți mai cu seamă la elementele ce 
diferențiază comportamentul comunicaţional al indivizilor şi grupurilor sociale. 

La nivel de grup, echivalentul idiolectului este sociolec-tuZ, definit de 
Joshua Fishman ca o varietate a limbii semnificativa pentru grupul considerat 
([50], p. 147) şi care integrează trăsăturile comune ale idiolectelor membrilor 
acestuia. Opoziţiei dintre idiolect şi sociolect îi corespunde, pe alt plan, 
opoziția dintre psihologie şi sociologie. Un al treilea termen din aceeaşi serie 
este dialectul, obiect al geografiei lingvistice (deşi în concepţia lingviştilor 
americani sfera noţiunii de dialect cuprinde, pe lângă varietățile regionale ale 
unei limbi şi pe cele sociale, de genul argoului sau al limbajelor profesionale). 
In rezumat, dacă denumim varietate orice ipostază concretă a limbii comune, 
idiolectele desemnează varietăţi individuale, sociolectele — varietăţi sociale şi 
dialectale — varietăţi regionale. 

Diversitatea situațiilor de comunicare dă naştere altor distincţii, mai fine, 
între modurile de adresare orală. Din această categorie fac parte registrele de 
exprimare, ce corespund rolurilor pe care vorbitorii le joacă într-un context dat. 
Provenit din teatru, conceptul de rol ocupă o poziție aparte în sociologia 
contemporană, el stând la temelia unei întregi viziuni dramaturgice asupra 
comportamentului social, a cărei expresie de maximă coerenţă este dată de 
teoria dezvoltată în lucrările lui Erwin Goffman ([59], [60], [61]). Acţionând 
într-un cadru cu caracteristici date, indivizii adoptă atitudini şi comportamente 
(îmbrăcăminte, gesturi, discurs verbal etc.) deduse din practica interacțiunii 
sociale, pe care le alternează după împrejurări. De-a lungul unei singure zile, 
putem juca, pe rând, rolul de fii (în raport cu părinţii noştri), de părinți (în 
raport cu copiii), de subalterni (faţă de şefi) sau de şefi (faţă cu subalterni), de 
pacienţi (în relația cu un medic), de cumpărători, de spectatori, de prieteni, de 
petiționari, de pietoni şi aşa mai departe. Fără precizarea relaţiei de 

rol dintre persoanele care interacționează, alegerea varietăți lingvistice 
adecvate întâlnirii, adicâ a registrului comunicării, are de suferit. Rolul este 
deci factorul determinant în stabilirea registrului, pe care îl selectează din 
mulțimea modurilor de exprimare diferite învăţate de individ pe parcursul 
vieții. Confundarea sau amestecul registrelor poate constitui o sursă de 
neplăceri, pericol cu atât mai mare atunci când abordăm o limbă străină, în care 
pentru a se ajunge la stăpânirea tuturor registrelor este necesară o practică 
îndelungata. Fishman observă, de pildă, că turiştii americani călători în 
străinătate sunt adesea luaţi în râs fiindcă, necunoscând decât (cel mult) o 
singură varietate a limbii din ţara pe care o vizitează, se adresează în acelaşi fel 
unui copil, unui profesor, unui lustragiu, ori unui comerciant, dezvăluind astfel, 
nu numai faptul că sunt străini, ci şi pe cel câ nu cunosc căile adecvate de 
semnalare a relaţiilor de rol locale ([50], p. 153). 

Tot Fishman remarcă, în alta parte ([49], p. 236), câ societăţile tradiționale 
sunt caracterizate printr-o stricta compartimentare a rolurilor, în contrast cu 
cele moderne, unde democratizarea relațiilor sociale a antrenat şi o fluiditate 
mai mare a acestora. De fapt, caracterul stabil sau variabil al rolurilor depinde, 
într-o măsură hotărâtoare, de natura tranzacțională sau personală a interacțiunii. 
Primul tip se asociază situaţiilor în care obiectivele urmărite de participanţi 
sunt precis delimitate: cumpărarea unui obiect, consultarea unui medic, 
solicitarea unei serviciu etc. în acest caz, comportarea comunicaționalâ se con- 
formează întru totul statutului social, drepturilor şi obligațiilor ce revin 
fiecăreia dintre persoanele implicate în negociere. Aşa stau lucrurile în cazul 
raporturilor profesionale patron-angajat, profesor-elev, sau al tranzacţiilor 


vânzător-client, unde inversarea rolurilor pe parcursul comunicării este din 
principiu foarte improbabilă, dacă nu chiar imposibilă. în schimb, interacțiunea 
personală presupune manifestări comportamentale mult mai libere, cu 
schimbări frecvente ale raportului de forţe dintre participanţi, aspect de care ne- 
am ocupat în capitolul $, în 

legătură cu cea de a şasea „axiomă" a comunicării. Eric Berne ([16], [17]) a 
încercat să abordeze acest al doilea tip de interacțiune comunicativă cu ajutorul 
conceptului de ego-stare, noţiune ce se referă la atitudinea subiectivă adoptată 
de un participant în raport cu interlocutorul său. Fluiditatea rolurilor din cadrul 
unei interacțiuni personale constituie, după Berne, o consecință a permanentei 
treceri a particpanților dintr-o ego-stare în alta. 

Denumirile conveționale ale ego-stârilor sunt: părinte (P), adult (A) şi copil 
(C), termenii neavând nici o legătură cu vârsta biologică a indivizilor, ci numai 
cu dispoziţia lor psihologică în raport cu interlocutorul. Astfel: 

Părintele este ego-starea caracterizată prin tendința câtre impunerea 
autorităţii proprii, dominare, cicăleală şi control. P e apodictic în aprecieri, nu 
suportă contrazicerea. Recurge des la fraze evaluative („cutare lucru e râu", „nu 
merită să citeşti cartea cutare") şi la etichetări sumare Gieisprâvitul de cutare”). 
Expresii ca „trebuie", „nu-ţi permit", „isprăveşte", „te previn", rostite pe un ton 
care nu admite replică revin frecvent în discursul părintelui. EI îşi subliniază 
cuvintele cu „bastoane" (v. cap. 18), te cuprinde protector pe după umeri, îţi 
interzice din priviri sau prin mişcări decise ale capului să faci una sau alta, îți 
strânge mâna în aşa fel încât sâ ţi-o răsucească cu palma în sus (semn de 
dominare), ori recurge la alte gesturi sau posturi ce exprimă superioritatea şi 
omnisciența (încălecarea scaunului cu braţele încrucişate sprijinite pe spătar, 
etalarea degetelor mari ale mâinilor introduse în buzunarele de la spate ale 
pantalonilor, formarea cu mâinile a unui „coif" cu vârful îndreptat în sus etc). 

Adultul ia lucrurile aşa cum sunt, nu cum ar dori sâ fie. Atitudinea sa fața 
de oameni şi evenimente e mai mult logică decât emoțională şi apare ca 
rezultatul unei deliberări bazate pe examinarea cu calm a datelor problemei. 

A pune întrebări interlocutorului pentru a obține informațiile necesare 

judecării situației în cunoştinţă de cauză, nu condamnă fără argumente şi nu 
are prejudecăţi. Poziţia şi gesturile sale denotă interes şi atenție față de 
spusele parteneru- 

lui, privirea exprimă dorința de cooperare şi îl Incurajează pe partenerul de 
dialog să-şi afirme punctul de vedere. Copilul se prezintă în două variante 


diferite : 

1. Copilul adaptat (A dapted Child supune 
autorității interlocutorului, îi acceptă dispozițiile 
fără să  crâcnească. E o  ego-stare ipostaziazâ  compor- 
tamentul  filial respectuos şi devotat ascultători, 
care urmează cariera trasată de căsătoresc 
potrivit alegerii acestora. 

2. Copilul natural (Natural Child State) dimpotrivă,  inde- 
pendent şi răzvrătit. Acţionează chefului 
de moment, e non-conformist şirneinfribat, protestează 
vehement când ceva nu e pe gustul frecvent 
„nu vreau”, „mi-ar plăcea", „am poftă” departe. 
Gestica sa e la fel de puţin ortodoxă CoMpor- 


tamentului: îşi roade unghiile sau 
a ţine seama de prezenţa celorlalți. 


fără 


Analiza tranzacțională inițiată de E. Berne şi Thomas Harris ([68]) 


porneşte de la ideea că în fiecare moment al unei interacțiuni personale 
participanţii se află în câte o ego-stare determinata şi se adresează celorlalți de 
pe poziţia respectivă, pe care o pot însă schimba o data cu fiecare nouă 
replica. De exemplu, un soț care îi spune nevestei : „Mă tem, dragă, că nu 
vom avea suficienți bani pentru a merge la mare în vara asta" se situează pe 
poziția adultului, care cumpăneşte lucrurile ținând cont de condițiile reale şi 


nu caută sâ-şi impună cu tot dinadinsul punctul de vedere, ci propune o 
discuţie de pe poziţii de egalitate, ca între adulți. Soţia însă poate foarte bine 
să nu se afle în acel moment în ego-starea A, ci în ceea ce va face ca răspunsul 
ei să fie ceva de genul : „Mie nu-mi pasă de socotelile tale, eu vreau la 
mare !", replică în urma căreia soţul are de ales între a se menţine în postura 
de adult, explicându-i pe-ndelete de ce lucrul nu e posibil, a trece în ego-starea 
de părinte, („Termină cu prostiile, ştiu eu ce spun, o să facem cum am zis"), 
ori a se comporta ca un copil adaptat care se supune verdictului părintesc 
(„Bine, dragă, facem cum vrei tu"). 

Caracterul tranzitoriu al ego-stârilor generează un număr 
apreciabil de variante de desfăşurare a unui dialog» pe “e nu este 
|ocu| sâ *e analizăm aici. Să mai notăm numai că E. Berne ia în 
considerare şi distincţia dintre ego-starea reală şi cea 
aparentă, care se pot afla în contradicţie. Prietena care îţi 
spune : „Regret că m-am păcălit când am cumpărat pălăria 
asta" încearcă să te convingă că se află în starea adultului 
raţional şi obiectiv, când, de fapt, ea este copilul care cerşeşte 
aprobarea părintelui pentru alegerea făcută. 

Ansamblul alcătuit din relaţiile de rol, cadrul şi momentul 
interacțiunii poartă numele de situaţie de comunicare. între 
aceşti trei parametri este necesar însă să subziste o anumită 
compatibilitate, altminteri situaţia este incongruentă. După 
cum una sau alta dintre componente se află în dezacord cu 
celelalte două, incongruentele pot fi de trei tipuri diferite, pe 
care Fishman ([50], p. 155) le ilustrează cu următoarele 
exemple: 

1. Doi îndrăgostiţi care s-au certat se pot revedea din 
întâmplare exact în locul şi la ora la care se întâlneau înainte 
de ruptură. Cadrul şi momentul sunt deci aceleaşi, dar relaţia 
de rol a fost afectată, lucru ce nu poate rămâne fârâ urmări în 
planul comunicării. 

2. Un director îşi convoacă la birou secretara în puterea 
nopţii pentru redactarea unui raport urgent. De data aceasta 
locul şi rolurile sunt cele obişnuite, dar ora nepotrivită îşi va 
pune amprenta asupra dialogului celor doi. 

3. La ora rezervată de obicei spovedaniilor, un preot şi cu 
un enoriaş al său se întâlnesc în tribuna unui stadion. 
Incongruenţa este dată aici de cadrul spaţial al întâlnirii, care 
ar fi trebuit să fie biserica, nu o arenă sportiva. 

în toate cele trei cazuri menţionate, acţionând instinctiv 
sau deliberat, participanţii încearcă să diminueze incon- 
gruenţa situaţiei prin adaptarea registrului comunicării la 
noile condiţii. Astfel, îndrăgostiţii certaţi îşi vor reinter-preta, 
probabil, relaţia ca pe una de afaceri, discutând pe un ton 
neutru, fără implicarea afectivă din trecut ; şeful va fi mai 
atent cu secretara decât în timpul orelor de program, tratând 
întâlnirea de lucru în termeni mai apropiaţi 

de cei ai unei întâlniri sentimentale, iar preotul şi enoriaşul vor adopta unul 


faţa de altul o atitudine marcata de plusul de intimitate care caracterizează o 


relație dintre doi vechi prieteni ce împărtăşesc aceeaşi pasiune. 

Alegerea corectă a registrelor presupune respectarea unor reguli pe care 
Susan Ervin-Tripp [44] le numeşte de alternanță şi care predictează selecția 
dintre mai multe forme de exprimare în funcție de specificul situației de 
comunicare. Astfel, oricât de apropiate ar fi relațiile personale dintre un 
funcționar şi ministrul său, o dată plasați într-un cadru oficial, cel dintâi va fi 
obligat să se adreseze celui de al doilea în conformitate cu relația de rol dintre 
subaltern şi şef, ceea ce nu îl va împiedica însă ca, într-un alt context, să 
adopte un cu totul alt registru. Important este să se salveze congruența situaţiei 
printr-un comportament verbal deopotrivă adecvat contextului şi înzestrat cu o 
anumită coerență interioara, ce se obține prin aplicarea unor reguli pe care 
aceeaşi autoare le numeşte de coocurență. Acestea stabilesc compatibilitatea 


dintre un registru lexical dat şi un anumit tip de discurs. De pilda, într-o 
prelegere universitara sau într-un discurs de recepție la Academie, regulile de 
coocurență exclud, cu infime excepţii, folosirea termenilor de argou şi a regio- 
nalismelor. 

Aşadar, pentru a putea „interpreta" mai multe roluri distincte, un acelaşi 
vorbitor trebuie să stăpâneasca mai multe coduri şi subcoduri lingvistice 
diferite. în unele limbi are loc o polarizare a acestor variante sub forma 
opoziției dintre un idiom oficial şi unul colocvial, cu caracteristici deosebite 
atât în plan lexical, cât şi sub aspect fonologie, morfologic sau sintactic. 
Charles Ferguson [48] a numit diglosie aceasta utilizare a unei variante 
„înalte" (high) a limbii naţionale, extrem de codificata şi rezervată 
manifestărilor publice (cursuri universitare, discursuri politice, articole de 
fond din presă, emisiuni de ştiri de la Radio şi T.V.), dar şi corespondenţei 
dintre oamenii culți, şi a uneia Joase" (low), utilizată în familie, în conversa- 
țiile cu persoane de rang social inferior (servitori, chelneri, 


330 


249 


muncitori), în producţiile folclorice, în emisiunile de teatru popular, în caricaturile 
din ziare. 

Situaţiile de diglosie cele mai cunoscute se întâlnesc în limba araba, în greaca 
modernă, în germana elvețiană şi în creola haitianâ. în toate aceste limbi, variantele 
high şi low sunt puternic divergente şi clar delimitate atât din punct de vedere 
funcțional, cât şi structural. Ca o regulă generală, sistemul morfologic este mai bogat 
în high decât în low. Substantivele din germana standard au patru cazuri distincte, pe 
când cele din germana elvețiană — numai trei. Exact la fel stau lucrurile şi în greacă, 
unde există patru cazuri în katharâvousa (varianta H) şi numai trei în dhimotiki 
(varianta L). Spre deosebire de franceza literară, în care substantivele cunosc 
categoriile de gen şi număr, acestea simt total absente în creola din Haiti. Din faptul 
că H este mai sintetică, iar L mai analitică rezultă şi diferenţe apreciabile în ceea ce 
priveşte topica şi folosirea elementelor de legătură. Sub raport lexical, specifica 
diglosiei este coexistența multor perechi de cuvinte sinonime, a căror ocurență 
diagnostichează imediat caracterul H sau L al enunţului în care apar. Pe lista de 
băuturi a restaurantelor greceşti, vinul figurează sub numele de inos (0ivoq), termen 
H, dar, adresându-se ospătarului, consumatorul îi cere foraşi (xpaa?), cuvânt 
aparținând lexicului L, deoarece relația de rol implică o subordonare a celui dintâi 
față de cel de al doilea („clientul nostru — stăpânul nostru"). Cât priveşte fonologia, 
lucrurile diferă de la caz la caz : variantele H şi L sunt foarte apropiate în greacă, 
moderat diferite în arabă şi în creolă, dar puternic divergente în germana elvețiană. 

în conştiinţa majorității vorbitorilor este adânc înrădăcinat sentimentul 
superiorității variantei H față de varianta L. Arabii culți şi vorbitorii instruiți ai 
creolei din Haiti contestă adesea faptul că ar utiliza vreodată şi altceva decât H, 
însă întrebaţi în ce limbă se înţeleg cu servitorii sau cu copiii, se văd nevoiţi să 
recunoască folosirea unui alt mod de exprimare, singurul, chipurile, pe care l-ar 
înțelege aceştia. Realitatea este însă că ambele variante sunt cunoscute tuturora şi 
selectate în funcție de situaţia 

de comunicare, ținându-se seama câ H reprezintă o limba aleasa şi L una 
familiara. 

Prestigiul variantei H este legat, uneori, de religie. In araba H este limba 
Coranului, iar în greaca katharevousa nu diferâ substanțial de acea koine, în 
care au fost redactate cărțile Noului Testament în 1903, apariţia pentru prima 
oara a traducerii acestor cărți în dhimotiki a declanşat o revoltă de proporții. 
în afara scrierilor cu caracter sacru, reputația variantei H este întotdeauna 
susținută de o bogată moştenire literară, căreia L nu îi poate opune decât 
producţii folclorice mai slab cotate în ierarhia valorilor naționale. 

în nici un caz varianta H nu trebuie confundată cu j argonul, folosit de 
protipendadă pentru a se diferenția de restul vorbitorilor, întrucât oamenii de 
Jos nu numai câ sunt buni cunoscători de H, ci sunt chiar obligați de poziția 
lor socială subordonată să îl folosească mai des decât cei pe care îi servesc. 
De asemenea nu trebuie să se creadă câ diglosia ar reprezenta doar o etapă 
tranzitorie, şi deci efemeră, în procesul unificării limbii, căci istoria a 


demonstrat că cele două variante H şi L pot coexista, într-un echilibru relativ 
chiar timp de mai bine de o mie de ani, eventual cu o atenuare parțială a 
tensiunilor dintre ele prin apariția unor forme intermediare, ca mikti pentru 
greacă, al-lugah şi al-wusta pentru arabă sau aşa-numita „creolă haitianâ de 
salon". Perpetuarea variantei L, chiar şi în condiţiile societății moderne, în 
care şcoala, mass-media, lumea spectacolului promovează sistematic expri- 
marea în H, se explică prin folosirea acesteia atunci când părinții li se 
adresează copiilor, formând astfel necontenit noi şi noi generaţii de vorbitori 
de L [48]. 

Privit din punct de vedere neurofiziologic, scrisul ne apare ca o activitate 
care solicita atât intensiv cât şi extensiv resursele cortexului. Capacitatea de a 
scrie depinde atât de o serie de centri situați pe suprafaţa scoarței cerebrale, 
cât şi de zonele infraconştiente ale reflexelor encefalice şi medulare. Centrul 
limbajului scris este astfel pus în situaţia de a exercita o funcție de conducere 
deosebit de complexa, comandând atât centrului motilității voluntare, care 
coordonează mişcările degetelor, ale mâinii şi braţului, cât şi zonelor care 
controlează reacțiile ochilor, adică deopotrivă centrului văzului, situat în lobul 
occipital, şi stratului optic de la nivelul mezencefalului. De asemenea, el se 
află în permanentă legătură cu centrul limbajului vorbit (Broca) şi cu cel al 
percepției auditive şi întreţine un dialog continuu cu lobii frontali, unde se 
desfăşoară procesul de coordonare a întregii activități conştiente a creierului 
([55], pp. 184—185). 

Complexitatea tuturor acestor interconexiuni determină o dependenţă 
foarte pronunţată a particularităților concrete ale scrisului de starea generală 
psihosomatică a celui care scrie. Dacă grafologul descifrează cu ajutorul 
scrisului predispozițiile, temperamentul şi chiar trăsăturile de caracter ale 
individului, medicul poate diagnostica semnalele premergătoare ale unor 
maladii, cu mult timp înainte de apariția altor simptome. Cel mai uşor de depi- 
stat sunt, fireşte, afecțiunile cerebrale, acestea având, aproape întotdeauna, şi 
implicaţii de ordin comunicațional. 

Tumorile, leziunile, infecțiile, accidentele cerebro-vascu-lare produc tulburări 
fie ale înţelegerii sau producerii limbajului (afazii), fie ale motilitâţii (apraxii), 
ambele categorii aflându-se la baza diferitelor tipuri de agrafie. Cunoaşterea 
acestor afecțiuni permite o mai bună înţelegere a mecanismelor comunicării 
verbale, atât orale cât şi scrise, sub dublul aspect al competenţei şi al 
performanţei. Astfel, exista dereglări care pun în evidenţă separarea funcțiilor 
gramaticale chiar la nivelul bazei fiziologice a dispozitivului generativ cu 
ajutorul căruia omul produce enunţuri lingvistic corecte. Dintre cele dpuâ 
tipuri principale de afazii, şi anume afazia Wernicke (caracterizată prin sub- 
stituţii de sunete şi de cuvinte de care bolnavul nu este conştient, în condițiile 
unei producţii discursive relativ fluente) şi afazia Broca (în care pacientul are 
dificultăţi de exprimare, fie la nivelul găsirii termenilor doriţi — fenomen 
denumit anomie —, fie la cel al îmbinării lor — agramatism —, fie, în sfârşit, 
la cel al articulării — apraxie orală —, dar îşi dă prea bine seama de ele şi face 
eforturi pentru a le depăşi), prima se distinge printr-o supraabundență de 
cuvinte-instrumente gramaticale (articole, conjuncții, prepoziţii) în detrimentul 
cuvintelor „pline", cu conţinut semantic bine determinat, pe când în cea de a 
doua lucrurile stau exact invers. Tulburările cititului şi ale scrisului sunt, în 
genere, legate de cele ale vorbirii, dar afirmaţia se cere nuanţată, având în 
vedere faptul că alexia şi agrafia nu comportă prezenţa obligatorie a vreunei 
forme de afazie. In plus, există alexia pură, în care bolnavul îşi pierde cu totul 
capacitatea de a citi, dar şi-o conservă pe aceea de a scrie, ca şi pura agrafie, 
cu manifestări exact opuse. Experimente minuţioase încearcă să disocieze 
rolurile diverşilor factori implicaţi în activitățile respective, pentru a se putea 
identifica deopotrivă mecanismele de apariție a acestor afecțiuni neobişnuite şi 
căile de intervenţie terapeutică cu cele mai mari şanse de reuşită. 

Cu titlu de exemplu, cercetătorul japonez Sasanuma a observat la anumiți 
pacienţi ce prezentau leziuni ale lobului temporal stâng, incapacitatea de a 
scrie caracterele de tip kana, deşi aceiaşi bolnavi continuau să poată comu- 

nica perfect prin scris cu ajutorul caracterelor kanjL La prima vedere, faptul 
pare inexplicabil, o dată ce semnele grafice de primul tip nu sunt cu nimic mai 
complicate decât cele de tipul al doilea şi, pe deasupra, sunt şi incomparabil 
mai puţine : 47 faţă de 25 000 ! In plan funcțional, deosebirea dintre ele este 
însă importantă. 

Se ştie că japonezii au împrumutat scrierea de la chinezi. Ideogramele 
preluate cu acest prilej constituie baza scrierii kanji, în care semnele grafice 
reprezintă noțiuni ce se asociază unor cuvinte invariabile, ca în sistemul lexical 
chinezesc (aspect discutat în cap. 13). Aceste caractere nu sunt corelate însă în 
mod univoc cu o anumită imagine sonoră, ele fiind susceptibile de 5 sau 6 lec- 
turi diferite. De pildă, ideograma chineză shang („a creşte, creştere”) poate fi 
citită în japoneză sho, sei, umu, ikiru sau haeru ([116], p. 124). Cât priveşte 
cuvintele flexibile, acestea nu se pretează la o reprezentare ide o grafică şi, de 
aceea, sunt notate cu ajutorul caracterelor fonetice numite kana. împrumutate 
şi ele, pe la începutul secolului al K-lea, din scrierea chineză, simbolurile kana 
notează cele 5 vocale şi toate combinaţiile vocală + consoană acceptate de 
limba japoneză (e vorba, de fapt, de două seturi paralele de semne grafice, 
unele de folosință curenta, cursive, cu duetul rotunjit, cuprinse în silabarul 
hiragana, şi altele mai colțuroase, rezervate numai anumitor tipuri de texte, ca, 
de exemplu, abecedarele şi proclamaţiile imperiale, grupate în silabarul 
katakema). Pierderea diferențiată a capacităţii de a înțelege şi folosi numai 
simbolurile kana, cu conservarea deprinderii de a scrie în kanji, demonstrează 
disocierea acestor activități la nivelul scoarței şi faptul că, spre deosebire de 
român sau de chinez, japonezul recurge în procesul scrierii la o mai mare 
varietate de funcții cerebrale, fapt ce nu poate rămâne fără urmări asupra 
dezvoltării generale a gândirii şi personalităţii sale. 

Aparent, a scrie nu înseamnă nimic mai mult decât a desena cuvinte. 
Autorul rândurilor de față a avut revelația acestei banalități în timpul 
serviciului militar, când, la o şcoala de transmisionişti din unitatea unde 
funcționa, s-a 

descoperit prezenţa unui elev total analfabet, ce urma cur- 
surile de câteva luni, timp în care umpluse câteva caiete cu 
notițe foarte îngrijite, dar pe care s-a dovedit incapabil să le 
citească. Talentat la desen şi dotat cu mult spirit de obser- 
vaţie, el nu făcuse decât sâ urmărească clipă de clipă 
mişcările colegului de bancă şi sâ reproducă fidel traseul 
grafic al scrisului acestuia. Rezultatul: un text perfect lizibil, 
pe care însă numai cel care îl scrisese nu îl putea citi. 

Faptul că scrisul implică şi participarea altor verigi ale 
sistemului nervos central şi a altor straturi ale psihismului 
decât desenul pur şi simplu poate fi dovedit printr-un 
experiment elementar. Deşi nu întâmpinam nici o dificultate 
în a desena în timp ce cântam un cântec cunoscut (unii pictori 
obişnuiesc chiar sâ fredoneze când lucrează), ne este foarte 
greu, dacă nu imposibil, să scriem o frază independentă de 
textul cântecului (obligaţi sâ o facem, vom încerca sâ 
alternam cuvintele pronunţate cu cele scrise. dovadă că, de 
data aceasta, simultaneitatea celor două activităţi ridica 
probleme considerabile). Se observă că, deşi scrisul îşi are 
originile în desen (e vorba de ceea ce numeam în capitolul 13 
scrierea sintetică), o dată cu implicarea structurilor lingvistice 
(scrierea analitică) şi, ulterior, a expresiei sonore (scrierea 
alfabetică), angajarea personalităţii umane în aceasta 
activitate a devenit tot mai complexă, după cum şi 
posibilităţile ca, printr-un proces de feedback, scrisul sâ-1 
modeleze, la rândul sâu, pe om s-au dezvoltat şi multiplicat. 

Fireşte, rolul oralităţii şi cel al scrisului în formarea 
universului nostru psihic şi social nu suferă între ele nici o 
comparaţie. Vorbim, poate, de vreo două milioane de ani şi, 
cu câteva tragice excepţii, o facem cu toţii, în timp ce scrisul e 
prezent în viaţa omenirii de numai cinci milenii şi până în 
urmă cu circa un secol şi jumătate nu reprezenta o 
caracteristică generală a nici unei societăţi.* De aceea, chiar 
dacă exista aspecte ale activităţii creieru- 


*Jack Goody ([62], p. 257) menţionează, totuşi, mai mult ca pe o 
curiozitate, faptul că în Suedia, pe la mijlocul secolului al XViill-lea, 
oficierea căsătoriei era refuzată neştiutorilor de carte. 

lui legate de prelucrarea informaţiei scrise, funcţia mode- 
latoare a comunicării orale râmâne covârşitor preponderentă. 
Ipoteza cft, în timp, practicarea scrisului va putea produce 
modificâri de esenţa în fiziologia creierului, comparabile cu cele 
provocate de apariţia şi dezvoltarea vorbirii, râmâne astfel o 
simplă speculație. Oricum, dihotomia scris/vorbit e legată de o 
specializare identificabilă a emisferelor cerebrale, 
recunoaşterea materialului oral intrând în competenţa 
emisferei stângi, iar identificarea formelor fi semnelor grafice 
mai ales în a celei drepte ([62], p. 256). 

Acceptând ca pe o evidenţă primordialitatea limbajului 
vorbit în raport cu cel scris, nu trebuie să pierdem însă din 
vedere şi existenţa unei oarecare retroacţiuni, prin intermediul 
căreia cel din urmă poate influenţa evoluţia celui dintâi. Istoria 
limbii demonstrează că apariţia literaturii scrise încetineşte 
întrucâtva ritmul schimbărilor lingvistice şi contribuie decisiv la 
procesul unificării dialectelor. Lipsit de memoria artificială pe 
care o reprezintă textele scrise, un idiom se modifică şi se 
poate diferenţia atât de rapid încât, aşa cum remarcă Robert 
Escarpit ([45], p. 30), înţelegerea dintre reprezentanţii unor 
generaţii diferite să fie pusă sub semnul întrebării. 

Trăsăturile specifice ale comunicării scrise în raport cu cea 
orală au făcut obiectul unui mare număr de cercetări. Astfel, 
pentru limba engleză, potrivit sintezei întocmite de Jack Goody, 
pe baza rezultatelor obţinute de-a lungul a peste patru decenii 
(1940—1982) de cercetători ca F.N. Akinn Aso, P. Brown şi C. 
Prazer, J.A. DeVito, W. Chafe, G.H. Drieman, G. Fielding şi E. 
Coope, J.W. Gibson, J.R. Green, C.R. Gruner, E.A. Kaump tv. 
bibliografia în [62], p. 305—315), textele scrise se disting de 
discursul oral prin următoarele particularităţi: 

1. Tendinţa de a Utiliza cuvinte mai lungi ; 

2. Preferinţa pentru nominalizare acolo unde vorbitorii 
recurg, de obicei, la verbe cu acelaşi înţeles ; 

3. Folosirea unui vocabular mai variat; 

4. Recurgerea mai frecventă la epitete ; 

5. Ocurenţa mai scăzută a pronumelor personale ; 

6. O mai mare pondere acordată subordonării sintactice în 
detrimentul coordonării ; 

7. Preferinţa pentru propoziţiile enunţiative în defavoarea 
celor exclamative ; 

8. Un mai mare accent pus pe construcţiile pasive ; 

9. Frecvența mai mare a gerunziilor ; 

10. Grija de a formula idei complete, cu explicarea tuturor 
presupoziţiilor subiacente ; 

11. Eliminarea repetiţiilor, a digresiunilor inutile şi a altor 
manifestări ale redundanţei, caracteristice oralităţii. 

Enumerarea de mai sus nu este exhaustivă, fiindcă am 
urmărit să reliefăm acele trăsături despre care suntem 
înclinați să credem că se regăsesc şi în textele scrise în limba 
română. La noi, din păcate, cercetările în acest domeniu au 
avut un caracter sporadic şi, de aceea, numai puţine dintre 
aserţiunile de mai sus pot fi argumentate cu date exacte. 
Oricum, nu încape îndoială că exigenţele comunicării scrise 
impun şi în româneşte convenţii şi reguli de exprimare diferite 
de cele prezente în discursul oral. Exemplele sunt oricând la 
îndemână. Să ne gândim numai, de pildă, la specializarea 
viitorului verbal, auxiliarul a voi („voi face") fiind cvasi- 
rezervat pentru textele scrise, în timp ce limbajul oral îl 
foloseşte aproape exclusiv pe a avea („am să fac"). 

Deşi se vorbeşte adesea despre liniaritatea comunicării 
scrise, realitatea este că scrisul e mai puţin liniar decât 
emisiunea orală, deoarece, prin natura sa, permite revenirea 
asupra secvenţelor precedente. De la reluarea unui început de 
frază pentru a „prinde" mai bine ideea şi până la recitirea unor 
cărţi în întregul lor („Aproape întotdeauna înţelegi mai bine un 
autor când îl reciteşti, decât când îl citeşti pentru prima oara", 
afirmă Emile Faguet ([47], p. 137), reparcurgerea celor citite 
conferă un caracter mult mai complex textelor scrise, care 
sunt departe de a reprezenta o simplă transpunere a ordinii 
temporale a cuvintelor şi frazelor rostite într-o ordine spaţială 
echivalentă. Redundanţa mesajelor orale are drept principală 
cauză tocmai nevoia resimţită de emiţător de a reaminti 
ascultătorului unele elemente prezentate anterior, şi pe 

care acesta nu le mai poate reexamina, având în vedere faptul câ „verba volant". 


O atare cerința devine inutila în scris. 

Lectura cu voce tare a reprezentat totuşi dintotdeauna un mijloc de verificare 
a calităţii redactării. Lunga istorie a saloanelor literare şi a diferitelor cercuri şi 
cenacluri de lectură ne-o dovedeşte din plin. S-ar părea astfel câ, în mod 
paradoxalei, în fond, contrar tuturor celor afirmate mai sus, un text e cu atât mai 
bun cu cât respectă în mai mare măsură cerinţele comunicării de tip oral. 
Raționamentul e, desigur, vicios, întrucât ceea ce se verifica printr-o astfel de 
lectură este nu gradul de oralitate, ci cel de lizibilitate al frazelor aşternute pe 
hârtie. In contextul de faţă, termenul de lizibilitate trebuie înţeles în accepțiunea 
în care îl utilizează F. Richaudeau [112], pentru care lizibilitatea constituie o 
măsură a uşurinţei cu care un cititor mediu înțelege semnificaţia unei fraze. 

R. Flesh [51] şi R. Gunning [65] în SUA, Andre Conquet [27] în Franţa sunt 

pionierii studiului statistic al lizibilității. Primii doi au analizat comparativ 


lungimea medie a frazelor din presa destinata diferitelor categorii de cititori, 
arătând că aceasta creşte o dată cu adresarea către un public-țintă de nivel 
intelectual mai înalt. Astfel, R. Flesh a constatat că frazele prezente în benzile 
desenate conţin, în medie, 8 cuvinte, cele din revistele pentru femei — 14, cele 
din publicaţiile de tip Reader's Digest — 17, cele din articolele de ziar — 21, iar 
cele din revistele şi cărțile de ştiinţă — 29 de cuvinte. 

Condiționarea lizibilității numai de lungimea frazelor este însă, 


indiscutabil, o greşeală, deoarece, aşa cum observă Frangoise Gaquelin ([55], 
pp. 191—192): „Dacă o frază, scrisa de un cititor cu o cultura medie, 


cuprinde 16 cuvinte, ea este, după Flesh şi Gunning, lizibilă. După noi, ea nu 


este lizibilă decât dacă este compusă din cel puţin două propoziţii, fiecare de 


câte maximum 8 cuvinte. Dacă fraza de 16 cuvinte începe cu subiectul, 


continua cu 14 adjective sau cuvinte de relaţie şi se termină cu predicatul, ea 
este greu de citit (...), pe când o frază de 24 de cuvinte 

compusa din 3 propoziţii independente de câte 8 cuvinte poate fi perfect 
lizibilă pentru acest tip de cititor”. 

Cu alte cuvinte, structura sintactică a frazei are o influență decisiva asupra 
lizibilităţii acesteia, fiecare propoziție fiind percepută ca o unitate relativ 
independentă, ori, altfel spus, ca un supersemn, în sensul definit în capitolul 
22. Or, aşa cum am mai spus-o, superizarea diminuează sensibil cantitatea de 
informație subiectiva cuprinsă în ansamblul semnelor considerate. Se produce 
astfel o compactare a informaţiei, ce permite utilizarea mai eficientă a 
memoriei imediate, de ale cârei limite depinde capacitatea receptorului de a 
cuprinde înţelesul textului cu care se confruntă. 

După cum se ştie, forța memoriei imediate stă în faptul de a fi „integrală" 
(o frază, nu prea lungă, auzita sau citită, este reţinută „cuvânt cu cuvânt" şi 
poate fi reprodusă ca atare imediat după înregistrarea e1), iar slăbiciunea ei în 
volumul limitat (la circa 160 de biţi) al informației înmagazinate. Potrivit 
imediata ale cititorului mediu se mărginesc la cea 12 cuvinte. Când o frază 
depăşeşte această lungime, ea poate fi, desigur, înțeleasă, dar nu mai e reținută 
în întregul ei, ci doar fragmentar. Interesant e faptul că şansele unui cuvânt de 
a fi memorat depind esenţial de poziţia sa: cu cât acesta ocupă un loc mai 
îndepărtat de începutul frazei, cu atât reținerea cuvântului devine mai 
problematică. Tabelul de la p. 341, întocmit de Francoise Gauquelin ([55], p. 
200) pe baza rezultatelor obţinute de F. Richaudeau e concludent din acest 
punct de vedere. 

După cum era de aşteptat, un text alcătuit din 12 cuvinte se reţine integral, 
în timp ce dintr-unul de 17, 24 sau 40 de cuvinte sunt reţinute tot 12 unități 
lexicale, ceea ce revine la o proporţie de, respectiv, 70%, 50% şi 30%. 
Memorarea are însă loc într-o manieră diferențiata, cu privilegierea primei 
jumătăţi a textului, fenomen cu atât mai pregnant cu cât lungimea acestuia 
sporeşte. Se ajunge astfel ca, în cazul textului de 40 de cuvinte, 10 

dintre cele 12 unități memorate să provină din prima jumătate şi numai 2 din 


cea de a doua. 


Lun 
gimea frazei 


(nr. cuvinte) 


din 
întreaga 


Proc din prima jumătate I din a doua 


entajul de jumătate 

Gai sal a frazei a frazei 

retinute 
12 13 100 90 100 95 100 85 
17 24 70 50 90 70 50 30 
40 30 50 10 


Principala concluzie ce se desprinde din aceste constatări este că atunci 
când scriem e recomandabil ca elementele esențiale ale mesajului sâ fie plasate 
în prima parte a frazei, unde prezintă şansele maxime de a se fixa în memoria 
cititorului. Printre ticurile limbii de lemn, care nu urmărea informarea, ci 
îmbrobodirea receptorului printr-o incantaţie golită de conţinut, se numără şi 
procedeul, exact opus, de a plasa bruma de informaţie transmisă în coada unor 
enunțuri kilometrice care debutau cu banalităţi superflue. In loc de: 
„Preşedintele României va vizita Iranul" se prefera, sistematic, „In spiritul 
relațiilor tradiționale de prietenie statornicite între România şi Iran, preşedintele 
etc.“ (cu menționarea detaliată a tuturor titlurilor liderului politic cu pricina, 
ceea ce îndepărta şi mai mult momentul anunțării ştirii propriu-zi se). 

Evident, problema lizibilităţii se pune în mod total diferit în textele de 
informare şi în cele literare, întrucât în cele dintâi nu aspectul concret al 
cuvintelor folosite de autor contează, ci înţelesul din spatele acestora, pe când 
în celelalte forma cuvântului nu mai este indiferenta, ea reține atenția şi 
solicită memoria într-un fel specific. Această distincție dintre un limbaj 
transparent, ce permite privirii sâ contemple semnificațiile dindărâtul 
expresiei lingvistice şi imul opac, mat, care o reţine, aducând în prim plan 
semnificantul, constituie unul dintre pilonii teoriei moderne 

a opoziției dintre cele doua forme fundamentale ale comunicării verbale : 
limbajul ştiinţific şi limbajul poetic. 

După ce timp de secole „limba poeţilor” a fost definită prin raportare la 
limba „cea de toate zilele", considerân-du-se că ea reprezintă o ipostază 
deviantă a acesteia, progresele cercetării lingvistice au arătat că limbajul 
colocvial prezintă mult prea multe trăsături comune cu cel poetic pentru a mai 
putea fi contrapus acestuia. Practic, nici unul dintre procedeele inventariate în 
manualele de poetică nu lipseşte din exprimarea noastră zilnică. Chiar dacă nu 
suntem întotdeauna conştienţi când spunem : „Mi-ain croit drum pe strada 
care gemea de lume până la gura de metrou" de concentrarea de metafore şi 
personificări din acest enunț banal sau nu mai realizăm enormitatea unor 
hiperbole ca „am murit de râs", ori „ciorba asta e îngheţată”, realitatea este că 
figurile de stil şi cele „de sunet" (rime ca talmeş-balmeş, tura-vura> calea- 
valea sau asonante ca „tărăş-grăpiş", treacă-meargă, mort-copti ce fac gloria 
limbajului poetic sunt prezențe obişnuite în peisajul conversaţiilor noastre 
zilnice. Atari exemple pledează în favoarea naturii afine a comunicării uzuale 
şi a celei literare şi obliga la căutarea într-o altă zona a termenului antitetic cu 
ajutorul căruia să fie definită poeticitatea unui text. Meritul de a fi identificat 
acest pol opus al limbajului poetic şi de a fi dezvoltat o teorie estetică coerentă 
întemeiată pe această opoziţie îi revine cercetătorului francez de origine 
româna Pius Servien (Pius Şerban Coculescu) *. 


Fiu al cunoscutului astronom Nicolae Coculescu, Pius Servien s-a născut 
la Bucureşti în anul 1903. Cu excepția unei plachete de versuri intitulate 


Curgând clepsydra (1920) şi a eseului de tinereţe Introducere la un mod de a fi 
(1927), întreaga sa operă a fost scrisa şi publicata în Franţa, unde a locuit încă 
din adolescență. De formaţie umanistă (şi-a dat doctoratul în litere la Paris în 
1928), Servien a manifestat totodată un interes statornic pentru ştiinţele 
pozitive, urmărind de-a lungul întregii sale vieți evidenţierea raporturilor 
ascunse, a similitudinilor profunde dintre arta şi ştiinţă. Enumerarea titlurilor 
câtorva dintre principalele sale lucrări este grăitoare prin ea însăşi, atestând 
vastul diapazon al preocupărilor acestui încă prea puţin cunoscut cărturar şi 
savant : Essai' sur les rythmes toniques du fiangais, (1925), Le langage des scă 

în perspectiva deceniilor care au trecut de la elaborarea operei Sale de o 
remarcabilă diversitate, partea cea mai "rezistentă a acesteia se vădeşte a fi cea 
legată de definirea într-o maniera inedită a limbajului poetic, fapt remarcat în 
epocă (nimeni altul decât Paul Valery i se adresa lui Servien cu cuvîritele: „Aţi 
făcut tentativa cea mai interesantă şi mai îndrăzneață întreprinsă, după ştiinţa 
mea, pentru capturarea Hydrei Poetice" (apud [90], p. 90) şi apreciat ulterior de 
promotorii poeticii matematice drept una dintre cele mai importante prefigurări 
ale noii discipline. Interesul pe care Solomon Marcus, autorul primului tratat de 
poetică matematica din literatura mondială a domeniului [92], l-a manifestat 
pentru readucerea în atenția lumii ştiinţifice a contribuţiilor lui Pius Servien 
este, în acest sens, profund semnificativ. Recunoscând meritele predecesorului 
său, Solomon Marcus a devenit astfel, deloc întâmplător, exegetul cel mai 
autorizat al operei servieniene, căreia 1-a dedicat analize de mare fineţe (v. de 
exemplu, [91], pp. 161—207 sau [90], pp. 79— 161) şi pe care a continuat-o cu 
strălucire. Scurta expunere de mai Jos a ideilor lui Servien privind natura şi 
efectele opoziţiei limbaj poetic/limbaj ştiinţific urmează îndeaproape 
prezentarea pe care le-o face ilustrul matematician. 

Potrivit concepției lui Servien, comunicarea poetică are drept vehicul o 
secţiune a „limbajului total", pe care el o denumeşte limbaj liric (LL). Termenul 
antitetic prin raport cu care se defineşte acesta este limbajul ştiinţific (LS). In ce 
constă deosebirile dintre LL şi LS ? 

In limbajul ştiinţific, orice enunţ poseda un sens unic, bine determinat, în 
timp ce în limbajul liric fiecărei fraze 1 se asociază o infinitate nenumârabilă de 
sensuri. In aceste condiţii, este evident că LL nu poate conţine fraze 


ences (1931), Principes d'esthâtique: problemes d'art et langage des sciences 
(1932—1935). Mathematiques et humanisme (1942), Base physique et base 
mathematique de la thâorie des probabilits (1942), Probabilites et quanta 
(1948), Science et hasard (1952), Esthetique (1953). 

sinonime, întrucât faptul ar presupune identitatea, absolut improbabilă, a 
mulțimilor infinite de sensuri pe care le transmit acestea. în schimb, în LS 
orice frază e susceptibilă de oricât de multe parafraze, căci există o infinitate 
de enunțuri cu acelaşi înțeles. Această sinonimie infinita face posibile 
demonstrațiile matematice, ce presupun, în ultimă analiză stabilirea unei 
echivalenţe semantice între două propoziţii: o teorema nu face decât să pună 
semnul egalităţii între înţelesul premisei şi cel al concluziei. 

Să notăm, în această ordine de idei, o deosebire între punctele de vedere 
ale lui Servien şi Mar eus. Pentru cel dintâi, mulțimile frazelor aparţinând LL 
şi LS sunt perfect disjuncte. Nu există aşadar enunţuri care să poată figura 
deopotrivă într-un text poetic şi într-unui ştiinţific, afirmaţie pe care Marcus o 
răstoarnă cu uşurinţă, invocând contraexemple, de felul versului „Doi şi cu doi 
fac patru" dintr-o poezie de Jacques Prevert (Page d'criture), ce pare extras 
dintr-un manual de aritmetică. Este, de altfel, cunoscută tendința limbajului 
poetic de a absorbi necontenit elemente dinafară sa, încorporând treptat 


expresii considerate anterior drept apoetice, mişcare ilustrată de mari creatori 
ca Baudelaire sau Arghezi. în acest context, Marcus citează observaţia 
inspirată a lui L. Blaga, potrivit căreia „Poetul scoate cuvintele din starea lor 
naturală şi le aduce în starea de graţie”. 

O consecință importanta a sinonimiei infinite a LS este relativa 
independenţă a sensului exprimat față de materialul sonor folosit în acest scop, 
de unde lipsa de relevanţă a structurii ritmice a frazei, care, în schimb, capătă 
în LL o însemnătate deosebită. 

Unul dintre rezultatele cele mai surprinzătoare pe care ni le furnizează 
modelul servienian al limbajului priveşte problema stilului. Dacă, aşa cum 
apare el în teoria literară clasica, stilul unei lucrări constă în modalităţile 
specifice la care apelează un autor pentru a transmite un conţinut dat, urmează 
câ opţiunile stilistice sunt posibile numai în limbajul ştiinţific. Aceasta, 
deoarece numai în LS o aceeaşi idee poate fi exprimata în mai multe feluri 
diferite, lucru, din principiu, imposibil în LL, unde cea mai mică 

modificare a expresiei antrenează apariţia altor semnificaţii. Daca într-un text 
ştiinţific autorul îşi poate permite să aleagă forma de prezentare pe care o 
consideră cea mai nimerită, fără a trăda înţelesul comunicat, în poezie a spune 
altfel înseamnă întotdeauna a spune altceva. Variantele eminesciene pentru Mai 
am un singur dor... nu reprezintă înveşmântări formal diferite ale aceluiaşi 
mesaj liric, ci tot atâtea mesaje diferite. Spre deosebire de savant, poetul se vede 
astfel privat de posibilitatea de a-şi alege mijloacele de exprimare, libertatea de 
creaţie constând, în cazul său, în dreptul de a opta pentru un conţinut sau altul, 
dar nu pentru o formă sau alta. Dizlocând prejudecăţi vechi şi tenace, concluzia 
aceasta neaşteptată revoluţionează stilistica şi o obligă sâ-şi redefinească 
obiectivele, cu urmări care privesc nu numai teoria literară, ci şi raporturile 
acesteia cu hermeneutica. 

O altă consecinţă ce decurge în mod logic din distincţia operată de Servien 
vizează problema traducerii dintr-o limbă într-alta. Faptul că oricărei fraze din 
LL îi corespunde un spectru continuu şi infinit de semnificaţii face imposibilă 
echivalarea ei perfectă într-o altă limbă, unde şansele de a descoperi un enunț 
înzestrat cu exact aceeaşi mulțime nenumărabilâ de sensuri nu pot fi decât nule. 
In schimb, sinonimia nelimitată din LS creează condiţii pentru identificarea în 
limba-țintâ a unor corespondente acceptabile ale tuturor frazelor din limba- 
sursă. Se confirmă astfel intuiţia comună potrivit căreia textele ştiinţifice sunt 
lesne traductibile, în timp ce tălmăcirea poeziei este întotdeauna infidela 
(conform cunoscutului adagiu „traduttore-tradittore”). 

Introducerea conceptelor de limbaj ştiinţific şi limbaj liric îi oferă 
cercetătorului franco-român şi prilejul de a avansa cea mai concisă definiţie a 
esteticii. După Servien, aceasta este „studiul LL prin intermediul LS". 
Formularea atrage atenţia asupra dublei posturi în care se poate găsi limbajul: 
cea de obiect de studiu şi cea de metalimbaj în termenii căruia este discutat 
limbajul-obiect. Observând acest lucru, Solomon Marcuş generalizează 
constatarea predecesorului său şi defineşte patru tipuri de abordări 

metalingvistice, corespunzătoare celor patru combinaţii posibile limbaj-obiect 
metalimbaj : critica literară de factură impresionistă, în cazul căreia atât 
limbajul-obiect cât şi metalimbajul aparțin tipului LL, poetica matematică, 
unde limbajul-obiect este LL, iar metalimbajul LS, demersurile de genul 
metamatematicii, în care LS joacă ambele roluri şi, în fine, comentariile 
poetice pe teme matematice de felul celor datorate unui Ion Barbu, unde LS 
devine limbaj-obiect, în timp ce metalimbajul este LL. 


De fapt, Marcus operează o extindere a sferei conceptului de limbaj liric, 
pe care îl consideră numai ca pe un caz particular al unui mijloc mai 
cuprinzător de comunicare umană, denumit limbaj poetic (LP) şi întâlnit în 
toate formele de exprimare artistică. în lucrările ulterioare Poeticii 
matematice, el atrage atenția asupra erorii răspândite de a vedea în opoziția 
dintre LS şi LP o ipostaza particulară a „conflictului” dintre componenta 
logică şi cea afectivă a comunicării, dintre dimensiunea rațională şi cea 
emoțională a limbajului. în lumina mărturisirilor multor creatori din ambele 
domenii (declaraţiilor lui A.E. Poe privind rigoarea matematică cu care acesta 
calcula efectele emoţionale ale poemelor sale, Marcus le contrapune afirmația 
complementară a lui Grigore C. Moisil, după care „o teoremă este un 
sentiment"), el demonstrează convingător că ceea ce se opune în LP densității 
logice din LS nu este prezența factorului afectiv, ci densitatea de sugestie, 
„predilecţia de a trimite indirect la anumite obiecte sau stări" ([90], p. 9). 
Deosebirea fundamentală dintre savant şi poet este câ cel dintâi spune 
lucrurilor pe nume, pe când cel de al doilea se exprimă aluziv, se mulţumeşte 
să sugereze, preferând preciziei maniheiste a ştiinţei infinitatea de nuanțe a 
expresiei vagi, nedefinite, adesea chiar obscure. într-o formulare mai frusta, 
dar, sperăm, cu totul limpede, unul ne vorbeşte pe şleau, celălalt — „pe după 
piersic". Observaţia se leagă de caracterul pur denotativ al limbajului ştiinţific, 
ce contrastează cu cel intens conotativ al limbajului poetic. De aici şi 
constanţa în timp a modului în care sunt înţelese textele ştiinţifice şi extrema 
variabilitate a perceperii poeziei, care suferă schimbări nu numai de la 

o epoca la alta, ci şi de la un cititor la altul şi chiar de la o lectura la alta, 
întreprinse de o aceeaşi persoana. 

Neam limitat aici strict la prezentarea principiilor de baza ale modelului 
Servien-Marcus, ale cânii teze inci-tante au dat deja naştere unei bogate 
literaturi. Cititorului interesat de aprofundarea antitezei dintre cele doua tipuri 
de limbaj îi recomandam consultarea capitolului III din [90], unde, alături de o 
analiza detaliata a unui numâr de nu mai puţin de 53 de opoziții dintre LP şi 
LS, profesorul Marcus trece în revistă ecourile româneşti şi internaţionale ale 
teoriei, răspunzând unor obiecții şi aducând noi precizări, de natură să 
clarifice aspectele insuficient elucidate în versiunea din urmă cu aproape trei 
decenii ([92], cap. II, III şi IV). 


25. COMUNICAREA DINCOLO DE CUVINTE 


Revenind asupra schemei Shannon-Weaver, privită acum în perspectiva 
mai complexă a tuturor nuanțărilor pe care i le-a putut aduce discutarea, pe 
parcursul a peste 300 de pagini, a diferitelor forme şi implicaţii ale 
comunicării interumane, ne putem întreba în ce măsură absolut toate 
elementele prezente acolo sunt, întotdeauna şi pretutindeni, indispensabile. 

Lucrul de care nu ne putem, în nici un caz, îndoi este necesitatea 
existenţei unui emiţător. Conştient sau inconştient de faptul că ne transmite 
informaţii, acesta trebuie, oricum, să existe mai întâi, pentru a putea comunica 
ceva. Experienţa raporturilor informaționale cu animalele sau cu computerele 
ne invaţâ că emițătorul poate fi şi non-uman sau chiar anorganic. 

Majoritatea definiţiilor, precum şi etimologia cuvântului comunicare ne 
vorbesc despre o punere în comun, o împărtăşire de informaţii, ceea ce 
presupune, de asemenea, existenţa obligatorie a unui partener, fie el uman sau 
non-uman, căruia emițătorul să i se adreseze. 

în cazul omului, nevoia de comunicare este însă într-atât de intensa încât 
el poate emite mesaje şi câtre destinatari necunoscuţi, ipotetici sau chiar 
inexistenţi. Să ne amintim de ciudata, dar atât de omeneasca, indiscreție a 
bărbierului legendarului rege Midas, care, nemaiîndurând sâ poarte singur 
povara secretului că stăpânul sâu ascunde sub scufie doua falnice urechi de 
măgar, a încredinţat taina unei banale gropi săpate în pământ, din care avea sâ 

crească, mai apoi, trestia demascatoare. Odată ajunşi într-o închisoare, prima 
grijă a proaspeţilor locatari este de a încerca să ia legătura cu prezumtivii 
colegi de suferință de dincolo de zidurile celulei proprii. Scrierile 
memorialistice ale foştilor deținuți politici din România abundă în descrierea 
procedeelor, care mai de care mai ingenioase, prin intermediul cărora aceştia 
au reuşit sâ-şi satisfacă trebuinţa vitala de comunicare cu semenii, chiar şi în 
condițiile celei mai stricte izolări şi supravegheri. Intre simplul apel prin 
bătăi în ţevi, în pereți sau în cănițele metalice scoase printre gratiile ferestrei 
(cu trepte de codificare mergând de la aşa-numitul „alfabet al idioţilor” — o 
bătaie = A, două bătăi = B etc. — până la variante sofisticate ale careului lui 
Polybios) şi unele veritabile dispozitive acustice (în fioroasa închisoare de la 
Piteşti, deţinuţii practicaseră în perete un oficiu acoperit cu grijă cu un 
amestec de pastă de săpun şi praf de tencuială, în care introduseseră un gât 
de sticla prevăzut cu o rondelâ de pânză, cu rol de membrană vibrantă, 
obținând astfel un veritabil interfon sui-generis) se întinde o bogata gamă de 
mijloace, create şi folosite cu riscuri enorme, în scopul stabilirii unei punți 
de comunicare cu nişte receptori, cel mai adesea, total necunoscuți. Speranţa 
câştigării unui interlocutor, ce constituia principalul mobil al unor astfel de 
acțiuni periculoase, confirmă şi conferă o greutate, de astă dată dramatică, 
definiției propuse de Jose Aranguren, potrivit căreia „comunicarea este o 
transmitere de informaţii la care se aşteaptă răspuns". 

De altfel, un domeniu esențial al spiritualității umane, religia, s-a 
construit tocmai pe tentativa angajării unui dialog cu un interlocutor a cărui 
existență rămâne, logic vorbind, ipotetică. Atât ateismul cât şi credinţă sunt 
egal posibile şi legitime în felul lor tocmai pentru că existenţa Creatorului nu 
se impune ca o evidență imediată tuturor oamenilor. Se cunosc prea bine 
eşecurile înregistrate în repetatele încercări de demonstrare a existenţei lui 
Dumnezeu, deşi pe acest teren şi-au încercat forțele unele dintre mințile cele 
mai pătrunzătoare din istoria umanității. Pe de altă parte, nici ipoteza 
contrară nu e mai lesne 


demonstrabila. într-o lucrare de referința pentru problematica în discuţie 
[84], Leszek Kolakowski observa că „nimeni n-a auzit vreodată de comunicări 
despre existenţa lui Dumnezeu discutate în cadrul unor reuniuni de fizicieni, 
ceea ce e foarte firesc, întrucât ştiinţa nu oferă instrumente conceptuale pentru 
abordarea problemei*, adăugând imediat: „Şi chiar dacă ar exista o cale 
legitimă din punct de vedere intelectual de la imaginea ştiinţifică a lumii către 
un Mare Calculator, acesta din urmă n-ar fi nicidecum Dumnezeul credinţei 
creştine (sau al oricărei alte credinţe religioase), un protector binevoitor care 
se preocupă de noi toţi şi de fiecare dintre noi separat. El ar semăna mai 
degrabă cu o maşină de calcul uriaşă, care ar lucra poate cu cea mai mare 
precizie, rămânând însă perfect indiferentă față de destinul omenesc" (op.cit., 
pp. 69—70). 

Ultimul citat subliniază pregnant distincția netă dintre Dumnezeul 
filosofilor, produs abstract al gândirii speculative, şi „Dumnezeul cel viu", 
personal, al credințelor religioase (nu neapărat şi al teologiei, care a încercat 
adesea imposibilul unificării celor doua concepte, hotărât disjuncte şi practic 
ireconciliabile). Dacă de mâi de ani oamenii construiesc temple şi înalță 
rugăciuni, ei nu o fac pentru a lansa chemări către o forță universală 
impersonală (nici măcar un nebun nu s-ar ruga gravitației sau electromag- 
netismului !), ci Cuiva interesat de soarta lor şi capabil să le răspundă. Religia 
este esențialmente un fapt de comunicare şi ea se bazează pe credinţa nu atât 
în Dumnezeu, cât în posibilitatea dialogului cu EI. 

Numai că, după cuvântul lui Paul Evdokimov, în acest dialog, „vocea lui 
Dumnezeu este aproape tăcere; ea exercită o presiune de o delicateţe fără 
margini şi niciodată irezistibilă" ([46]. p. 43). Credincioşii pun această 
supremă discreție pe seama respectului absolut al lui Dumnezeu pentru liber- 
tatea omului, ateii — pe seama inexistenței presupusului interlocutor. Celor 
din urmă comportamentul religios are toate motivele să le pară absurd, la fel 
cum evoluţia unor dansatori poate părea o mişcare inutilă şi fără noimă pentru 
un surd din naştere. 

Comparaţia e, fireşte, forţată, întrucât ateismul, ori pur şi simplu 


scepticismul, care ne izoleazâ fonic de Emiţătorul divin, nu reprezintă o 
infirmitate incurabila, absenţa congenitala a „organului" credinţei. Cum acest 
„organ" nu este nimic altceva decât componenta afectiva a psihicului uman, 
universal prezenta chiar şi la indivizii cei mai alienaţi, mult mai adecvata ni s- 


ar părea comparaţia dintre credincios şi îndrăgostit. Pentru cel care nu a iubit 
încă, manifestările îndrăgostitului sunt aberante. Să pândeşti ore întregi, în 
frig şi întuneric, pentru a zări o clipă silueta fiinţei iubite trecând prin dreptul 
unei ferestre, sâ-i săruţi fotografia (asemănarea cu icoana se impune de la sine 


) sau să păstrezi-cu venerație un obiect care i-a aparținut (cf. relicvele 
personajelor sacre, adorate în mai toate religiile) constituie, pentru orice 
judecată sănătoasă, acte iraționale, ce sfidează logica (nu însă şi pe cea „a 
sentimentelor” [111]. într-un mod absolut similar, comportamentul religios a 


prezentat, întotdeauna şi pretutindeni, o scandaloasă doză de absurd pentru 
observatorul dinafară al fenomenului. Până şi credinciosului practicant al unei 
religii anume, obişnuit cu incongruentele logice ale propriei credinţe, 
manifestările religioase ale altor culte i se par aberante sau stupide, atunci 


când nu le cataloghează ca forme degradate, ori insuficient evoluate, ale 
religiei sale. Şi e normal să fie aşa, o dată ce „căile religioase de a percepe 
lumea, instituţiile cultului, credințele, nu s-au născut niciodată din reflecţie 
analitică" ([84], p. 61) şi, ca atare, e de aşteptat ca ele sâ-l contrarieze pe cel 


care le supune examenului raţiunii, fie el însuşi credincios sau nu. 
Oricum, cu excepția, ceva mai complicată, a buddhis-mului, toate religiile 
presupun o comunicare interpersonală cu divinul. Numai că, de data aceasta, 

schema generală a comunicării suferă unele modificări în raport cu forma sa 
canonică. 

Atunci când ne adresam unui destinatar dotat cu un sistem senzorial 
similar cu al nostru, suntem obligaţi sâ ne convertim mesajele în semnale 
fizice, accesibile receptorilor cu care e înzestrat acesta şi compatibile cu 
natura materială a canalului de transmisie. în schimb, comuni- 

carea cu o entitate imateriala („Dumnezeu este duh şi cei ce i se închina trebuie 
să 1 se închine în duh şi în adevăr" loan 4.24) şi omniscientă („că ştie Tatăl 
vostru de cele ce aveţi trebuinţă înainte ca să cereți voi de la EI" Mt. 6.4) ne 
dispensează de această servitute, ceea ce se traduce prin posibilitatea 
suprimării transmițătorului din schema Shannon-Weaver. Fără a se exclude 
comunicarea prin acte fizice (e vorba, desigur, de toată mulțimea de practici 
incluse în ceea ce istoricii religiilor numesc „formele cultului extern" ([129], p. 
12), apare acum situația inedită a unei comunicări in care emisiunea se rezumă 
la formularea mentală a mesajului, în credința că acesta va fi perceput ca atare, 
chiar dacă nu se materializează într-o emisiune sonoră, ca în rugăciunea rostită 
cu voce tare.Dar în domeniul comunicării religioase lucrurile pot merge încă şi 
mai departe. Experiența marilor mistici ne aduce în atenţie o formă de 
comunicare totală, ce se lipseşte până şi de elaborarea lingvistică interioară a 
gân-dului. Deşi rară, obiectiv incontrolabilă şi, în consecință, oricând 
susceptibilă de falsificare, starea de conştiinţă inexprimabilă pe care o 
presupune trăirea cunoscută sub numele de unire mistică prezintă caracteristici 
comuni-caţionale care merită să ne reţină atenția. 

Poate părea ciudat faptul că Biserica, deşi se mândreşte cu misticii ei, a 
manifestat întotdeauna o anumită reticență şi suspiciune faţă de fenomenele de 
acest fel. Lucrul este însă perfect explicabil, dacă se iau în considerare 
imposibilitatea practică de verificare a autenticităţii unor atari experineţe 
personale şi faptul că acestea pun în paranteză intercesiunea sacramentală, ceea 
ce poate naşte în mintea subiectului ideea unui statut privilegiat, care l-ar 
dispensa de respectarea normelor de comportare impuse credincioşilor „de 
rând". Aşa se face că misticii radicali sunt trataţi, mai întotdeauna, „ca rebeli 
potenţiali, dacă nu efectivi, în interiorul unei comunități ecleziastice" ([84], p. 
112), cu toate că modul în care îşi trăiesc relaţia cu divinul continuă să fie 
recunoscut drept paradigmatic. 

Important din punctul nostru de vedere e faptul că, deşi experienţele 
mistice sunt funciarmente incomunica- 


352, 


bile, ele sunt resimţite de cei care le parcurg drept o forma suprema de 
comunicare, fntr-o lucrare clasica de psihologie a experienței religioase [78], 
filosoful american William James (1842—1910), sintetizând rezultatele 
examinării unui mare număr de cazuri de unire mistică, a subliniat 
convingerea subiecților câ stările parcurse reprezentau o cale de cunoaştere a 
unor adevăruri inaccesibile rațiunii discursive. De aici şi caracterul inefabil al 
experienţei, imposibilitatea de a împărtăşi altora conţinutul acesteia, în ciuda 
faptului câ „stările mistice propriu-zise nu întrerup niciodată cu totul fluxul 
gândirii", ceea ce le deosebeşte net de fenomene ca dedublarea personalității, 
specifică unor maladii psihice (schizofrenia), sau ca transa medi-umnică, 
ambele caracterizate de faptul câ „nu lasă, de obicei, nici o urmă în memorie 
şi nu influențează conştiinţa normală, pe care o întrerup brusc" (op cit, p. 
325). Totuşi, „sufletul în starea de unire e gol atât de imagini cât şi de 
concepte abstracte, nu se gândeşte la Dumnezeu Şi nu încearcă sâ-l sesizeze 
în categorii intelectuale" ([84], p. 107), ci îl percepe nemijlocit, într-un fel 


cvasisenzorial, deşi simţurile nu sunt întru nimic implicate : „Şi sufletul vede, 
gustă şi experiazâ câ Dumnezeu e mai aproape de el decât este el însuşi” 
(Benedict de Canfeld, citat de Leszek Kolakowski la p. 107). Pentru a reda 
ideea contactului direct al intelectului cu realitatea divină, Părinţii Bisericii 
vorbesc chiar, în mod foarte plastic, de „simţirea minţii” ([125], p. 21). 
Senzaţia de contopire cu divinul nu îmbracă insa forma unei dizolvări a 
conştiinţei şi personalității umane în nemărginirea unei transcendențe 
impersonale, Ci dimpotrivă, îi creează subiectului sentimentul neîndoielnic al 
unei întâlniri cu Cineva perfect individualizat, care îi vine în întâmpinare. 

Deosebirea dintre această întruchipare personală, iubitoare, a divinului şi 
inutilului primum movens al filosofilor, cu care comunicarea ar fi un non- 
sens, apare cu maximă pregnanță atunci când subiectul experienței mistice 
este d însuşi un filosof şi un savant. Cazul poate cel mai cunoscut e cel al lui 
Blaise Pascal, care în noaptea de 23 noiembrie 1654 a experiat o atare relaţie 
nemediatâ, sub 

forma unei stări de extaz luminos, cu durata de circa două ore, ce i-a marcat, în 
mod decisiv, existenţa şi pe care a consemnat-o în celebrul său Memorial. E 
vorba de o notițâ-memento, de nici o pagină, descoperită după moartea 
gânditorului cusută în căptuşeala hainei sale şi care începe cu cuvintele: 


«Foc. 
Dumnezeul lui Avraam, Dumnezeul lui Isaac, Dumnezeul lui Iacov. Nu al 
filosofilor şi al savanților. Certitudine. Certitudine. Sentiment. Bucurie. 
Pace 
([105], p. 295) 


Se observă că, imediat după şocul „caloric" al debutului experienţei, 
înregistrat pro memoria sub forma lapidară a cuvântului „foc", are loc 
recunoaşterea drept autor al mesajului transmundan a unei entităţi personale, 
identificate, fără ezitare, cu interlocutorul divin al patriarihilor biblici (cf. „Eu 
sunt Domnul şi m-am arătat lui Avraam, lui Isaac şi lui Iacov ca Dumnezeu 
Atotputernic" Exod 6.3: cf. şi textele paralele din Exod 3.6, 4.5, Mt. 22.32, 
Mc. 12.26 şi P.Ap. 7.32). Cât priveşte conținutul propriu-zis al comunicării, 
acesta nu ne este dezvăluit şi probabil că nici nu ar fi putut fi, având în vedere 
limitele inerente ale expresiei verbale (se ştie, de altfel, că „majoritatea marilor 
mistici au insistat în repetate rânduri asupra inadecvării fără speranță a 
limbajului pe care îl aveau la dispoziţie în încercarea de a descrie ceea ce 
trăiseră" ([84], p. 105). Ultimul rând citat mai sus sugerează însă că mesajul 
conținea deopotrivă o componenta cognitivă, deschizând accesul către un 
adevăr profund şi definitiv, aşa cum ne-o arată repetarea cuvântului 
„certitudine", şi una afectivă, semnalată de cuvintele „sentiment" şi „bucurie”, 
indicii transparente ale faptului că, pe lângă revelaţia primita, interlocutorul 
uman resimte şi emoția perceperii nemijlocite a dragostei divine. Intensitatea 
acestei trăiri este subliniată ceva mai departe prin cuvintele „Bucurie, bucurie, 
bucurie, lacrimi de bucurie" (,„Joie, Joie, joie, 

pleurs de joie"”), după cum valoarea gnoseologică a iluminării e consemnată 
prin citarea versetului evanghelic : „Părinte drepte, lumea nu Te-a cunoscut, 
dar eu Te-am cunoscut" (loan 17.26). 

In ultimele trei secole, Memorialul lui Pascal a fost supus unei multitudini 
de analize, de natură să îi epuizeze, practic, toate valenţele semnificative. 
Dacă am ţinut totuşîsă îl mai readucem în atenţie este pentru că experienţa la 

care se referă ilustrează un tip cu totul aparte de comunicare, pe care cel ce 
participă la ea o resimte drept desăvârşită, deşi, sau poate tocmai pentru că e 
lipsită de câteva dintre verigile de legătură considerate indispensabile în orice 
proces comunicaţional. 

Am arătat deja că absenţa canalului fizic face inutila codificarea 
mesajului, ceea ce se soldează cu dispariţia instanţelor denumite, în schema 
Shannon-Weaver, trans-mițător şi receptor. Mai mult decât atât, pentru 
participantul uman la comunicare dispare şi necesitatea formulării verbale a 
mesajului. în starea de extaz mistic, sufletul este, aşa cum menţionam, 
citându-l pe Kolakowski, „gol atât de imagini, cât şi de concepte abstracte, nu 
se gândeşte la Dumnezeu" şi nici măcar nu se roagă, având, cu toate acestea, 
conştiinţa unei comuniuni depline cu Cel cu care se află în contact. Dacă orice 
altă formă de comunicare suferă, mai mult sau mai puţin, influenţa 
perturbatoare a surselor de zgomot, de data aceasta, legăturile cu realitatea 
ambiantă fiind total suspendate, nu numai bruiajul, ci şi autobruiajul 
psihologic sunt înlăturate, căci nu mai e loc pentru nici un gând care să 
distragâ conştiinţa de la obiectul adoraţiei sale („Oubli du monde et de tout, 
hormis Dieu", citim în acelaşi Memoricu), pentru ca, în cele din urma, însăşi 
distincția dintre sursă şi destinatar să se estompeze până la dispariţie, întrucât 
în starea de unire mistica creatura ajunge să se identifice cu Creatorul. Marii 
mistici vorbesc despre îndumnezeirea omului pe un ton atât de „şocant" încât 
teologii s-au văzut nevoiţi să le nuanțeze declaraţiile pentru a-i feri de 
acuzaţia de a fi ignorat distincția ontologică dintre Dumnezeu şi om. Astfel, 
pentru Sfântul Maxim Mărturisitorul, „sufletul 

devine Dumnezeu, odihnindu-se, prin participare la harul dumnezeiesc, de 
toate lucrările sale mentale şi sensibile" [Capete gnostice II, 88; Filocalia 
romăneacsă II, p. 203), ceea ce sună foarte apropiat de afirmația lui Meister 
Eckhart cum câ, în atari momente, „suntem transformați in Dumnezeu" (apud 
[84], p. 109). 

Rostul rândurilor de faţa nu este, în nici un caz, acela de a ne angaja în 
speculații teologice care ne-ar depăşi competența. Am menționat aici unele 
caracteristici ale experiențelor mistice numai pentru câ ele ne semnalează 
existenţa unor forme de comunicare neobişnuite, pe care nu le putem ignora 
fârâ a afecta completitudinea acestui tur de orizont. Totodată, evocarea lor 
vine în sprijinul perspectivei schițate în primul capitol, unde, pornind de la 
prezența în limba româna a dubletului etimologic comunicare-cuminecare, 
susțineam câ esența comunicării nu poate fi înțeleasă pe deplin dacă nu se are 
în vedere, alături de dimensiunea sa orizontală, de socializare a indivizilor din 
genul Homo şi dimensiunea verticală, de conectare a acestora la ierarhiile 
spiritului. Discuţia din acest capitol final închide aşadar o buclă, încercând, în 
acelaşi timp, să confere o rezonanţă mai profundă comentariilor pe marginea 
unui termen amenințat deja de o uzură prematură prin supralicitare. Aflat pe 
buzele tuturora, cuvântul comunicare riscă să nu mai comunice nimic şi, de 
aceea, o curăţire periodică a sa de zgurile rutinei nu poate fi decât benefică. 
Ne-am bucura dacă cititorul ar aprecia dintr-o asemenea perspectivă şi încer- 
carea de faţă. 

